\NormalFont\ShortTitle{Amos}

{\MT O Amos



\par }\ChapOne{1}{\PP \VerseOne{1}Kala hin o lava le Amososkre, savo sas jekh le pasťjerendar andral e Tekoa. Duj berš angloda, sar razisaľiľa e phuv, leske o Del diňa o viďeňje pal o Izrael akor, sar sas o Uziaš kraľis andre Judsko a o Jarobeam, o čhavo le Jehoašiskro, kraľis andro Izrael.


\par }{\PP \VS{2}O Amos phenďa:

\par }{\Q „O RAJ zorales vičinel andral o Sion,

\par }{\QB šunďol les andral o Jeruzalem;

\par }{\Q o maľi le pasťjerengre šučon avri

\par }{\QB a o veš pro verchos Karmel našľol.“


\par }{\SH E Sirija marďi vaš peskro binos
\par }
{\PP \VS{3}Kada phenel o RAJ:

\par }{\Q „Na odmukava le manušenge andral o Damašek

\par }{\QB a marava len vaš o trin bini the vaš o štar,

\par }{\Q bo marenas le manušen andral o Gilead le špicovate trastenca

\par }{\QB a kerenas lenge pro dume o bare rihi.


\par }{\Q \VS{4}Vašoda bičhavava e jag pro kher le Chazaeloskro,

\par }{\QB savi zlabarela o hradi le Ben-Hadadoskre.


\par }{\Q \VS{5}Rozmarava e brana andro Damašek,

\par }{\QB zňičinava le kraľis\FTNT{*}{{\FR 1:5 }{\FT{Abo: le manušen}}} andre dolina Aven

\par }{\QB a the oles, ko chudel andro vasta o žezlos andro Bet-Eden;

\par }{\Q a o Aramejčana ena zaile a ľigende het andre phuv Kir,“

\par }{\QB phenel o RAJ.


\par }{\SH E Gaza marďi vaš peskro binos
\par }
{\PP \VS{6}Kada phenel o RAJ:

\par }{\Q „Na odmukava le manušenge andral e Gaza

\par }{\QB a marava len vaš o trin bini the vaš o štar,

\par }{\Q bo zaile cala fori a ľigende len het,

\par }{\QB hoj len te bikenen le Edomoske.


\par }{\Q \VS{7}Vašoda bičhavava e jag pro foroskre muri andre Gaza,

\par }{\QB savi zlabarela lakre hradi.


\par }{\Q \VS{8}Zňičinava le kraľis andro Ašdod

\par }{\QB a the oles, ko chudel andro vasta o žezlos andro Aškalon;

\par }{\Q marava le Ekron mire vasteha,

\par }{\QB medik na merena savore Filišťinci,“

\par }{\QB phenel o RAJ, o Adonaj.


\par }{\SH O Tir mardo vaš peskro binos
\par }
{\PP \VS{9}Kada phenel o RAJ:

\par }{\Q „Na odmukava le manušenge andral o Tir

\par }{\QB a marava len vaš o trin bini the vaš o štar,

\par }{\Q bo cala fori bikende le Edomoske

\par }{\QB a bisterde pre zmluva le phralengri.


\par }{\Q \VS{10}Vašoda bičhavava e jag pro foroskre muri andro Tir,

\par }{\QB savi zlabarela leskre hradi.“


\par }{\SH O Edom mardo vaš peskro binos
\par }
{\PP \VS{11}Kada phenel o RAJ:

\par }{\Q „Na odmukava le manušenge andral o Edom

\par }{\QB a marava len vaš o trin bini the vaš o štar,

\par }{\Q bo džanas pre peskro phral pro Izrael la šabľaha

\par }{\QB a na sas ke leste jileskre;

\par }{\Q lengri choľi šoha na preačhelas

\par }{\QB a furt la ľikerenas andre peskre jile.


\par }{\Q \VS{12}Vašoda bičhavava e jag pro Teman,

\par }{\QB savi zlabarela o hradi andre Bocra.“


\par }{\SH O Amon mardo vaš peskro binos
\par }
{\PP \VS{13}Kada phenel o RAJ:

\par }{\Q „Na odmukava le manušenge andral o Amon

\par }{\QB a marava len vaš o trin bini the vaš o štar,

\par }{\Q bo rozčhingerenas le khabne džuvľen andral o Gilead,

\par }{\QB hoj te buchľaren peskre hraňici.


\par }{\Q \VS{14}Vašoda rozlabarava e jag pro foroskre muri andre Raba,

\par }{\QB a zlabarela lakre hradi akor,

\par }{\Q sar ode šunďola e vika le maribnaskri

\par }{\QB the e zoraľi balvaj la burkaha.


\par }{\Q \VS{15}Lengro kraľis ela zailo,

\par }{\QB ov jekhetane peskre vodcenca,“

\par }{\QB phenel o RAJ.




\par }\Chap{2}{\SH O Moab mardo vaš peskro binos
\par }
{\PP \VerseOne{1}Kada phenel o RAJ:

\par }{\Q „Na odmukava le manušenge andral o Moab

\par }{\QB a marava len vaš o trin bini the vaš o štar,

\par }{\Q bo zlabarde o kokala le edomike kraľiskre

\par }{\QB pro parno prachos.


\par }{\Q \VS{2}Vašoda bičhavava e jag pro Moab,

\par }{\QB a zlabarela o hradi andro Kerijot.

\par }{\Q O Moab merela andre bari vika,

\par }{\QB sar šunďola o maribnaskro viskišagos

\par }{\QB the o hangos la trubakro.


\par }{\Q \VS{3}Murdarava le Moaboskre sudcas

\par }{\QB a jekhetane leha the savore leskre vodcen,“

\par }{\QB phenel o RAJ.


\par }{\SH O Juda mardo vaš peskro binos
\par }
{\PP \VS{4}Kada phenel o RAJ:

\par }{\Q „Na odmukava le manušenge andral o Juda

\par }{\QB a marava len vaš o trin bini the vaš o štar,

\par }{\Q bo odčhide pestar le RAJESKRO zakonos

\par }{\QB a na doľikerenas leskre prikazaňja.

\par }{\Q Dine pes te klaminel peskre falošne devlenge,

\par }{\QB savenge služinenas lengre dada.


\par }{\Q \VS{5}Vašoda bičhavava e jag pro Juda,

\par }{\QB a zlabarela o hradi andro Jeruzalem.“


\par }{\SH O Izrael mardo vaš peskro binos
\par }
{\PP \VS{6}Kada phenel o RAJ:

\par }{\Q „Na odmukava le manušenge andral o Izrael

\par }{\QB a marava len vaš o trin bini the vaš o štar,

\par }{\Q bo le spravodľivones bikenen vaš o rupune love

\par }{\QB a le čores vaš o duj sandalkici.


\par }{\Q \VS{7}Uštaren pro šere le čorenge

\par }{\QB a ispiden len andro prachos la phuvakro\FTNT{*}{{\FR 2:7 }{\FT{Abo: Kamen mek the oda prachos la phuvakro, so hin le čore manušen pro šere.
}}};

\par }{\QB le čororen čhiven pre sera.

\par }{\Q O čhavo le dadeha džan ola jekha džuvľaha,

\par }{\QB a kavke meľaren andre miro sveto nav.


\par }{\Q \VS{8}Paš dojekh oltaris peske pašľon pro ruchi,

\par }{\QB so ile sar zaloha;

\par }{\Q pijen e mol, so ile sar pokuta,

\par }{\QB andro kher peskre devlengro.


\par }{\Q \VS{9}Se me angle tumende zňičinďom le Amorejčanen,

\par }{\QB save sas uče sar cedri

\par }{\QB a zorale sar dubi;

\par }{\Q me zňičinďom lengro ovocje upral

\par }{\QB a lengre koreňa telal.


\par }{\Q \VS{10}Se me tumen iľom avri andral o Egipt

\par }{\QB a ľidžavas tumen pal e pušťa saranda berš,

\par }{\QB hoj te zalen e phuv le Amorejčanengri.


\par }{\Q \VS{11}Tumare muršorendar kerďom proroken,

\par }{\QB a tumare terne čhavendar Nazarejcen.

\par }{\Q Či oda nane avke, Izraelitale?“

\par }{\QB phenel o RAJ.


\par }{\Q \VS{12}„Ale tumen la moľaha mačarenas le Nazarejcen

\par }{\QB a le prorokenge prikazinenas: ‚Ma prorokinen!‘


\par }{\Q \VS{13}Vašoda dikh, ispidava tumen tele andre phuv,

\par }{\QB avke sar zadžal andre phuv o verdan pherdžardo le zrnoha.


\par }{\Q \VS{14}Na denašela oda, ko denašel sig;

\par }{\QB o zoralo peske na pomožinela peskra zoraha,

\par }{\QB aňi o hrďinas pes na zachraňinela.


\par }{\Q \VS{15}O lukostrelcos na obačhela,

\par }{\QB oda, kas hin richla pindre, pes na zachraňinela

\par }{\QB aňi o jazdcos pro graj peske na zachraňinela o dživipen.


\par }{\Q \VS{16}Mek the oda nekmuršeder le hrďinendar,

\par }{\QB savo pes ňisostar na daral;

\par }{\Q denašela het lango andre oda džives,“

\par }{\QB phenel o RAJ.




\par }\Chap{3}{\SH O Izrael the e Samarija ena zňičimen
\par }
{\Q \VerseOne{1}Šunen kada lav, savo vakerel o RAJ pre tumende,

\par }{\QB manušale andral o Izrael,

\par }{\QB pre savore fameliji, saven iľa avri andral o Egipt:


\par }{\Q \VS{2}„Ča tumen mange kidňom avri

\par }{\QB savore famelijendar pal caľi phuv,

\par }{\Q vašoda tumen marava

\par }{\QB vaš savore tumare bini.“


\par }{\SH Sar o RAJ vakerel, o prorokos prorokinel
\par }
{\Q \VS{3}Či šaj džan duj džene jekhetane,

\par }{\QB te pes mek na dovakerde?


\par }{\Q \VS{4}Či gravčinela o ľevos andro veš,

\par }{\QB te les na ela korisť?

\par }{\Q Či kerela vika o terno ľevos andral peskro than,

\par }{\QB te ňič na chudňa?


\par }{\Q \VS{5}Či pes chudela o čiriklo andre pasca pre phuv,

\par }{\QB te ode na ela ňisavi navnada?

\par }{\Q Či pes phandela e pasca pre phuv,

\par }{\QB te ňič na chudela?


\par }{\Q \VS{6}Či na predarana o manuša,

\par }{\QB te andro foros šunďola e truba?

\par }{\Q Či pes ačhela andro foros vareso nalačho,

\par }{\QB so na domukľahas o Del?


\par }{\Q \VS{7}Čačes, o RAJ, o Adonaj, na kerela ňič bijal oda,

\par }{\QB hoj te na phenel avri peskro planos

\par }{\QB peskre služobňikenge, le prorokenge.


\par }{\Q \VS{8}Te o ľevos gravčinel,

\par }{\QB ko pes na daranďiľahas?

\par }{\Q Te o RAJ, o Adonaj, vakerel,

\par }{\QB ko na prorokinďahas?


\par }{\SH E Samarija ela marďi
\par }
{\Q \VS{9}Vakeren ko hradi andro Ašdod

\par }{\QB the ko hradi andro Egipt

\par }{\Q a phenen: „Zdžan tumen pro verchi andre Samarija

\par }{\QB a dikhen, savo pharipen the trapišagos hin ode lakre manušen.“


\par }{\Q \VS{10}Kavke phenel o RAJ:

\par }{\Q „Se na džanen te kerel oda,

\par }{\QB so hin lačho;

\par }{\Q peskre khera pherdžaren oleha,

\par }{\QB so občorarde a zaile avrendar.“


\par }{\Q \VS{11}Vašoda kavke phenel o Adonaj, o RAJ:

\par }{\Q „O ňeprijaťeľis pes rozthovela pašal tumari phuv,

\par }{\QB lela tumendar e zor

\par }{\Q a občorarela tumare hradi.“


\par }{\Q \VS{12}Kavke phenel o RAJ:

\par }{\Q „Avke sar o pasťjeris zachraňinel andral o piskos le ľevoskro

\par }{\QB ča duj labici abo ča sikrica le kanestar,

\par }{\Q avke o Izraeliti, save bešen andre Samarija,

\par }{\QB ena zachraňimen a zachraňinena peske ča kotorora

\par }{\QB peskre šukar stolkendar the divanendar.“


\par }{\SH O oltara andro Betel
\par }
{\Q \VS{13}„Akana šunen a svedčinen pro potomki le Jakoboskre,“

\par }{\QB phenel o RAJ, o Adonaj, o Nekzoraleder Del,


\par }{\Q \VS{14}„Bo andre oda džives, sar avava

\par }{\QB te marel le Izrael vaš lengre bini,

\par }{\QB marava the o foros Betel vaš leskre oltara;

\par }{\Q phagerde ena o rohi dojekhe oltariskre

\par }{\QB a perena pre phuv.


\par }{\Q \VS{15}Čhivava tele lengre jevendeskre the ňilajeskre khera;

\par }{\QB lengre khera obthode la slonovinatar rozperena;

\par }{\Q lengre bare khera ena zňičimen,“

\par }{\QB phenel o RAJ.




\par }\Chap{4}{\SH O barikane džuvľa andral e Samarija
\par }
{\Q \VerseOne{1}Šunen kada lav, barikane džuvľale andral e Samarija,

\par }{\QB so thuľon sar o gurumňa andre phuv Bašan,

\par }{\QB so trapinen le slaben, maren le čoren

\par }{\QB a phenen tumare romenge:

\par }{\QB „Džan, anen amenge te pijel!“


\par }{\Q \VS{2}Ale o RAJ, o Adonaj, hino sveto,

\par }{\QB vašoda diňa kada lav:

\par }{\Q „Dikhen, avena pre tumende o dživesa,

\par }{\QB sar tumen ľidžana het pro haki;

\par }{\QB dojekha tumendar sar la riba pre uďica.


\par }{\Q \VS{3}Jekh pal aver tumen ľidžana avri

\par }{\QB prekal o cheva andro muros

\par }{\Q a čhivena tumen avri pro Harmon\FTNT{*}{{\FR 4:3 }{\FT{Oda šaj el o verchos Chermon.}}},“

\par }{\QB phenel o RAJ.


\par }{\SH O Izrael na kamel te šunel
\par }
{\Q \VS{4}„Ča džan andro Betel a keren o bini;

\par }{\QB andro Gilgal a keren meksa buter bini;

\par }{\Q anen tumare obeti tosara

\par }{\QB a pro trito džives tumare ďesjatki.


\par }{\Q \VS{5}Ča labaren o maro le kvasoha

\par }{\QB pre paľikeribnaskri obeta!

\par }{\Q Lašaren tumen tumare darenca!

\par }{\QB Bo tumen oda avke rado keren, Izraelitale,“

\par }{\QB phenel o RAJ, o Adonaj.


\par }{\BB \par }
{\Q \VS{6}„Me diňom e bokh andre savore tumare fori

\par }{\QB a na sas tumen dos maro pre ňisave tumare thana,

\par }{\Q ale the avke tumen ke ma na visarďan,“

\par }{\QB phenel o RAJ.


\par }{\Q \VS{7}„Zaačhaďom tumenge o brišind

\par }{\QB pro trin čhon angle žatva.

\par }{\Q Davas o brišind pre jekh foros

\par }{\QB a na davas pre aver;

\par }{\Q pre jekh maľa delas o brišind,

\par }{\QB ale aver maľa, pre savi na delas o brišind, šučiľa avri.


\par }{\Q \VS{8}O manuša phirenas foros forostar slaba,

\par }{\QB bo na sas len paňi,

\par }{\QB ale na arakhle dos te pijel.

\par }{\Q No the avke tumen ke ma na visarďan,“

\par }{\QB phenel o RAJ.


\par }{\BB \par }
{\Q \VS{9}„Tumare zahradi the tumare viňici

\par }{\QB maravas la plešňaha the le šukibnaha;

\par }{\Q tumare figovňika the olivi chale tele o kobilki,

\par }{\QB ale the avke tumen ke ma na visarďan,“

\par }{\QB phenel o RAJ.


\par }{\BB \par }
{\Q \VS{10}„Bičhaďom pre tumende o rani sar pro Egipt;

\par }{\Q murdarďom tumare terne muršen la šabľaha

\par }{\QB a tumare graja sas ľigende het.

\par }{\Q Kerďom, hoj o khandipen tumare mule manušendar

\par }{\QB tumenge te džal dži andro nakha,

\par }{\Q ale the avke tumen ke ma na visarďan,“

\par }{\QB phenel o RAJ.


\par }{\BB \par }
{\Q \VS{11}„Aradžom tumen tele,

\par }{\QB avke sar aradžom tele e Sodoma the e Gomora;

\par }{\Q sanas sar o kaštoro avricirdlo andral e jag,

\par }{\QB ale the avke tumen ke ma na visarďan,“

\par }{\QB phenel o RAJ.


\par }{\BB \par }
{\Q \VS{12}„Kada tuke kerava, Izraelona;

\par }{\QB a vašoda, hoj tuke kada kerava,

\par }{\Q pripravin tut, hoj tut ačhaveha

\par }{\QB anglo Del, Izraelona!“


\par }{\BB \par }
{\Q \VS{13}Se dikh, ov kerel o verchi the e balvaj

\par }{\QB a le manušenge del te džanel, so gondoľinel;

\par }{\Q ov visarel o tosara pro kaľipen

\par }{\QB a phirel pal o brehi la phuvakre.

\par }{\Q Leskro nav hin o RAJ, o Nekzoraleder Del!




\par }\Chap{5}{\SH O halgatovos upral o Izrael
\par }
{\Q \VerseOne{1}Šunen kada lav, manušale andral o Izrael!

\par }{\QB Rovibnaskre halgatovoha tumenge giľavav:


\par }{\Q \VS{2}„O Izrael, e pačivaľi čhaj, peľa

\par }{\QB a imar buter na ušťela;

\par }{\Q omukľi pašľol pre peskri phuv

\par }{\QB a nane ko la te hazdel upre.“


\par }{\Q \VS{3}Bo kada phenel o RAJ, o Adonaj:

\par }{\Q „Ole foroske andral o Izrael,

\par }{\QB so geľa andro mariben le ezeros slugaďenca,

\par }{\QB ačhela ča šel;

\par }{\Q ole foroske, so geľa le šel slugaďenca,

\par }{\QB ačhela ča deš.“


\par }{\Q \VS{4}Bo kada phenel o RAJ le manušenge andro Izrael:

\par }{\Q „Roden man a dživena!


\par }{\Q \VS{5}Ma roden avri o Betel,

\par }{\QB ma džan andro Gilgal,

\par }{\QB aňi ma predžan andre Beer-Šeba;

\par }{\Q bo o Gilgal ela zailo

\par }{\QB a le Betelostar na ela ňič.“


\par }{\BB \par }
{\Q \VS{6}Roden le RAJES a dživena!

\par }{\QB Bo sar na, avela sar jag pro kher le Jozefoskro;

\par }{\Q zlabarela les

\par }{\QB a imar ňiko našťi murdarela andre e jag andro Betel.


\par }{\Q \VS{7}Vigos olenge, ko previsaren o čačipen pro sudos\FTNT{*}{{\FR 5:7 }{\FT{E hebrejiko čhib: ko previsaren o pravos pre palina}}}

\par }{\QB a o spravodľišagos čhiven pre phuv.


\par }{\Q \VS{8}Ov stvorinel o čercheňa, o Plejadi\FTNT{†}{{\FR 5:8 }{\FT{Avke pes vičinel jekh skupina čercheňa.}}} the o Orion;

\par }{\QB čerinel o kaľipen pro vidňišagos

\par }{\QB a o džives kaľarel pre rat;

\par }{\Q ov vičinel o paňa le moroskre

\par }{\QB a čhivel len avri pre phuv –

\par }{\QB leskro nav hin o RAJ.


\par }{\Q \VS{9}Le zoralen zňičinel sig sar bleskos

\par }{\QB a aravel tele lengro hrados.


\par }{\BB \par }
{\Q \VS{10}O Izraeliti našťi avri ačhen oles,

\par }{\QB ko lenge dovakerel pro sudos,

\par }{\Q a džungľol lenge oda,

\par }{\QB ko vakerel o čačipen.


\par }{\Q \VS{11}Vašoda, bo uštaren pro čoro manuš

\par }{\QB a občoraren les leskre zrnostar,

\par }{\Q na bešena andre tumare barvale khera,

\par }{\QB so tumenge ačhaďan,

\par }{\Q a na pijena e mol andral tumare šukar viňici,

\par }{\QB so tumenge sadzinďan.


\par }{\Q \VS{12}Se me džanav, keci but nalačhipena kerďan

\par }{\QB a save bare hine tumare bini:

\par }{\Q Tumen trapinen le spravodľivones,

\par }{\QB žadinen le manušendar o prepočiňiben

\par }{\QB a pro sudos odčhiven le čoren.


\par }{\Q \VS{13}Vašoda hino o goďaver akor čhit,

\par }{\QB bo nane lačho časos.


\par }{\SH Roden o lačho, a na o nalačho
\par }
{\Q \VS{14}Roden o lačho, a na o nalačho, hoj te dživen,

\par }{\QB a akor o RAJ, o Nekzoraleder Del, ela tumenca,

\par }{\QB avke sar oda tumen phenen.


\par }{\Q \VS{15}Ma kamen o nalačho,

\par }{\QB ale kamen o lačho;

\par }{\QB anen pale o spravodľišagos pro sudos!

\par }{\Q Ko džanel, či le RAJESKE, le Nekzoraleder Devleske,

\par }{\QB na ela pharo vaš o manuša le Jozefoskre,

\par }{\QB so mek dživen.


\par }{\SH O Džives le RAJESKRO
\par }
{\Q \VS{16}Vašoda kada phenel o RAJ,

\par }{\QB o Nekzoraleder Del, o Adonaj:

\par }{\Q „Andre savore fori pro pľaci šunďola o roviben

\par }{\QB a pre savore uľici vičinena:

\par }{\Q ‚Vigos, vigos amenge!‘

\par }{\Q O roľňika ena vičimen te rovel

\par }{\QB a o spevaka te giľavel o žaľakre giľa.


\par }{\Q \VS{17}Oda roviben šunďola andre savore viňici,

\par }{\QB bo predžava prekal tumende,“

\par }{\QB phenel o RAJ.


\par }{\Q \VS{18}Vigos olenge, ko peske mangen

\par }{\QB o Džives le RAJESKRO!

\par }{\Q Soske kamen o džives le RAJESKRO?

\par }{\QB Oda džives ela o kaľipen, a na o švetlos!


\par }{\Q \VS{19}Ela oda avke,

\par }{\QB sar te vareko denašľahas le ľevoske

\par }{\QB a arakhľahas pes le medvedziha!

\par }{\Q Abo te avľahas khere

\par }{\QB a oprinďahas pes pre fala

\par }{\QB a danderďahas les o sap!


\par }{\Q \VS{20}Andro Džives le RAJESKRO

\par }{\QB ela kaľipen, a na o švetlos –

\par }{\QB ela igen zamračimen, bi o sikra kham.


\par }{\SH So o RAJ našťi avri ačhel
\par }
{\Q \VS{21}„Na kamav a našťi avri ačhav tumare inepi,

\par }{\QB tumare zhromažďeňja mange nane pre dzeka!


\par }{\Q \VS{22}Kajte mange anďanas o labarde the chabeneskre obeti,

\par }{\QB me len na prilava;

\par }{\Q a pre smiromoskri obeta tumare thule dobitkostar

\par }{\QB aňi na dikhava.


\par }{\Q \VS{23}Preačhen mange avke zorales te giľavel!

\par }{\QB Na kamav te šunel tumaro bašaviben pre harfa.


\par }{\Q \VS{24}Ale o čačipen pro sudos mi džal prudoha sar o paňi,

\par }{\QB a o spravodľišagos sar e jarka,

\par }{\QB so šoha na šučol avri!


\par }{\BB \par }
{\Q \VS{25}Či mange anenas pre pušťa o obeti the o dari

\par }{\QB tel o saranda berš, manušale andral o Izrael?


\par }{\Q \VS{26}Tumen ľidžanas tumare modlen,

\par }{\QB saven tumenge kerďan

\par }{\Q – le Sikut, tumare kraľis,

\par }{\QB the le Kijun, tumare čercheňakre devles.


\par }{\Q \VS{27}Vašoda tumen ľidžava zailen andro Damašek,“

\par }{\QB phenel o RAJ, saveskro nav hin o Nekzoraleder Del.




\par }\Chap{6}{\SH Vigos le barikane vodcenge andro Izrael
\par }
{\Q \VerseOne{1}Vigos tumenge, so peske dživen mištes pro Sion,

\par }{\QB the tumenge, so pes šunen chraňimen pro verchos Samarija,

\par }{\Q tumenge le bare vodcenge andral o Izrael, andral o nekbareder narodos,

\par }{\QB pal save aven o manuša te mangel e pomoca.


\par }{\Q \VS{2}Džan andro foros Kalne a dikhen;

\par }{\QB odarik džan andro baro Chamat

\par }{\Q a džan tele andro filišťiňiko foros Gat

\par }{\QB a dikhen, so pes lenca ačhiľa.

\par }{\Q Či tumare duj kraľišagi hine feder?

\par }{\QB Abo či hin tumari phuv bareder sar lengri?


\par }{\Q \VS{3}Tumen phenen, hoj o džives la pohromakro mek hino dur,

\par }{\QB ale oleha, so keren, anen oda džives la pohromakro pašeder\FTNT{*}{{\FR 6:3 }{\FT{E hebrejiko čhib: anen pašeder o tronos le maribnaskro}}}.


\par }{\Q \VS{4}Pašľon tumenge pro hadži la slonovinatar,

\par }{\QB rozvaľinen tumen pre tumare divani

\par }{\Q a chan le nekfeder bakroren andral o stados

\par }{\QB the le gurumňoren andral o maštalňi.


\par }{\Q \VS{5}Sthoven tumenge o giľa pre harfa sar o David,

\par }{\QB gondoľinen tumenge avri o bašavibnaskre nastroji.


\par }{\Q \VS{6}Pijen e mol andral o kučora

\par }{\QB a muken pre tumende o nekfeder parfumos,

\par }{\Q ale nane tumenge pharo

\par }{\QB vaš o zňičimen Izrael\FTNT{†}{{\FR 6:6 }{\FT{E hebrejiko čhib: Jozef
}}}.


\par }{\Q \VS{7}Vašoda avena maškar o ešebna, so ena zaile;

\par }{\QB tumaro radišagos the mulatišagos preačhela.


\par }{\BB \par }
{\PP \VS{8}O RAJ, o Adonaj, korkoro pre peste iľa vera;

\par }{\QB o RAJ, o Nekzoraleder Del phenel kada:

\par }{\Q „Džungľol mange o baripen le Jakoboskro,

\par }{\QB našťi avri ačhav leskre hradi.

\par }{\Q Dava tumaro foros andro vasta le ňeprijaťeľengre

\par }{\QB savoreha, so andre hin.“


\par }{\PP \VS{9}Te deš murša ačhena andre jekh kher, merena the on.

\VS{10}Te vareko andral lengri famelija – oda, ko avel, hoj te ľidžal avri lengre mule ťela a te labarel len – phučela varekastar, ko pes ode šaj garuďahas: „Hin mek tuha vareko?“ a te odphenela, hoj nane, ov phenela: „Čhit! Našťi te leperel o nav le RAJESKRO!“


\par }{\Q \VS{11}Bo dikh, o RAJ del o prikazis.

\par }{\Q Ov rozburinela o baro kher pro kotora

\par }{\QB a o cikno kher pro kotorora.


\par }{\BB \par }
{\Q \VS{12}Či šaj denašen o graja pal o skali?

\par }{\QB Či šaj o voli orinen o moros\FTNT{‡}{{\FR 6:12 }{\FT{E hebrejiko čhib nane jasno kade.}}}?

\par }{\Q Ale tumen o čačipen pro sudos visarďan pro jedos,

\par }{\QB a o ovocje le spravodľišagoskro pre palina –


\par }{\Q \VS{13}tumen, so radisaľon, hoj domarďan o Lo-Debar\FTNT{§}{{\FR 6:13 }{\FT{Lo-Debar pes prethovel: Nane ňič.}}},

\par }{\QB a phenen: „Či na zaiľam o Karnajim amara zoraha?“


\par }{\BB \par }
{\Q \VS{14}Vašoda o RAJ, o Nekzoraleder Del, phenel:

\par }{\Q „Manušale andral o Izrael,

\par }{\QB anava pre tumende le narodos, savo tumen trapinela

\par }{\QB dži andral o Lebo-Chamat pal o severos dži paš e dolina Araba pro juhos.“




\par }\Chap{7}{\SH O viďeňje pal o sudos
\par }
{\SHB O viďeňje pal o maľakre grajora
\par }
{\PP \VerseOne{1}O RAJ, o Adonaj, mange sikaďa kada: Dikhľom, sar pripravinel le maľakre grajoren – pal oda, sar sas skidlo o uľipen prekal o kraľis; sar pre maľa chudňa te barol oda, so sas sadzimen nasigeder.

\VS{2}Akor, sar chale tele savoro zeleno pre phuv, vičinďom: „Ó Nekzoraleder RAJEJA, odmuk! Sar predživela o Jakob? Se hino igen slaboro.“


\par }{\PP \VS{3}Avke le RAJESKE sas pharo te kerel kadi veca.

\par }{\PP „Kada pes na ačhela!“ phenďa o RAJ.


\par }{\SHB O viďeňje pal e jag
\par }
{\PP \VS{4}O RAJ, o Adonaj, mange sikaďa kada: O RAJ, o Adonaj, vičinelas, hoj te avel o sudos la jagaha; a odi jag šučarďa avri o hlbini le oceanoskre a chudňa te labarel e phuv.

\VS{5}Akor phenďom: „Ó Nekzoraleder RAJEJA, preačh, mangav tut! Sar predživela o Jakob? Se hino igen slaboro.“


\par }{\PP \VS{6}Avke le RAJESKE sas pharo te kerel kadi veca.

\par }{\PP „Aňi kada pes na ačhela,“ phenďa o Nekzoraleder RAJ.


\par }{\SHB O viďeňje pal e šparga le olovoha
\par }
{\PP \VS{7}Kada mange sikaďa: „Dikh, o Raj ačhelas paš o muros, so sas ačhado rovnones pal e šparga, savaha pes merinel, a andro vasta leste sas ajsi šparga le olovoha.“

\VS{8}Paľis mange phenďa o RAJ: „So dikhes, Amos?“

\par }{\PP „E šparga le olovoha,“ odphenďom leske.

\par }{\PP O RAJ phenďa: „Dikh, merinava laha mire manušen, le Izrael. Kada lenge imar buter na predžala bi o trestos.


\par }{\Q \VS{9}O uče thana le Izakoskre ena zňičimen

\par }{\QB a le Izraeloskre sveta thana ena čhide tele.

\par }{\Q Ačhavava man pre famelija le Jarobeamoskri la šabľaha.“


\par }{\SH O Amos the o Amacijah
\par }
{\PP \VS{10}Akor o Amacijah, o rašaj andral o Betel, diňa te džanel le Jarobeamoske, le izraelike kraľiske: „O Amos marel pre tute upre o kher le Izraeloskro. E phuv imar našťi zľidžal savore leskre lava.

\VS{11}Bo o Amos vakerel kada:

\par }{\Q ‚O Jarobeam ela murdardo la šabľaha

\par }{\QB a le Izrael zalena a ľidžana het andral peskri phuv.‘ “


\par }{\PP \VS{12}Paľis o Amacijah phenďa le Amososke: „Tu prorokona, dža het! Denaš andre Judsko. Ode tuke zarode pro maro a ode prorokin!

\VS{13}Ale andro Betel imar buter ma prorokin, bo kada hin le kraľiskro sveto than the le kraľiskro chramos.“


\par }{\PP \VS{14}Akor leske o Amos odphenďa: „Me na som prorokos aňi čhavo le prorokoskro, ale pasťjeris the oda, ko pes starinel pal o figovňika.

\VS{15}Ale o RAJ man iľa pašal o stados a phenďa mange: ‚Dža, prorokin mire manušenge, le Izraeloske.‘

\VS{16}Akana vašoda šun o lav le RAJESKRO.

\par }{\Q Tu phenes: ‚Ma prorokin pro Izrael

\par }{\QB a ma kazin pro kher le Izakoskro!‘


\par }{\PP \VS{17}Vašoda o RAJ phenel kada:

\par }{\Q ‚Tira romňatar ela lubňi andro foros,

\par }{\QB tire čhave the tire čhaja ena murdarde la šabľaha

\par }{\Q a tire maľi ena merimen avri a rozďelimen.

\par }{\QB Tu korkoro mereha andre aver phuv

\par }{\Q a le Izrael zalena

\par }{\QB a ľidžana het andral peskri phuv.‘ “




\par }\Chap{8}{\SHB O viďeňje pal o košaris le ovocenca
\par }
{\PP \VerseOne{1}O RAJ, o Adonaj, mange sikaďa kada: o košaris le zrele ovocenca.

\VS{2}Phenďa: „So dikhes, Amos?“

\par }{\PP Odphenďom: „O košaris le zrele ovocenca.“

\par }{\PP Akor mange phenďa o RAJ: „Imar avľa o koňec mire manušenge, le Izraeloske. Imar lenge oda na predžala bi o trestos.“


\par }{\PP \VS{3}„Andre oda džives pes o giľavipen andro chramos čerinela pre žaľa,“ phenel o RAJ, o Adonaj, „a pherdo, pherdo mule manuša ena čhide všadzik; ela igen cichones.“


\par }{\SH O Izrael odsudzimen
\par }
{\Q \VS{4}Šunen kada, tumen, so uštaren pro žobraka,

\par }{\QB a le čoren pre phuv odčhiven.


\par }{\Q \VS{5}Tumen phenen:

\par }{\Q „Kana predžala o inepos le Neve čhoneskro,

\par }{\QB hoj te bikenavkeras o zrnos?

\par }{\Q A kana o šabat?

\par }{\Q Kamas te phundravel o skladi la pšeňicakre,

\par }{\QB te važinel frimeder a te bikenel vaš o buter

\par }{\QB a te klaminel la falošna vahaha;


\par }{\Q \VS{6}kamas peske te cinel le čore manušen vaš o love,

\par }{\QB le žobraken vaš o duj sandalkici

\par }{\QB a o phus te bikenel jekhetane le zrnoha.“


\par }{\BB \par }
{\PP \VS{7}O RAJ, saveha pes lašaren o čhave le Jakoboskre, iľa pre peste vera: „Šoha na bisterava o nalačhipen, so kerďan!


\par }{\Q \VS{8}Či vaš oda na razisaľola e phuv

\par }{\QB a či na rovela žaľatar sako, ko ode bešel?

\par }{\Q Caľi phuv pes hazdela upre sar o Nil;

\par }{\QB barola a cikňola sar o baro paňi andro Egipt.


\par }{\Q \VS{9}Andre oda džives kerava,

\par }{\QB hoj te zadžal o kham pro dilos,

\par }{\Q a dživese zaučharava e phuv kaľipnaha,“

\par }{\QB phenel o RAJ, o Adonaj.


\par }{\Q \VS{10}„Visarava tumare oslavi pro pharipen

\par }{\QB a savore tumare giľa pre žaľa.

\par }{\Q Kerava kada: Urena tumen savore andro gada le gonestar

\par }{\QB a hoľinena o bala pro šere;

\par }{\Q rovena avke sar pal jekhoro čhavoro.

\par }{\QB A o koňec ole dživeseskro ela kirko.


\par }{\BB \par }
{\Q \VS{11}Dikh, avena ajse dživesa,“

\par }{\QB phenel o RAJ, o Adonaj,

\par }{\QB „hoj bičhavava e bokh pre phuv –

\par }{\Q na bokh pal o maro aňi smedos pal o paňi,

\par }{\QB ale e bokh te šunel o lava le RAJESKRE.


\par }{\Q \VS{12}Phirena moros morostar,

\par }{\QB tuľinena pes severostar pro vichodos

\par }{\Q a rodena o lav le RAJESKRO,

\par }{\QB ale na arakhena les.


\par }{\Q \VS{13}Andre oda džives o šukar pačivale čhaja the o terne murša

\par }{\QB odperena le smedostar.


\par }{\Q \VS{14}Ola, ko len vera pro modli andre Samarija –

\par }{\QB ola, ko phenen: ‚Avke sar dživel o del le Danoskro,‘

\par }{\Q abo ‚avke sar dživel o del la Beer-Šebakro!‘ –

\par }{\QB perena tele a imar na ušťena upre.“




\par }\Chap{9}{\SH O Izrael na denašela le RAJESKRE sudostar
\par }
{\Q \VerseOne{1}Dikhľom le Rajes te ačhel paš o oltaris a phenďa:

\par }{\Q „Demav pal o chramoskro slupos upral,

\par }{\QB hoj pes te razinen o zakladi telal!

\par }{\Q Čhiv len tele pro šere le manušenge

\par }{\QB a olen, ko ačhena te dživel, murdarava la šabľaha!

\par }{\Q Aňi jekh lendar na denašela;

\par }{\QB ňiko pes na zachraňinela.


\par }{\Q \VS{2}Kajte pes prekopaľindehas dži andro Šeol\FTNT{*}{{\FR 9:2 }{\FT{Oda hin o than, kaj hine o mule.}}},

\par }{\QB the odarik len lela avri miro vast.

\par }{\Q Kajte gelehas dži upre andro ňebos,

\par }{\QB the odarik len cirdava tele.


\par }{\Q \VS{3}Kajte pes garudehas pro verchos Karmel,

\par }{\QB the ode len arakhava a lava odarik.

\par }{\Q Kajte pes mange garudehas dži tele andro moros,

\par }{\QB the ode prikazinava le sapeske, hoj len te danderel.


\par }{\Q \VS{4}Kajte len o ňeprijaťeľa ilehas andre aver phuv,

\par }{\QB the ode prikazinava la šabľake, hoj len te murdarel.

\par }{\Q Dikhava pre lende mire jakhenca,

\par }{\QB na hoj lenge te pomožinav,

\par }{\QB ale hoj lenge te kerav o nalačho.“


\par }{\BB \par }
{\Q \VS{5}O Adonaj, o Nekzoraleder RAJ,

\par }{\QB pes chudel la phuvatar a oj rozdžal,

\par }{\QB a savore, ko andre bešen, roven žaľatar;

\par }{\Q caľi phuv pes hazdela upre sar o Nil

\par }{\QB a cikňola avke sar o baro paňi andro Egipt.


\par }{\Q \VS{6}Oda, ko pro ňebos ačhavel peskro palacis

\par }{\QB a zathovel leskre zakladi pre phuv;

\par }{\Q oda, ko vičinel o paňa andro moros

\par }{\QB a čhivel len avri pre phuv –

\par }{\QB leskro nav hin o RAJ!


\par }{\BB \par }
{\Q \VS{7}„Či na san prekal mande, tumen, Izraelitale,

\par }{\QB ajse sar o Kušijci?“

\par }{\QB phenel o RAJ.

\par }{\Q „Či na iľom avri le Izrael andral o Egipt,

\par }{\QB le Filišťincen andral o Kaftor

\par }{\QB a le Aramejčanen andral o Kir?


\par }{\Q \VS{8}Dikh, o jakha le Nekzoraleder RAJESKRE dikhen

\par }{\QB pro binošno kraľišagos:

\par }{\QB Zňičinava les pal e phuv!

\par }{\Q Ale na zňičinava calkom o kher le Jakoboskro,“

\par }{\QB phenel o RAJ.


\par }{\Q \VS{9}„Bo dikh, dava avri prikazis

\par }{\QB a razinava le Izraeloskre khereha

\par }{\Q maškar savore narodi avke,

\par }{\QB sar pes razinel la sitaha,

\par }{\QB avke hoj aňi jekh baroro na perela pre phuv.


\par }{\Q \VS{10}Savore binošna džene mire manušendar

\par }{\QB ena murdarde la šabľaha;

\par }{\Q ola, ko phenen: ‚Pre amende na avela e bibach;

\par }{\QB amen na dukhavela.‘ “


\par }{\SH O Izrael pale upreačhado
\par }
{\Q \VS{11}„Andre oda džives pale ačhavava

\par }{\QB o rozpelo stankos le Davidoskro;

\par }{\Q zakerava andre leskre cheva

\par }{\QB a ačhavava les pale upre.

\par }{\Q Vibudinava les avke,

\par }{\QB sar sas varekana,


\par }{\Q \VS{12}hoj te zalen pale olen, ko mek ačhile andro Edom,

\par }{\QB the savore naroden, save sas varekana mire,“

\par }{\QB phenel o RAJ, savo oda kerela.


\par }{\Q \VS{13}„Dikh, aven ajse dživesa,“

\par }{\QB phenel o RAJ,

\par }{\Q „hoj oleske, ko skidel e maľa upre, barola ajci but,

\par }{\QB hoj kidela upre dži akor,

\par }{\QB medik na kampela pale te orinel,

\par }{\Q a oles, ko pučinel avri o hroznos, ela ajsi bari žatva,

\par }{\QB hoj na dokerela peskri buči dži akor,

\par }{\QB sar kampela pale te sadzinel;

\par }{\Q pal o verchi čuľala tele e mol

\par }{\QB a savore brehi latar prečuľana.


\par }{\Q \VS{14}Anava pale mire zaile manušen le Izrael;

\par }{\QB o zňičimen fori peske pale ačhavena a bešena ode;

\par }{\Q sadzinena peske o viňici a pijena peskri mol,

\par }{\QB kerena peske o zahradi a chana lendar o ovocje.


\par }{\Q \VS{15}Sadzinava le Izrael pale andre peskri phuv

\par }{\QB a imar na ena avricirdle

\par }{\QB andral e phuv, savi lenge diňom,“

\par }{\QB phenel o RAJ, tiro Del.

\par }