\NormalFont\ShortTitle{2. Timoteoske}

{\MTB Le Pavloskro dujto ľil le

\par }{\MT Timoteoske



\par }\ChapOne{1}{\SH O pozdravos
\par }
{\PP \VerseOne{1}Me o Pavol, o apoštolos le Ježišoskro Kristoskro le Devleskra voľatar, savo somas bičhado te vakerel pal o dživipen andro Ježiš Kristus, pal savo o Del angloda diňa lav,

\VS{2}pisinav le Timoteoske, mire čhaske, saves kamav:

\par }{\BB \par }
{\PP Mi del tut o Del, o Dad, the o Ježiš Kristus, amaro Raj, e milosť, o lačhejileskeriben the o smirom!


\par }{\SH O pačivaľiben andro evaňjelium
\par }
{\PP \VS{3}Paľikerav le Devleske, saveske služinav avke sar the mire dada andral o žužo svedomje, sar mange pre tu furt rat-džives leperav andre mire modľitbi.

\VS{4}Na bisterav pre tire apsa a kamav tut te dikhel, hoj te avav naplňimen le radišagoha.

\VS{5}Leperav mange pre tiro žužo pačaben, savo sas ešeb andre tiri baba Loisa the andre tiri daj Eunika, a pačav oleske, hoj akana hin the andre tu.


\par }{\PP \VS{6}Vašoda tuke leperav: Rozlabar e jag le Devleskre daroskri, so hin andre tu akorestar, sar pre tu thoďom mire vasta.

\VS{7}Bo o Del amen na diňa darandutno duchos, ale Duchos, savo amen del zor, kamiben the sasťi goďi.

\VS{8}Vašoda tut ma ladža vaš o sveďectvos le Rajeskro, aňi vaš ma, hoj bešav vaš leske andre bertena, ale jekhetane manca zľidža o cerpišagos vaš o evaňjelium andre zor le Devleskri.

\VS{9}O Del amen zachraňinďa a vičinďa, hoj te avas leskre sveta manuša, na prekal amare skutki, ale prekal leskro planos the prekal leskri milosť, so amen diňa andro Ježiš Kristus mek angloda, sar chudle o časi.

\VS{10}Kadi milosť pes sikaďa akana, sar pes sikaďa amaro Spasiťeľis, o Ježiš Kristus. Ov zňičinďa o meriben a prekal o evaňjelium anďa pro švetlos o večno dživipen.

\VS{11}Me somas ačhado apoštoloske, kazaťeľiske the učiťeľiske andre kada evaňjelium.

\VS{12}Vašoda the cerpinav, ale na ladžav man, bo džanav, kaske pačanďiľom; a pačav, hoj les hin zor dži andre oda Džives te doľikerel oda, so mange sas dino.


\par }{\PP \VS{13}Ľiker tut mištes ole saste lavendar, so mandar šunďal, a mi aven tuke sar priklados andro pačaben the kamiben andro Ježiš Kristus.

\VS{14}Oda lačhipen, so amenge sas dino, doľiker le Svete Duchoskra zoraha, savo dživel andre amende.


\par }{\PP \VS{15}Džanes, hoj pes mandar visarde savore, save hine andre Azija; maškar lende hin the o Figelos the o Hermogenes.


\par }{\PP \VS{16}Mi el o Raj lačhejileskro ke Oneziforoskro kher, bo buterval man zoraľarďa a na ladžalas pes vaš ma, hoj som andre bertena.

\VS{17}Ale sar avľa andro foros Rim, igen man rodelas a arakhľa man.

\VS{18}Mi del leske o Raj, hoj te arakhel o lačhejileskeriben le Rajestar andre oda Džives. Tu džanes nekfeder, keci pašal mande kerelas andro Efezus.




\par }\Chap{2}{\SH O lačho slugaďis le Ježišoskro
\par }
{\PP \VerseOne{1}Avke tu, čhavo miro, av zoralo andre odi milosť, so amen hin andro Ježiš Kristus.

\VS{2}Oda, so šunďal mandar anglo but švedki, de avre pačivale manušenge, save džanena te sikavel the avren.

\VS{3}Zľidža manca o pharipen sar lačho slugaďis le Ježišoskro Kristoskro.

\VS{4}Ňisavo slugaďis, savo džal andro mariben a kamel te avel pre dzeka peskre veľiťeľiske, pes na mišinel andre aver buča.

\VS{5}Te vareko denašel pro preťeki, našťi zviťazinel, te na denašel pal o pravidla.

\VS{6}O manuš, savo kerel phares buči pre maľa, kamľahas ešebno te chudel le uľipnastar.

\VS{7}Gondoľin pal oda, so vakerav. O Raj tuke dela savoro te achaľol.


\par }{\PP \VS{8}Ma bister pro Ježiš Kristus, le Davidoskro čhavo, savo ušťiľa andral o meriben, avke sar me vakerav andre miro evaňjelium.

\VS{9}Vaš oda evaňjelium cerpinav avke, hoj som phandlo le lancenca sar živaňis, ale o Lav le Devleskro nane zaphandlo.

\VS{10}Vašoda zľidžav savoro, vaš o avrikidle manuša, bo kamav, hoj the on te dochuden o spaseňje andro Ježiš Kristus the e večno slava.


\par }{\PP \VS{11}Čačipnaskre hin kala lava:

\par }{\Q „Te leha jekhetane muľam,

\par }{\QB jekhetane leha the dživaha;


\par }{\Q \VS{12}te ľikeraha avri,

\par }{\QB jekhetane leha the kraľinaha;

\par }{\Q te les amen zaprinaha,

\par }{\QB the ov amen zaprinela;


\par }{\Q \VS{13}te amen na sam verna,

\par }{\QB ov ačhel verno furt,

\par }{\QB bo našťi pes korkoro zaprinel.“


\par }{\SH O lačho robotňikos
\par }
{\PP \VS{14}Kada lenge leper a mang len anglo Del, hoj pes te na vesekedinen pro lava, se oda nane pre ňisoste lačho a musarel olen, ko oda šunen.

\VS{15}Ker sa prekal oda, hoj tut te sikaves anglo Del sar manuš, savo pes na mušinel te ladžal vaš peskri buči a savo mištes vakerel o čačipnaskro lav avke, sar kampel.

\VS{16}Ľiker tut dur le bijedevleskre the diline lavendar, bo kajse lava ľidžan le manušen dur le Devlestar

\VS{17}a lengre lava rozdžana a barona sar e rakovina. Lendar hine the o Himeneos the o Filetos.

\VS{18}Kala džene odgele dur le čačipnastar, sar vakeren, hoj o mule imar ušťile andral o meriben a kaleha musaren varekaske o pačaben.

\VS{19}Ale o zoralo zaklados le Devleskro ačhel a hino zapečaťimen kale lavenca: „{\IT{O Raj džanel olen, ko hine leskre}}“; a: „Mi oddžal le nalačhipnastar sako, ko viznavinel o nav le Rajeskro!“


\par }{\PP \VS{20}Andro baro kher nane ča somnakune the rupune nadobi, ale the kaštune the čikakre; oda jekh pre pačiv, ale dujta nane pre pačiv.

\VS{21}Te pes vareko obžužarela ole vecendar, ela sar e nadoba pre pačiv, sveto, so anel e chasna le Rajeske a hiňi pripravimen pre dojekh lačhi buči.


\par }{\PP \VS{22}Denaš het le terňikane žadoscendar a dža pal o spravodľišagos, pal o pačaben, pal o kamiben the pal o smirom jekhetane olenca, ko andral o žužo jilo lašaren le Rajes.

\VS{23}Ale o diline the nagoďaver lava odmar, se džanes, hoj ole lavendar aven ča o vesekedišagi.

\VS{24}A le Rajeskre sluhaske pes na kampel te vesekedinel, ale kampel leske te avel lačho ke sakoneste. Mušinel te džanel te sikavel a te zľidžal the o nalačho.

\VS{25}Mušinel te džanel šukares te dovakerel olenge, ko pre leste vakeren, andre naďej, či lenge jekhvar o Del na dela te visarel pes a te prindžarel o čačipen,

\VS{26}a avke avlehas ke goďi a denašlehas avri andral e pasca le bengeskri, andre savi sas zachudle, hoj te keren leskri voľa.




\par }\Chap{3}{\SH Pal o manuša andro posledna dživesa
\par }
{\PP \VerseOne{1}Ale kada te džanes, hoj andro posledna dživesa avena phare časi.

\VS{2}Bo o manuša rado dikhena ča pes korkoren, igen kamena o love a ena lašarde the barikane; namištes vakerena pal aver, na šunena le dajen the le daden, ena ňevďačna the bijedevleskre,

\VS{3}bi o kamiben, bi o jilo, pľetkošna, na zľikerena pes, ena igen dziva, na kamena o lačhipen,

\VS{4}ena zradci, ena splašimen a igen pes ľidžana upre. Buter kamena o rozkošno dživipen sar le Devles.

\VS{5}Kerena pestar, hoj hine pačabnaskre, ale e zor le pačabnaskri zaprinena. Chraňin tut kajse manušendar.


\par }{\PP \VS{6}Bo varesave lendar džan andro khera a diliňaren andre le slabe džuvľen, saven hin but bini a hine ľigende le všelijake žadoscenca;

\VS{7}ola džuvľa furt sikľon, ale šoha našťi prindžaren o čačipen.

\VS{8}Sar o Jannes the o Jambres džanas pro Mojžiš, avke the kala džene džan pro čačipen, bo lengro gondoľišagos hino musardo a nane dokazimen andro pačaben.

\VS{9}Ale imar na džana dureder anglal, bo lengro diliňipen dikhena savore, avke sar pes sikaďa the o diliňipen kole duje dženengro.


\par }{\SH O posledna prikazaňja le Timoteoske
\par }
{\PP \VS{10}Ale tu tut mištes ľikerehas mire sikavibnastar a kerehas avke sar me andre miro dživipen, bo tu dikhehas miro pačaben, miro zľikeriben, miro kamiben the miri trpezľivosť,

\VS{11}a the oda, sar pre mande o manuša džanas. Dikhehas the o pharipena, so man sas andre Antiochija, Ikonija the andre Listra. Tu džanes, sar pre mande o manuša igen džanas a soha pregeľom. No andral savoreste man o Del iľa avri.

\VS{12}A o manuša džana the pre savorende, ko kamen te dživel o sveto dživipen le Ježišoha Kristoha.

\VS{13}Ale o nalačhe manuša the o podvodňika džana furt dureder andro nalačhipen. Diliňarena andre le manušen a the korkore ena andre diliňarde.

\VS{14}Ale tu ačh andre oda, so sikľiľal, the andre oda, so pačanďiľal, se džanes, kastar oda sikľiľal.

\VS{15}Bo imar ciknovarestar prindžares le Devleskre lava, so tut den goďi pre oda, hoj te aves zachraňimen le pačabnaha andro Ježiš Kristus.

\VS{16}Sa, so hin pisimen andre le Devleskro lav, avel andral le Devleskro muj a hino lačho pre oda, hoj le manušes te sikavel, te dovakerel leske andro dživipen, te karhinel les a te bararel les avri andro spravodľišagos,

\VS{17}hoj o manuš le Devleskro te avel pripravimen the vizbrojimen pre dojekh lačhi buči.




\par }\Chap{4}{\PP \VerseOne{1}Igen tut mangav anglo Del the anglo Ježiš Kristus, savo sudzinela le džiden the le mulen, sar avela leskro kraľišagos:

\VS{2}Av pripravimen te vakerel o Lav le manušenge andro lačho the nalačho časos, dovaker lenge, karhin, podhazde a sikav andre savori trpezľivosť.

\VS{3}Bo avela ajso časos, hoj o manuša na kamena te šunel o sasto sikaviben, ale rodena peske le učiťeľen, save len sikavena oda, so on kamena te šunel.

\VS{4}A visarena peskre kana le čačipnastar ko paramisa,

\VS{5}ale tu av strižbo andre savoreste, zľiker savoro pharipen, ker e buči sar o evaňjelistas a doker mištes tiri buči.


\par }{\PP \VS{6}Bo me som imar obetimen a imar avľa miro časos, hoj te džav pal kada svetos.

\VS{7}O lačho mariben man domarďom, o denašiben dodenašľom, o pačaben doľikerďom.

\VS{8}Imar mange hin pripravimen e koruna le spravodľišagoskri, savi man dela andre oda Džives o Raj, o spravodľivo Sudcas – no, na ča man, ale the savoren, ko užaren kamibnaha pre leste, sar ov avela.


\par }{\SH O lava prekal o Timoteus
\par }
{\PP \VS{9}Snažin tut so neksigeder te avel pal ma.

\VS{10}O Demas man omukľa, bo pes zakamľa andre kada svetos a geľa andre Tesalonika. O Krescens geľa andre Galacija a o Titus andre Dalmacija.

\VS{11}Ča o Lukaš hino manca. An tuha le Marek, bo the ov mange but pomožinel andre buči.

\VS{12}Le Tichikus bičhaďom andro Efezus.

\VS{13}Sar aveha, an tuha o plašťos, so mukľom andre Troada ko Karpos. An tuha the o ľila, ale mek buter o zvitki, so sas pisimen pre cipa.


\par }{\PP \VS{14}O kovačis Alexander mange kerďa but nalačho. O Del leske dela pale vaš oda, so kerďa.

\VS{15}A the tu tut lestar chraňin, bo igen džalas pre amare lava.


\par }{\PP \VS{16}Sar ešebnovar ačhavas pro sudos vaš mange, na sas ňiko manca, ale savore man omukle. Te na pes lenge oda rachinel.

\VS{17}Ale o Raj ačhelas paš ma a zoraľarďa man, hoj te avel prekal mande vakerdo o evaňjelium a hoj les te šunen savore narodi. Somas avricirdlo andral o piskos le ľevoske.

\VS{18}O Raj man the cirdela avri andral savoro nalačhipen a zachraňinela man a lela andre peskro ňeboskro kraľišagos. Leske mi džal e slava pro furt! Amen.


\par }{\SH O posledna pozdravi
\par }
{\PP \VS{19}Pozdravin la Priska, le Akvilas the le Oneziforoskri famelija.

\VS{20}O Erastos ačhiľa andro Korint. Le Trofimus mukľom nasvales andro foros Miletus.

\VS{21}Ker savoro prekal oda, hoj te aves mek anglo jevend. Pozdravinel tut o Eubulos, o Pudens, o Linus, e Klaudija the savore phrala.


\par }{\PP \VS{22}O Raj mi el tire duchoha. E milosť le Devleskri mi el tumenca!

\par }