\NormalFont\ShortTitle{Nahum}

{\MT O Nahum



\par }\ChapOne{1}{\PP \VerseOne{1}O prorocko lav pal o Ninive. O zvitkos pal o viďeňje le Nahumoskro andral o Elkoš.


\par }{\SH Le RAJESKRI choľi pro Ninive
\par }
{\Q \VS{2}O RAJ hino žjarlivo Del, savo trestinel;

\par }{\QB o RAJ hino pomsťiťeľis a hin les pherdo choľi.

\par }{\Q O RAJ visarel pale olenge, ko pre leste džan,

\par }{\QB a počinel la choľaha peskre ňeprijaťeľenge.


\par }{\Q \VS{3}O RAJ na choľisaľol sig, ale hin les bari zor

\par }{\QB a na mukela le viňikos bi o trestos.

\par }{\Q Andre bari balvaj the andre burka hin leskro drom,

\par }{\QB a e chmara hin prachos tel leskre pindre.


\par }{\Q \VS{4}Pre leskro prikazis o moros šučol avri

\par }{\QB a the savore paňa –

\par }{\Q o Bašan the o Karmel šučon avri

\par }{\QB a the o libanoňika kvitki.


\par }{\Q \VS{5}O verchi angle leste razisaľon

\par }{\QB a o brehi rozdžan;

\par }{\Q izdral angle leste e phuv,

\par }{\QB o svetos the sako, ko andre bešel.


\par }{\Q \VS{6}Ko šaj ľikerel avri leskri choľi?

\par }{\QB Ko šaj obačhel angle leskri bari choľi?

\par }{\Q Peskri choľi čhivel avri sar jag;

\par }{\QB a o skali angle leste pharon pro kotora.


\par }{\Q \VS{7}O RAJ hino lačho,

\par }{\QB chraňinel peskre manušen andre oda džives, sar lenge hin phares.

\par }{\Q Pridžanel pes ke ola,

\par }{\QB ko pes ke leste denašen te garuvel.


\par }{\Q \VS{8}Le bare paňeha zňičinela o foros Ninive

\par }{\QB a peskre ňeprijaťeľen tradela andro kaľipen.


\par }{\BB \par }
{\Q \VS{9}So plaňinen pro RAJ?

\par }{\QB Ov tumen zňičinela pro jekhvar,

\par }{\QB na kampela leske dujtovar te demel.


\par }{\Q \VS{10}Avena zachudle andro trňi

\par }{\QB našľona sar e mol le pijakenge;

\par }{\Q calkom zlabona

\par }{\QB sar o šuko phus.


\par }{\Q \VS{11}Se andral tu, Ninive, avľa avri o bijedevleskro radcas,

\par }{\QB savo plaňinelas o nalačhipen pro RAJ.


\par }{\BB \par }
{\PP \VS{12}Kada phenel o RAJ peskre manušenge, le Izraelitenge:

\par }{\Q „Kajte hine o Asirčana zorale a hine but,

\par }{\QB ena zňičimen a našľona.

\par }{\Q Mire manušale, te tumen trapinavas,

\par }{\QB imar tumen na trapinava.


\par }{\Q \VS{13}Akana phagerava lengro jarmos pal tumari meň

\par }{\QB a čhingerava tumare lanci.“


\par }{\BB \par }
{\Q \VS{14}O RAJ diňa avri pre tute, Ninive, kada lav:

\par }{\QB „Imar tut na ena čhave, save ľigendehas tiro nav!

\par }{\Q Zňičinava le modlen the le sochen andral o chramos tumare devlengro;

\par }{\QB pripravinava tuke o hrobos,

\par }{\QB bo na sal lačho pre ňisoste.“




\par }\Chap{2}{\SH E lačhi sprava prekal e Judsko
\par }
{\Q \VerseOne{1}Dikh, pro verchos hine o pindre le posloskre,

\par }{\QB savo anel e lačhi sprava a phenel: „Smirom tumenge!“

\par }{\Q Oslavin, Juda, tire inepi

\par }{\QB a doľikerel tire lava, so diňal.

\par }{\Q Imar šoha pre tute na avela o nalačho manuš;

\par }{\QB hino calkom zňičimen!


\par }{\SH O Ninive ela zňičimen
\par }
{\Q \VS{2}O zhubcas avel pre tute, Ninive.

\par }{\QB Stražin o hrados a pozorin o drom!

\par }{\Q Pripravin tut pro mariben

\par }{\QB a skide upre savori zor!


\par }{\BB \par }
{\Q \VS{3}Se o RAJ obnovinela le Jakoboskri slava

\par }{\QB sar e slava le Izraeloskri;

\par }{\Q kajte o zhubci len zňičinde

\par }{\QB a phagerde lenge o konara andro viňici.


\par }{\BB \par }
{\Q \VS{4}O šťiti leskre hrďinengre hine lole;

\par }{\QB o bojovňika hine urde andro šarlatos.

\par }{\Q O trastune verdana bľišťisaľon andre oda džives,

\par }{\QB sar pes skiden upre,

\par }{\QB a o kopiji razisaľon.


\par }{\Q \VS{5}O verdana džan igen dzivones pal o uľici

\par }{\QB a traden pal o pľaci andro foros.

\par }{\Q Dičhon avri sar o jagale fakľi

\par }{\QB a predžan sar o bleski.


\par }{\BB \par }
{\Q \VS{6}O Ninive zvičinel peskre nekfeder slugaďen,

\par }{\QB ale o pindre lenge poddžan pal o drom.

\par }{\Q Siďaren ko hradbi

\par }{\QB a ačhaven o šťiti pre ochrana.


\par }{\Q \VS{7}O ňeprijaťeľis phundravel o brani le paňeskre,

\par }{\QB vašoda o palacis perel tele.


\par }{\Q \VS{8}Čhiven tele o gada pal e kraľovna

\par }{\QB a ľidžan la andro otroctvos.

\par }{\Q Lakre služki roven sar o holubici

\par }{\QB a maren pes andro koľina.


\par }{\Q \VS{9}Sar o paňi čuľal avri andral o jazeros,

\par }{\QB avke o manuša denašen het andral o Ninive.

\par }{\Q Vareko vičinel: „Ačhen, ačhen!“

\par }{\QB Ale ňiko pes na obdikhel palal.


\par }{\Q \VS{10}Čoren o rup,

\par }{\QB čoren o somnakaj!

\par }{\Q Hin ode igen but barvaľipen

\par }{\QB the o pokladi savore vzacne vecendar.


\par }{\Q \VS{11}Na ačhiľa ňič, savoro ile het,

\par }{\QB sa hin zňičimen!

\par }{\Q O jile predaran a o khoča poddžan,

\par }{\QB savoredžene izdran

\par }{\QB a savore muja parňon avri.


\par }{\BB \par }
{\Q \VS{12}Kaj hin akana oda foros, so sas sar o than le ľevengro?

\par }{\QB Oda than kaj o terne ľevi džanas te chal,

\par }{\QB o than kaj avenas o ľevos the e ľevica

\par }{\QB a o ľevocis sas ode bi e dar.


\par }{\Q \VS{13}O ľevos čhingerelas but korisť peskre ciknenge;

\par }{\QB tasavelas le džviren peskre ľevicenge;

\par }{\QB peskri jama peske pherarelas oleha, so chudelas;

\par }{\QB le čhingerde maseha peskro than.


\par }{\BB \par }
{\Q \VS{14}„Me džav pre tute, Ninive“

\par }{\QB phenel o Nekzoraleder RAJ.

\par }{\Q „Zlabarava tire maribnaskre verdana,

\par }{\QB ačhela lendar ča thuv,

\par }{\QB a tire terne ľeven chala e šabľa.

\par }{\Q Na mukava andre tiri phuv ňič, so iľal avrenge,

\par }{\QB a o hangos tire poslengro imar na šunďola.“




\par }\Chap{3}{\SH Vigos le foroske Ninive
\par }
{\Q \VerseOne{1}Vigos kale foroske!

\par }{\QB Murdarel le manušen, furt ča klaminel;

\par }{\Q hino pherdo le čorde vecenca;

\par }{\QB šoha na preačhel te čorel.


\par }{\Q \VS{2}O bičos pukinel a o kereki šunďol;

\par }{\QB o graja aven sig a o verdana džan dzivones.


\par }{\Q \VS{3}O jazdci pes mukle pro mariben;

\par }{\QB o šabľi the o kopiji bľišťisaľon.

\par }{\QB But džene hine murdarde, pherdo mule džene pro kopi.

\par }{\Q Ajci mule manuša, hoj pes na den aňi te zgenel;

\par }{\QB le manušenge pre lende poddžan o pindre.


\par }{\Q \VS{4}Kada savoro pes ačhela

\par }{\QB vaš o baro lubipen le foroskro Ninive, ola lubňakro,

\par }{\QB savi džanelas dojekhes te očarinel peskre šukaribnaha,

\par }{\Q savi pricirdelas le naroden peskre lubipnaha

\par }{\QB a le nipen peskre čarenca.


\par }{\BB \par }
{\Q \VS{5}„Me džav pre tu, Ninive“

\par }{\QB phenel o Nekzoraleder RAJ.

\par }{\Q „Hazdava tuke upre e rokľa dži o muj;

\par }{\QB sikavava le narodenge tiro langipen

\par }{\QB a le kraľišagenge tiri ladž.


\par }{\Q \VS{6}Čhivava pre tute o džungipen,

\par }{\QB kerava tuke ladž anglo manuša,

\par }{\QB anava tut avri pro čudos.


\par }{\Q \VS{7}Sako, ko tut dikhela,

\par }{\QB denašela tutar a phenela:

\par }{\Q ‚O Ninive hino zňičimen! Ko pal leste rovela?‘

\par }{\QB Kaj tuke te rodel olen, ko tut poťešinena?“


\par }{\BB \par }
{\Q \VS{8}Či sal tu feder sar o foros Tebi\FTNT{*}{{\FR 3:8 }{\FT{E hebrejiko čhib: No-amon}}} paš o Nil,

\par }{\QB pašal savo sas pherdo paňa?

\par }{\Q O moros sas leskri ochrana

\par }{\QB a o paňa leskro muros;


\par }{\Q \VS{9}o zoralo Kuš the o Egipt sas leskri ňekoňečno zor,

\par }{\QB o Put the e Libija sas leske pre pomoca.


\par }{\Q \VS{10}The avke sas kada foros zailo

\par }{\QB a geľa andro otroctvos.

\par }{\Q The leskre čhave sas rozčhingerde

\par }{\QB pro agora savore uľicengre.

\par }{\Q Vaš leskre vodci pes losinelas

\par }{\QB a savore leskre anglune murša sas zaphandle le lancenca.


\par }{\Q \VS{11}The tu, Ninive, mačoha;

\par }{\QB džaha tut te garuvel

\par }{\QB a kameha te denašel tire ňeprijaťeľiske.


\par }{\BB \par }
{\Q \VS{12}Savore tire pevnosťi hine sar o figovňika,

\par }{\QB pre save hin o ešebna figi.

\par }{\Q Te pes lenca razinel,

\par }{\QB peren andro muj oleske,

\par }{\QB ko kamel te chal.


\par }{\Q \VS{13}Tire slugaďa hine sar čhajora;

\par }{\QB o brani tira phuvakre hine phundrade le ňeprijaťeľenge,

\par }{\QB bo e jag zlabarďa lengre zavori.


\par }{\BB \par }
{\Q \VS{14}Hordin tuke akana o paňi,

\par }{\QB bo aveha obkľučimen,

\par }{\QB a zoraľar tuke tire pevnosťi!

\par }{\Q Rozker e čik, ker tuke malta

\par }{\QB ker tuke cehli,

\par }{\QB hoj te zoraľares tire hradbi!


\par }{\Q \VS{15}No the avke tut zlabarela e jag a čhinela e šabľa;

\par }{\QB zlabarela tut sar le kobilken.

\par }{\Q Kajte san but sar kobilki,

\par }{\QB but sar o maľakre grajora!


\par }{\Q \VS{16}Tire kupci hine buter sar o čercheňa pro ňebos,

\par }{\QB ale akana džan het;

\par }{\QB hine sar o kobilki, so chan avri e maľa a odľecinen.


\par }{\Q \VS{17}Tire vodci hine sar kobilki

\par }{\QB a tire veľiťeľa sar kopa maľakre grajora,

\par }{\QB so ačhen garude andro ohradi, sar hin šil;

\par }{\Q ale sar avel o kham avri, ľecinen het,

\par }{\QB a ňiko na džanel kaj.


\par }{\BB \par }
{\Q \VS{18}Kraľina andral e Asirija, tire pasťjera zasute

\par }{\QB a tire vodci peske pašľile tele.

\par }{\Q Tire manuša hine roztradle pro verchi

\par }{\QB a nane ko len te skidel upre.


\par }{\Q \VS{19}Našťi te sasťarel avri tiri dukh;

\par }{\QB tiri rana hiňi igen bari.

\par }{\Q Dojekh, ko šunela o hiros pal tute,

\par }{\QB tuke radisaľola, hoj peľal,

\par }{\Q bo na sas ňiko, ko na dopeľa pre tiro nalačhipen,

\par }{\QB savo na preačhehas te kerel.

\par }