\NormalFont\ShortTitle{Roviben le Jeremijašiskro}

{\MT O Roviben le Jeremijašiskro



\par }\ChapOne{1}{\SH O roviben le Jeruzalemoskro
\par }
{\Q \VerseOne{1}Jaj, savo omuklo hino o foros,

\par }{\QB kaj varekana dživenas pherdo manuša!

\par }{\Q Ačhiľa sar e vdova,

\par }{\QB kajte sas baro maškar o narodi.

\par }{\Q E raňi maškar o phuva

\par }{\QB ačhiľa otrokiňa.


\par }{\BB \par }
{\Q \VS{2}Račaha furt rovel,

\par }{\QB o apsa lake čuľan pal o čhama.

\par }{\Q Ňiko lakre piranendar

\par }{\QB la na poťešinel.

\par }{\Q Savore lakre prijaťeľa laha thode avri

\par }{\QB a ačhile lakre ňeprijaťeľa.


\par }{\BB \par }
{\Q \VS{3}Geľa o Juda andro zajaťje,

\par }{\QB igen trapimen andro otroctvos.

\par }{\Q Bešel maškar o narodi

\par }{\QB a nane les than kaj te odpočovinel.

\par }{\Q Savore, so pre leste džan,

\par }{\QB les zachudle, sar sas andro pharipen.


\par }{\BB \par }
{\Q \VS{4}O droma le Sionoskre hine andre žaľa,

\par }{\QB bo ňiko na avel pro inepi.

\par }{\Q Savore leskre brani hine zňičimen;

\par }{\QB o rašaja roven,

\par }{\Q leskre pačivale čhaja hine smutna,

\par }{\QB ačhiľa leske ča kirko dukh.


\par }{\BB \par }
{\Q \VS{5}Ola, ko les trapinen, ačhile leskre raja;

\par }{\QB leskre ňeprijaťeľenge džal mištes,

\par }{\Q bo o RAJ les dukhaďa

\par }{\QB vaš leskre but bini.

\par }{\Q Leskre čhave džanas zaile

\par }{\QB anglal o ňeprijaťeľa.


\par }{\BB \par }
{\Q \VS{6}E čhaj le Sionoskri našaďa

\par }{\QB savoro peskro šukariben.

\par }{\Q Lakre vodci hine sar o jeleňa,

\par }{\QB so na arakhen ňisavo chaben,

\par }{\Q a denašen bi e zor

\par }{\QB anglal ola, ko pal lende prastan.


\par }{\BB \par }
{\Q \VS{7}Andre ola dživesa, sar la ela o pharipen a phirela upre tele,

\par }{\QB peske e čhaj le Jeruzalemoskri leperela

\par }{\Q pre savore peskre vzacna veci,

\par }{\QB so la sas varekana.

\par }{\Q Sar lakre nipi pele andro vasta le ňeprijaťeľiskre,

\par }{\QB ňiko lake na pomožinďa.

\par }{\Q Lakre ňeprijaťeľa oda dikhle

\par }{\QB a asanas olestar, sar hiňi zňičimen.


\par }{\BB \par }
{\Q \VS{8}E čhaj le Jeruzalemoskri kerelas igen but bini,

\par }{\QB vašoda ačhiľa melaľi.

\par }{\Q Savore, so la denas pačiv, la poceňinen,

\par }{\QB bo dikhle lakro langipen.

\par }{\Q Oj korkori rovel

\par }{\QB a visarel o muj ladžatar.


\par }{\BB \par }
{\Q \VS{9}E mel hiňi pre lakri rokľa,

\par }{\QB na gondoľinelas pre peskri buducnosť.

\par }{\Q Strašňe peľa tele

\par }{\QB a nane ko la te poťešinel.

\par }{\Q „Dikh, RAJEJA, pre miro pharipen,

\par }{\QB bo o ňeprijaťeľis pes ľidžal upre.“


\par }{\BB \par }
{\Q \VS{10}O ňeprijaťeľis nacirdňa peskro vast

\par }{\QB pre savoreste, so lake sas vzacno.

\par }{\Q Se oj dikhľa le naroden

\par }{\QB te džal andro Chramos,

\par }{\Q kajte tu prikazinďal,

\par }{\QB hoj našťi džan andre tiro zhromažďeňje.


\par }{\BB \par }
{\Q \VS{11}Savore lakre manuša roven,

\par }{\QB roden o maro,

\par }{\Q savore vzacna veci den vaš o chaben,

\par }{\QB hoj peske te zachraňinen o dživipen.

\par }{\Q „Dikh, RAJEJA, všimňin tuke,

\par }{\QB hoj som teledikhľi.“


\par }{\BB \par }
{\Q \VS{12}Tumen savore, so predžan pašal ma,

\par }{\QB na keren tumenge olestar ňič?

\par }{\QB Phundraven o jakha a dikhen!

\par }{\Q Či hin varekas ajso pharipen sar man,

\par }{\QB savo pre mande avľa,

\par }{\Q saveha man o RAJ dukhaďa

\par }{\QB andro džives peskra bara choľakro?


\par }{\BB \par }
{\Q \VS{13}Andral o ňebos bičhaďa e jag,

\par }{\QB hoj te džal dži andre mire kokala.

\par }{\Q Mire pindrenge nacirdňa e sita

\par }{\QB a visarďa man pale.

\par }{\Q Kerďa mandar pušťa

\par }{\QB a mukľa man te šučol avri calo džives.


\par }{\BB \par }
{\Q \VS{14}Mire bini hine pašal miri meň sar o jarmos,

\par }{\QB savo ov zaphandľa peskre vasteha.

\par }{\Q Thoďa peskro jarmos pre miri meň

\par }{\QB a slabisarďa miri zor.

\par }{\Q O Raj man diňa andro vasta olenge,

\par }{\QB savenca man na birinav te marel.


\par }{\BB \par }
{\Q \VS{15}O Raj odčhiďa savore mire zorale muršen

\par }{\QB pašal mande.

\par }{\Q Skidňa upre e armada pre mande,

\par }{\QB hoj te rozpučinel mire terne muršen.

\par }{\Q Pal e pačivaľi judsko čhaj uštarelas o Raj

\par }{\QB sar pal o hroznos andro lisos.


\par }{\BB \par }
{\Q \VS{16}„Vaš oda rovav

\par }{\QB a mire jakhendar čuľan o apsa,

\par }{\Q bo nane paš ma ňiko,

\par }{\QB hoj man te poťešinel,

\par }{\QB ko man hazdňahas pro duchos.

\par }{\Q Mire čhave hine omukle,

\par }{\QB bo o ňeprijaťeľis amen domarďa.“


\par }{\BB \par }
{\Q \VS{17}Nacirdel o Sion peskre vasta,

\par }{\QB ale ňiko les na poťešinel.

\par }{\Q O RAJ diňa avri o prikazis pro Jakob,

\par }{\QB hoj savore leskre susedi te ačhen leskre ňeprijaťeľa.

\par }{\Q O Jeruzalem ačhiľa maškar lende

\par }{\QB sar vareso nažužo.


\par }{\BB \par }
{\Q \VS{18}O RAJ hino spravodľivo,

\par }{\QB bo me man ačhaďom leskre laveske.

\par }{\Q Šunen, savore narodale,

\par }{\QB a dikhen pre miri dukh.

\par }{\Q Mire terne čhaja the mire terne čhave

\par }{\QB gele andro zajaťje.


\par }{\BB \par }
{\Q \VS{19}Vičinavas pre mire pirane,

\par }{\QB ale on manca thode avri.

\par }{\Q Mire rašaja the o vodci

\par }{\QB mule andro foros,

\par }{\Q sar rodenas o chaben,

\par }{\QB hoj peske te zachraňinen o dživipen.


\par }{\BB \par }
{\Q \VS{20}Dikh, RAJEJA, hoj som andro pharipen,

\par }{\QB nane andre ma o smirom,

\par }{\Q o jilo andre ma previsaľol,

\par }{\QB bo igen man tuke ačhavavas.

\par }{\Q E šabľa mange murdarďa le čhaven avri

\par }{\QB a andro kher o meriben.


\par }{\BB \par }
{\Q \VS{21}O manuša man šunde te stukinel,

\par }{\QB ale ňiko man na poťešinďa.

\par }{\Q Savore mire ňeprijaťeľa šunde pal miro pharipen

\par }{\QB a radisaľon, hoj oda kerďal.

\par }{\Q Mi avel oda džives, pal savo phenďal,

\par }{\QB hoj te cerpinen avke sar me.


\par }{\BB \par }
{\Q \VS{22}„Mi avel avri angle tu

\par }{\QB savoro lengro nalačhipen.

\par }{\Q Ker lenca avke, sar kerďal manca

\par }{\QB angle savore mire bini,

\par }{\Q bo but stukinav le pharipnastar

\par }{\QB a miro jilo hino slabo.“




\par }\Chap{2}{\SH Le Devleskri choľi pro Izrael
\par }
{\Q \VerseOne{1}Jaj, sar o RAJ zaučharďa le Sionoskra čha

\par }{\QB peskra choľakra chmaraha.

\par }{\Q O šukariben le Izraeloskro čhiďa tele

\par }{\QB andral o ňebos pre phuv.

\par }{\Q Bisterďa the pre peskro chramos

\par }{\QB andro džives peskra choľakro.


\par }{\BB \par }
{\Q \VS{2}Le Rajeske na sas pharo te zňičinel

\par }{\QB savore khera le Jakoboskre.

\par }{\Q Andre peskri choľi čhiďa tele

\par }{\QB o pevnosťi le Judaskre.

\par }{\Q Čhiďa tele pre phuv leskro kraľišagos the leskre rajen

\par }{\QB a dikhľa len tele.


\par }{\BB \par }
{\Q \VS{3}Andre peskri bari choľi

\par }{\QB odčhinďa savori zor le Izraeloskri.

\par }{\Q Scirdňa peskro čačo vast,

\par }{\QB sar avľa o ňeprijaťeľis.

\par }{\Q Rozlabiľa andre phuv le Jakoboskri

\par }{\QB sar jag le plameňenca, so savoro chal.


\par }{\BB \par }
{\Q \VS{4}Nacirdňa o lukos sar ňeprijaťeľis;

\par }{\QB leskro čačo vast sas pripravimen

\par }{\Q a sar proťivňikos murdarelas savoren,

\par }{\QB kas amen kamahas.

\par }{\Q Peskri choľi čhiďa avri sar jag

\par }{\QB andro stanos le Sionoskra čhakro.


\par }{\BB \par }
{\Q \VS{5}O Raj sas sar ňeprijaťeľis;

\par }{\QB chaľa o Izrael;

\par }{\QB chaľa savore leskre palaca.

\par }{\Q Zňičinďa leskre pevnosťi

\par }{\QB a kerďa la judska čhake pherdo pharipen the žaľa.


\par }{\BB \par }
{\Q \VS{6}Zňičinďa peskro chramos sar e zahrada;

\par }{\QB oda than, kaj les lašarahas.

\par }{\Q O RAJ diňa, hoj o Sion te bisterel

\par }{\QB pro inepos the pro šabat,

\par }{\Q a odčhiďa andre peskri bari choľi

\par }{\QB le kraľis the le rašas.


\par }{\BB \par }
{\Q \VS{7}Odčhiďa o RAJ peskro oltaris

\par }{\QB a omukľa peskro chramos.

\par }{\Q O muri le palacengre diňa

\par }{\QB andro vasta le ňeprijaťeľengre.

\par }{\Q Lengri vika andro kher le RAJESKRO šunďolas

\par }{\QB avke sar pro baro inepos.


\par }{\BB \par }
{\Q \VS{8}O RAJ peske zaiľa,

\par }{\QB hoj čhivela tele o muri le Sionoskre.

\par }{\Q Nacirdňa e šparga te merinel,

\par }{\QB na odcirdňa peskro vast

\par }{\QB a na preačhiľa te ňičinel.

\par }{\Q Kerďa, hoj o veži the o muri te roven,

\par }{\QB bo sas jekhetane čhide tele.


\par }{\BB \par }
{\Q \VS{9}Leskre brani zagele andre phuv.

\par }{\QB Zňičinďa a phagerďa leskre zavori.

\par }{\Q Leskro kraľis the o raja hine zaile maškar o narodi;

\par }{\QB o rašaja imar na sikaven o zakonos

\par }{\Q a o proroka imar na chuden

\par }{\QB o viďeňje le RAJESTAR.


\par }{\BB \par }
{\Q \VS{10}O phureder murša le Sionoskre

\par }{\QB bešen pre phuv a na vakeren ňič.

\par }{\Q Čhivkeren peske o prachos pro šere

\par }{\QB a hine urde andro gada le gonestar.

\par }{\Q Le Jeruzalemoskre pačivale čhaja

\par }{\QB zmukle o šere tele dži pre phuv.


\par }{\BB \par }
{\Q \VS{11}Le apsendar mange slabisaľon o jakha,

\par }{\QB bari žaľa hin andre ma,

\par }{\Q o jilo mange čuľal avri pre phuv,

\par }{\QB bo mire manuša hine zňičimen,

\par }{\Q bo o čhavore the o cikne čhavore

\par }{\QB meren pro uľici andro foros.


\par }{\BB \par }
{\Q \VS{12}O čhavore phenen le dajenge:

\par }{\QB „Kaj hin o chaben the o pijiben?“

\par }{\Q akor sar peren tele pro uľici andro foros,

\par }{\QB sar te ulehas zraňimen,

\par }{\Q a sar polokes muken avri e duša

\par }{\QB peskre dajenge pro vasta.


\par }{\BB \par }
{\Q \VS{13}So tuke šaj phenav?

\par }{\QB Ke soste tut šaj pripodobňinav,

\par }{\QB čhaje le Jeruzalemoskri?

\par }{\Q Soha tut šaj porovňinav, hoj tuke te kerav radišagos,

\par }{\QB tu pačivaľi čhaje le Sionoskri?

\par }{\Q Se tiri rana hiňi ajsi bari sar moros.

\par }{\QB Ko tut šaj sasťarela?


\par }{\BB \par }
{\Q \VS{14}Tire proroka tuke andro viďeňja

\par }{\QB vakerenas o klamišagi the o diliňipena;

\par }{\Q na sikavenas pre tiro binos,

\par }{\QB hoj tut te len avri andral o zajaťje.

\par }{\Q O proroctva, so tuke phenenas,

\par }{\QB sas falošna a klaminenas.


\par }{\BB \par }
{\Q \VS{15}Sako, ko pašal tute predžal,

\par }{\QB demel le vastenca,

\par }{\Q asal tutar a kerel le šereha

\par }{\QB upral e čhaj le Jeruzalemoskri:

\par }{\Q „Kada hin oda foros, pal savo phenenas,

\par }{\QB hoj ode hin o nekbareder šukariben

\par }{\QB pro radišagos caľa phuvake?“


\par }{\BB \par }
{\Q \VS{16}Savore tire ňeprijaťeľa

\par }{\QB pre tu phundraven o muja,

\par }{\Q asan tutar, den pre tu avri o danda

\par }{\QB a phenen: „Chaľam len tele!

\par }{\Q Kada hin oda džives, pre savo but užarahas.

\par }{\QB Dodžiďiľam pes oda!“


\par }{\BB \par }
{\Q \VS{17}O RAJ kerďa oda, so plaňinelas.

\par }{\QB Ačhiľa pes oda, so phenďa;

\par }{\QB oda, so prikazinďa imar čirla anglal.

\par }{\Q Ňičinelas tut bi oda,

\par }{\QB hoj leske te uľahas pharo.

\par }{\Q Domukľa le ňeprijaťeľiske te radisaľol upral tu

\par }{\QB a olen, ko tut trapinenas, diňa zor te zviťazinel.


\par }{\BB \par }
{\Q \VS{18}Vičin andral o jilo ko RAJ,

\par }{\QB murona le Sionoskra čhakro.

\par }{\Q Mi čuľan tutar o apsa sar paňi rat-džives.

\par }{\QB Ma preačh! Ma de tire apsenge te zaačhel.


\par }{\BB \par }
{\Q \VS{19}Ušťi upre prekal e rat

\par }{\QB a rov pale a pale anglo RAJ!

\par }{\Q Čhiv avri tiro jilo sar paňi

\par }{\QB anglo muj le RAJESKRO.

\par }{\Q Hazde ke leste tire vasta

\par }{\QB vaš o dživipen tire čhavengro,

\par }{\Q so meren bokhatar

\par }{\QB pro agor dojekha uľicakro.


\par }{\BB \par }
{\Q \VS{20}„Dikh, RAJEJA!

\par }{\QB Soske amen avke marďal?

\par }{\Q O džuvľija mušinen te chal bokhatar

\par }{\QB peskre čhavoren, saven kamen!

\par }{\Q O rašaja the o proroka hine murdarde

\par }{\QB andro Chramos le RAJESKRO!


\par }{\Q \VS{21}O terne the o phure pašľon jekhetane

\par }{\QB andro prachos pro uľici.

\par }{\Q Mire terne čhaja the terne čhave

\par }{\QB sas murdarde le šabľenca.

\par }{\Q Andre oda džives, sar salas choľamen,

\par }{\QB murdarďal len a na sas tuke pharo.


\par }{\Q \VS{22}Vičinďal pre amende ajci dženen sar pro inepos;

\par }{\QB anďal pre mande bari dar pal savore seri.

\par }{\Q Andro džives le RAJESKRA choľakro

\par }{\QB ňiko na denašľa aňi na predžiďiľa.

\par }{\Q Olen, pal kaste man starinavas a bararavas avri,

\par }{\QB murdarďa miro ňeprijaťeľis.“




\par }\Chap{3}{\SH O kamiben le Devleskro ľikerel furt
\par }
{\Q \VerseOne{1}Me som murš, savo but precerpinďa

\par }{\QB leskra choľamen paľicatar.


\par }{\Q \VS{2}Somas oda me, kas tradelas avri

\par }{\QB a kas ľidžalas prekal o kaľipen bi o švetlos.


\par }{\Q \VS{3}Ča pre mande nacirdelas peskro vast,

\par }{\QB pale a pale, calo džives.


\par }{\BB \par }
{\Q \VS{4}Kerďa, hoj mange e cipa the o ťelos te phuron,

\par }{\QB a phagerďa mange o kokala.


\par }{\Q \VS{5}Zaiľa man a obkľučinďa

\par }{\QB le trapišagoha the le pharipnaha.


\par }{\Q \VS{6}Thoďa man te bešel andro kaľipen

\par }{\QB sar olen, so imar čirla mule.


\par }{\BB \par }
{\Q \VS{7}Kerďa pašal ma o muros avke,

\par }{\QB hoj našťi avav avri,

\par }{\QB a thoďa pre ma o phare lanci.


\par }{\Q \VS{8}Kajte vičinav a mangav e pomoca,

\par }{\QB na kamel te šunel miri modľitba.


\par }{\Q \VS{9}Začhiďa le barenca mire droma;

\par }{\QB mire chodňiki banďarďa.


\par }{\BB \par }
{\Q \VS{10}Garuďa pes sar medvedzis abo ľevos,

\par }{\QB hoj pre ma te chučel.


\par }{\Q \VS{11}Odcirdňa man mire dromendar,

\par }{\QB čhingerďa man a zňičinďa.


\par }{\Q \VS{12}Nacirdňa peskro lukos

\par }{\QB a kerďa mandar terčos pre peskre šipi.


\par }{\BB \par }
{\Q \VS{13}Predemaďa mange o jilo

\par }{\QB le šipenca andral peskro tulcos.


\par }{\Q \VS{14}Ačhiľom pre ladž savore mire manušenge;

\par }{\QB asan mandar andro giľa sako džives.


\par }{\Q \VS{15}Čaľarďa man le kirke rastlinenca;

\par }{\QB diňa man te pijel e palina.


\par }{\BB \par }
{\Q \VS{16}Marďa mange avri o danda le bareha;

\par }{\QB ispidňa mange o muj andro prachos.


\par }{\Q \VS{17}Tradňal het miri duša andral o smirom;

\par }{\QB bisterďom, so hin radišagos.


\par }{\Q \VS{18}Avke phenďom: „Miro šukariben našľiľa

\par }{\QB a the savoro, so užaravas le RAJESTAR.“


\par }{\BB \par }
{\Q \VS{19}Leper tuke pre miro cerpišagos, sar man tuľinav,

\par }{\QB pre miro trapišagos the pre miro pharipen.


\par }{\Q \VS{20}Furt mange pre oda leperav

\par }{\QB a miri duša hiňi zmukľi tele.


\par }{\Q \VS{21}Ale kada mange lav andro jilo

\par }{\QB a pre kada man mukav:


\par }{\Q \VS{22}Le RAJESKRO baro kamiben šoha na preačhel;

\par }{\QB šoha na preačhel te presikavel peskre lačhipena.


\par }{\Q \VS{23}Sako tosara hine neve;

\par }{\QB bari hin tiri vernosť.


\par }{\Q \VS{24}Phenav mange: „O RAJ hin savoro, so man hin;

\par }{\QB vašoda man mukava pre leste.“


\par }{\BB \par }
{\Q \VS{25}O RAJ hino lačho ke ola, ko pes pre leste muken,

\par }{\QB ke oda manuš, ko les rodel.


\par }{\Q \VS{26}Mištes hin te užarel cichones

\par }{\QB pre zachrana le RAJESKRI.


\par }{\Q \VS{27}Mištes hin prekal o murš te ľidžal o jarmos,

\par }{\QB medik hino terno.


\par }{\BB \par }
{\Q \VS{28}Te o RAJ pre leste oda thoďa,

\par }{\QB mi bešel korkoro a mi el čhit.


\par }{\Q \VS{29}Mi thovel o muj andro prachos,

\par }{\QB či mek na ela varesavi naďej.


\par }{\Q \VS{30}Mi ľikerel e čham oleske, ko les marel,

\par }{\QB a mi prilel savoro dopheňiben.


\par }{\BB \par }
{\Q \VS{31}Bo o RAJ na odčhivel pro furt.


\par }{\Q \VS{32}Kerel amenge žaľa, ale paľis leske hin pharo;

\par }{\QB ajso baro hin leskro kamiben.


\par }{\Q \VS{33}Bo ov na kerel radišagoha

\par }{\QB o pharipen the e žaľa ňikaske.


\par }{\BB \par }
{\Q \VS{34}Te vareko uštarel le pindrenca

\par }{\QB pre savore bertenoša andre phuv,


\par }{\Q \VS{35}te pes le manušenge lel lengro pravos

\par }{\QB anglo jakha le Nekbareder Devleskre,


\par }{\Q \VS{36}te pes pro sudos sudzinel le manušes načačipnaha,

\par }{\QB či oda o RAJ na dikhel?


\par }{\BB \par }
{\Q \VS{37}Ko šaj phenel vareso a ačhela pes,

\par }{\QB te oda o RAJ na prikazinďahas?


\par }{\Q \VS{38}Či na avel avri andral o muj le Nekbareder Devleskro

\par }{\QB o lačho the o nalačho?


\par }{\Q \VS{39}Pre soste pes o džido manuš šaj sťažinel,

\par }{\QB te hino mardo vaš peskro binos?


\par }{\BB \par }
{\Q \VS{40}Aven preskuminas a predikhas amare droma

\par }{\QB a visaras pes pale ko RAJ!


\par }{\Q \VS{41}Aven hazdas upre o jile the amare vasta

\par }{\QB ko Del andro ňebos a phenas:


\par }{\Q \VS{42}„Amen kerahas o bini a vzburinahas pes,

\par }{\QB a tu amenge na odmukľal.


\par }{\Q \VS{43}Urďal tut andre choľi

\par }{\QB a džahas pre amende;

\par }{\Q murdarehas amen

\par }{\QB a na sas tuke pharo vaš amenge.


\par }{\Q \VS{44}Garuďal tut andre chmara,

\par }{\QB hoj e modľitba te na predžal ke tu.


\par }{\Q \VS{45}Kerďal amendar sar šmeci

\par }{\QB a sam teledikhle maškar o narodi.


\par }{\Q \VS{46}Savore amare ňeprijaťeľa

\par }{\QB pre amende phundravenas o muja.


\par }{\Q \VS{47}Samas zachudle andro pasci;

\par }{\QB predživahas e bari dar, e pohroma the e skaza.“


\par }{\Q \VS{48}Andral o jakha mange peren o prudi le apsenca,

\par }{\QB bo mire manuša hine zňičimen.


\par }{\BB \par }
{\Q \VS{49}Andral e jakh mange čuľal

\par }{\QB a na preačhel,


\par }{\Q \VS{50}medik o RAJ na dikhela andral o ňebos tele,

\par }{\QB so pes ačhel.


\par }{\Q \VS{51}Oda, so dikhel miri jakh, mange anel e žaľa andro jilo,

\par }{\QB bo savore čhaja andre miro foros cerpinen.


\par }{\BB \par }
{\Q \VS{52}Mire ňeprijaťeľa man kamenas te chudel sar le čirikles

\par }{\QB a na sas vaš soske.


\par }{\Q \VS{53}Čhide man andre bari jama,

\par }{\QB hoj man te murdaren,

\par }{\QB a čhivkerenas andre mande le barenca.


\par }{\Q \VS{54}O paňi mange imar prečuľalas prekal o šero,

\par }{\QB a phenďom mange: „Akana merava!“


\par }{\BB \par }
{\Q \VS{55}Akor vičinavas pre tiro nav, RAJEJA,

\par }{\QB andral odi nekbareder chev.


\par }{\Q \VS{56}Tu šunďal miro mangipen:

\par }{\QB „Ma phand tuke o kana andre,

\par }{\QB sar ke tu vičinav vaš e pomoca!“


\par }{\Q \VS{57}Tu avľal paš ma, sar vičinavas,

\par }{\QB a phenďal: „Ma dara tut!“


\par }{\BB \par }
{\Q \VS{58}Tu vaš ma zaačhiľal, RAJEJA,

\par }{\QB cinďal avri miro dživipen.


\par }{\Q \VS{59}Dikhľal oda nalačhipen, so mange sas kerdo, RAJEJA;

\par }{\QB rozsudzin miro čačipen.


\par }{\Q \VS{60}Dikhľal savori lengri pomsta,

\par }{\QB savoro, so mange kamenas te kerel.


\par }{\BB \par }
{\Q \VS{61}Šunďal, sar mange rakinenas, RAJEJA,

\par }{\QB savoro, so mange kamenas te kerel.


\par }{\Q \VS{62}Sako džives peske šepkinen

\par }{\QB a vakeren pre ma mire ňeprijaťeľa.


\par }{\Q \VS{63}Dikh pre lende! Tosarastar dži rači

\par }{\QB mandar asan andro giľa.


\par }{\BB \par }
{\Q \VS{64}RAJEJA, počin lenge avke, sar peske zaslužinen;

\par }{\QB vaš oda, so kerde peskre vastenca.


\par }{\Q \VS{65}Ker lenge zacata jile

\par }{\QB a bičhav pre lende tiro košiben.


\par }{\Q \VS{66}Dža pre lende choľaha a zňičin len

\par }{\QB pal e phuv, RAJEJA!




\par }\Chap{4}{\SH O trestos le Sionoskro
\par }
{\Q \VerseOne{1}Jaj, sar kaľiľa o somnakaj,

\par }{\QB sar pes čerinďa o žužo somnakaj!

\par }{\Q O chramoskre bara hine rozčhide

\par }{\QB pal savore agora pro uľici.


\par }{\BB \par }
{\Q \VS{2}O vzacna čhave le Sionoskre,

\par }{\QB so monas ajci sar o žužo somnakaj,

\par }{\Q mon akana ajci sar o kuča čikatar,

\par }{\QB sar e buči le hrnčjariskre vastengri!


\par }{\BB \par }
{\Q \VS{3}Mek the o šakali den o koľina,

\par }{\QB den te pijel peskre ciknoren,

\par }{\Q ale mire manuša hine bijileskre

\par }{\QB sar o pštrosi pre pušťa.


\par }{\BB \par }
{\Q \VS{4}Le čhavoreske, so pijel o thudoro,

\par }{\QB priľepisaľiľa e čhib andro muj le smedostar.

\par }{\Q O čhave mangenas maro,

\par }{\QB ale ňiko len na delas.


\par }{\BB \par }
{\Q \VS{5}Ola, so chanas o fajna chabena,

\par }{\QB meren bokhatar pro uľici.

\par }{\Q Ola, so barile avri andro baripen,

\par }{\QB akana pašľon pro kopa šmeci.


\par }{\BB \par }
{\Q \VS{6}O binos mire manušengro

\par }{\QB hin bareder sar e vina la Sodomakri,

\par }{\Q so sas jekhvareste čhiďi tele,

\par }{\QB kajte pre late ňiko na thoďa o vast.


\par }{\BB \par }
{\Q \VS{7}Amare raja sas žužeder sar jiv,

\par }{\QB parneder sar thud.

\par }{\Q O ťela len sas loleder sar o korali;

\par }{\QB dičhonas avri sar o zafiris.


\par }{\BB \par }
{\Q \VS{8}Ale akana hine kaleder sar sadza;

\par }{\QB pro uľici len našťi aňi te sprindžarel.

\par }{\Q E cipa pro ťelos lenge phuriľa;

\par }{\QB šučiľa avri sar kašt.


\par }{\BB \par }
{\Q \VS{9}Feder sas olenge, saven murdarďa e šabľa,

\par }{\QB sar olenge, so mule bokhatar;

\par }{\Q trapimen bokhatar našľonas,

\par }{\QB bo pre maľa na barolas ňisavo chaben.


\par }{\BB \par }
{\Q \VS{10}Mek the o lačhejileskre džuvľija

\par }{\QB tade peskre čhaven peskre vastenca

\par }{\Q a kerde peske lendar chaben

\par }{\QB andre ola dživesa, sar sas ňičimen mire nipi.


\par }{\BB \par }
{\Q \VS{11}O RAJ čhiďa avri peskri choľi,

\par }{\QB peskri bari choľi;

\par }{\Q rozlabarďa pro Sion e jag,

\par }{\QB savi rozchaľa leskre zakladi.


\par }{\BB \par }
{\Q \VS{12}Aňi o kraľa la phuvakre

\par }{\QB aňi ňisave manuša pro svetos na pačanas,

\par }{\Q hoj o proťivňikos the o ňeprijaťeľis

\par }{\QB šaj predžal prekal o brani andro Jeruzalem.


\par }{\BB \par }
{\Q \VS{13}Ale ačhiľa pes oda vaš o bini leskre prorokengre,

\par }{\QB vaš o vini leskre rašajengre,

\par }{\Q save čhorenas avri o rat le spravodľivengro

\par }{\QB maškar o foros.


\par }{\BB \par }
{\Q \VS{14}Bludzinenas pal o uľici sar kore;

\par }{\QB ajse meľarde le rateha,

\par }{\Q hoj pes ňiko na kamelas

\par }{\QB te chudel lengre gadendar.


\par }{\BB \par }
{\Q \VS{15}„Džan het! Tumen san nažuže!“

\par }{\QB vičinenas pre lende.

\par }{\Q „Džan het, džan het a ma chuden amen!“

\par }{\QB Sar denašenas a džanas imar het,

\par }{\Q o manuša maškar o narodi peske vakerenas:

\par }{\QB „Imar amenca našťi kade bešen.“


\par }{\BB \par }
{\Q \VS{16}Korkoro o RAJ len roztradňa;

\par }{\QB imar len na chraňinela.

\par }{\Q Le rašajen ňiko na del pačiv

\par }{\QB a le vodcen ňiko na šunel.


\par }{\BB \par }
{\Q \VS{17}O jakha amenge slabisaľonas,

\par }{\QB so ajci užarahas pre pomoca,

\par }{\QB ale zbitočňe.

\par }{\Q Pal amari veža užarahas pro narodos,

\par }{\QB savo amen našťi zachraňinďa.


\par }{\BB \par }
{\Q \VS{18}O ňeprijaťeľa pre amende užarenas, pre dojekh amaro krokos,

\par }{\QB aňi našťi phirahas pal amare uľici.

\par }{\Q Pašes hin amaro koňec, amare dživesa pes pherarde;

\par }{\QB bo avľa amaro koňec.


\par }{\BB \par }
{\Q \VS{19}Ola, ko pal amende avenas,

\par }{\QB sas richleder sar o orli pro ňebos.

\par }{\Q Denašenas pal amende pro verchi,

\par }{\QB a užarenas amen pre pušťa.


\par }{\BB \par }
{\Q \VS{20}Le RAJESKRO pomazimen,

\par }{\QB o dichos amare dživipnaskro,

\par }{\QB sas chudlo andre lengre pasci.

\par }{\Q Pal leste peske vakerahas:

\par }{\QB „Andre leskro ciňos dživaha maškar o narodi.“


\par }{\BB \par }
{\Q \VS{21}Ča radisaľuv a thov baripen, čhaje le Edomoskri,

\par }{\QB so bešes andre phuv Uc!

\par }{\Q Ale the pre tute avela e kuči;

\par }{\QB mačoha a čhiveha tut tele langi.


\par }{\BB \par }
{\Q \VS{22}Čhaje le Sionoskri, o trestos vaš tiri vina imar preačhiľa.

\par }{\QB O Del tut imar na ľidžala andro zajaťje.

\par }{\Q Ale marela tut, čhaje le Edomoskri, vaš tiri vina

\par }{\QB a sikavela tire bini.




\par }\Chap{5}{\SH O mangipen vaš e milosť
\par }
{\Q \VerseOne{1}Leper tuke, RAJEJA, so pes amenca ačhiľa;

\par }{\QB dikh pre amende, sar amen tele dikhen!


\par }{\Q \VS{2}Amaro ďeďictvos chudle o cudzinci,

\par }{\QB a amare khera o cudza manuša.


\par }{\Q \VS{3}Ačhiľam široti bi o dada;

\par }{\QB amare daja hine vdovi.


\par }{\Q \VS{4}Mušinas te počinel vaš amaro paňi, so pijas,

\par }{\QB a mušinas peske te cinel amare kašta.


\par }{\Q \VS{5}Ola, ko pre amende džan, amen furt na den smirom;

\par }{\QB ačhiľam strapimen a našťi peske oddichňinas.


\par }{\Q \VS{6}Poddiňam pes le Egiptoske

\par }{\QB the la Asirijake, hoj te chas maro.


\par }{\Q \VS{7}Amare dada kerenas o bini a imar na dživen.

\par }{\QB A amen ľidžas lengro trestos.


\par }{\Q \VS{8}Vladňinen upral amende o otroka

\par }{\QB a nane ko amen te cirdel avri andral lengre vasta.


\par }{\Q \VS{9}Te kamas te chal o maro, riskinas amaro dživipen,

\par }{\QB bo džas pre pušťa, kaj amen šaj murdaren le šabľenca.


\par }{\Q \VS{10}Amari cipa hiňi tači sar bov;

\par }{\QB bokhatar amen hin bare horučki.


\par }{\Q \VS{11}Amare džuvľija sas zňeužimen pro Sion,

\par }{\QB the o pačivale čhaja andro judska fori.


\par }{\Q \VS{12}Amare rajen figinenas peskre vastenca

\par }{\QB a le phure manušenge na presikavenas ňisavi pačiv.


\par }{\Q \VS{13}Amare terne čhaven ispiden te kerel buči sar otroken andro mlinos

\par }{\QB a amare muršorenge poddžan o pindre, sar hordinen o phare kašta.


\par }{\Q \VS{14}O phure murša preačhile te zabešel andre brana

\par }{\QB a o terne čhave preačhile te bašavel.


\par }{\Q \VS{15}Amare jile preačhile te radisaľol;

\par }{\QB amaro kheľiben pes visarďa pro roviben.


\par }{\Q \VS{16}Peľa amenge e koruna pal o šero.

\par }{\QB Vigos amenge, bo kerahas o bini!


\par }{\Q \VS{17}Angle kada amen dukhan o jile

\par }{\QB a angle kada savoro amenge o apsa koraren o jakha;


\par }{\Q \VS{18}anglo verchos Sion, savo hino zňičimen

\par }{\QB a o liški odarik denašen.


\par }{\BB \par }
{\Q \VS{19}Tu, RAJEJA, kraľines pro furt;

\par }{\QB tiro tronos ľikerel pal jekh pokoleňje pre aver.


\par }{\Q \VS{20}Soske pre amende furt bisteres?

\par }{\QB Soske amen ajci but omukes?


\par }{\Q \VS{21}An amen pale ke tute, RAJEJA,

\par }{\QB a amen avaha pale.

\par }{\Q Obnovin amare dživesa,

\par }{\QB sar sas varekana.


\par }{\Q \VS{22}Či amen odčhiďal imar pro furt?

\par }{\QB Avke zorales pre amende rušes?

\par }