\NormalFont\ShortTitle{Nehemiaš}

{\MT O Nehemiaš



\par }\ChapOne{1}{\SH O Nehemiaš phučel pal o Jeruzalem
\par }
{\PP \VerseOne{1}Kala hine o lava le Nehemiašoskre, saveske sas dad o Chachaljah.

\par }{\PP Andro čhon Kislev andro bišto (20.) berš, sar andre Perzija kraľinelas o Artaxerxes, somas andro kraľiko foros Šušan.

\VS{2}Akor avľa ke ma jekh mire phralendar o Chanani varesave muršenca andral e Judsko. Phučavas lestar pal o Jeruzalem the pal ola Židi, save avle pale andral o Babilon, kaj sas zaile.

\VS{3}On mange phende: „Ola, save predžiďile a save avle pale, hine andre peskri phuv andro baro pharipen a tele len dikhen okla narodi. O muri pašal o Jeruzalem hine čhide tele a o brani zlabarde.“


\par }{\SH O Nehemiaš pes modľinel
\par }
{\PP \VS{4}Sar šunďom ola lava, bešľom mange a rovavas. Ľikeravas vajkeci dživesa o smutkos, poscinavas a modľinavas man ko Del, savo hino pro ňebos.

\VS{5}A phenďom:

\par }{\PM „Ó, RAJEJA, Devla pro ňebos! Tu sal baro the zoralo Del, savo doľikeres tiri zmluva the tiro verno kamiben olenca, ko tut kamen a doľikeren tire prikazaňja.

\VS{6}Dikh pre ma a šun avri tire služobňikoskri modľitba, so džal ke tu rat the džives, vaš tire služobňika vaš o Izraeliti. Pridžanav, hoj savore kerďam bini: me, mire dadeskri famelija the calo Izrael.

\VS{7}Bare bini kerďam angle tu. Na šunahas tut a na doľikerahas tire zakoni the prikazaňja, so amenge diňal prekal tiro služobňikos Mojžiš.


\par }{\PM \VS{8}Mangav tut, leper tuke pro lava, so phenďal tire služobňikoske le Mojžišoske: ‚Te mange avena napačivale, rozčhivava tumen maškar o narodi.

\VS{9}Ale te tumen ke ma visarena pale, doľikerena mire prikazaňja a dživena pal oda, ta kajte uľanas rozčhide dži pro nekdureder thana la phuvakre, anava tumen pale pre oda than, so mange kidňom avri, hoj ode te avav lašardo.‘


\par }{\PM \VS{10}Se on hine tire služobňika the tiro narodos, so zachraňinďal tira bara zoraha the zorale vasteha.

\VS{11}Mangav tut, ó, RAJEJA, šun avri miri modľitba the e modľitba savore tire služobňikengri, so tut den pačiv le jilestar. De, hoj o kraľis te avel ke ma adadžives jileskro a te avel mange avri oda, so kamav.“

\par }{\BB \par }
{\PP Andre oda časos somas hlavno čašňikos le kraľiskro, so leske podelas e mol.




\par }\Chap{2}{\SH O Nehemiaš džal andro Jeruzalem
\par }
{\PP \VerseOne{1}Jekh džives andro čhon Nisan, sar o Artaxerxes kraľinelas imar bišto (20.) berš, iľom e mol andre kuči, so sas anglo kraľis, a podiňom la leske. Šoha angloda na somas angle leste smutno,

\VS{2}a vašoda mandar phučľa: „Soske sal smutno, te na sal nasvalo? Mušinel tut vareso te trapinel.“

\par }{\PP Akor igen predaranďiľom

\VS{3}a odphenďom le kraľiske: „Mi dživel o kraľis pro furt! Sar te na avav smutno, te o foros, kaj hine parunde mire phure dada, hino čhido tele a o brani zlabarde?“


\par }{\PP \VS{4}Pre oda mange o kraľis phenďa: „Akor so tuke mandar manges?“

\par }{\PP Avke me man modľinavas ko Del pro ňebos

\VS{5}a odphenďom le kraľiske: „Te hin ada le kraľiske pre dzeka a te tiro služobňikos arakhľa milosť andre tire jakha, bičhav man andre Judsko, andro foros, kaj hine parunde mire phure dada, hoj les pale te ačhavav.“


\par }{\PP \VS{6}Akor o kraľis mandar phučľa – a e kraľovna bešelas paš leste: „Keci tuke ľikerela o drom a kana aveha pale?“ Sar leske phenďom keci, o kraľis pre oda priačhiľa a domukľa mange te džal.


\par }{\PP \VS{7}Paľis leske mek phenďom: „Te hin oda le kraľiske pre dzeka, akor man mi den o ľila prekal o guvernera pre dujto sera pal o paňi Eufrat, hoj mange te domuken te predžal andre Judsko.

\VS{8}Mangav mek o ľil prekal o Asaf, savo hino ačhado upral o kraľiskre veša, hoj mange te del o kašta pre brana, pre veža paš o Chramos, pro foroskre muri the pro kher, andre savo bešava.“ O kraľis mange oda savoro diňa, bo le Devleskro lačho vast sas upral mande,

\VS{9}a bičhaďa manca le veľiťeľen the le slugaďen pro graja. Sar avľom ko guvernera pre dujto sera pal o Eufrat, diňom lenge o ľila, so mange diňa o kraľis.

\VS{10}Ale sar o Chorončanos Sanbalat the o Amončanos Tobiaš, savo sas uradňikos, šunde, hoj avľa manuš, so kamel te kerel lačho le Izraelitenge, igen choľisaľile.


\par }{\SH O Nehemiaš predikhel o muri
\par }
{\PP \VS{11}Avľom andro Jeruzalem a ačhiľom ode trin dživesa.

\VS{12}Paľis rači me the vajkeci murša ušťiľam, ale ňikaske na phenďom, so mange o Del thoďa pro jilo, hoj te kerav prekal o Jeruzalem. Na iľom manca ňisave džviros, ča le somaris, pre savo džavas.

\VS{13}Odi rat geľom avri prekal e Dolinakri brana ko Drakoskro prameňis dži ke Šmecengri brana a predikhavas o muri le Jeruzalemoskre. Ola muri sas rozphagerde a o brani zlabarde.

\VS{14}Paľis pregeľom ke Prameňiko brana the ke le Kraľiskri nadrža. Ale paľis na sas than, khatar te predžal le somariha,

\VS{15}vašoda dureder geľom pešones andre dolina Kidron te predikhel o muri. Paľis man visarďom pale andro foros prekal e Dolinakri brana.

\VS{16}Ale o vodci na džanenas, kaj geľom aňi so keravas. Na phenďom ňič aňi le Židenge, aňi le rašajenge, aňi le uradňikenge, aňi le vodcenge, aňi ňisave robotňikenge.


\par }{\SH O muri le foroskre hine prikerde
\par }
{\PP \VS{17}Paľis lenge phenďom: „Korkore dikhen, andre savo pharipen sam. O Jeruzalem hino zňičimen a o brani zlabarde la jagaha. Aven, ačhavas pale o foroskre muri, hoj te na avas buter pro asaben.“

\VS{18}Sar lenge rozvakerďom pal oda, sar le Devleskro lačho vast sas upral ma a so mange phenďa o kraľis, phende mange: „Aven, mukas pes andre oda!“ Avke chudle te kerel odi lačhi buči.


\par }{\PP \VS{19}Ale sar oda šunde o Chorončanos Sanbalat, o Amončanos Tobiaš the o Arabos Gešem, dikhenas amen tele, asanas amendar a phenenas: „Oda so keren? So, kamen tumen te vzburinel pro kraľis?“


\par }{\PP \VS{20}Me lenge pre oda odphenďom: „O Del pro ňebos amen požehňinela. Amen, leskre služobňika, pes mukaha andre kadi buči a ačhavaha o muri. Ale tumen nane andro Jeruzalem ňisavo kotor, ňisavo pravos aňi ňisavo leperiben.“




\par }\Chap{3}{\SH O manuša, save prikerenas o muri le foroskre
\par }
{\PP \VerseOne{1}Avke o nekbareder rašaj Eljašib the o aver rašaja kerenas e Bakrengri brana. On la prikerde a thode upre o vudar. Ola branatar chudle te prikerel o muros dži paš e veža Mea a odarik dži paš e veža Chananel.

\VS{2}Paš leste prikerenas o murša andral o Jericho a nadur lendar o Zachur, le Imriskro čhavo.


\par }{\PP \VS{3}E Ribno brana prikerelas e famelija le Senaoskri. Zoraľarde la le hranolenca a thode o vudara the o trastune zavori pre peskre thana.

\VS{4}Paš lende prikerelas le Urijoskro čhavo o Meremot, saveske sas papus o Hakoc. Paš leste prikerelas o Mešulam le Berechijoskro čhavo, saveske sas papus o Mešezabel. Paš leste prikerelas o Cadok le Baanoskro čhavo.

\VS{5}Paš leste prikerenas o murša andral e Tekoa, ale o anglune manuša andral oda foros na kamenas te kerel prekal peskro Raj e buči.


\par }{\PP \VS{6}E Puraňi brana prikerenas o Jojada, le Paseachoskro čhavo, the o Mešulam, le Besodejoskro čhavo. Zoraľarde la le hranolenca a thode o vudara the o trastune zavori pre peskre thana.

\VS{7}Paš lende prikerelas o Melatiah andral o Gibeon, o Jadon andral o Meronot the o murša andral o Gibeon the Micpa dži paš o kher le guverneriskro upral e provincija Zapadno Eufrat.

\VS{8}Paš lende prikerelas o muri o Uziel, le Charchajoskro čhavo, savo kerelas veci le somnakastar. Paš leste prikerelas o muri o Chananijah, savo kerelas o voňava masci. On zoraľarde le Jeruzalemoskre muri dži paš o Buchlo muros.

\VS{9}Paš lende prikerelas o Refajah, le Churoskro čhavo, savo ľidžalas jepaš Jeruzalem.

\VS{10}Paš leste, angle peskro kher, prikerelas o Jedajah, le Charumafoskro čhavo. Paš leste prikerelas o Chatuš, le Chašabnejoskro čhavo.

\VS{11}O aver kotor le muroskro the e veža le Bovengri prikerenas o Malkijah, le Charimoskro čhavo, the o Chašub, le Pachat-Moaboskro čhavo.

\VS{12}Paš lende prikerelas peskre čhajenca o Šalum, le Halochešoskro čhavo, savo ľidžalas jepaš Jeruzalem.


\par }{\PP \VS{13}E Dolinakri brana prikerenas o Chanun the o manuša andral o foros Zanoach. On la ačhade upre a thode o vudara the o trastune zavori pre peskre thana. Prikerde mek štar šel the saranda (440) metri muros dži paš e Šmecengri brana.


\par }{\PP \VS{14}E Šmecengri brana prikerelas o Malkijah, le Rechaboskro čhavo. Ov sas vodcas andro Bet-Kerem. Ov la ačhaďa a thoďa upre o čopi, o vudar the o zavori.


\par }{\PP \VS{15}E Prameňiko brana prikerelas o Šalun, le Kol-Chozehoskro čhavo, savo sas vodcas andro foros Micpa. Ov la ačhaďa, kerďa upral late o pados a thoďa upre o čopi o vudar the o zavori. Prikerďa the o muri paš o paňi Siloam\FTNT{*}{{\FR 3:15 }{\FT{Abo: o paňi Šelach}}}, paš e zahrada le kraľiskri dži paš o garadiči, pal save pes džal tele avri andral o Foros le Davidoskro.

\VS{16}Pal leste prikerelas o muri paš e nadrža, paš o hrobi le Davidoskre the paš o kasarňi, o Nehemiah, le Azbukoskro čhavo. Ov sas vodcas upral jepaš foros Bet-Cur.


\par }{\PP \VS{17}Pal leste prikerenas o Leviti a ľidžalas len o Rechum, le Baniskro čhavo. Pal lende prikerelas o Chašabiah, savo sas vodcas pro jepaš okresis Keilate.

\VS{18}Pal leste prikerenas aver Leviti, saven ľidžalas o Chenadad, le Bavajoskro čhavo, savo sas vodcas upral dujto jepaš okresis Keilate.

\VS{19}Paš lende prikerelas o Ezer, le Ješuaskro čhavo, o vodcas andre Micpa. Ov prikerelas aver kotor le muroskro dži pro rohos, kaj sas o zbraňe andro sklados.

\VS{20}Pal leste horľivones prikerelas o Baruch, le Zabajoskro čhavo, o aver kotor le muroskre rohostar dži paš o vudar le Eljašiboskre khereskro, le bare rašaskro.

\VS{21}Pal leste kerelas o Meremot, le Urijoskro čhavo, saveske sas papus o Hakoc. Ov prikerelas le Eljašiboskre vudarestar dži pro agor leskre khereskro.


\par }{\PP \VS{22}Paš leste prikerenas o rašaja, save sas andral o gava pašal o foros.

\VS{23}Pal lende kerenas o Benjamin the o Chašub a paš lende o Azariah, le Maasejoskro čhavo, saveske sas papus o Ananiah; sako prikerelas paš peskro kher.

\VS{24}Pašal le Azarioskro kher dži pro rohos le muroskro kerelas o Binuj, le Chenadadoskro čhavo.

\VS{25}Paš leste prikerelas o Palal, le Uzajoskro čhavo. Chudňa te kerel paš o agor le murostar, paš e veža le uprune palaciskri, pašes paš e dvora le stražňikengri. Pal leste kerelas o Pedajah, le Parošoskro čhavo.

\VS{26}O chramoskre služobňika, save bešenas pro brehos Ofel, prikerenas dži paš e Paňeskri brana pro vichodos dži paš e veža, khatar pes stražinelas o Chramos.

\VS{27}Pal lende prikerenas o murša andral o foros Tekoa. Kerenas ola vežatar dži paš o muros pro Ofel.


\par }{\PP \VS{28}Upreder le Grajengra branatar kerenas o rašaja, sako angle peskro kher.

\VS{29}Paš lende kerelas o Cadok, le Imeroskro čhavo, angle peskro kher. Pal leste kerelas o Šemajah, le Šechanioskro čhavo, savo stražinelas e Vichodno brana.

\VS{30}Pal leste prikerelas o Chananijah, le Šelemioskro čhavo the o Chanun, o šovto čhavo le Calafoskro. Pal lende kerelas angle peskro kher o Mešulam, le Berechijoskro čhavo.

\VS{31}O Malkijah, savo kerelas veci le somnakastar, prikerelas pal lende dži paš o kher, kaj bešenas o chramoskre služobňika the ola, save cinen a bikenen, paš e Stražňikengri brana, anglo kher, so sas ačhado pro rohos le muroskro.

\VS{32}Maškar oda kher pro rohos the maškar e Bakrengri brana prikerenas o muros o zlatňika the o kupci.


\par }{\SH O ňeprijaťeľa kamen te zaačhavel e buči
\par }
{\PP \VS{33}Sar pes došunďa o Sanbalat, hoj ačhavas o muri, igen choľisaľiľa a asalas avri le Izraeliten.

\VS{34}Paš peskre manuša the paš o samarijika slugaďa phenďa: „Oda so keren kala Židi, so na mon ňič? Či peske gondoľinen, hoj pale ačhavena o foros? Či pale šaj obetinena? Či dokerena e buči tel jekh džives? Či šaj keren kale šmecendar pro kopi pale bara? Se hine calkom zlabarde!“


\par }{\PP \VS{35}O Amončanos Tobiaš ačhelas paš leste a phenďa: „Ča mi ačhaven! E liška lenge čhivela tele o muri, sar upre chučela!“


\par }{\PP \VS{36}No me man chudňom te modľinel: „Devla amaro, šun, sar amendar asan. Visar oda pale pre lende a mi en ajse sar ola, kas zalen a odľigenen andre aver phuv.

\VS{37}Ma odmuk lenge kada nalačhipen, so amenge keren, a ma bister pre lengre bini, bo asan avri olen, ko ačhaven kada foros.“


\par }{\PP \VS{38}Avke amen dureder ačhavahas o muri. O manuša pačivalones kerenas e buči a o muros pašal calo foros sas imar jepaš dokerdo.




\par }\Chap{4}{\PP \VerseOne{1}Ale sar pes došunde o Sanbalat, o Tobiaš, o Arabi, o Amončana the o murša andral o Ašdod, hoj o muri pes prikerel a o cheva andro muros pes zakerel andre, igen choľisaľile.

\VS{2}Akor pes savore jekhetane dovakerde a phende, hoj avena pro mariben pro Jeruzalem a kerena ode baro zmetkos.

\VS{3}Ale amen pes modľinahas ke amaro Del a ačhaďam muršen pro muri, hoj te stražinen rat-džives.


\par }{\PP \VS{4}Akor o manuša andre Judsko phende: „O murša imar na birinen te hordinel o bara. Kampel te pratinel but šmeci pal o kopi a amen na birinaha te dokerel o muri.“


\par }{\PP \VS{5}Amare ňeprijaťeľa peske phende: „Avaha ke lende jekhvareste, ňič na džanena a ňič na dikhena. Murdaraha len a e buči zaačhavaha.“


\par }{\PP \VS{6}Ale o Židi, so bešenas paš amare ňeprijaťeľa, amenge oda avle te phenel vaj dešvar: „Všadzik, kaj tumen visarena, odarik pre amende džana!“

\VS{7}Vašoda diňom le manušen šabľi, kopiji the luki a ačhaďom len paš o muros, hoj te stražinen peskre famelijen pre ola thana, kaj mek na sas o muros dokerdo.


\par }{\SH Andre jekh vast e zbraň a andre aver o sersamos
\par }
{\PP \VS{8}Sar oda dikhľom, ušťiľom a prevakerďom ko vodci, uradňika the ko manuša: „Ma daran tumen lendar! Leperen tumenge, savo baro the zoralo hino amaro RAJ, a maren tumen vaš tumare phrala, čhave, čhaja, romňija the khera.“

\VS{9}Sar amare ňeprijaťeľa šunde, hoj pre oda avľam a o Del lenge na domukľa te kerel oda, so kamle, amen savore šaj geľam pale te kerel o muri.


\par }{\PP \VS{10}Ole dživesestar jepaš mire muršendar kerenas e buči pro muri a aver murša ľikerenas andro vasta o kopiji, o šťiti, o luki the o pancjera a o veľiťeľa ačhenas pal savore manuša.

\VS{11}Ola, ko kerenas e buči pro muros, the ola, ko hordinenas o materijalos, jekhe vasteha kerenas e buči a dujtoneha ľikerenas e zbraň.

\VS{12}Pašal dojekh dženo sas zaphandľi e šabľa a kavke kerelas e buči. Ale o murš la trubaha ačhelas paš ma.

\VS{13}Phenďom le manušenge, le vodcenge the le uradňikenge: „E buči hiňi bari a amen keras dur jekh avrestar a sam rozčhide pal calo muros.

\VS{14}Te šunena e truba, aven sigo savore paš amende. Amaro Del pes marela vaš amenge!“

\VS{15}Avke kerahas e buči pro muri akorestar, sar vidňisaľolas, dži akor, medik o čercheňa na avenas avri, a jepaš murša ľikerenas andro vasta o kopiji.


\par }{\PP \VS{16}Andre oda časos phenďom le manušenge: „Mi ačhel sako peskre sluhaha prekal e rat andro Jeruzalem, hoj amenge rači te pomožinen te stražinel a dživese te kerel e buči.“

\VS{17}Ňiko amendar, aňi me, aňi mire manuša, aňi o sluhi aňi o stražňika pal peste na čhivahas tele o gada a sakoneste sas leskri zbraň paš o vast.




\par }\Chap{5}{\SH O Nehemiaš pomožinel le čorenge
\par }
{\PP \VerseOne{1}Akor chudle o manuša the o džuvľa igen te vakerel pre okla Židi vaš oda, so kerenas.

\VS{2}Varesave lendar phenenas: „Peskre muršoren the čhajoren mušinas te del sar otroken, hoj amen te den zrnos, hoj te predživas.“


\par }{\PP \VS{3}Aver vakerenas: „Das amare maľi, o viňici the o khera andre zaloha, hoj amen te den pšeňica andre kadi bari bokh.“


\par }{\PP \VS{4}Aver phenenas: „Mušinďam peske te lel kečeň, hoj te počinas le kraľiske o daňe vaš o maľi the vaš o viňici.

\VS{5}Ale the amen sam Židi avke sar on. Či nane amare čhave ajse sar lengre? Amare čhavendar mušinas te kerel otroken a varesave amare čhaja imar hine bikende otrokiňenge. Imar na džanas, so te kerel, bo ile amendar o maľi the o viňici.“


\par }{\PP \VS{6}Sar šunďom kala lava a dikhľom lengro pharipen, igen somas choľamen.

\VS{7}Gondoľinavas pal oda a vičinďom mange le vodcen the le uradňiken a phenďom lenge: „Tumen barvaľon pre tumare fameliji avke, hoj len den kečeň a kiden lendar o interesa.“ Avke mange diňom te zvičinel savore manušen pal odi veca

\VS{8}a phenďom lenge: „Amen kerďam savoro pre oda, hoj te cinas avri andral o otroctvos amare židovike famelijen, save sas bikende avre narodenge. Ale tumen akana bikenen tumare phralen, hoj len amen pale te cinas?“ Pre oda mange o vodci the o uradňika na phende aňi lav, bo džanenas, hoj hin man čačipen.


\par }{\PP \VS{9}Mek phenďom: „Namištes keren. Či na kamľanas te phirel andre dar anglo Del, hoj amendar amare ňeprijaťeľa te na asan?

\VS{10}Se me, mire phrala the mire služobňika len das furt kečeň o love the e pšeňica. Odmukas lenge oda, so amenge kamen!

\VS{11}Den lenge mek adadžives pale o maľi, o viňici, o olivova sadi the o khera, so lendar iľan. Den pale the o interesis, so lendar iľan akor, sar tumendar ile kečeň o love, o zrnos, e mol the o olivovo olejos.“


\par }{\PP \VS{12}O vodci odphende: „Keraha avke, sar phenes. Daha lenge pale savoro a na mangaha lendar ňič.“

\par }{\PP Avke diňom te vičinel le rašajen a o vodci ile vera anglo rašaja, hoj kerena avke, sar dine lav.

\VS{13}Paľis razinďom avri mire žebi a phenďom: „Kavke o Del dojekhe muršes, ko na doľikerela oda lav, razinela avri andral leskro kher the andral savoreste, so les hin, a na mukela leske ňič.“

\par }{\PP Akor savore manuša phende: „Amen!“ A kerde avke, sar dine lav, a lašarenas le RAJES.


\par }{\SH Le Nehemiašoskro jileskeriben
\par }
{\PP \VS{14}Sar kraľinelas o Artaxerxes bišto (20.) berš andre Perzija, ačhiľom guverneris andre Judsko. Akorestar dži tranda the dujto (32.) berš – oda hin dešuduj berš – aňi me aňi miri famelija na mangľom le manušendar o love pro chaben, so šaj mangľom sar guverneris.

\VS{15}Ale o guvernera angle mande trapinenas le manušen oleha, hoj lendar kidenas avri sako džives e daň pro maro the pre mol saranda (40) rupune love. A the lengre služobňika len trapinenas. Ale me avke na keravas, bo daravas mire Devlestar.

\VS{16}Me the savore mire murša jekhetane lenca kerahas caľa zoraha e buči pro muri a na cinďam peske aňi maľa.

\VS{17}Paš miro skamind manca chanas o anglune Židi the o vodci, vaj šel the penda (150) džene, a mek the ola, save ke amende avenas andral aver narodi.

\VS{18}Sako džives lenge richtinavas jekhe guruves, šove bakren the but kachňen. Paš oda sako dešto džives, davas te anel but mol andro gone. Ale šoha na mangavas o love pro chaben, so šaj mangľomas sar guverneris, bo o manuša kerenas phares buči.


\par }{\PP \VS{19}Devla miro, leper tuke pre ma the pre miro lačhipen, so kerďom kale manušenge!




\par }\Chap{6}{\SH O Nehemiaš džanel, so kamen te kerel o ňeprijaťeľa
\par }
{\PP \VerseOne{1}Sar pes dodžanle o Sanbalat, o Tobiaš, o Arabčanos Gešem the savore amare ňeprijaťeľa, hoj dokerďom o muri a nane andre imar ňisave cheva, kajte o vudara pro brani mek na thoďom,

\VS{2}o Sanbalat the o Gešem mange dine te phenel: „Av zdžas pes andre varesavo gav pre rovina Ono.“ Ale on mange oleha kamle te kerel vareso nalačho.

\VS{3}Bičhaďom ke lende mire muršen, hoj lenge te phenen: „Hin man akana bari buči a našťi džav ke tumende. Soske te zaačhel e buči akor, sar me džava tele ke tumende?“


\par }{\PP \VS{4}On mange oda dine te phenel štarval, ale me lenge odphenavas furt jednakones.


\par }{\PP \VS{5}Paľis o Sanbalat ke ma bičhaďa peskre muršes the pandžtovar. Sas leste andro vast phundrado ľil

\VS{6}a sas andre pisimen:

\par }{\PM „Maškar o narodi pes vakerel a the o Gešem ada phenel, hoj tu the o Židi kamen te kerel vzbura, a vašoda prikeres o muri. A mek hin phendo, hoj kames te ačhel kraľiske

\VS{7}a hoj ačhaďal proroken, hoj te vakeren pal tu andro Jeruzalem: ‚Andre Judsko imar hin kraľis!‘ Tu džanes, hoj o kraľis andre Perzija pes pal oda dodžanela! Vašoda av, zdžas pes a vakeraha pal oda.“


\par }{\PP \VS{8}Akor leske odphenďom: „Ňič olestar, so vakeres, nane čačipen. Korkoro tuke ada gondoľinďal avri.“


\par }{\PP \VS{9}On savore amen kamenas te daravel avri a phenenas peske: „O vasta lenge slabisaľona la bučatar a na dokerena la.“

\par }{\PP Ale me man modľinavas: „Devla, de man zor!“


\par }{\PP \VS{10}Andre jekh džives geľom andro kher ko Šemajah, saveske sas dad o Delajah, a leske o Mehetabel. O Šemajah sas phandlo andre peskro kher a phenďa mange: „Av džas andro Chramos le Devleskro te garuvel pes andro Sveto than a phandaha o vudar, bo tire ňeprijaťeľa tut kamen te murdarel. Aven tut te murdarel mek adadžives rači!“


\par }{\PP \VS{11}Ale me leske odphenďom: „Šaj vareko sar me denašel? Šaj vareko sar me avel andro Chramos a ačhel te dživel? Na, na džava!“

\VS{12}Avľom pre oda, hoj les na bičhaďa ke ma o Del, ale ola lava mange phenďa, bo o Tobiaš the o Sanbalat leske počinde, hoj oda mange te phenel.

\VS{13}Bičhade les ke ma, hoj man te daravel avri, hoj man te garuvav andro Chramos a oleha te kerav binos. Paľis oda hiros pal ma rozľigendehas, hoj te meľaren miro lačho nav.


\par }{\PP \VS{14}Me man modľinavas: „Ó, Devla miro, leper tuke pre savoro nalačhipen, so kerde o Tobiaš the o Sanbalat. Leper tuke mek the pre prorokiňa Noadja a pre ola aver proroka, save man daravenas avri!“


\par }{\SH E buči dokerďi
\par }
{\PP \VS{15}E buči pro muri ľikerelas penda the duj (52) džives a sas dokerďi andro bišupandžto (25.) džives andro čhon Elul.

\VS{16}Sar pes savore amare ňeprijaťeľa pal oda došunde a sar oda dikhle o narodi, save bešenas pašal amende, daranas pes a sas pokorimen. Džanenas, hoj o Del amenge pomožinďa te dokerel kadi buči.


\par }{\PP \VS{17}Andre ola dživesa peske o judska anglune manuša the o Tobiaš pisinenas a bičhavenas but ľila.

\VS{18}But manuša andre Judsko sas le Tobiašoha phandle la veraha, bo sas džamutro le Šechanioske, saveske sas dad o Arach. Le Tobiašoskro čhavo o Jochanan peske iľa romňa la čha le Mešulamoskra, saveske sas dad o Berechijah.

\VS{19}O manuša angle mande vakerenas pal savoro lačhipen, so kerelas o Tobiaš, a paľis leske vakerenas savore mire lava. O Tobiaš mange dureder bičhavkerelas o ľila, hoj man te daravel avri.




\par }\Chap{7}{\SH O Nehemiaš prikazinel te stražinel o brani
\par }
{\PP \VerseOne{1}Sar sas o muri prikerde a diňom te thovel o vudara pro brani, ačhaďom andre služba le stražňiken, le Leviten the le lavutaren.

\VS{2}Ačhaďom upral o Jeruzalem mire phrales le Chanani the le Chananijah, savo sas veľiťeľis upral le chramoskri veža, bo sas pačivalo a daralas pes le Devlestar buter sar aver džene.

\VS{3}Phenďom lenge: „Ma phundraven pro Jeruzalemoskre brani o vudar, medik o kham na chudela te tačarel. Ma phanden o vudara a ma thoven upre o zavori, medik o kham na zaperela pal o moros. O manuša andral o Jeruzalem pes mi ačhaven te stražinel, vareko pro stražna thana a vareko paš peskro kher.“


\par }{\SH O manuša, save avle pale
\par }
{\PP \VS{4}O Jeruzalem sas igen baro foros, ale na bešenas andre leste but manuša a o khera na sas pale ačhade.

\VS{5}Akor mange thoďa o Del pro jilo, hoj te zvičinav ke mande savore vodcen, uradňiken the manušen a te zapisinav len pal lengre fameliji. Arakhľom o zvitkos, andre savo sas zapisimen o fameliji, save avle pale ešebna andral o Babilon. Sas ode pisimen:

\VS{6}Kala hine o manuša, saven o kraľis Nebukadnecar zaiľa a odľigenďa andro Babilon a akana avle pale andro Jeruzalem the andre Judsko, sako andre peskro foros.


\par }{\PP \VS{7}O vodci, save avle lenca, sas o Zerubabel, o Ješua, o Nechemiah, o Azariah, o Raamiah, o Nachamani, o Mordochaj, o Bilšan, o Misperet, o Bigvaj, o Nechum the o Baanah.


\par }{\PP \VS{8}Andral le Parošoskri famelija avle 2 172 potomki,

\VS{9}andral le Šefatjoskri 372,

\VS{10}andral le Arachoskri famelija 775,

\VS{11}andral le Pachat-Moaboskri famelija, oda hin le Ješuaskre the le Joaboskre čhave, 2 812 potomki,

\VS{12}andral le Elamoskri famelija 1 254,

\VS{13}andral le Zatuoskri 945,

\VS{14}andral le Zakajoskri 760,

\VS{15}andral le Binujoskri 642,

\VS{16}andral le Bebajoskri 623,

\VS{17}andral le Azgadoskri famelija 1 222,

\VS{18}andral le Adonikamoskri famelija 667,

\VS{19}andral le Bigvajoskri famelija 2 065,

\VS{20}andral le Adinoskri famelija 454,

\VS{21}andral le Ateroskri famelija, o potomki le Chizkijoskre, 98,

\VS{22}andral le Chašumoskri famelija 328,

\VS{23}andral le Becajoskri famelija 324,

\VS{24}andral le Charifoskri famelija 112

\VS{25}a andral le Gibeonoskri famelija 95 potomki.


\par }{\PP \VS{26}Avle pale the kala manuša, savengre phure dada bešenas andre kala fori: andral o Betlehem the Netofa 178;

\VS{27}andral o Anatot 128;

\VS{28}andral o Bet-Azmavet 42;

\VS{29}andral o Kirjat-Jearim, Kefira the Beerot 743;

\VS{30}andral e Rama the Geba 621;

\VS{31}andral o Michmas 122;

\VS{32}andral o Betel the Aj 223;

\VS{33}andral o Nebo 52;

\VS{34}andral o Elam 1 254;

\VS{35}andral o Charim 320;

\VS{36}andral o Jericho 345;

\VS{37}andral o Lod, Chadid the Ono 721;

\VS{38}the andral o Senaah 3 930.


\par }{\PP \VS{39}Kala savore hine potomki andral o fameliji le rašajengre, save avle pale: andral le Jedajoskri (save sas o potomki le Ješuaskre) 973;

\VS{40}andral le Imeroskri 1 052;

\VS{41}andral le Pašchuroskri 1 247;

\VS{42}andral le Charimoskri 1 017.


\par }{\PP \VS{43}O Leviti: andral e famelija le Ješuaskri the Kadmieloskri (save sas o potomki le Hodvoskre) avle pale 74.


\par }{\PP \VS{44}O chramoskre spevaka: andral le Asafoskri famelija avle 128 potomki.


\par }{\PP \VS{45}O stražňika paš o chramoskre brani: andral e famelija le Šalumoskri, le Ateroskri, le Talmonoskri, le Akuboskri, le Chatitoskri the le Šobajoskri avle 138 potomki.


\par }{\PP \VS{46}Avle pale the o chramoskre služobňika andral e famelija le Cichasoskri, le Chasufaoskri, le Tabaotoskri,

\VS{47}le Keroskri, le Sioskri, le Padonoskri

\VS{48}le Lebanoskri, le Chagaboskri, le Šamlajoskri,

\VS{49}le Chananoskri, le Gideloskri, le Gacharoskri,

\VS{50}le Reajoskri, le Recinoskri, le Nekodaoskri,

\VS{51}le Gazamoskri, le Uzoskri, le Paseachoskri,

\VS{52}le Besajoskri, le Meunimoskri, le Nefusimoskri,

\VS{53}le Bakbukoskri, le Chakufoskri, le Charchuroskri,

\VS{54}le Baclutoskri, le Mechidaoskri, le Charšaoskri,

\VS{55}le Barkososkri, le Siseroskri, le Temachoskri,

\VS{56}le Neciachoskri the le Chatifoskri.


\par }{\PP \VS{57}Kala potomki le Šalamunoskre služobňikengre avle pale: le Sotajoskre, le Soferetoskre, le Peridasoskre,

\VS{58}le Jaaloskre, le Darkonoskre, le Gideloskre,

\VS{59}le Šefatjoskre, le Chatiloskre, le Pocheret-Hacebajimoskre the le Amonoskre.

\VS{60}Savore chramoskre služobňika the le Šalamunoskre služobňikengre potomki sas 392.


\par }{\PP \VS{61}Kala manuša avle pale andral o babiloňika fori Tel-Melach, Tel-Charša, Kerub, Adon the Imer, ale našťi presikade, hoj hine Izraeliti:

\VS{62}642 potomki andral e famelija le Delajoskri, le Tobijoskri the le Nekodaskri.


\par }{\PP \VS{63}Avľa pale the e famelija le Chobajoskri, le Hakocoskri the le Barzilajoskri. Ov peske iľa romňa le Barzilajoskra čha andral o Gilead a iľa peske lakro nav.

\VS{64}On rodenas peskro famelijakro zvitkos kaj sas zapisimen, ale les na arakhle. Vašoda len premukle andral e rašajiko služba.

\VS{65}Avke o guverneris lenge prikazinďa hoj našťi chan le chabenestar, so hino obetimen le Devleske, medik ode na sas rašaj, savo šaj phučel le RAJESTAR prekal o losi Urim the Tumim.


\par }{\SH Le manušengro barvaľipen the dari pro Chramos
\par }
{\PP \VS{66}Savoredžene, so avle pale andre Judsko, sas jekhetane 42 360 manuša.

\VS{67}Avle lenca 7 337 sluhi the služki, the 245 spevaka the spevački. Sas len 736 graja, 245 mulici,

\VS{68}435 ťavi the 6 720 somara.


\par }{\PP \VS{69}Varesave famelijakre vodci denas o dari pro Chramos. O guverneris diňa andre chramoskri pokladňica ochto kili somnakaj, penda (50) čare the 530 rašajengre plašťi.

\VS{70}O famelijakre vodci dine andre pokladňica prekal o Chramos 168 kili somnakaj the 1 250 kili rup.

\VS{71}Okla manuša dine 168 kili somnakaj, 140 kili rup a 67 rašajika plašťi.


\par }{\PP \VS{72}Avke o rašaja, o Leviti, o stražňika, o lavutara, o chramoskre služobňika the o aver Izraeliti gele te bešel andre peskre fori andre Judsko. Sar sas o eftato čhon, o Izraeliti imar sas andre peskre fori.




\par }\Chap{8}{\SH O Ezdraš pregenel le manušenge o zakonos le Devleskro
\par }
{\PP \VerseOne{1}Savore manuša pes jekhetane zgele angle Paňeskri brana a phende le zakoňikoske le Ezdrašoske, hoj te anel o zvitkos le zakonoskro, so o RAJ diňa le Izraelitenge prekal o Mojžiš.

\VS{2}Avke o rašaj Ezdraš pro ešebno džives andro eftato čhon anďa o zakonos anglo manuša, save sas ode zgele: anglo murša, anglo džuvľa the anglal sakoneste, ko šaj achaľonas oda, so šunelas.

\VS{3}O Ezdraš genelas andral o zakonos tosarastar dži o dilos paš e Paňeskri brana le muršenge, le džuvľenge a the savorenge, ko oleske šaj achaľolas. Savore manuša mištes šunenas, so genelas andral o zvitkos le zakonoskro.


\par }{\PP \VS{4}O zakoňikos Ezdraš ačhelas pro kaštuno javiskos, so sas prekal oda kerdo. Paš leskri čači sera ačhenas o Matitiah, o Šema, o Ananiah, o Urijah, o Chilkijah the o Maasejah. Pal leskri baľogňi sera ačhenas o Pedajah, o Mišael, o Malkijah, o Chašum, o Chašbadanah, o Zecharijah the o Mešulam.


\par }{\PP \VS{5}Sar o Ezdraš phundraďa o zvitkos le zakonoskro, savore manuša les šaj dikhle, bo ov sas pro učeder than. Akor savore manuša ušťile upre.

\VS{6}O Ezdraš lašarelas le RAJES, le bare Devles, a savore manuša hazdle upre o vasta a phende: „Amen! Amen!“ A banďonas anglo RAJ le mujeha dži pre phuv.


\par }{\PP \VS{7}O Leviti – o Ješua, o Bani, o Šerebiah, o Jamin, o Akub, o Šabetaj, o Hodijah, o Maasejah, o Kelita, o Azariah, o Jozabad, o Chanan the o Palajah – pomožinenas le manušenge te achaľol o zakonos, medik ode o manuša ačhenas.

\VS{8}On genenas andral o zakonos le Devleskro a mištes višvetľinenas le manušenge, hoj te achaľon oda, so sas lenge pregendo.


\par }{\SH Le manušengro roviben
\par }
{\PP \VS{9}Sar o manuša šunenas o lava le zakonoskre, chudle te rovel. Akor lenge o guverneris Nehemiaš, o Ezdraš, savo sas zakoňikos the rašaj, the o Leviti, save sikavenas le manušen, phende: „Kada džives hino pošvecimen le RAJESKE, tumare Devleske. Vašoda ma aven smutna a ma roven!

\VS{10}Džan khere, chan o lačho chaben, pijen e guľi mol a bičhaven the olenge, kas nane ňič, bo kada džives hino pošvecimen amare RAJESKE. Ma aven smutna, bo o radišagos le RAJESKRO hin tumari zor.“


\par }{\PP \VS{11}The o Leviti len kerenas tele le lavenca: „Kada džives hino sveto. Vašoda čhiten a ma aven smutna!“

\VS{12}Avke savore manuša gele khere te chal a te pijel, bičhavenas peske o chabena a oslavinenas bare radišagoha, bo achaľile o lava, so sas lenge pregende.


\par }{\SH O manuša oslavinen o inepos le Stankengro
\par }
{\PP \VS{13}Pre dujto džives pes zgele savore famelijengre vodci, o rašaja the o Leviti paš o zakoňikos Ezdraš, hoj feder te achaľon o zakonos.

\VS{14}Andro zakonos, so o RAJ prikazinďa prekal o Mojžiš, arakhle pisimen, hoj o Izraeliti mušinen te bešel andro stani, sar oslavinen andro eftato čhon o inepos le Stankengro.

\VS{15}Phende, hoj mušinen te rozvakerel všadzik andre savore fori the andro Jeruzalem: „Džan pro brehi a anen o konara pal o olivi the pal o dziva olivi, pal o mirti, pal o palmi the pal o aver stromi, hoj lendar te keren o stani, avke sar hin pisimen andro zakonos.“


\par }{\PP \VS{16}Paľis savore manuša gele, ande o konara a kerde peske o stani pre peskre strechi the dvori, pre dvora anglo Chramos a pro phundrade thana angle Paňeskri brana the angle Efrajimiko brana.

\VS{17}Avke savore manuša, save avle pale andral o Babilon, peske kerde o stani a bešenas andre. Se o Izraeliti oda na kerenas akorestar, sar len ľidžalas o Jozua, le Nunoskro čhavo, dži adadžives. A sas len igen baro radišagos.


\par }{\PP \VS{18}Sako džives, le ešebne dživesestar dži o posledno džives, genenas o zakonos le Devleskro andral o zvitkos. Efta dživesa oslavinenas o inepos a pro ochtoto džives pes savore jekhetane zgele, avke sar sas pisimen andro zakonos.




\par }\Chap{9}{\SH O manuša phenen avri peskre bini
\par }
{\PP \VerseOne{1}Pro bišuštarto (24.) džives andre oda čhon pes o Izraeliti zgele. Sas urde andro gada le gonestar, poscinenas pes a čhivkerenas peske o prachos pro šero.

\VS{2}Akor pes o potomki le Izraeloskre odďelinde savore cudzincendar. Ušťile a phenenas avri peskre the le dadengre bini.

\VS{3}Ačhenas pre peskre thana a trin ori genenas andral o zakonos le RAJESKRO, peskre Devleskro, a aver trin ori phenenas avri o bini a lašarenas le RAJES peskre Devles.


\par }{\PP \VS{4}Paľis o Ješua, o Bani, o Kadmiel, o Šebaniah, o Buni, o Šerebiah, o Bani the o Kenani ačhile pre le Levitengro javiskos a zorale hangoha vičinenas pro RAJ, pre peskro Del.

\VS{5}O Leviti – o Ješua, o Kadmiel, o Bani, o Chašabnejah, o Šerebiah, o Hodijah, o Šebaniah the o Petachiah – phende:

\par }{\Q „Ušťen a lašaren le RAJES, tumare Devles,

\par }{\Q savo hino čirlastar pro furt.

\par }{\Q Dojekh mi lašarel leskro slavno nav,

\par }{\Q so hino upral savoro lašariben.“


\par }{\PP \VS{6}Paľis pes o Izraeliti chudle kavke te modľinel:

\par }{\Q „Ó RAJEJA, ča tu korkoro sal RAJ,

\par }{\Q tu stvorinďal o ňebos,

\par }{\Q o nekučeder ňebos the savore čercheňa,

\par }{\Q e phuv the savoro, so upre hin,

\par }{\Q o moros the savoro, so andre hin.

\par }{\Q Tu des o dživipen savoreske

\par }{\Q a savore pro ňebos angle tu banďon a lašaren tut.


\par }{\Q \VS{7}Tu sal o RAJ, o Del,

\par }{\Q savo peske kidňal avri le Abram

\par }{\Q a ľigenďal les avri andral o Ur, andral e chaldejiko phuv,

\par }{\Q a diňal leske nav Abraham.


\par }{\Q \VS{8}Sar dikhľal, hoj leskro jilo hino tuke pačivalo,

\par }{\Q phandľal leha zmluva, hoj e phuv le Kanaančanengri,

\par }{\Q le Chetitanengri, le Amorejčanengri,

\par }{\Q le Perizejengri, le Jebusejengri the le Girgašejengri

\par }{\Q deha leskre potomkenge.

\par }{\Q A tu doľikerďal oda lav,

\par }{\Q bo sal čačipnaskro.


\par }{\Q \VS{9}Dikhľal amare dadengro pharipen andro Egipt,

\par }{\Q šunďal len, sar ke tu zorales vičinenas paš o Lolo moros.


\par }{\Q \VS{10}Kerďal bare znameňja the zazraki pro Faraonos,

\par }{\Q pre savore leskre služobňika

\par }{\Q the pre savore leskre manuša andre leskri phuv,

\par }{\Q bo džanehas,

\par }{\Q hoj pes igen namištes ľikerelas ke tire manuša.

\par }{\Q Aleha tuke kerďal baro nav, so tut hin dži adadžives.


\par }{\Q \VS{11}Rozďelinďal angle lende o moros

\par }{\Q a maškar o moros pregele pal e šuki phuv.

\par }{\Q Ale olen, ko pal lende džanas, čhiďal andro baro paňi,

\par }{\Q avke sar pes čhivel o bar andro bare paňa.


\par }{\Q \VS{12}Tu len ľidžahas prekal o džives sar chmarakro slupos

\par }{\Q a rači sar jagalo slupos,

\par }{\Q hoj lenge te švicines pro drom,

\par }{\Q khatar kamle te džal.


\par }{\Q \VS{13}Avľal tele pro verchos Sinaj,

\par }{\Q prevakerďal ke lende andral o ňebos

\par }{\Q a diňal lenge o prikazaňja

\par }{\Q o zakoni, so hine čačipnaskre the lačhe.


\par }{\Q \VS{14}Sikaďal len,

\par }{\Q hoj te prindžaren tire šabatoskro sveto džives,

\par }{\Q a diňal lenge prekal tiro služobňikos Mojžiš

\par }{\Q o zakoni the o prikazaňja.


\par }{\Q \VS{15}Diňal len o maro andral o ňebos,

\par }{\Q sar sas bokhale,

\par }{\Q a the o paňi andral e skala,

\par }{\Q sar sas smedna.

\par }{\Q Phenďal lenge, hoj te džan

\par }{\Q a te zalen peske e phuv,

\par }{\Q pal savi len diňal lav,

\par }{\Q hoj lenge la deha.


\par }{\BB \par }
{\Q \VS{16}Ale on, amare dada, ačhile barikane,

\par }{\Q zoraľarde peskre jile a na šunenas tire prikazaňja.


\par }{\Q \VS{17}Na kamenas tut te šunel

\par }{\Q a bisterde pre tire bare zazraki,

\par }{\Q so lenge kerďal.

\par }{\Q Zoraľarde peskre jile a ile peske andro šero,

\par }{\Q hoj pes visarena pale andro otroctvos andro Egipt.

\par }{\Q Ale tu sal o Del, savo odmukel

\par }{\Q a savo hino jileskro the lačhejileskro,

\par }{\Q zľikeres tut andre choľi a sal barvalo andro verno kamiben,

\par }{\Q a vašoda len na omukľal.


\par }{\Q \VS{18}Kajte peske kerde somnakuňa gurumňora

\par }{\Q a phende: ‚Kada hin amaro del,

\par }{\Q savo amen ľigenďa avri andral o Egipt!‘

\par }{\Q a kajte tuke kerenas igen baro nalačhipen,


\par }{\Q \VS{19}tu len andre tiro baro jileskeriben

\par }{\Q na omukľal pre pušťa.

\par }{\Q O chmarakro slupos lendar na odgeľa dživese,

\par }{\Q ale ľidžalas len pre lengro drom.

\par }{\Q Aňi o jagalo slupos lendar na odgeľa rači,

\par }{\Q ale švicinelas lenge pro drom,

\par }{\Q kaj džanas.


\par }{\Q \VS{20}Andre peskro jileskeriben len sikavehas,

\par }{\Q so kampel te kerel.

\par }{\Q Čaľarehas len la mannaha

\par }{\Q a diňal len te pijel o paňi, sar sas smedna.


\par }{\Q \VS{21}Saranda (40) berš pes pal lende starinehas pre pušťa

\par }{\Q a na chibaľinelas lenge ode ňič.

\par }{\Q O plašťi pre lende pes na čhingerde

\par }{\Q a aňi o pindre lenge na šuvľile.


\par }{\Q \VS{22}Dehas lenge o viťazstva upral o kraľišagi the narodi

\par }{\Q a rozdiňal lenge dojekh agor la phuvakro.

\par }{\Q On peske zaile e phuv Chešbon, kaj kraľinelas o Sichon,

\par }{\Q the e phuv Bašan, kaj kraľinelas o Og.


\par }{\Q \VS{23}Diňal len ajci but čhave, keci hin čercheňa pro ňebos

\par }{\Q a anďal len andre odi phuv,

\par }{\Q pal savi phenďal lengre dadenge,

\par }{\Q hoj andre te džan a te zalen la.


\par }{\Q \VS{24}Lengre čhave ode gele a zaile odi phuv

\par }{\Q a tu angle lende pokorinďal le Kanaančanen;

\par }{\Q diňal andre lengre vasta

\par }{\Q le kraľen the le naroden andre odi phuv,

\par }{\Q hoj lenca te keren, sar kamena.


\par }{\Q \VS{25}Tire manuša zaile o ohradzimen fori, o uľipnaskre maľi,

\par }{\Q o khera pherde le barvaľipnaha,

\par }{\Q o chaňiga, so imar sas kerde, o olivova sadi, o viňici

\par }{\Q the but ovocna stromi.

\par }{\Q Chale a čaľile, thuľile

\par }{\Q a radisaľonas andre tiro baro lačhipen.


\par }{\Q \VS{26}Ale on tut na kamenas te šunel

\par }{\Q a vzburinde pes pre tu.

\par }{\Q Tiro zakonos pestar odčhide

\par }{\Q a murdarde tire proroken,

\par }{\Q save lenge dovakerenas, hoj pes te visaren pale ke tu.

\par }{\Q Kerde baro nalačhipen oleha, hoj pes tuke ruhinenas.


\par }{\Q \VS{27}Vašoda len diňal andro vasta le ňeprijaťeľenge

\par }{\Q a on len trapinenas.

\par }{\Q Sar andre oda pharipen ke tu vičinenas,

\par }{\Q tu len šunehas avri andral o ňebos.

\par }{\Q Andre tiro baro jileskeriben

\par }{\Q lenge bičhavehas vodcen,

\par }{\Q save len lenas avri andral o vasta le ňeprijaťeľengre.


\par }{\Q \VS{28}Ale sar ča sas andro smirom,

\par }{\Q pale kerenas o nalačhipen angle tu.

\par }{\Q Dehas len andro vasta lengre ňeprijaťeľengre,

\par }{\Q hoj te aven tel lengri zor,

\par }{\Q ale sar pale ke tu vičinenas,

\par }{\Q tu len andre tiro jileskeriben šunehas avri andral o ňebos

\par }{\Q a buterval len zachraňinďal.


\par }{\Q \VS{29}Dovakerehas lenge,

\par }{\Q hoj pes te visaren pale ke tiro zakonos,

\par }{\Q ale on ačhile barikane

\par }{\Q a na šunenas tire prikazaňja,

\par }{\Q so ľidžan le manušes andro dživipen.

\par }{\Q Sas zacata andre peskre jile, na šunde tut

\par }{\Q a visarde pes ke tu le dumeha.


\par }{\Q \VS{30}But berša lenca ľikerehas avri,

\par }{\Q tire Duchoha dovakerehas lenge prekal o proroka,

\par }{\Q ale on na šunenas,

\par }{\Q a vašoda len diňal andro vasta avre narodenge.


\par }{\Q \VS{31}Ale andre tiro baro jileskeriben

\par }{\Q len na zňičinďal aňi na omukľal,

\par }{\Q bo sal milosťivo the lačhejileskro Del.


\par }{\Q \VS{32}Akana Devla amaro,

\par }{\Q savo sal baro, zoralo the užasno Del!

\par }{\Q Tu doľikeres e zmluva the o verno kamiben:

\par }{\Q Leper tuke, sar cerpinahas akorestar,

\par }{\Q sar amen ľidžanas o asirika kraľa, dži akana!

\par }{\Q Leper tuke, sar cerpinahas amen,

\par }{\Q amare kraľa the vodci, amare rašaja the amare proroka,

\par }{\Q amare dada the savore manuša!


\par }{\Q \VS{33}Tu sal čačipnaskro andre savoreste,

\par }{\Q so pre amende avľa, bo tu kerehas pačivalones,

\par }{\Q ale amen kerahas o bini.


\par }{\Q \VS{34}Amare kraľa the vodci, amare rašaja the amare dada

\par }{\Q na doľikerenas tiro zakonos a na šunenas tire prikazaňja

\par }{\Q aňi oda, so lenge dovakerehas.


\par }{\Q \VS{35}Tu požehňinehas lenge o kraľišagos

\par }{\Q a andre tiro baro lačhipen

\par }{\Q lenge diňal bari lačhi phuv,

\par }{\Q ale on tuke na služinenas

\par }{\Q aňi na omukenas peskre bini.


\par }{\Q \VS{36}Dikh, amen sam adadžives otroka!

\par }{\Q Sam otroka andre odi phuv,

\par }{\Q so diňal amare dadenge,

\par }{\Q hoj andral late te chan o chaben the o lačhipen.


\par }{\Q \VS{37}Ale vaš amare bini

\par }{\Q o baro uľipen kala phuvakro diňal le kraľenge,

\par }{\Q saven ačhaďal upral amende.

\par }{\Q On amenca the amare dobitkoha keren, so kamen.

\par }{\Q Sam andro baro pharipen!“




\par }\Chap{10}{\SH O vodci zapečaťinen e zmluva
\par }
{\PP \VerseOne{1}Vaš kada savoro, so pes ačhiľa, amen phandas a pisinas e zmluva. Amare vodci, o Leviti the o rašaja la zapečaťinas.

\VS{2}E zmluva zapečaťinde

\par }{\LI o Nehemiaš, o čhavo le Chachaljoskro, the o Cidkijah.


\par }{\SHC O rašaja, save zapečaťinde e zmluva
\par }
{\LI \VS{3}O Serajah, o Azariah, o Jirmejah,


\par }{\LI \VS{4}o Pašchur, o Amariah, o Malkijah,


\par }{\LI \VS{5}o Chatuš, o Šebaniah, o Maluch,


\par }{\LI \VS{6}o Charim, o Meremot, o Obadiah,


\par }{\LI \VS{7}o Daniel, o Gineton, o Baruch,


\par }{\LI \VS{8}o Mešulam, o Abijah, o Mijamin,


\par }{\LI \VS{9}o Maaziah, o Bilgaj the o Šemajah.


\par }{\SHC O Leviti, save zapečaťinde e zmluva
\par }
{\LI \VS{10}O Ješua, le Azanijoskro čhavo, o Binuj, le Chenadadoskre čhavendar, o Kadmiel


\par }{\LI \VS{11}the leskre phrala: o Šebaniah, o Hodijah, o Kelita, o Palajah, o Chanan,


\par }{\LI \VS{12}o Michas, o Rechob, o Chašabiah,


\par }{\LI \VS{13}o Zachur, o Šerebiah, o Šebaniah,


\par }{\LI \VS{14}o Hodijah, o Bani the o Beninu.


\par }{\SHC O vodci, save zapečaťinde e zmluva
\par }
{\LI \VS{15}O Paroš, o Pachat-Moab, o Elam, o Zatu, o Bani,


\par }{\LI \VS{16}o Buni, o Azgad, o Bebaj,


\par }{\LI \VS{17}o Adonijah, o Bigvaj, o Adin,


\par }{\LI \VS{18}o Ater, o Chizkija, o Azur,


\par }{\LI \VS{19}o Hodijah, o Chašum, o Becaj,


\par }{\LI \VS{20}o Charif, o Anatot, o Nebaj,


\par }{\LI \VS{21}o Magpiaš, o Mešulam, o Chezir,


\par }{\LI \VS{22}o Mešezabel, o Cadok, o Jaduas,


\par }{\LI \VS{23}o Palatiah, o Chanan, o Anajah,


\par }{\LI \VS{24}o Hošeah, o Chananijah, o Chašub,


\par }{\LI \VS{25}o Halocheš, o Pilcha, o Šobek,


\par }{\LI \VS{26}o Rechum, o Chašabnah, o Maasejah,


\par }{\LI \VS{27}o Achijah, o Chanan, o Anan,


\par }{\LI \VS{28}o Maluch, o Charim the o Baanah.


\par }{\SH O manuša den vera te doľikerel o zakonos
\par }
{\PM \VS{29}Okla manuša, okla rašaja, okla Leviti, okla spevaka, okla stražňika, okla chramoskre služobňika the savore, ko pes odďelinde avre narodendar, hoj te doľikeren o zakonos le Devleskro, the lengre romňija the čhave, save imar oleske achaľonas,

\VS{30}pridine pes ke peskre vodci a ile pre peste vera, hoj ena prekošle, te na doľikerena le Devleskre zakoni, so diňa avri o Del prekal peskro služobňikos Mojžiš, a hoj doľikerena savore leskre prikazaňja.


\par }{\PM \VS{31}Avke phende: „Amare čhajen na daha avre narodenge romňenge a lengre čhajen na laha amare čhavenge.


\par }{\PM \VS{32}Te o manuša andral aver narodi anena vareso te bikenel pro šabatoskro džives abo pre aver inepos, či oda ela o zrnos, na cinaha lendar ňič. A sako eftato berš na laha le uľipnastar ňič a omukaha o love olenge, kas diňam kečeň.


\par }{\PM \VS{33}A mek ke oda dojekh amendar sako berš davkeraha rupune love štar grami\FTNT{*}{{\FR 10:33 }{\FT{E hebrejiko čhib: e treťina le šeklostar.}}} pre služba andro Chramos amare Devleskro

\VS{34}pro sveta mare, pre chabeneskri obeta, labarďi obeta, šabatoskri the Neve čhoneskri obeta, pro inepi, pro sveta dari the pro obeti vaš o bini le Izraeloskre the pre savore službi andro Chramos.


\par }{\PM \VS{35}A amen – o rašaja, o Leviti the o manuša – prekal o losos kidaha avri, kana andro berš savi famelija anela o kašta pre labarďi obeta prekal o RAJ, amaro Del, avke sar hin pisimen andro zakonos.


\par }{\PM \VS{36}Davkeraha sako berš ešebne uľipnastar, so skidaha pal e maľa the pal o ovocna stromi a daha oda andro Chramos le RAJESKRO.


\par }{\PM \VS{37}Mek amare ešebne čhaven ľidžaha andro Chramos le rašajenge a odďelinaha len le Devleske; a daha the amare gurumňen the bakren, save uľile ešebna, avke sar hin pisimen andro zakonos.


\par }{\PM \VS{38}O ešebno le arestar the le uľipnastar pal savore stromi, o ešebno la moľatar the olejostar tiš ľidžaha andro Chramos le rašajenge prekal amaro Del. A le Levitenge daha e ďesjatka le uľipnastar, bo on oda kidena avri savore amare gavendar.

\VS{39}O rašaj andral e famelija le Aronoskri mušinel te el paš oda, sar o Leviti kidena avri e ďesjatka a paľis on olestar mušinen te anel e ďesjatka andro skladi le chramoskre.

\VS{40}O Izraeliti the o Leviti mušinen te anel o dari le zrnostar, la moľatar the le olejostar, andre ola skladi, kaj hine o sveta veci a kaj bešenas o rašaja, o stražňika the o spevaka.

\par }{\PM Daha savoro, so kampel prekal o kher amare Devleskro.“




\par }\Chap{11}{\SH O manuša andral o Jeruzalem the andral e Judsko
\par }
{\PP \VerseOne{1}O izraelika vodci bešenas andro Jeruzalem. Okla manuša losinenas, hoj sako dešto famelija te džal te bešel andro Jeruzalem a okla eňa fameliji te ačhen te bešel andro aver fori.

\VS{2}O manuša žehňinenas savore ole dženenge, save korkore pestar džanas te bešel andro Jeruzalem.


\par }{\PP \VS{3}Okla Izraeliti, rašaja, Leviti, chramoskre služobňika the potomki le Šalamunoskre služobňikengre bešenas andre peskre khera andre peskre fori. Kala hine o vodci andral e judsko provincija, save bešenas andro Jeruzalem:


\par }{\PP \VS{4}Andral o kmeňos Juda:

\par }{\MI Atajah, saveske sas dad o Uziaš, leske o Zecharijah, leske o Amariah, leske o Šefatjah the leske o Mahalalel, savo sas potomkos le Perecoskro;

\VS{5}o Maasejah, saveske sas dad o Baruch, leske o Kol-Chozeh, leske o Chazajah, leske o Adajah, leske o Jojarib the leske o Zecharijah, savo sas potomkos le Šiloskro.

\VS{6}Savore le Perecoskre potomki, save bešenas andro Jeruzalem, sas 468 zorale murša.


\par }{\BB \par }
{\PP \VS{7}Andral o kmeňos Benjamin:

\par }{\MI O Salu, saveske sas dad o Mešulam, leske o Joed, leske o Pedajah, leske o Kolajah, leske o Maasejah, leske o Itiel the leske o Ješajah,

\VS{8}a mek o Gabaj the o Salaj. Savore sas jekhetane 928.

\VS{9}O Joel, le Zichriskro čhavo, sas lengro vodcas a o Jehudah, le Hasenuoskro čhavo, sas dujto vodcas andro foros.


\par }{\BB \par }
{\PP \VS{10}Andral o rašaja:

\par }{\MI O Jedajah, le Jojariboskro čhavo, o Jachin

\VS{11}the o Serajah, saveske sas dad o Chilkijah, leske o Mešulam, leske o Cadok, leske o Merajot the leske o Achitub, savo sas angloda o nekbareder rašaj.

\VS{12}On le famelijenca, save služinenas andro Chramos, sas 822. A mek o Adajah, saveske sas dad o Jerocham, leske o Palaliah, leske o Amci, leske o Zecharijah, leske o Pašchur the leske o Malkijah,

\VS{13}a leskre phrala, save sas o famelijakre vodci – savore sas 242. Mek o Amašsaj, saveske sas dad o Azarel, leske o Achzaj, leske o Mešilemot the leske o Imer

\VS{14}a lengra famelijatar sas 128 zorale murša, savenge sas vodcas o Zabdiel, le Hagedolimoskro čhavo.


\par }{\BB \par }
{\PP \VS{15}Andral o Leviti:

\par }{\MI O Šemajah, saveske sas dad o Chašub, leske o Azrikam, leske o Chašabijah the leske o Buni.

\VS{16}Mek o Levitengre vodci o Šabetaj the o Jozabad, save sas upral e buči, so kerenas avri pašal o Chramos;

\VS{17}o Matanijah, saveske sas dad o Michas, leske o Zabdi, savo sas potomkos le Asafoskro, savo ľidžalas anglal o giľa paš o modľitbi; o Bakbukiah, savo leske pomožinelas; the o Abda saveske sas dad o Šamua, leske o Galal a leske o Jedutun.

\VS{18}O Leviti andro sveto foros Jeruzalem sas jekhetane 284.


\par }{\BB \par }
{\PP \VS{19}O chramoskre stražňika:

\par }{\MI O Akub, o Talmon the lengre fameliji. Sas jekhetane 172.


\par }{\BB \par }
{\PP \VS{20}Okla manuša andre Judsko: Okla Izraeliti, rašaja the Leviti bešenas andre savore judska fori, dojekh pre odi phuv, so chudňa andro ďeďictvos.

\VS{21}O chramoskre služobňika bešenas pro brehos Ofel andro Jeruzalem a lengre vodci sas o Cichas the o Gišpas.

\VS{22}O vodcas le Levitenge andro Jeruzalem sas o Uzi, saveske sas dad o Bani, leske o Chašabiah, leske o Matanijah the leske o Michas. O Uzi sas le Asafoskre potomkendar, save sas lavutara paš e služba andro Chramos.

\VS{23}On pes mušinenas te čerinel andre služba, avke sar o kraľis prikazinďa, a oda dojekh andro džives, sar pre lende avelas o šoros.


\par }{\PP \VS{24}O Petachiah, o čhavo le Mešezabeloskro, o potomkos le Zerachoskro andral o kmeňos Juda, sas le perzike kraľiske radcas, savo anelas anglo kraľis o veci pal o izraelika manuša.


\par }{\SH O manuša, save bešenas andre aver fori
\par }
{\PP \VS{25}Varesave manuša bešenas andro fori the gava pašes paš peskre maľi. O manuša andral o kmeňos le Judaskro bešenas andre Kirjat-Arba, Dibon, Jekabceel,

\VS{26}Ješua, Molada, Bet-Palet,

\VS{27}Chacar-Šual, Beer-Šeba,

\VS{28}Ciklag, Mechona,

\VS{29}En-Rimon, Cora, Jarmut,

\VS{30}Zanoach, Adulam, Lachiš the Azeka.

\par }{\PP Avke o judska manuša bešenas le forostar Beer-Šeba pro juhos dži andre dolina Hinom pro severos.


\par }{\PP \VS{31}O manuša andral o kmeňos Benjamin bešenas andro fori Geba, Michmas, Aja, Betel the andro gava, so ode sas:

\VS{32}andro Anatot, Nob, Ananja,

\VS{33}Chacor, Rama, Gitajim,

\VS{34}Chadid, Cebojim, Nebalat,

\VS{35}Lod, Ono the andre dolina Ge-Charašim.

\VS{36}Varesave Leviti andral e Judsko bešenas maškar o manuša andral o Benjamin.




\par }\Chap{12}{\SH O rašaja the o Leviti, save avle pale
\par }
{\PP \VerseOne{1}Kala hine o rašaja the o Leviti, save avle pale andral o Babilon le Zerubabeloha, le Šealtieloskre čhaha, the le Ješuaha:

\par }{\BB \par }
{\PP O rašaja:

\par }{\LI o Serajah, o Jirmejah, o Ezdraš,


\par }{\LI \VS{2}o Amariah, o Maluch, o Chatuš,


\par }{\LI \VS{3}o Šechaniah, o Rechum, o Meremot,


\par }{\LI \VS{4}o Ido, o Ginetoj, o Abijah,


\par }{\LI \VS{5}o Mijamin, o Maadiah, o Bilgah,


\par }{\LI \VS{6}o Šemajah, o Jojarib, o Jedajah,


\par }{\LI \VS{7}o Salu, o Amok, o Chilkijah the o Jedajah.

\par }{\MM On sas o vodci le rašajenge the lengre phralenge andre oda časos, sar o Ješua sas nekbareder rašaj.


\par }{\BB \par }
{\PP \VS{8}O Leviti:

\par }{\PP o Ješua, o Binuj, o Kadmiel, o Šerebiah, o Jehudah the o Mataniah. On peskre phralenca ľidžanas o giľa, savenca andro Chramos lašarenas le Devles.

\VS{9}O Bakbukiah, o Uni the okla Leviti ačhenas angle lende a odphenenas le giľavipnaha pre lengro giľavipen.


\par }{\SH Le Ješuaskre potomki
\par }
{\PP \VS{10}O nekbareder rašaj o Ješua sas dad le Jojakimoske, ov le Eljašiboske, ov le Jojadaoske,

\VS{11}ov le Jonatanoske a ov le Jaduaske.


\par }{\SH O vodci andro fameliji le rašajengre
\par }
{\PP \VS{12}Sar o Jojakim sas nekbareder rašaj, kala rašaja sas vodci andre le rašajengre fameliji:

\par }{\LI o Merajah andre le Serajoskri famelija,

\par }{\LI o Chananijah andre le Jirmejoskri,


\par }{\LI \VS{13}o Mešulam andre le Ezdrašoskri,

\par }{\LI o Jochanan andre le Amarioskri,


\par }{\LI \VS{14}o Jonatan andre le Maluchoskri,

\par }{\LI o Jozef andre le Šebanioskri,


\par }{\LI \VS{15}o Adnas andre le Charimoskri,

\par }{\LI o Chelkaj andre le Meremotoskri,


\par }{\LI \VS{16}o Zecharijah andre le Idoskri,

\par }{\LI o Mešulam andre le Ginetonoskri,


\par }{\LI \VS{17}o Zichri andre le Abijoskri,

\par }{\LI o Piltaj andre le Minjaminoskri the Moadioskri,


\par }{\LI \VS{18}o Šamua andre le Bilgoskri,

\par }{\LI o Jonatan andre le Šemajoskri,


\par }{\LI \VS{19}o Matenaj andre le Jojariboskri,

\par }{\LI o Uzi andre le Jedajoskri,


\par }{\LI \VS{20}o Kalaj andre le Saluoskri,

\par }{\LI o Eber andre le Amokoskri,


\par }{\LI \VS{21}o Chašabiah andre le Chilkijoskri

\par }{\LI a o Netaneel andre le Jedajoskri.


\par }{\SH O vodci andre le Levitengre fajti
\par }
{\PP \VS{22}Sar sas nekbareder rašaja o Eljašib, o Jojada, o Jochanan the o Jaduas, a medik kraľinelas andre Perzija o Darius, o Leviti the o vodci andre le rašajengre fajti sas zapisimen andro zvitkos.

\VS{23}O vodci andre le Levitengre fajti sas zapisimen ča dži akor, sar sas rašaj o Jochanan, saveske sas papus o Eljašib.


\par }{\SH O službi andro Chramos
\par }
{\PP \VS{24}O lašariben the o paľikeriben andro Chramos ľidžanas kala džene: o Chašabiah, o Šerebiah, o Ješua, o čhavo le Kadmieloskro. Okla aver Leviti ačhenas angle lende a odphenenas le giľavipnaha pre lengro giľavipen, avke sar prikazinďa le Devleskro murš o David.


\par }{\PP \VS{25}O Mataniah, o Bakbukiah, o Obadiah, o Mešulam, o Talmon the o Akub sas stražňika paš o skladi, so sas paš o chramoskre brani.


\par }{\PP \VS{26}On služinenas akor, sar sas nekbareder rašaj o Jojakim, le Ješuaskro čhavo a ov le Jocadakoskro, a sar sas andro Jeruzalem o Nehemiaš guverneris a sar o zakoňikos Ezdraš služinelas sar rašaj.


\par }{\SH E buči dokerďi a o manuša oslavinen
\par }
{\PP \VS{27}Sar imar kamle te pošvecinel o muri le Jeruzalemoskre, gele pal savore Leviti pre savore thana, kaj bešenas, hoj te aven a te oslavinen a te paľikeren le giľenca le bašavibnaha pro cimbalmi, pro harfi the pro citari.

\VS{28}Avke o lavutara ode avle andral o gava pašal o Jeruzalem the andral e Netofa,

\VS{29}andral o Bet-Gilgal, andral e Geba the andral o Azmavet, bo on peske ačhade gava pašal o Jeruzalem.

\VS{30}Sar pes o rašaja the o Leviti obžužarde, paľis obžužarde the le manušen, o brani the o foroskre muri.


\par }{\PP \VS{31}Paľis bičhaďom le judske vodcen, hoj te džan upre pro foroskre muri, a ačhaďom duj partiji muršen, save giľavenas a paľikerenas le RAJESKE.

\par }{\PP Ešebno partija džalas pal o muros pre čači sera ke Šmecengri brana.

\VS{32}Pal lende džalas o Hošajah the jepaš judska vodci:

\VS{33}o Azariah, o Ezdraš, o Mešulam,

\VS{34}o Jehudah, o Benjamin, o Šemajah, o Jirmejah

\VS{35}the varesave rašaja, save trubinenas, a pal lende džalas o Zecharijah, saveske sas dad o Jonatan, leske o Šemajah, leske o Mataniah, leske o Michajah, leske o Zachur the leske o Asaf.

\VS{36}Džalas leha the leskri famelija: o Šemajah, o Azarel, o Milalaj, o Gilalaj, o Maaj, o Netaneel, o Jehudah the o Chanani. On bašavenas pre ajse nastroji sar the le Devleskro murš o David, a o zakoňikos Ezdraš džalas angle lende.

\VS{37}Paš e Prameňiko brana džanas upre le garadičenca andro Foros le Davidoskro pašal leskro palacis dži paš e Paňeskri brana pro vichodos.


\par }{\PP \VS{38}Dujto partija murša, save giľavenas the paľikerenas, džanas pal o muros pre baľogňi sera a pal lende me, o Nehemiaš, jekhetane jepaš manušenca. Džahas pašal e veža le Bovengri paš o Buchlo muros,

\VS{39}odarik džahas paš e Efrajimiko brana, paš e Puraňi brana the paš e Ribno brana a odarik paš e veža Chananel the paš e veža Mea\FTNT{*}{{\FR 12:39 }{\FT{Oda hin e Veža le Šel slugaďengri.}}}, odarik paš e Bakrengri brana a zaačhiľam, sar dogeľam dži paš e Stražňikengri brana.


\par }{\PP \VS{40}Avke soduj partiji gele pre peskro than andro Chramos le Devleskro a giľavenas a paľikerenas le RAJESKE. Avke keravas the me jekhetane le jepaš vodcenca

\VS{41}the o rašaja, save trubinenas: o Eljakim, o Maasejah, o Minjamin, o Michajah, o Eljoenaj, o Zecharijah the o Chananijah

\VS{42}a mek the o Maasejah, o Šemajah, o Eleazar, o Uzi, o Jochanan, o Malkijah, o Elam the o Ezer. O Jizrachijah ľidžalas le muršen, hoj te giľaven.


\par }{\PP \VS{43}Oda džives ode anenas but obeti a igen radisaľonas, bo o Del len diňa baro radišagos. A the o romňija le čhavenca igen radisaľonas avke, hoj dural šunďolas oda radišagos, so sas andro Jeruzalem.


\par }{\SH O dari pro lašariben andro Chramos
\par }
{\PP \VS{44}Andre oda džives sas ačhade varesave murša, hoj pes te starinen pal o skladi le chramoskre, kaj sas o dari le ešebne uľipnastar the le ďesjatkendar, hoj andre lende te skiden o kotora le uľipnastar prekal o rašaja the Leviti pal o foroskre maľi, avke sar hin pisimen andro zakonos. Savore manuša andre Judsko radisaľonas le rašajengra the le Levitengra bučatar,

\VS{45}bo on kerenas e žužipnaskri služba the okla službi, so o Del prikazinďa. The o chramoskre lavutara the o stražňika kerenas peskri služba, avke sar prikazinďa o David the leskro čhavo Šalamun.

\VS{46}Imar čirlastar, sar dživelas o David the o Asaf, sas džene, save ľidžanas le spevaken a ľidžanas o lašaribnaskre the paľikeribnaskre giľa le Devleske.

\VS{47}Sar dživenas o Zerubabel the o Nehemiaš, savore Izraeliti denas sako džives o dari le spevakenge the le stražňikenge. The avre Levitenge denas o sveta dari a on olestar denas kotor le Aronoskre potomkenge.




\par }\Chap{13}{\SH O Izrael pestar bičhavel het le cudzincen
\par }
{\PP \VerseOne{1}Andre oda džives, sar genenas le manušenge andral o zakonos le Mojžišoskro, arakhle andre pisimen, hoj o Amončana the o Moabčana šoha našťi aven maškar le Devleskre manuša.

\VS{2}Se na dine chaben aňi paňi le Izraeliten, sar avenas andral o Egipt, ale bičhade pre lende le Balaam, hoj len te prekošel, ale amaro Del oda prekošiben čerinďa pro požehnaňje.

\VS{3}Sar o manuša šunde kada zakonos, bičhade pestar het savore manušen, save sas andral aver narodi.


\par }{\SH O Tobiaš hino avričhido andral o Chramos
\par }
{\PP \VS{4}Ale mek angloda, sar pes kada ačhiľa, o rašaj Eljašib sas ačhado upral amare Devleskre chramoskre skladi. Ov sas famelija le Tobiašoskri.

\VS{5}Diňa leske o baro than andro Chramos. Ode angloda odthovkerenas o chabeneskre obeti, o kaďidlos, o veci pre služba, o dari prekal o rašaja the e ďesjatka le uľipnastar, la moľatar the le olejostar, so sas prekal o Leviti, prekal o lavutara the stražňika.


\par }{\PP \VS{6}Sar pes kada savoro ačhiľa, me na somas andro Jeruzalem, bo andro trandato the dujto (32.) berš, sar kraľinelas andro Babilon o Artaxerxes, geľom pale ko kraľis. Pal varesavo časos les mangľom, hoj man te mukel te džal pale andro Jeruzalem.

\VS{7}Sar geľom pale andro Jeruzalem, dodžanľom man pal oda nalačhipen, so kerďa o Eljašib prekal o Tobiaš, bo ov leske diňa o kher andro Chramos le Devleskro.

\VS{8}Me pre oda igen choľisaľiľom a čhiďom avri savore leskre veci andral oda kher.

\VS{9}Paľis prikazinďom, hoj oda than te žužaren avri a pale andre te thoven o veci pre chramoskri služba, o chabeneskre obeti the o kaďidlos.


\par }{\SH O manuša chuden pale te del o ďesjatki
\par }
{\PP \VS{10}Dodžanľom man the oda, hoj o chramoskre spevaka the o Leviti gele pale te kerel buči pre peskre maľi, bo o manuša lenge na denas oda, so lenge patrinelas.

\VS{11}Akor diňom te zvičinel jekhetane le vodcen a phenďom lenge zorales: „Soske hino le Devleskro kher zamuklo?“ Paľis anďom le Leviten the le lavutaren pale andro Chramos, hoj te keren peskri buči.

\VS{12}Avke savore manuša andral e Judsko chudle te hordinel o ďesjatki le zrnostar, la moľatar the le olejostar andro skladi le chramoskre.

\VS{13}Upral ola skladi ačhaďom le rašas Šelemiah, le pisaris Cadok the le Levitas Pedajah. Lenge andre oda pomožinelas le Zachuroskro čhavo o Chanan, saveske sas papus o Mataniah. Me džanavas, hoj kala murša hine pačivale a lengri buči sas te del dojekheske andro Chramos, so leske patrinelas.


\par }{\PP \VS{14}Vašoda, ó, Devla miro, leper tuke pre savore veci, so kerďom prekal e služba andro Chramos, a ma bister pre miro pačivaľiben.


\par }{\SH O šabat hino pale pošvecimen
\par }
{\PP \VS{15}A mek dikhľom, hoj o manuša andre Judsko pro šabat pučinen o hroznos andro moľakro lisos a pro somara thovenas o zrnos the e mol, o hroznos, o figi the aver veci a ľidžanas andro Jeruzalem. Vašoda lenge dovakerďom, hoj te na bikenavkeren o chaben andre oda džives.

\VS{16}Varesave manuša andral o foros Tir bešenas andro Jeruzalem. On anenas ode o ribi the aver veci, hoj te bikenen amare manušenge pro šabat.

\VS{17}Akor dovakerďom le judske vodcenge a phučľom lendar: „Soske keren kada nalačhipen? Soske na pošvecinen o šabatoskro džives?

\VS{18}Na kerenas avke the tumare phure dada, a vašoda pre amende the pre kada foros o Del anďa kadi pohroma? Tumen anen pro Izrael mek bareder choľi le Devlestar aleha, hoj na pošvecinen o šabatoskro džives.“


\par }{\PP \VS{19}Paľis prikazinďom, hoj sar paraščuvine zaračola, o brani le Jeruzalemoskre pes mušinen te zaphandel andre a našťi len phundraven, medik na predžala o šabatoskro džives. Paľis varesaven mire sluhendar thoďom paš o brani, hoj te stražinen, hoj ňiko te na anel pro šabat andro foros ňisavo chaben aňi ňisave veci.

\VS{20}Paľis ola manuša, so bikenenas the cinavkerenas, presute jekhvar abo duvar avri paš o brani.

\VS{21}Akor lenge dovakerďom a phenďom: „Soske tumen presoven avri paš o brani? Sar oda mek jekhvar kerena, marava tumen!“ Avke akorestar imar andro šabatoskro džives buter na avenas.

\VS{22}Le Levitenge prikazinďom: „Obžužaren tumen a džan te stražinel paš o brani, hoj te pošvecinen o šabatoskro džives.“

\par }{\PP Leper tuke pre ma, Devla miro, the vaš kada, a av ke ma jileskro andre tiro baro kamiben.


\par }{\SH Pal o romňija andral o aver narodi
\par }
{\PP \VS{23}Andre ola dživesa dikhľom le muršen andral e Judsko, hoj peske ile romňijen andral o Ašdod, Amon the Moab.

\VS{24}A jepaš lengre čhavendar vakerenas andre Ašdoďanengri čhib the andre aver narodengre čhiba a na džanenas te vakerel andre amari čhib.

\VS{25}Vašoda lenge zorales dovakerďom a vičinďom pre lende o prekošiben, varesave muršen marďom a cirdňom lenge avri o bala pal o šero. Paľis lenge phenďom, hoj te len vera anglo Del, a phenďom: „Ma den tumare čhajen romňenge lengre čhavenge a tumen ma len lengre čhajen tumare čhavenge, aňi tumenge!

\VS{26}Či na kerďa aleha binos the o izraeliko kraľis o Šalamun? Maškar o but narodi na sas ajso kraľis sar ov. Sas pre dzeka peskre Devleske a ov les ačhaďa kraľiske upral calo Izrael, ale the avke o džuvľa andral aver narodi les cirdle andro binos.

\VS{27}Mušinas te šunel pal tumende, hoj keren kada nalačhipen a hoj san napačivale le Devleske oleha, hoj tumenge len romňijen andral aver narodi?“


\par }{\PP \VS{28}O Eljašib sas nekbareder rašaj a leskro čhavo sas o Jojada. Jekh le Jojadoskre čhavendar peske iľa romňa le Sanbalatoskra čha andral o foros Bet-Choron, a vašoda les mandar tradľom avri.


\par }{\PP \VS{29}Ma bister pre lende, Devla miro, hoj meľarde tiri zmluva, so kerďal le rašajenca the le Levitenca!


\par }{\PP \VS{30}Avke le rašajen the le Leviten obžužarďom savorestar, so sas cudzo. Phenďom le rašajenge the le Levitenge, kana a sar sako lendar te služinel,

\VS{31}a phenďom, kana a sar te anel o kašta the o ešebno uľipen andro Chramos.

\par }{\PP Devla miro, leper tuke pre oda lačhipen, so kerďom!

\par }