\NormalFont\ShortTitle{Zacharijaš}

{\MT O Zacharijaš



\par }\ChapOne{1}{\SH O Del vičinel le manušen pro pokaňje
\par }
{\PP \VerseOne{1}Andro ochtoto čhon andre dujto berš, sar kraľinelas o Darius andre Perzija, avľa o lav le RAJESKRO ko prorokos Zacharijaš, saveske sas dad o Berechijah a papus o Ido:


\par }{\PP \VS{2}„O RAJ igen choľisaľiľa pre tumare dada.

\VS{3}Vašoda phen le manušenge: Kada phenel o Nekzoraleder RAJ: ‚Visaren tumen pale ke ma a me man visarava pale ke tumende.

\VS{4}Ma aven sar tumare dada, ke save vičinenas o čirlatune proroka a phenenas lenge, hoj me phenavas, hoj pes te visaren le nalačhe dromendar the le nalačhe skutkendar.‘ Ale on man na šunenas a na ačhenas mandar, phenel o RAJ.

\VS{5}Kaj hine tumare dada akana? A o proroka? Či dživena večňe?

\VS{6}Či tumare daden na zaile mire lava the prikazi, so diňom mire služobňiken le proroken?

\par }{\PP Akor kerde pokaňje a phende: ‚O Nekzoraleder RAJ amenca kerďa pal oda, sar dživahas a kerahas; kerďa amenca avke, sar peske kidňa avri.‘ “


\par }{\SH Ešebno viďeňje: O murš maškar o stromi
\par }
{\PP \VS{7}Andro dujto berš, sar kraľinelas o Darius, pro bišuštarto (24.) džives andro dešujekhto čhon, andro čhon Šebat, avľa o lav le RAJESKRO ko prorokos Zacharijaš, saveske sas dad o Berechijah a papus o Ido.


\par }{\PP \VS{8}Prekal e rat dikhľom kada viďeňje: Dikh, o murš, so džal pro lolo graj. Ačhelas maškar o mirtakre stromi andre roklina. Pal leste sas o lole, šiva the o parne graja.


\par }{\PP \VS{9}Phučľom: „Rajeja, s'oda hin?“

\par }{\PP O aňjelos, so manca vakerelas, odphenďa: „Sikavava tuke, s'oda hin kala veci.“


\par }{\PP \VS{10}Akor oda murš, so ačhelas maškar ola stromi, mange odphenďa: „Oda hin ola, kas o RAJ bičhaďa te predikhel caľi phuv.“


\par }{\PP \VS{11}Avke avle a odphende le RAJESKRE aňjeloske, so ačhelas maškar ola stromi: „Predikhľam caľi phuv a dikhľam, hoj pes dživel andro smirom.“

\VS{12}Le RAJESKRO aňjelos odphenďa: „Ó Nekzoraleder RAJEJA, mek dži kana na presikaveha o jileskeriben le Jeruzalemoske the le judske forenge, pre save sal choľamen imar eftavardeš (70) berša?“

\VS{13}Akor o RAJ odphenďa lačhe the šukar lava le aňjeloske, so ačhelas maškar ola stromi.


\par }{\PP \VS{14}Akor mange o aňjelos, so manca vakerelas, phenďa: „De te džanel, hoj kada phenel o Nekzoraleder RAJ: ‚Miro kamiben andre mande labol sar jag pal o Jeruzalem the pal o Sion

\VS{15}a som igen choľamen pro narodi, so pes šunen andro smirom. Me somas choľamen pre mire manuša ča sikra, ale ola narodi kerde lengro pharipen goreder, sar kamavas.‘


\par }{\PP \VS{16}Vašoda kada phenel o RAJ: ‚Visarava man pale ko Jeruzalem le jileskeribnaha. Miro Chramos ode ela obnovimen a o foros Jeruzalem ela pale ačhado,‘ phenel o Nekzoraleder RAJ.


\par }{\PP \VS{17}De mek te džanel, hoj o Nekzoraleder RAJ phenel kada: ‚Andre mire fori ela pale pherdo lačhipen. Me, o RAJ, pale poťešinava o Sion a kidava mange avri o Jeruzalem.‘ “




\par }\Chap{2}{\SH Dujto viďeňje: O štar rohi the o štar kovača
\par }
{\PP \VerseOne{1}Paľis dikhľom upre a sas angle mande štar rohi le džvirengre.

\VS{2}Avke phučľom le aňjelostar, so manca vakerelas: „So hin kada?“

\par }{\PP Odphenďa mange: „Kala rohi hine ola, so roztradle e Judsko, o Izrael the o Jeruzalem.“


\par }{\PP \VS{3}Paľis mange o RAJ sikaďa štare kovačen.

\VS{4}Phučľom: „So kamen on te kerel?“ Odphenďa mange: „Kala rohi roztradle le manušen andral e Judsko a igen len pokorinde. Ale kala kovača avle te daravel avri le naroden a te čhivel tele lengre rohi, save pes hazdle pre Judsko, hoj la te roztraden.“


\par }{\SH Trito viďeňje: O murš, so merinel avri o Jeruzalem
\par }
{\PP \VS{5}Paľis dikhľom upre a dikhľom angle ma jekhe muršes, saveste sas andro vasta o lanos te merinel.

\VS{6}Avke lestar phučľom: „Kaj džas?“

\par }{\PP Odphenďa mange: „Džav te merinel avri o Jeruzalem, hoj te dikhav, savo hino džinďardo the buchlo.“


\par }{\PP \VS{7}Paľis, sar džalas het oda aňjelos, so manca vakerelas, avľa paš leste aver aňjelos, hoj pes leha te arakhel,

\VS{8}a phenďa leske: „Denaš a phen ole terne muršeske, hoj andro Jeruzalem ena ajci but manuša the džviri, hoj o foros ela otkerdo bi o muri.

\VS{9}‚A me korkoro,‘ phenel o RAJ, ‚avava leskro jagalo muros the e slava andre leste.‘ “


\par }{\SHB O RAJ vičinel le Izrael pale khere
\par }
{\PP \VS{10}„Sig! Sig! Denašen andral e severno phuv, andre savi tumen roztradňom sar le štare ňeboskre balvajen,“ phenel o RAJ.


\par }{\PP \VS{11}„Aven sig avri, manušale andral o Sion, tumen, so bešen andro Babilon!“

\VS{12}Bo kada phenel o Nekzoraleder RAJ, savo man bičhaďa prekal leskri slava ko narodi, so tumen občorarde: „Oda, ko pes dotkňinel tutar, pes dotkňinel mira jakhatar.

\VS{13}Kamav len te marel a dava, hoj len te občoraren lengre otroka. Akor džanena, hoj o Nekzoraleder RAJ man bičhaďa.


\par }{\PP \VS{14}Radisaľuv a khel, čhaje le Sionoskri. Bo me avav a bešava maškar tumende,“ phenel o RAJ.

\VS{15}„Andre oda džives pes but narodi pridena ko RAJ a ačhena mire manuša. Bešava maškar tumende a džanena, hoj o Nekzoraleder RAJ man bičhaďa ke tumende.

\VS{16}E Judsko ela pale o ďeďictvos le RAJESKRO andre sveto phuv a pale peske kidela avri o Jeruzalem sar peskro foros.

\VS{17}Aven čhit anglo RAJ, savore manušale, bo ov avel avri pal peskro sveto than.“




\par }\Chap{3}{\SH Štarto viďeňje: O nekbareder rašaj Jošua
\par }
{\PP \VerseOne{1}Paľis mange o RAJ sikaďa le nekbareder rašas le Jošuas, so ačhelas anglo aňjelos le RAJESKRO. Paš leskri čači sera ačhelas o satan, hoj pre leste te vakerel.

\VS{2}O RAJ phenďa le satanoske: „Mi pokarhinel tut o RAJ, satan! Mi pokarhinel tut o RAJ, savo peske kidňa avri o Jeruzalem! Či nane kada murš sar o kaštoro avricirdlo andral e jag?“

\VS{3}No o Jošua sas urdo andro melale gada akor sar ačhelas anglo aňjelos.

\VS{4}O aňjelos phenďa okle aňjelenge, so ačhenas angle leste: „Čhiven leske tele ola melale gada!“ A leske phenďa: „Iľom pal tu tele tiro binos, hoj tut te urav andro šukar gada!“

\VS{5}Paľis phenďa: „Thoven leske pro šero o žužo turbanos!“ Akor leske thode pro šero o žužo turbanos a urde les andro gada, medik o aňjelos le RAJESKRO ode ačhelas.


\par }{\PP \VS{6}Akor o aňjelos le RAJESKRO phenďa le Jošuaske:

\VS{7}„Kada phenel o Nekzoraleder RAJ: ‚Te dživeha avke, sar me phenďom, a te doľikereha mire prikazi, akor aveha spravcas upral miro kher, starineha tut pal miri dvora a dava tut than maškar kala, ko kade ačhen.

\VS{8}Akana šun, Jošuona, nekbareder rašajeja – tu the ola, so jekhetane tuha služinen a bešen angle tute, save hine o znameňje, hoj anava mire služobňikos, so pes vičinel Konaricis.

\VS{9}Dikh, o bar, savo thoďom anglo Jošua. Kada bar hin jekh a pre leste hin efta jakha. Randava pre leste avri o lava,‘ phenel o Nekzoraleder RAJ, ‚hoj tel jekh džives odlava e vina kala phuvakri.‘


\par }{\PP \VS{10}‚Andre oda džives vičinena jekh avres te bešel peske jekhetane tel o viňičis the tel o figovňikos,‘ phenel o Nekzoraleder RAJ.“




\par }\Chap{4}{\SH Pandžto viďeňje: O svietňikos maškar o olivova stromi
\par }
{\PP \VerseOne{1}Paľis avľa pale o aňjelos, savo manca vakerelas, a uštaďa man sar le manušes, saves uštaven andral o soviben.

\VS{2}Phučľa mandar: „So dikhes?“ Odphenďom: „Dikhav o somnakuno svietňikos a upral leste hin o čaro pro olejos. Hin upre efta lampi a efta knoti andre dojekh lampa.

\VS{3}Dikhav the o duj olivova stromi, jekh hin pal jekh sera le čareskri a dujto pal aver.“

\VS{4}Phučľom le aňjelostar, savo manca vakerelas: „S'oda hin, raja miro?“

\VS{5}Odphenďa: „Na džanes, s'oda hin?“ Phenďom leske: „Na, raja miro.“

\VS{6}Avke mange phenďa: „Kada hin o lav le RAJESKRO prekal o Zerubabel: ‚Na la zoraha aňi la mocaha, ale mire Duchoha,‘ phenel o Nekzoraleder RAJ.


\par }{\PP \VS{7}Ko sal tu, baro verchona? Anglo Zerubabel tutar ačhela e rovina! Paľis ľidžala avri o hlavno bar a o manuša vičinena: ‚Milosť! Milosť ole bareske!‘ “


\par }{\PP \VS{8}Paloda ke ma avľa o lav le RAJESKRO:

\VS{9}„O vasta le Zerubabeloskre zathode o zaklados kale Chramoskro a leskre vasta les the dokerena.“ Akor sprindžareha, hoj man ke tumende bičhaďa o Nekzoraleder RAJ.

\VS{10}Ma dikhen tele o džives le cikne vecengro! O efta jakha le RAJESKRE, so phiren pal caľi phuv, radisaľona, sar dikhena e šparga le olovoha te merinel avri o chramoskre muri andro vast le Zerubabeloskro.


\par }{\PP \VS{11}Paľis phučľom le aňjelostar: „So sikaven kala duj olivova stromi pal jekh the pal aver sera le svietňikoskri?“


\par }{\PP \VS{12}Pale lestar phučľom: „So sikaven o duj olivova konara paš o duj somnakune rurki, savendar čuľal avri o somnakuno olejos?“


\par }{\PP \VS{13}Odphenďa mange: „Na džanes, s'oda hin?“

\par }{\PP Phenďom: „Na, raja miro.“


\par }{\PP \VS{14}Avke mange phenďa: „Oda hin o duj murša pomazimen le olejoha, so služinen anglo Raj caľa phuvakro.“




\par }\Chap{5}{\SH Šovto viďeňje: O zvitkos, so ľecinel
\par }
{\PP \VerseOne{1}Akor pale dikhľom upre a sas angle mande o zvitkos, so ľecinelas.


\par }{\PP \VS{2}O aňjelos mandar phučľa: „So dikhes?“

\par }{\PP Odphenďom: „Dikhav o zvitkos, so ľecinel. Hino džinďardo 9 metri a buchlo 450 centimetri.“


\par }{\PP \VS{3}Akor mange phenďa: „Pre oda zvitkos hin pisimen o prekošiben, so džal pal caľi phuv. Pre jekh sera hin pisimen, hoj dojekh zbujňikos ela adarik ilo het, a pre aver sera, hoj sako, ko lel falošňe vera, ela tiš ilo het.

\VS{4}O Nekzoraleder RAJ phenel: ‚Me bičhavava oda prekošiben a džala andro kher le zbujňikoskro the oleskro, ko lel falošňe vera pre miro nav. Oda prekošiben bešela andre lengre khera a calkom len zňičinela – le khereskre hranoli the bara.‘ “


\par }{\SH Eftato viďeňje: E džuvľi andro košaris
\par }
{\PP \VS{5}Paľis ke ma avľa oda aňjelos, so manca vakerelas, a phenďa mange: „Hazde upre o jakha a dikh, so avel.“


\par }{\PP \VS{6}Me phučľom: „S'oda hin?“

\par }{\PP Ov odphenďa: „Oda hin o košaris.“ A mek phenďa: „Oda hin o nalačhipen le manušengro pal caľi phuv.“


\par }{\PP \VS{7}Androda pes hazdľa o olovovo kritos a andro košaris bešelas jekh džuvľi!

\VS{8}Phenďa: „Kada hin o nalačhipen.“ Ispidňa la pale andro košaris a prikikidňa tele o kritos.


\par }{\PP \VS{9}Paľis dikhľom upre a dikhľom te avel ke ma duje džuvľen, la balvajaha andro kridli. Sas len ajse kridli sar le bocianen a hazdle upre o košaris maškar o ňebos the maškar e phuv.

\VS{10}Akor phučľom le aňjelostar, so manca vakerelas: „Kaj ľidžan oda košaris?“


\par }{\PP \VS{11}Odphenďa: „Andro Babilon\FTNT{*}{{\FR 5:11 }{\FT{E hebrejiko čhib: Šinar
}}}. Ode leske ačhavena kher a sar ela dokerdo, thovena andre o košaris, hoj te el lašardo.“




\par }\Chap{6}{\SH Ochtoto viďeňje: O štar graja le verdanenca
\par }
{\PP \VerseOne{1}Pale dikhľom upre a dikhľom štar verdana, so avenas maškar o duj verchi le brondzostar.

\VS{2}Ešebno verdan cirdenas o lole graja, dujto o kale,

\VS{3}trito o parne a štarto verdan cirdenas o graja le šive flekenca – savore sas zorale.

\VS{4}Phučľom le aňjelostar, so manca vakerelas: „S'oda hin, raja miro?“


\par }{\PP \VS{5}O aňjelos mange odphenďa: „Kala hine o štar ňeboskre duchi\FTNT{*}{{\FR 6:5 }{\FT{Abo: balvaja}}}, so aven avri pal oda than, kaj ačhenas anglo Raj caľa phuvakro.

\VS{6}O verdan le kale grajenca džal andre severno phuv a o verdan le parne grajenca pal lende. O graja le šive flekenca džan andre južno phuv.“


\par }{\PP \VS{7}Sar ola zorale graja gele avri, igen kamenas te džal te prephirel e phuv. A phenďa: „Džan, prephiren e phuv!“ Avke gele a prephirde e phuv.


\par }{\PP \VS{8}Paľis pre ma vičinďa a phenďa mange: „Dikh, ola graja, so džan pro severos, mange ande o smirom pro duchos andre severno phuv.“


\par }{\SH E koruna prekal o nekbareder rašaj
\par }
{\PP \VS{9}Paľis ke ma avľa o lav le RAJESKRO:

\VS{10}„Le o somnakaj the o rup le Cheldajostar, le Tobijahostar the le Jedajahostar, save avle pale andral o Babilon. A dža mek oda džives andro kher ko Jošija, le Cefanjoskro čhavo.

\VS{11}Ker le somnakastar the le rupestar e koruna a thov la pro šero le nekbareder rašaske Jošuaske, le Jehocadakoskre čhaske.

\VS{12}Phen leske: Kada phenel o Nekzoraleder RAJ: ‚Dikh, o murš, saveskro nav hin o Konaricis, barola avri pre peskro than a ačhavela o Chramos le RAJESKRO.

\VS{13}Ov ačhavela o Chramos le RAJESKRO, prilela e pačiv sar kraľis a bešela a vladňinela pre peskro tronos. O rašaj ela paš leskro tronos a ela maškar lende jekh gondoľišagos the o smirom.‘

\VS{14}E koruna ela andro Chramos le RAJESKRO, hoj pes te leperel pro Cheldaj\FTNT{†}{{\FR 6:14 }{\FT{E hebrejiko čhib: Chelem}}}, Tobijah, Jedajah the pro lačhipen le Cefanjoskro čhaskro.

\VS{15}A ola, ko hine dur, avena a pomožinena te ačhavel o Chramos le RAJESKRO. Avke sprindžarena, hoj man ke tumende bičhaďa o Nekzoraleder RAJ. Kada pes ačhela akor, te mištes šunena o hangos le RAJESKRO, tumare Devleskro.“




\par }\Chap{7}{\SH O postos le Izraeloskro nane čačo
\par }
{\PP \VerseOne{1}Andro eftato čhon Kislev andro štarto berš, sar kraľinelas o Darius, avľa ko Zacharijaš o lav le RAJESKRO.

\VS{2}O manuša andral o foros Betel bičhade le Sarecer the le Regem-Melech the lengre muršen te mangel o lačhipen le RAJESTAR

\VS{3}a te phučel le rašajendar, save hine andro kher le Nekzoraleder RAJESKRO, the le prorokendar: „Kampel amenge te rovel a te poscinel andro pandžto čhon, avke sar oda kerahas imar ajci but berša?“


\par }{\PP \VS{4}Akor ke ma avľa o lav le RAJESKRO:

\VS{5}„Phuč savore manušendar andre phuv the le rašajendar: ‚Sar tumen poscinenas a rovenas andro pandžto the eftato čhon – avke sar oda kerenas imar eftavardeš berša – čačes oda kerenas prekal ma?

\VS{6}A sar chanas a pijenas, či oda na kerenas ča prekal tumende?

\VS{7}Či oda nane ola lava, so vakerelas o RAJ prekal o čirlatune proroka, sar andro Jeruzalem dživenas o manuša andro smirom a the o gavora pašal leste – akor sar mek the andro Negev the andre Šefela dživenas o manuša?‘ “


\par }{\PP \VS{8}Paľis o lav le RAJESKRO pale avľa ko Zacharijaš:

\VS{9}„Kada phenel o Nekzoraleder RAJ: ‚Pro sudos sudzinen čačipnaha a presikaven tumenge jekh avreske o kamiben the o jileskeriben.

\VS{10}Ma trapinen le široten aňi le vdoven, le cudzincos aňi le čores! Ma gondoľinen andro jile te kerel namištes jekh avreske!‘


\par }{\PP \VS{11}Ale on na kamle te šunel. Zacatones pes visarde le dumeha a phandle peske o kana, hoj te na šunen.

\VS{12}O jile peske zakerde andre sar bar a na šunenas o zakonos aňi o lava, save lenge bičhaďa o Nekzoraleder RAJ prekal peskro Duchos le čirlatune prorokenca. Vašoda sas o Nekzoraleder RAJ pre lende igen choľamen.


\par }{\PP \VS{13}‚Sar me vičinavas, on na šunenas. Avke on vičinenas a me len na šunavas,‘ phenel o Nekzoraleder RAJ.

\VS{14}‚Roztradňom len la balvajaha andre savore narodi, save na prindžarenas. E phuv pal lende ačhiľa zamukľi avke, hoj ňiko pal late na phirelas. Avke kerde, hoj e šukar phuv te ačhel zamukľi sar pušťa.‘ “




\par }\Chap{8}{\SH O Jeruzalem ela pale požehňimen
\par }
{\PP \VerseOne{1}Paľis ke ma avľa o lav le Nekzoraleder RAJESKRO:

\VS{2}Kada phenel o Nekzoraleder RAJ: „Labol andre ma o kamiben vaš o verchos Sion a vaš oda baro kamiben som choľamen pre leskre ňeprijaťeľa.“


\par }{\PP \VS{3}Kada phenel o RAJ: „Avava pale pro Sion a bešava andro Jeruzalem. Akor pes o Jeruzalem vičinela o Verno foros a o verchos le Nekzoraleder RAJESKRO pes vičinela o Sveto verchos.“


\par }{\PP \VS{4}Kada phenel o Nekzoraleder RAJ: „O phure murša the o phure džuvľa peske mek bešena pro uľici andro Jeruzalem, sako peskra bakuľaha andro vasta, bo ela lenge but berša.

\VS{5}Pro uľici andro foros ela pherdo muršora the čhajora, so pes ode bavinena.“


\par }{\PP \VS{6}Kada phenel o Nekzoraleder RAJ: „Te pes akana dičhol le manušenge, so ačhile te dživel, hoj oda pes na del te kerel, mange pes oda del.“


\par }{\PP \VS{7}Kada phenel o Nekzoraleder RAJ: „Me zachraňinava mire manušen andral o phuva pal o vichodos the pal o zapados.

\VS{8}Anava len pale andro Jeruzalem, hoj ode te bešen. On ena mire manuša a me avava lengro Del, verno the spravodľivo.“


\par }{\PP \VS{9}Kada phenel o Nekzoraleder RAJ: „Mi zoraľon tumenge o vasta, tumenge, so adadžives šunen kala lava! Kada phende the o proroka, save sas paš oda, akor sar pes zathode o zakladi, hoj pes te ačhavel o Chramos le Nekzoraleder RAJESKRO.

\VS{10}Bo angle ola dživesa ňiko našťi počinelas vaš e buči le manušeskri aňi le džviroskri. Ňiko našťi kerelas peskri buči andro smirom aňi ňič aver angle peskro ňeprijaťeľis a me kerďom, hoj te džal jekh pre aver.

\VS{11}Ale akana na avava ke ola, ko ačhile te dživel, ajso, sar somas angloda,“ phenel o Nekzoraleder RAJ.


\par }{\PP \VS{12}„O semenos barola mištes, o viňičis dela peskro ovocje, e phuv dela peskro uľipen a o ňebos dela peskri rosa. A kada savoro dava andro ďeďictvos olenge, ko ačhile te dživel kale manušendar.

\VS{13}Avke sar sanas pro prekošiben maškar o narodi, ó Judona the Izraelona, avke tumen zachraňinava a avena pro požehnaňje. Ma daran tumen a mi zoraľon tumenge o vasta.“


\par }{\PP \VS{14}Bo kada phenel o Nekzoraleder RAJ: „Avke sar gondoľinavas tumenge te kerel o nalačho, sar man tumare dada choľarenas, a na sas mange vaš tumenge pharo,

\VS{15}avke andre kala dživesa mange zaiľom, hoj kerava o lačho le Jeruzalemoske the le Judaske. Ma daran tumen!“ phenel o Nekzoraleder RAJ.

\VS{16}Kada hin oda, so tumenge kampel te kerel: „Vakeren o čačipen jekh avreha, sudzinen spravodľišagoha pro sudos, hoj te anen o smirom,

\VS{17}ma gondoľinen andro jile te kerel namištes jekh avreske a ma len rado e falošno vera. Bo kada savoro me našťi avri ačhav,“ phenel o RAJ.


\par }{\PP \VS{18}Paľis ke ma avľa o lav le RAJESKRO:

\VS{19}„Kada phenel o Nekzoraleder RAJ: O posti andro štarto, pandžto, eftato the dešto čhon ena bare oslavi pro radišagos the pro kheľiben le manušenge andral o kmeňos Juda. Vašoda kamen o čačipen the o smirom!“


\par }{\PP \VS{20}Kada phenel o Nekzoraleder RAJ: „Mek avena but manuša andral o but fori

\VS{21}a o manuša andral jekh foros džana andre aver foros a phenena: ‚Aven džas peske te mangel o lačhipen le RAJESTAR a te rodel le Nekzoraleder RAJES. Džav the me!‘

\VS{22}But nipi the zorale narodi avena te rodel le Nekzoraleder RAJES andro Jeruzalem a te mangel peske leskro lačhipen.“


\par }{\PP \VS{23}Kada phenel o Nekzoraleder RAJ: „Andre ola dživesa pes deš murša andral o deš aver narodi the čhiba chudena le ruchostar jekhe Židostar a phenena: ‚Kamas te džal tumenca, bo šunďam, hoj o Del hino tumenca.‘ “




\par }\Chap{9}{\SH O sudos pro ňeprijaťeľa le Izraeloskre
\par }
{\PP \VerseOne{1}O proroctvos:

\par }{\BB \par }
{\Q O lav le RAJESKRO pre phuv Chadrach,

\par }{\QB so perel pro Damašek,

\par }{\QB – bo o jakha savore manušengre

\par }{\QB the savore izraelike kmeňengre

\par }{\QB dikhen pro RAJ –


\par }{\Q \VS{2}the pro Chamat, so hino paš o Damašek

\par }{\QB the pro Tir the Sidon,

\par }{\QB kajte hine igen goďaver.


\par }{\Q \VS{3}O Tir peske ačhaďa ohradzimen foros,

\par }{\QB skidňa peske upre rup sar prachos

\par }{\QB a somnakaj sar čik pro uľici.


\par }{\Q \VS{4}Ale o RAJ lela savoro, so les hin,

\par }{\QB a čhivela leskro barvaľipen andro moros

\par }{\QB a o foros ela zlabardo.


\par }{\Q \VS{5}O Aškalon oda dikhela a darala pes;

\par }{\QB e Gaza pes skurčinela dukhatar

\par }{\QB a o Ekron tiš, bo leskri naďej šučola avri.

\par }{\Q E Gaza našavela peskre kraľis

\par }{\QB a o Aškalon ela omuklo.


\par }{\Q \VS{6}Andro Ašdod bešena o manuša mišimen avre narodenca

\par }{\QB a skončinava le Filišťincengre baripnaha.


\par }{\Q \VS{7}Imar lenge na domukava te chal o mas le rateha

\par }{\QB a lava lenge avri o džungipen andral o danda;

\par }{\Q ola, ko ačhena te dživel, patrinena le Devleske

\par }{\QB a ačhena sar o kmeňos andre Judsko;

\par }{\QB prilava o Ekron avke sar priiľom le Jebusejen.


\par }{\Q \VS{8}Taborinava angle miro kher,

\par }{\QB hoj les te stražinav anglo armadi,

\par }{\QB save kamlehas prekal leste te predžal.

\par }{\Q O ňeprijaťeľis les na zalela, hoj les te trapinel,

\par }{\QB bo akana stražinav me.


\par }{\SH O Kraľis le Sionoskro avel
\par }
{\Q \VS{9}Igen radisaľuv, čhaje le Sionoskri!

\par }{\QB Vičin radišagostar, čhaje le Jeruzalemoskri!

\par }{\Q Dikh, tiro kraľis avel ke tu,

\par }{\QB hino spravodľivo a anel o viťazstvo,

\par }{\Q hino pokorno a avel pro somaris;

\par }{\QB pro somaricis, pro terno le oslicakro.


\par }{\Q \VS{10}O RAJ phenel: „Zňičinava o verdana andral o Efrajim

\par }{\QB the o graja andral o Jeruzalem,

\par }{\QB o maribnaskro lukos ela zňičimen.

\par }{\Q Paľis kerela o smirom maškar o narodi;

\par }{\QB leskro rajipen ela le morostar dži o moros

\par }{\QB a le paňestar Eufrat dži pro agor la phuvake.


\par }{\Q \VS{11}A tu – vaš miri zmluva, so tuha phandľom le rateha,

\par }{\QB oslobodzinava tire zaile manušen andral e chaňig, kaj nane paňi.“


\par }{\BB \par }
{\Q \VS{12}O RAJ phenel: „Zaile manušale, saven hin e naďej,

\par }{\QB aven pale andro ohradzimen foros!

\par }{\Q Adadžives tumenge phenav,

\par }{\QB hoj tumen požehňinava duvar ajci keci cerpinďan.


\par }{\Q \VS{13}Bo nacirdava le Juda sar miro lukos

\par }{\QB a le Efrajimostar kerava šipos.

\par }{\Q Marava upre le manušen andral o Sion,

\par }{\QB kerava lestar e šabľa pro mariben,

\par }{\QB hoj te džan pro manuša andral e Grecko\FTNT{*}{{\FR 9:13 }{\FT{E hebrejiko čhib: Javan}}}.“


\par }{\BB \par }
{\Q \VS{14}Paľis pes upral lende sikavela o RAJ;

\par }{\QB leskro šipos ľecinela sar o bleskos.

\par }{\Q O RAJ, o Adonaj, trubinela pro bakrano rohos;

\par }{\QB džala anglal andro burki pal o juhos.


\par }{\Q \VS{15}O Nekzoraleder RAJ ela lengro šťitos;

\par }{\QB zňičinena a domarena peskre ňeprijaťeľen le prakenca.

\par }{\Q Paľis pijena a vičinena radišagostar sar mate la moľatar,

\par }{\QB ena pherde sar o čare,

\par }{\QB savendar pes kropinel le rateha o rohi le oltariskre.


\par }{\Q \VS{16}Andre oda džives o RAJ, lengro Del,

\par }{\QB zachraňinela peskre manušen avke,

\par }{\QB sar o pasťjeris zachraňinel peskro stados.

\par }{\Q On švicinena andre leskri phuv

\par }{\QB sar o vzacna bara pre koruna.


\par }{\Q \VS{17}Save ena bachtale the šukar!

\par }{\QB O terne murša zoraľona pro zrnos

\par }{\QB a o pačivale čhaja pre nevi mol.




\par }\Chap{10}{\SH O RAJ anela pale peskre manušen
\par }
{\Q \VerseOne{1}Mangen le RAJES, hoj te del o brišind jarone!

\par }{\QB O RAJ kerel o chmari la burkakre

\par }{\QB a bičhavel baro brišind savorenge,

\par }{\QB hoj te barol e čar pro maľi.


\par }{\Q \VS{2}Se o modli den o diline radi,

\par }{\QB o vražňika dikhen o klamišagoskre viďeňja,

\par }{\QB vakeren o falošna sune

\par }{\QB a lengro poťešeňje nane pre ňisoste.

\par }{\Q Vašoda o manuša bludzinen sar o bakrore,

\par }{\QB hine strapimen, bo nane len pasťjeris.


\par }{\BB \par }
{\Q \VS{3}O RAJ phenel: „Miri choľi labol pro pasťjera

\par }{\QB a marava le vodcen.

\par }{\Q Vašoda pes o Nekzoraleder RAJ starinela pal peskro stados,

\par }{\QB pal o manuša andre Judsko;

\par }{\QB kerela lendar peskro zoralo graj andro mariben.


\par }{\Q \VS{4}Le kmeňostar Juda ela o hlavno bar,

\par }{\QB ela lestar o koľikos pro stanos,

\par }{\QB ela lestar o lukos pro mariben

\par }{\QB a lestar avela dojekh vladcas.


\par }{\Q \VS{5}Ena sar o zorale murša andro mariben;

\par }{\QB zašľapinena le ňeprijaťeľen andre čik pro uľici.

\par }{\Q Marena pes, bo o RAJ hino lenca,

\par }{\QB a anena pre ladž le ňeprijaťeľengre jazdcen pro graja.


\par }{\Q \VS{6}Zoraľarava o kraľišagos le Judaskro

\par }{\QB a zachraňinava o kher le Jozefoskro.

\par }{\Q Anava len pale, bo som ke lende jileskro;

\par }{\QB ena, sar te len šoha na odčhiďomas,

\par }{\QB bo me som o RAJ, lengro Del,

\par }{\QB a me lenge odphenava pro modľitbi!


\par }{\Q \VS{7}O Efrajimčana ena sar o zorale murša,

\par }{\QB o jilo lenge radisaľola sar la moľatar.

\par }{\Q Lengre čhave oda dikhena a thovena baripen,

\par }{\QB lengro jilo radisaľola andro RAJ.


\par }{\Q \VS{8}Piskinava pre lende a skidava len upre,

\par }{\QB bo len cinďom avri;

\par }{\QB ena ajci but, keci sas varekana.


\par }{\Q \VS{9}Kajte len roztradňom maškar o narodi,

\par }{\QB leperena peske pre ma andre ola phuva, so hine dur;

\par }{\QB the on the lengre čhave predživena

\par }{\QB a avena pale khere.


\par }{\Q \VS{10}Anava len pale andral o Egipt

\par }{\QB a skidava len upre andral e Asirija;

\par }{\QB anava len andre phuv Gilead the Libanon,

\par }{\QB no na ela prekal lende dos than.


\par }{\Q \VS{11}Me, o RAJ, predžava prekal o moros le pharipnaskro,

\par }{\QB marava le vlnen andro moros

\par }{\QB a savoro paňi andro Nil šučola avri.

\par }{\Q O baripen la Asirijakro ela pokorimen

\par }{\QB a o žezlos le Egiptoskro našľola.


\par }{\Q \VS{12}Me, o RAJ, len dava zor

\par }{\QB a andre miro nav dživena andro smirom,“

\par }{\QB phenel o RAJ.




\par }\PoetryChap{11}{\Q \VerseOne{1}Phundrav tire brani, Libanonona,

\par }{\QB hoj e jag te labarel tire cedri!


\par }{\Q \VS{2}Rov, ciprusona, bo peľa tele o cedros,

\par }{\QB o zorale stromi sas zňičimen.

\par }{\Q Roven, dubale andral o Bašan,

\par }{\QB bo o husto veš sas čhindo tele.


\par }{\Q \VS{3}Šun, sar o pasťjera jojčinen,

\par }{\QB bo lengre šukar maľi hine zňičimen!

\par }{\Q Šun, sar o ľevi roven,

\par }{\QB bo o bare kraki paš o Jordan hine zňičimen!


\par }{\SH O podobenstvo pal o duj pasťjera
\par }
{\PP \VS{4}Kada phenel o RAJ, miro Del: „Pašin o stados, so hino dino pro murdaripen.

\VS{5}Lengre kupci len murdaren a ačhen bi o trestos. Ola, ko len bikenen, phenen: ‚Chvala le RAJESKE, barvaľiľom!‘ Mek aňi lengre pasťjera nane ke lende jileskre.

\VS{6}Bo me imar na avava jileskro ko manuša andre phuv,“ phenel o RAJ. „Savore manušen dava jekh avrenge andro vasta a the andro vasta lengre kraľenge. On zňičinena e phuv a me ňikas na zachraňinava andral lengre vasta.“


\par }{\PP \VS{7}Avke pašinavas o stados dino pro murdaripen prekal ola, ko bikenavkeren le bakren\FTNT{*}{{\FR 11:7 }{\FT{Abo: olen, save hine strapimen.}}}. Paľis iľom duj paci: jekhake diňom nav „o Lačhipen“ a dujtonake „e Jednota“. A pašinavas o stados.

\VS{8}Tel jekh čhon zňičinďom trine pasťjeren. Našťi lenca ľikeravas avri a the me lenge džungľuvavas.

\VS{9}Phenďom: „Na avava tumaro pasťjeris. So merel, mi merel; so našľol, mi našľol. Ola, so ačhile, mi chan jekh avreskro ťelos.“


\par }{\PP \VS{10}Akor iľom miri paca „o Lačhipen“ a phagerďom la. Avke zrušinďom miri zmluva, so phandľom savore narodenca.

\VS{11}Andre oda džives sas zrušimen. Akor o kupci le bakrenca, so man pozorinenas, achaľile, hoj oda hin o lav le RAJESTAR.


\par }{\PP \VS{12}Paľis lenge phenďom: „Te tumenge gondoľinen, hoj hin oda lačho, den mange miro počiňiben, ale te na, muken tumenge oda!“ Avke mange odvažinde o počiňiben – tranda rupune.

\VS{13}Paľis mange o RAJ phenďa: „Čhiv oda le hrnčjariske“ – odi bari cena, savaha man oceňinde! Avke iľom ola tranda rupune love a čhiďom len le hrnčjariske andro Kher le RAJESKRO.

\VS{14}Paľis phagerďom miri dujto paca „e Jednota“ a oleha zrušinďom e jednota maškar o phrala Judsko the Izrael.


\par }{\PP \VS{15}Akor mange phenďa o RAJ: „Mek jekhvar tuke le o nastroji le diline pasťjeriskre!

\VS{16}Bo me ačhavava andre phuv ajse pasťjeris, savo pes na starinela aňi pal ola, so meren, aňi na rodela olen, so našľile, aňi na sasťarela le dukhaden a aňi na dela te chal le sasten, ale chala o mas le thule bakrendar a čhingerela lenge tele o kopita.


\par }{\Q \VS{17}Vigos le diline pasťjeriske,

\par }{\QB savo omukel peskro stados!

\par }{\QB Mi demel leske e šabľa andro vast the andre čači jakh!

\par }{\QB Mi šučol leske calkom avri o vast

\par }{\QB a mi korisaľol pre čači jakh!“




\par }\Chap{12}{\SH O ňeprijaťeľa le Jeruzalemoskre ena zňičimen
\par }
{\PP \VerseOne{1}O proroctvos: O lav le RAJESKRO pal o Izrael.

\par }{\BB \par }
{\PP Kada phenel o RAJ, savo nacirdňa o ňebos a zathoďa e phuv a savo kerďa le duchos andro manuš:

\VS{2}„Dikh, kerava, hoj o Jeruzalem te el sar e kuči la moľaha, so mačarela savore naroden a phirena sar mate. Sar obkľučinena o Jeruzalem, obkľučinena the okla fori andre Judsko.

\VS{3}Andre oda džives kerava, hoj o Jeruzalem te el sar pharo bar prekal savore narodi. Savore, ko les kamena te hazdel, pes dukhavena, no savore narodi pre phuv pes zdžana pre leste.“

\VS{4}O RAJ phenel: „Andre oda džives kerava, hoj dojekh graj te el splašimen a leskro jazdcos te ačhel dilino. Le manušen andre Judsko stražinava mire jakhenca, ale le narodenge savore grajen korarava.

\VS{5}Akor peske o vodci le Judaskre gondoľinena andro jilo: ‚E zor le manušengri andro Jeruzalem hiňi le Nekzoraleder RAJESTAR, lengre Devlestar.‘


\par }{\PP \VS{6}Andre oda džives kerava, hoj o vodci le Judaskre te aven sar o jagale angara andro kašta the sar e jagaľi fakľa maškar o snopi. Zňičinena savore naroden pašal peste pal e čači the baľogňi sera, ale le Jeruzalemoskre manuša ačhena furt pre peskro than andro Jeruzalem.


\par }{\PP \VS{7}O RAJ zachraňinela ešeb o stani le Judaskre, hoj e slava le Davidoskre khereskri the e slava le manušengri andro Jeruzalem te na barol buter sar e slava le Judaskri.

\VS{8}Andre oda džives o RAJ chraňinela le manušen andro Jeruzalem, hoj o nekslabeder lendar ačhela zoralo sar o David a o čhave le Davidoskre len ľidžana sar o Del, sar o aňjelos le RAJESKRO.

\VS{9}Oda džives zňičinava savore naroden, so džana pro Jeruzalem.


\par }{\SH O roviben pal o RAJ, saves predemade
\par }
{\PP \VS{10}A čhivava avri pro čhave le Davidoskre the pro manuša andro Jeruzalem le lačhipnaskre the mangipnaskre duchos a dikhena pre ma, pre oda, kas predemade. Rovena pal leste avke, sar pes rovel pal jekhoro čhavoro, a hikinena avke, sar pes hikinel pal o ešebno čhavo.

\VS{11}Andre oda džives ela baro roviben andro Jeruzalem, sar o roviben pal o Hadad-Rimon andre dolina Megido.

\VS{12}Savore fameliji andre phuv rovena po korkore. O murša andre famelija le Davidoskri rovena korkore a the lengre džuvľa korkore; o murša andre famelija le Natanoskri rovena korkore a the lengre džuvľa korkore;

\VS{13}o murša andre famelija le Leviskri rovena korkore a the lengre džuvľa korkore; o murša andre famelija le Šimejoskri rovena korkore a the lengre džuvľa korkore.

\VS{14}Savore okla fameliji rovena po korkore a the lengre džuvľa rovena po korkore.“




\par }\Chap{13}{\SH O manuša hine obžužarde le binostar
\par }
{\PP \VerseOne{1}„Andre oda džives ela phundrado o prameňis prekal o potomki le Davidoskre the prekal o manuša andro Jeruzalem pre oda, hoj len te obžužarel le binostar the le nažužipnastar.


\par }{\PP \VS{2}Andre oda džives,“ phenel o Nekzoraleder RAJ, „khosava avri le modlengre nava andral e phuv a imar buter pes pre lende na leperela. Odlava andral e phuv le proroken the le nažužipnaskre duchos.

\VS{3}Te vareko mek prorokinela, leskro dad the daj, save les ande pro svetos, leske phenena: ‚Na dživeha, bo andro nav le RAJESKRO vakerďal o klamišagos.‘ A leskro dad the daj, save les ande pro svetos, les predemena la šabľaha, bo prorokinďa.


\par }{\PP \VS{4}Andre oda džives pes o proroka ladžana vaš peskro viďeňje, sar prorokinena. Imar pre peste na urena o prorokoskro plašťos kerdo la srsťatar, hoj te klaminen avren.

\VS{5}Sako phenela: ‚Me na som prorokos. Me som farmaris, bo hin man maľa\FTNT{*}{{\FR 13:5 }{\FT{Abo: bo o manuš man bikenďa otrokoske}}} imar le terňipnastar.‘

\VS{6}Te lestar vareko phučela: ‚Sostar tut hin kala jazvi pre tiro hrudňikos\FTNT{†}{{\FR 13:6 }{\FT{Le Baaloskre proroka pes marenas le bičenca pal o hrudňikos.}}}?‘ odphenela: ‚Kala jazvi man hin andral o kher mire prijaťeľengro.‘ “


\par }{\SH O pasťjeris mardo, o bakrore denašen
\par }
{\Q \VS{7}„Šabľo, ušťi pre miro pasťjeris

\par }{\Q the pro murš, so mange hino pašes,“

\par }{\Q phenel o Nekzoraleder RAJ.

\par }{\Q „Mar le pasťjeris a o bakrore pes rozdenašena,

\par }{\Q a me visarava miro vast pro ciknore.


\par }{\Q \VS{8}Andre caľi phuv,“

\par }{\Q phenel o RAJ,

\par }{\Q „duj tretini merena a jekh tretina ačhela.


\par }{\Q \VS{9}Odi jekh tretina prelava prekal e jag

\par }{\Q a obžužarava len sar o rup

\par }{\Q a skušinava len avri sar o somnakaj.

\par }{\Q Vičinena pre miro nav

\par }{\Q a me len šunava avri.

\par }{\Q Phenava: ‚Kala hin mire manuša,‘

\par }{\Q a on phenena: ‚O RAJ hino amaro Del.‘ “




\par }\Chap{14}{\SH O RAJ kraľinela upral caľi phuv
\par }
{\PP \VerseOne{1}Dikh, Jeruzalemona, avel o Džives le RAJESKRO, sar angle tire jakha peske o ňeprijaťeľa rozďelinena tiro barvaľipen maškar peste.

\VS{2}Skidava upre savore naroden paš o Jeruzalem, hoj pes leha te maren. O foros zalena, o khera občorarena a le džuvľenca našilu pašľona. Jepaš foros ela zailo a ľigendo het, ale oklen na ľigenena het andral o foros.

\VS{3}Paľis o RAJ džala avri a marela pes ole narodenca, avke sar pes marelas varekana andro mariben.

\VS{4}Andre oda džives ačhela le pindrenca pro Olivovo Verchos, so hino pro vichodos le Jeruzalemostar. O Olivovo Verchos pharola pro jepaš – le vichodostar dži o zapados – a kerela pes igen bari dolina. Jepaš verchos džala pro severos a jepaš pro juhos.

\VS{5}Akor tumen denašena ola dolinaha maškar mire verchi, bo odi dolina džala dži o Acal. Denašena, avke sar denašenas anglo zemetraseňje akor, sar sas o Uziaš kraľis andre Judsko. Akor avela o RAJ, miro Del, a savore sveta leha.


\par }{\PP \VS{6}Andre oda džives na ela kham aňi šil aňi mrazos\FTNT{*}{{\FR 14:6 }{\FT{E hebrejiko čhib pes na del te achaľol.}}}.

\VS{7}Oda džives ela jediňečno džives, pal savo džanel ča o RAJ. Na ela aňi džives aňi rat, bo the rači ela o švetlos.

\VS{8}Oda džives čuľala avri andral o Jeruzalem o džido paňi, jepaš andro moros pro vichodos a jepaš andro moros pro zapados. Kavke ela ňilaje the jevende.

\VS{9}Akor o RAJ ačhela kraľiske upral caľi phuv. Andre oda džives ča ov korkoro ela lašardo sar Del a sako viznavinela ča leskro nav.

\VS{10}Caľi phuv, la Gebatar dži o Rimon, pro juhos le Jeruzalemostar, pes čerinela pre rovina. Ale o Jeruzalem ačhela upre pre peskro than le Benjaminoskra branatar dži e Phurikaňi brana a dureder ke Rohoskri brana, a le Chananeloskra vežatar dži o lisos le kraľiskro.

\VS{11}O manuša bešena andro Jeruzalem a imar šoha na ela pale zňičimen. Ela ode o smirom.


\par }{\PP \VS{12}O RAJ mukela o strašno nasvaľiben pre savore narodi, so pes marenas le Jeruzalemoha: O ťela lenge kirňona, kajte mek ačhena pro pindre, o jakha lenge kirňona andro jamki a e čhib lenge kirňola andro muj.

\VS{13}Andre oda džives pre lende o RAJ bičhavela baro zmetkos. Jekh pre aver thovela o vast a džana jekh pre aver.

\VS{14}The o Juda pes marela le Jeruzalemoha\FTNT{†}{{\FR 14:14 }{\FT{Abo: paš o Jeruzalem}}}. Skidela pes upre o barvaľipen savore narodengro – igen but somnakaj, rup the gada.

\VS{15}The pro graja, pro mulici, pro ťavi, pro somara, the pre savore aver džviri andre le ňeprijaťeľengre tabora avela o baro nasvaľiben.


\par }{\PP \VS{16}Paľis savore, so predžiďile ole narodendar, save džanas pro Jeruzalem, avena ode sako berš te lašarel le Kraľis, le Nekzoraleder RAJES, a te oslavinel o inepos le Stankengro.

\VS{17}Te varesave narodi andral o svetos na avena andro Jeruzalem te lašarel le Kraľis, le Nekzoraleder RAJES, ta na dela o brišind andre lengri phuv.

\VS{18}A te o Egipťana na avena upre te oslavinel, na dela o brišind aňi lenge a o RAJ pre lende bičhavela oda baro nasvaľiben, savo avela pro narodi, so na avena te oslavinel o inepos le Stankengro.

\VS{19}Kada ela o trestos prekal o Egipťana the prekal savore narodi, so na avena upre te oslavinel o inepos le Stankengro.


\par }{\PP \VS{20}Andre oda džives ela pisimen pro zvončeki le grajengre „Sveto prekal o RAJ“. A o pira andro Kher le RAJESKRO ena sar o čarore pro rat anglo oltaris.

\VS{21}Dojekh piri andro Jeruzalem the andre Judsko ela pošvecimen prekal o Nekzoraleder RAJ. Savore, so avena te obetinel, len lena a tavena andre lende. Oda džives imar na ela ňisavo kupcas\FTNT{‡}{{\FR 14:21 }{\FT{Abo: o Kanaančanos}}} andro Kher le Nekzoraleder RAJESKRO.

\par }