\NormalFont\ShortTitle{Habakuk}

{\MT O Habakuk



\par }\ChapOne{1}{\SH O Habakuk pes sťažinel le RAJESKE
\par }
{\PP \VerseOne{1}Kada hin o lav, savo o prorokos Habakuk priiľa le RAJESTAR andro viďeňje.


\par }{\Q \VS{2}Dži kana mek vičinava ke tute pre pomoca, RAJEJA?

\par }{\QB Ale tu man na šunes avri!

\par }{\Q Vičinav ke tute: „Hin o mariben!“

\par }{\QB Ale tu amen na zachraňines!


\par }{\Q \VS{3}Soske mange des te dikhel o nalačhipen?

\par }{\QB Sar šaj dikhes pre ajci nalačho, so pes kerel?

\par }{\Q E skaza the o baro mariben hine angle mande,

\par }{\QB o dokeriben the o vesekedišagi hine všadzik,


\par }{\Q \VS{4}vašoda le zakonos nane zor

\par }{\QB a o čačipen pro sudos šoha na avel avri;

\par }{\Q o nalačho obkľučinel le spravodľivones,

\par }{\QB vašoda o čačipen hino previsardo.


\par }{\SH O RAJ odphenel
\par }
{\Q \VS{5}„Pozorinen le naroden a dikhen!

\par }{\QB Dikhen a čudaľinen tumen,

\par }{\Q bo andre tumare dživesa kerava vareso,

\par }{\QB soske na pačanďiľanas,

\par }{\QB te tumenge pal oda vakerdehas.


\par }{\Q \VS{6}Bo me uštavav le Babilončanen\FTNT{*}{{\FR 1:6 }{\FT{E hebrejiko čhib: le Chaldejcen}}},

\par }{\QB o narodos dzivo the siďardo,

\par }{\Q so predžal pal caľi phuv,

\par }{\QB hoj peske te zalel o fori, save nane leskre.


\par }{\Q \VS{7}Ola manuša hine strašna the džungale,

\par }{\QB ľidžan pes upre a korkore peske phenen,

\par }{\QB so hin lačho a so na.


\par }{\Q \VS{8}Lengre graja hine richleder sar o leopardi

\par }{\QB a dziveder sar o vlki rači.

\par }{\Q Lengre jazdci igen siďaren;

\par }{\QB lengre graja aven dural.

\par }{\Q Ľecinen sig sar orli,

\par }{\QB so džan te chal peskri korisť.


\par }{\Q \VS{9}Dojekheske lendar džal ča pal o mariben;

\par }{\QB aven sar e balvaj pal e pušťa

\par }{\QB a zalen peske ajci bertenošen sar poši.


\par }{\Q \VS{10}Asan avri le kraľen,

\par }{\QB dikhen tele le rajen

\par }{\Q a keren peske pheras savore ohradzimen forendar;

\par }{\QB ačhaven peske o drom upre, hoj te predžan prekal o foroskre muri,

\par }{\QB a zalen o fori.


\par }{\Q \VS{11}Paľis predžan sig sar e burka a džan dureder.

\par }{\QB Hin len vina, bo lengri zor hin lengro del.“


\par }{\SH O Habakuk pes pale sťažinel le RAJESKE
\par }
{\Q \VS{12}Či tu na sal večno, RAJEJA, miro Sveto Devla?

\par }{\QB Amen na meraha\FTNT{†}{{\FR 1:12 }{\FT{Abo: Tu šoha na mereha!}}}!

\par }{\Q RAJEJA, tu tuke kidňal avri le Babilončanen,

\par }{\QB hoj te anen tiro sudos;

\par }{\QB Skalo miri, tu len ačhaďal, hoj amen te maren.


\par }{\Q \VS{13}Tire jakha hine igen žuže,

\par }{\QB našťi dikhes pro nalačhipen;

\par }{\Q našťi dikhes, sar vareko dukhavel avres!

\par }{\QB Akor soske domukes le ňevernenge te kerel o bini?

\par }{\Q Soske sal čhit,

\par }{\QB sar o bijedevleskro chal tele oles, ko hino spravodľiveder sar ov?


\par }{\Q \VS{14}Kerďal le manušendar sar ribi andro moros;

\par }{\QB sar džviri andro moros, saven nane vodcas.


\par }{\Q \VS{15}O Babilončana savoren cirden upre le hakenca,

\par }{\QB čhiven peskri sita a zachuden len;

\par }{\Q a sar len cirden avri andre aver sita,

\par }{\QB igen radisaľon a thoven baripen.


\par }{\Q \VS{16}Vašoda obetinen peskra sitake

\par }{\QB a labaren lake o kaďidlos,

\par }{\Q bo e sita lenge anel o barikano dživipen

\par }{\QB the o nekfeder chaben.


\par }{\Q \VS{17}Či furt pherarena e sita a kidena andral avri?

\par }{\QB Či furt murdarena le naroden a na mukena ňikas te dživel?




\par }\PoetryChap{2}{\Q \VerseOne{1}Džava te stražinel andre miri veža,

\par }{\QB ačhavava man, hoj te pozorinav,

\par }{\Q a rozdikhava man, hoj te šunav,

\par }{\QB sar mange odphenela

\par }{\QB pre oda, pre soste man sťažinav.


\par }{\SH O RAJ odphenel le prorokoske
\par }
{\Q \VS{2}O RAJ mange odphenďa:

\par }{\Q „Pisin mištes kada viďeňje pro tabli,

\par }{\QB hoj pes te del lokes te pregenel.


\par }{\Q \VS{3}Bo kada viďeňje pes ačhela andre oda časos,

\par }{\QB so hin pre oda dino;

\par }{\QB ačhela pes sig

\par }{\QB a na ela falošno.

\par }{\Q Kajte pes dičhola, hoj pes mek na ačhel, užar pre leste,

\par }{\QB bo čačes pes ačhela a na avela nasig.


\par }{\BB \par }
{\Q \VS{4}O čačipnaskro dživela le pačabnastar,

\par }{\QB ale oda, ko pes ľidžal upre andro jilo, merela,


\par }{\Q \VS{5}he, e mol les zradzinela.

\par }{\QB Kajso manuš hino barikano

\par }{\QB a šoha les nane smirom.

\par }{\Q Kamel furt buter avke sar o Šeol\FTNT{*}{{\FR 2:5 }{\FT{Oda hin o than, kaj hine o mule.}}}

\par }{\QB a nane les šoha dos avke sar le meriben,

\par }{\Q skidel ke peste savore naroden

\par }{\QB a zalel savore manušen.


\par }{\Q \VS{6}Či ola savore lestar na asana

\par }{\QB a na kerena pal leste o pherasune bajki?

\par }{\Q Či na phenena:

\par }{\QB ‚Vigos oleske, ko peske skidel o čorde veci

\par }{\QB a barvaľol pro interesa!‘

\par }{\Q Dži kana mek?


\par }{\Q \VS{7}Či na avena jekhvareste pre tute ola,

\par }{\QB kas diňal kečeň?

\par }{\Q Či na ušťena pre tute

\par }{\QB a na kerena, hoj te izdras daratar?

\par }{\QB Avke paľis on tut občorarena.


\par }{\Q \VS{8}Tu občorarehas pherdo naroden,

\par }{\QB vašoda ola, ko ačhile te dživel, občorarena tut.

\par }{\Q Bo tu čhivehas avri le manušengro rat;

\par }{\QB zňičinehas o phuva the o fori savore lengre manušenca.


\par }{\BB \par }
{\Q \VS{9}Vigos oleske, ko ačhavel peskro kher le nalačhe ziskostar,

\par }{\QB a peskro hňizdos peske kerel učes,

\par }{\QB hoj pes te chraňinel le nalačhipnastar!


\par }{\Q \VS{10}Kamehas te zňičinel but naroden,

\par }{\QB ale oleha ča kerďal ladž tira famelijake

\par }{\QB a korkoro zňičinďal tiri duša.


\par }{\Q \VS{11}Mek the o bar andral o muros pre tu svedčinela

\par }{\QB a o kaštuno hranolos phenela tiš oda.


\par }{\BB \par }
{\Q \VS{12}Vigos oleske, ko o foros ačhavel le rateha

\par }{\QB a le nalačhipnaha thovel o zakladi.


\par }{\Q \VS{13}O Nekzoraleder RAJ diňa,

\par }{\QB hoj o narodi pes zbitočňe te trapinen

\par }{\QB a oda, so budinen, te džal pre jag.


\par }{\Q \VS{14}Bo o prindžaripen pal le RAJESKRI slava pherarela e phuv,

\par }{\QB avke sar o paňa pheraren o mori.


\par }{\BB \par }
{\Q \VS{15}Vigos tuke, so des te pijel tire susedas

\par }{\QB a so čhives andre kuči tiri choľi

\par }{\QB a mačares len vašoda, hoj len te dikhes langen andre ladž.


\par }{\Q \VS{16}Ale akana tut pherarela e ladž, a na e slava.

\par }{\QB Pi tu, hoj pes te sikavel tiro langipen!

\par }{\QB E kuči andral o čačo vast le RAJESKRO ela avričhiďi pre tute

\par }{\QB a e ladž zaučharela tiri slava.


\par }{\Q \VS{17}O mariben, so kerďal andro Libanon, avela pre tu;

\par }{\QB o džviri, saven zňičinehas, akana daravena avri tut.

\par }{\Q Bo tu čhorehas avri le manušengro rat

\par }{\QB zňičinehas o phuva the o fori savore lengre manušenca.


\par }{\BB \par }
{\Q \VS{18}Savi chasna hin la modlatar,

\par }{\QB sava rezinďa avri o majstros?

\par }{\Q Abo pre soste hin lačhi e trastuňi modla, so tut klaminel?

\par }{\Q Bo oda, ko la kerďa, pes zmukel pre oda, so stvorinďa;

\par }{\QB kerel o modli, save našťi vakeren.


\par }{\Q \VS{19}Vigos oleske, ko phenel le kašteske: ‚Obdživ!‘

\par }{\QB a le ňeme bareske: ‚Ušťi upre!‘

\par }{\Q Či tut šaj on vareso sikaven?

\par }{\QB Se dikh, hine obthode le somnakaha the le rupoha,

\par }{\QB no nane andre lende ňisavo dichos.


\par }{\BB \par }
{\Q \VS{20}O RAJ hino andre peskro sveto Chramos.

\par }{\Q Calo svetos angle leste mi el čhit!“




\par }\Chap{3}{\SH Le prorokoskro žalmos
\par }
{\D \VerseOne{1}E modľitba, so pisinďa o prorokos Habakuk. E žaľakri giľi.

\par }
{\BB \par }
{\Q \VS{2}RAJEJA, šunďom pal tute o lačho hiros

\par }{\QB a čudaľinavas man upral tire skutki, RAJEJA.

\par }{\Q Ker oda pale akana andre amare dživesa;

\par }{\QB ker, hoj olestar te džanen andre amaro časos!

\par }{\QB Andre choľi ma bister pre milosť!


\par }{\BB \par }
{\Q \VS{3}O Del avel andral o Teman,

\par }{\QB o Sveto Del avel pal o verchi Paran.

\par }{\Q Leskri slava zaučharel o ňebos

\par }{\QB a leskri chvala pherarel caľi phuv.


\par }{\Q \VS{4}Ov švicinel sar o bleski;

\par }{\QB o luči aven avri andral leskre vasta,

\par }{\QB leskri zor hin garuďi andre lende.


\par }{\Q \VS{5}Anglal leste džal o nasvaľiben

\par }{\QB a takoj pal leste avel e skaza.


\par }{\Q \VS{6}Sar zaačhel, razinel le svetoha,

\par }{\QB te dikhel la jakhaha, o narodi izdran;

\par }{\Q o phurikane verchi rozperen,

\par }{\QB o večna verchi rozkrušisaľon,

\par }{\QB ale leskre hin o večna droma.


\par }{\Q \VS{7}Dikhľom sar avel o nalačhipen pro stani le Kušangre,

\par }{\QB a sar čhivkerel e balvaj le Midijanengre stanenca.


\par }{\Q \VS{8}Či sal choľamen pro jarki, RAJEJA?

\par }{\QB Abo čhives avri tiri choľi pro paňa?

\par }{\Q Či bariľa tiri choľi pro moros?

\par }{\QB Vaš oda džas pre tire graja

\par }{\QB the pro verdana, hoj te zachraňines?\FTNT{*}{{\FR 3:8 }{\FT{Abo: hoj te zviťazines?}}}


\par }{\Q \VS{9}Tu sal pripravimen te lel tiro lukos,

\par }{\QB te mukel avri tire šipi.

\par }{\QB Le paňenca rozďelinďal e phuv


\par }{\Q \VS{10}a sar tut o verchi dikhen, izdran.

\par }{\QB O chmari prečhinďon a demel avri o zoralo brišind;

\par }{\QB e hlbina vičinel a hazdel upre peskre vasta.


\par }{\Q \VS{11}O kham the o čhonoro zaačhen pre peskre thana;

\par }{\QB odcirden pes anglo švetlos tire šipengro

\par }{\QB the anglo leskos tira kopijakro.


\par }{\Q \VS{12}Bara choľaha phires pal e phuv

\par }{\QB a choľaha uštares pro narodi.


\par }{\Q \VS{13}Aves, hoj te les avri tire manušen

\par }{\QB a te zachraňines tire pomazimen kraľis.

\par }{\Q Phageres le nalačhe manušengre vodcas

\par }{\QB mukes les langes le šerestar dži o pindro.


\par }{\Q \VS{14}Tira kopijaha premares o šere leskre vodcenge,

\par }{\QB save avle sar burka, hoj amen te roztraden,

\par }{\QB save radisaľonas sar ola, ko chan avri le čores počoral.


\par }{\Q \VS{15}Tire grajenca uštares pro moros,

\par }{\QB pro bare rozburimen paňa.


\par }{\BB \par }
{\Q \VS{16}Sar pal oda šunďom, savoro andre ma izdralas,

\par }{\QB daratar mange izdranas o vušta,

\par }{\Q andro kokala mange avľa o slabišagos

\par }{\QB a poddžanas mange o khoča.

\par }{\Q Ľikerav avri a užarav pro džives le pharipnaskro,

\par }{\QB savo avela pro manuša, so pre amende džan.


\par }{\BB \par }
{\Q \VS{17}Kajte na kvitňinela o figovňikos

\par }{\QB a pro viňičis na ela o hroznos,

\par }{\Q kajte e oliva šučola avri

\par }{\QB a e maľa na dela o chaben,

\par }{\Q kajte andral e ohrada našľona o bakrore

\par }{\QB a andre maštalňa na ena ňisave gurumňa,


\par }{\Q \VS{18}me the avke radisaľuvava andro RAJ

\par }{\QB a thovava baripen andro Del, miro Spasiťeľis.


\par }{\Q \VS{19}O RAJ, o Adonaj, hin miri zor;

\par }{\QB diňa man ajse pindre sar la srnka

\par }{\QB a lel man pre mire uče thana.

\par }{\BB \par }
{\D Oleske, ko ľidžal o bašaviben pro strunengro nastrojis.
\par }
