\NormalFont\ShortTitle{Marek}

{\MT O Evaňjelium le Marekoskro



\par }\ChapOne{1}{\SH Pal o Jan Krsťiťeľ
\par }
{\PP \VerseOne{1}O evaňjelium pal o čhavo le Devleskro, pal o Ježiš Kristus, chudňa avke,

\VS{2}sar pisinelas o prorokos Izajaš:

\par }{\Q „{\IT{Dikh, me bičhavav mire poslos anglal tu}}

\par }{\QB {\IT{a ov tuke pripravinela o drom.}}


\par }{\Q \VS{3}{\IT{O hangos vičinel pre pušťa:}}

\par }{\Q {\IT{‚Pripravinen o drom le Rajeske,}}

\par }{\QB {\IT{rovňinen prekal leste avri o chodňiki!‘}} “


\par }{\PP \VS{4}O Jan chudňa te bolel pre pušťa a phenelas le manušenge, hoj te keren pokaňje a te den pes te bolel, hoj pes lenge te odmuken o bini.

\VS{5}Avenas ke leste savore manuša andral e judsko phuv the andral o foros Jeruzalem. A phenenas avri peskre bini a o Jan len bolelas andro paňi Jordan.

\VS{6}Sas urdo andro gada la ťavakra srsťatar, pašal o per les sas cipuno sirimos a chalas kobilki the maľakro medos.

\VS{7}A kazinelas: „Pal mande avel zoraleder, sar som me. Me na som hodno anglal leste te banďol a te phundravel o sirimocis pre leskre sandalki.

\VS{8}Me tumen bolav le paňeha, ale ov tumen bolela le Svete Duchoha.“


\par }{\SH O Ježiš hino boldo
\par }
{\PP \VS{9}Andre ola dživesa avľa o Ježiš andral o galilejsko Nazaret a sas boldo le Janostar andro paňi Jordan.

\VS{10}A takoj, sar avelas avri andral o paňi, dikhľa phundrado o ňebos the le Duchos, so sar holubica avelas tele pre leste,

\VS{11}a andral o ňebos šunďiľa o hangos: „Tu sal miro čhavo, saves kamav. Tutar man hin o radišagos.“


\par }{\SH O Ježiš hino pokušimen
\par }
{\PP \VS{12}A takoj paloda les o Duchos ľigenďa pre pušťa.

\VS{13}Sas ode saranda (40) dživesa a sas pokušimen le satanostar. Sas ode le dzive džvirenca a o aňjela pašal leste kerenas.


\par }{\SH O Ježiš chudel te služinel
\par }
{\PP \VS{14}Paloda, sar sas o Jan phandlo andre bertena, avľa o Ježiš andre Galileja a kazinelas o evaňjelium le Devleskro.

\VS{15}Phenelas: „O časos imar avľa! Pašes hin o kraľišagos le Devleskro. Keren pokaňje a pačan andro evaňjelium!“


\par }{\SH O Ježiš vičinel le ešebne učeňiken
\par }
{\PP \VS{16}Sar phirelas pašal o Galilejsko moros, dikhľa le Šimon the leskre phrales le Andrej, sar mukenas e sita andro moros, bo sas ribara.

\VS{17}O Ježiš lenge phenďa: „Aven pal mande a me tumendar kerava ribaren, so chudena le manušen.“

\VS{18}On takoj omukle o siti a gele pal leste.


\par }{\PP \VS{19}Sar geľa odarik sikra dureder, dikhľa avre duje phralen, le Jakob the le Jan, le Zebedeoskre čhaven, sar pre loďka prikeren o siti.

\VS{20}A takoj len vičinďa a on omukle peskre dades le Zebedeus andre loďka le manušenca, so kerenas prekal leste buči, a gele pal o Ježiš.


\par }{\SH Andre sinagoga andro Kafarnaum
\par }
{\PP \VS{21}Avke gele andro foros Kafarnaum a takoj pro šabat geľa andre sinagoga a sikavelas.

\VS{22}A o manuša pes čudaľinenas oleske, so sikavelas, bo ov na sikavelas sar o zakoňika, ale sar oda, kas hin autorita.

\VS{23}Ipen akor sas andre sinagoga jekh manuš, andre savo sas nalačho duchos. Ov viskinďa:

\VS{24}„So amen hin tuha, Ježiš Nazaretsko? Avľal amen te murdarel? Me džanav, ko tu sal: Oda Sveto le Devleskro!“


\par }{\PP \VS{25}O Ježiš prikazinďa ole nalačhe duchoske: „Čhit, dža andral leste avri!“

\VS{26}O nalačho duchos leha čhivkerelas, viskinďa zorales a geľa andral leste avri.


\par }{\PP \VS{27}Savore pes čudaľinenas a phučenas jekh avrestar: „Oda so hin kada? Nevo sikaviben? Bo andre autorita prikazinel le nalačhe duchenge a on les šunen!“

\VS{28}A o hiros pal leste pes sig rozľigenďa pal caľi Galileja.


\par }{\SH O Ježiš sasťarel le Peteriskra sasa
\par }
{\PP \VS{29}Sar o Ježiš, o Jakob the o Jan avle avri andral e sinagoga, gele andro kher ko Šimon\FTNT{*}{{\FR 1:29 }{\FT{Oda hin o Peter.}}} the ko Andrej.

\VS{30}Ode pašľolas le Šimonoskri sasuj andre horučka a takoj pal late phende le Ježišoske.

\VS{31}Ov geľa paš late, chudňa la vastestar a pomožinďa lake te ušťel. E horučka la takoj omukľa a oj pašal lende chudňa te kerel.


\par }{\PP \VS{32}Rači, sar zageľa o kham, anenas ke leste savore nasvalen the zaphandlen le demonenca.

\VS{33}Savore manuša andral o foros pes zgele paš o vudar.

\VS{34}O Ježiš sasťarďa but nasvalen, saven trapinenas o všelijaka nasvaľibena, a tradňa avri but demonen. Na domukľa le demonenge te vakerel, bo on les prindžarenas.


\par }{\SH Džan andre Galileja
\par }
{\PP \VS{35}Sig tosara, mek sar sas rat, ušťiľa a geľa pro omuklo than, kaj pes modľinelas.

\VS{36}Ale o Šimon the ola, ko sas leha, les gele te rodel.

\VS{37}Sar les arakhle, phende leske: „Sako tut rodel!“


\par }{\PP \VS{38}O Ježiš lenge phenďa: „Aven džas avrether, andro gavora, so hine kade pašes, hoj the ode te vakerav o evaňjelium, bo vaš oda avľom.“

\VS{39}Vakerelas o evaňjelium pal caľi Galileja andre lengre sinagogi a tradelas avri le demonen.


\par }{\SH O malomocno sasťol avri
\par }
{\PP \VS{40}Avľa ke leste jekh malomocno, geľa angle leste pro khoča a mangelas les: „Te kamľalas, šaj man sasťares!“


\par }{\PP \VS{41}Le Ježišoske sas pharo vaš leske, thoďa pre leste o vast, chudňa pes lestar a phenďa: „Kamav, av sasto!“

\VS{42}A o malomocno takoj sasťiľa avri a sas žužo.


\par }{\PP \VS{43}O Ježiš leske zorales dovakerďa a takoj les bičhaďa het.

\VS{44}Phenďa leske: „Šun, ma phen oda ňikaske, ale dža, sikav tut le rašaske a obetin oda, so prikazinďa o Mojžiš, lenge pro sveďectvos.“

\VS{45}Ale ov geľa het a chudňa všadzik te vakerel pal oda, so pes ačhiľa. Vašoda o Ježiš imar našťi geľa andro fori anglo nipi, ale sas avri pro omukle thana, kaj pal leste avenas o manuša pal savore seri.




\par }\Chap{2}{\SH O Ježiš sasťarel le kaľikos
\par }
{\PP \VerseOne{1}Pal varesave dživesa geľa o Ježiš pale andro foros Kafarnaum a but džene pes dodžanle, hoj hino andro kher.

\VS{2}Takoj pes zgele ajci manuša, hoj na sas kaj te ačhel, aňi paš o vudar. A vakerelas lenge pal o evaňjelium.

\VS{3}Akor ke leste avle štar murša, save anenas jekhe kaľikos.

\VS{4}Ale našťi pes dochudle le nasvaleha ko Ježiš, bo sas ode but manuša. Avke otkerde e strecha a mukle le kaľikos tele pro nošitki ode, kaj sas o Ježiš.

\VS{5}Sar dikhľa o Ježiš lengro pačaben, phenďa le kaľikoske: „Čhavo miro, odmukle tuke hine o bini.“


\par }{\PP \VS{6}Ale bešenas ode the varesave zakoňika, save peske andro jile gondoľinenas:

\VS{7}„Sar kada manuš kavke šaj vakerel? Ruhinel pes! Ňiko našťi odmukel o bini, ča jekh o Del!“


\par }{\PP \VS{8}O Ježiš takoj prindžarďa andre peskro duchos, hoj pal leste kavke gondoľinen, a phenďa lenge: „Soske kavke gondoľinen andre tumare jile?

\VS{9}So hin lokeder, te phenel le kaľikoske: ‚Odmukle tuke hin o bini‘, či te phenel: ‚Ušťi, le tuke o nošitki a dža‘?

\VS{10}Ale vaš oda, hoj te džanen, hoj le Čhas le Manušeskres hin pravos the zor te odmukel pre phuv o bini“ – phenďa le kaľikoske:

\VS{11}„Phenav tuke: Ušťi, le tuke o nošitki a dža khere!“

\VS{12}Ov takoj ušťiľa a savore dikhle, sar peske iľa o nošitki a geľa het. Savore pes čudaľinenas, lašarenas le Devles a phenenas: „Mek šoha kajso vareso na dikhľam!“


\par }{\SH O Ježiš vičinel le Levi
\par }
{\PP \VS{13}O Ježiš džalas pale paš o moros. Avenas pal leste igen but manuša a ov len sikavelas.

\VS{14}A pal o drom dikhľa le Levi, le Alfeoskre čhas, sar bešelas pre colňica, a phenďa leske: „Av pal mande!“ A ov ušťiľa a geľa pal leste.


\par }{\PP \VS{15}Paľis o Ježiš geľa ke leste andro kher, a sar ode bešelas pašal o skamind, bešenas leha the leskre učeňikenca but colňika the binošna manuša, bo but ajse pal leste džanas.

\VS{16}Ale sar les dikhle o zakoňika the o Farizeja te chal le colňikenca the le binošnenca, phučle leskre učeňikendar: „Soske pijel a chal le colňikenca the le binošnenca?“


\par }{\PP \VS{17}Sar oda o Ježiš šunďa, phenďa lenge: „Le sastenge na kampel le doktoris, ale le nasvalenge. Me na avľom te vičinel le spravodľiven, ale le binošnen!“


\par }{\SH Pal o postos
\par }
{\PP \VS{18}Le Janoskre učeňika the o Farizeja pes poscinen. Varesave manuša avle a phučle le Ježišostar: „Soske o učeňika le Janoskre the o učeňika le Farizejengre poscinen a tire na poscinen?“


\par }{\PP \VS{19}A o Ježiš lenge phenďa: „Či šaj poscinen o hosci pro bijav, te mek o terno hino lenca? Medik hino lenca o terno, našťi pes poscinen!

\VS{20}Ale avena ajse dživesa, hoj o terno na ela lenca, a andre ola dživesa pes poscinena.


\par }{\PP \VS{21}Se ňiko na zasivel e chev pro purane gada le neve pochtaneha, bo o nevo pochtan odčhinďola le puranestar a kerela pes mek bareder chev.

\VS{22}A ňiko na čhivel e nevi mol andro purane cipune gone, bo e nevi mol rozčhingerela o gone a zňičinela pes the e mol the o gone. Ale e nevi mol pes čhivel andro neve gone.“


\par }{\SH Pal o šabat
\par }
{\PP \VS{23}Jekhvar pro šabat džalas o Ježiš pašal e maľa, kaj sas sadzimen, a leskre učeňika chudle te čhingerel o klasi.

\VS{24}O Farizeja leske phende: „Dikh, keren oda, so našťi te kerel pro šabat!“


\par }{\PP \VS{25}Ov lenge phenďa: „Mek šoha na genďan pal oda, so kerďa o David akor, sar les na sas so te chal a sas bokhalo ov a the ola, ko sas leha?

\VS{26}Sar geľa andro kher le Devleskro akor, sar sas o Ebjatar nekbareder rašaj, a chaľa o sveta mare, save ňiko našťi chal, ča o rašaja, a diňa the olen, ko sas leha?“


\par }{\PP \VS{27}Phenďa lenge: „O šabat sas kerdo prekal o manuš, a na o manuš prekal o šabat!

\VS{28}Vašoda o Čhavo le Manušeskro hino Raj the upral o šabat.“




\par }\Chap{3}{\SH O Ježiš sasťarel o vast pro šabat
\par }
{\PP \VerseOne{1}Sar o Ježiš geľa pale andre sinagoga, sas ode jekh manuš, saves sas ňevladno vast.

\VS{2}A varesave džene ča dikhenas, či les sasťarela avri pro šabat, hoj les te obviňinen.

\VS{3}O Ježiš phenďa ole manušeske, saves sas ňevladno vast: „Ačh kade maškaral!“


\par }{\PP \VS{4}A phučľa lendar: „Či šaj pro šabat mištes te kerel, abo na? O dživipen te zachraňinel, či te murdarel?“ Ale on sas čhit.


\par }{\PP \VS{5}Dikhľa pro manuša pašal peste choľaha a sas leske igen pharo vašoda, save zacata jile len sas. Phenďa le manušeske: „Nacirde o vast!“ Sar nacirdňa o vast, sasťiľa leske calkom avri.

\VS{6}O Farizeja pes takoj gele te dovakerel le Herodijanenca, sar te murdarel le Ježiš.


\par }{\SH O Ježiš sasťarel paš o moros
\par }
{\PP \VS{7}O Ježiš peskre učeňikenca geľa paš o moros. Džanas pal leste but manuša andral e Galileja, Judsko,

\VS{8}Jeruzalem, Idumea the Zajordansko. Džanas pal leste the but nipi andral o Tir the Sidon, bo pes došunde pal oda, so kerel.

\VS{9}Akor phenďa peskre učeňikenge: „Pripravinen mange e loďka, hoj pes pre ma o manuša te na ispiden.“

\VS{10}Bo sasťarďa but dženen a savore nasvale pes pre leste ispidenas a kamenas pes lestar te chudel.

\VS{11}A the o nalačhe duchi, sar les dikhenas, perenas anglal leste a vičinenas: „Tu sal o Čhavo le Devleskro!“

\VS{12}Ale o Ježiš lenge zorales zakazinďa, hoj ňikaske te na phenen avri, ko hino.


\par }{\SH O Ježiš vičinel le dešudujen
\par }
{\PP \VS{13}Paloda o Ježiš geľa pro verchos a vičinďa pal peste ča olen, kas ov kamelas, a on avle ke leste.

\VS{14}Kidňa peske avri dešudujen, hoj te aven leha a hoj len te bičhavel te vakerel o evaňjelium.

\VS{15}A diňa len zor te tradel avri le demonen.

\VS{16}Kala hine ola dešuduj (12): O Šimon (saveske diňa nav Peter),

\VS{17}o Jakob the leskro phral o Jan, le Zebedeoskre čhave (savenge diňa nav Boanerges, so hin prethodo: le Perumoskre Čhave),

\VS{18}o Andrej, o Filip, o Bartolomej, o Matuš, o Tomaš, o Jakob, le Alfeoskro čhavo, o Tadeus, o Šimon Kanaansko

\VS{19}the o Judaš Iškarijotsko, savo les paľis zradzinďa.


\par }{\SH Pal o ruhaňje pro Sveto Duchos
\par }
{\PP \VS{20}Paľis o Ježiš avľa andro kher a pale pes zgele ajci but manuša, hoj les the leskre učeňiken na sas kana mek aňi maro te chal.

\VS{21}Sar pes le Ježišoskri famelija pal oda došunďa, avle, hoj les te len het, bo phende pre leste, hoj našaďa e goďi.


\par }{\PP \VS{22}A o zakoňika, save avle andral o Jeruzalem, pre leste phende: „Hin andre leste o Belzebul, o raj le demonengro! Leskra zoraha tradel avri le demonen!“


\par }{\PP \VS{23}O Ježiš peske len vičinďa a chudňa lenge te vakerel andro podobenstva: „Sar šaj tradel o satan avri le satan?

\VS{24}Te pes o kraľišagos rozďelinel a džal pre peste, oda kraľišagos na obačhela.

\VS{25}A te pes o kher rozďelinel a džal pre peste, oda kher našťi obačhela.

\VS{26}Avke te o satan džal korkoro pre peste a rozďelinel pes, našťi obačhela, ale hin leske koňec.

\VS{27}Ňiko našťi džal ko zoralo murš andro kher te čorel leskre veci, medik ole zorale muršes na phandela. Paľis šaj čorel avri leskro kher.

\VS{28}Čačipen tumenge phenav, hoj savore bini the savore lava, savenca pes o manuša ruhinen pro Del, lenge ena odmukle,

\VS{29}ale oleske, ko pes ruhinel pro Sveto Duchos, na ela šoha odmuklo a leskro binos ačhela pre leste furt.“


\par }{\PP \VS{30}Kada phenďa, bo on phenenas: „Hin andre leste nalačho duchos.“


\par }{\SH E daj the o phrala le Ježišoskre
\par }
{\PP \VS{31}Paľis avľa leskri daj the leskre phrala, ačhenas avri a dine les te vičinel.

\VS{32}Bešenas pašal leste but manuša a phende leske: „Tiri daj the tire phrala hine avri a vičinen tut.“


\par }{\PP \VS{33}Ov lendar phučľa: „Ko hin miri daj a ko hin mire phrala?“


\par }{\PP \VS{34}A dikhľa pašal peste pre ola, ko leha bešenas, a phenďa: „Dikhen, miri daj the mire phrala.

\VS{35}Bo sako, ko kerel e voľa le Devleskri, hino miro phral, miri pheň the miri daj.“




\par }\Chap{4}{\SH O podobenstvo pal o štar phuva
\par }
{\PP \VerseOne{1}O Ježiš chudňa pale te sikavel paš o moros. A vaš oda, hoj pes zgele igen but manuša, geľa andre loďka a o manuša sas pre phuv paš o moros.

\VS{2}Sikavelas len but andro podobenstva a andre peskro sikaviben lenge vakerelas:

\VS{3}„Šunen, jekh manuš geľa te rozčhivkerel o semena.

\VS{4}Sar rozčhivkerelas, varesave pele paš o drom. Avle o čirikle a chale len.

\VS{5}Aver pele pre baruňi phuv, kaj len na sas but čik, a sig barile, bo na gele but tele andre phuv.

\VS{6}Ale sar avľa avri o kham, zlabarďa len a šučile avri, bo na sas len koreňis.

\VS{7}Aver pele andro trňi a sar o trňi barile, tasade len a na sas lendar chasna.

\VS{8}Aver pele andre lačhi phuv, chudle te barol a ande chasna. Varesave tranda (30), varesave šovardeš (60) a varesave šel (100).“


\par }{\PP \VS{9}A phenďa lenge: „Kas hin kana pre oda, hoj te šunel, mi šunel!“


\par }{\SH Soske o Ježiš vakerel andro podobenstva
\par }
{\PP \VS{10}Sar sas korkoro, phučle lestar o dešuduj (12) apoštola the okla, so sas paš leste, pal oda podobenstvo.

\VS{11}Ov lenge phenďa: „Tumenge hin dino te achaľol o garude veci andral o kraľišagos le Devleskro, ale olenge, so hine avri, pes sikavel savoro andro podobenstva vašoda,


\par }{\Q \VS{12}{\IT{hoj te dikhel dikhena, ale na dikhena;}}

\par }{\QB {\IT{te šunel šunena, ale na achaľona,}}

\par }{\Q {\IT{hoj pes te na visaren}}

\par }{\QB {\IT{a te na pes lenge odmuken o bini.}}“


\par }{\SH O Ježiš vakerel avri o podobenstvo
\par }
{\PP \VS{13}O Ježiš lendar phučľa: „Te na achaľon kada podobenstvo, sar paľis achaľona savore okla podobenstva?

\VS{14}O semena, so rozčhivkerelas o manuš, hin o lav.

\VS{15}Ola, kaske sas o lav sadzimen paš o drom, hine ola, ko šunen o lav, ale takoj avel o satan a lel avri o sadzimen lav andral o jilo.

\VS{16}Ola, kaske sas sadzimen pre baruňi phuv, hine ola, ko šunen o lav a takoj les radišagoha prilen,

\VS{17}ale ľikeren avri ča pre varesavo časos, bo nane len koreňis. Paľis, sar avel o pharipen abo o manuša pre lende džan vaš o lav, takoj oddžan le pačabnastar.

\VS{18}Aver džene, kaske sas sadzimen andro trňi, šunen o lav,

\VS{19}ale o pharipena andre kada dživipen the o klamišagos le barvaľipnaskro the o aver žadosci, so aven andro jilo, tasaven o lav a nane lestar chasna.

\VS{20}A aver džene, kaske sas sadzimen andre lačhi phuv, šunen o lav, prilen les andro jilo a anen chasna – varesave tranda (30), varesave šovardeš (60), varesave šel (100).“


\par }{\SH O podobenstvo pal e momeľi
\par }
{\PP \VS{21}Phenďa lenge: „Či pes labarel e momeľi pre oda, hoj la te garuven tel e piri abo tel o hadžos? Či na pre oda, hoj la te thoven pro svietňikos?

\VS{22}Bo ňič nane avke garudo, hoj te na avel jekhvar avri. Savoro, so hin garudo, avela avri pro švetlos.

\VS{23}Te hin varekas kana, hoj te šunel, mi šunel!“


\par }{\PP \VS{24}A phenďa lenge: „Šunen mištes! Sava miraha merinen, ajsaha tumenge ela merimen a mek pes tumenge pridela.

\VS{25}Bo kas hin, oles mek ela dino, a kas nane, olestar pes lela mek the oda, so les hin.“


\par }{\SH O podobenstvo pal o zrnos
\par }
{\PP \VS{26}O Ježiš phenďa: „Le Devleskre kraľišagoha hin oda avke, sar te iľahas o manuš o zrnos a sadzinďahas les andre phuv.

\VS{27}Rači džal te sovel, tosara ušťel a o zrnos pes pučinel avri a barol; a ov aňi na džanel sar.

\VS{28}Bo e phuv del uľipen korkori pestar – ešeb e prajta, paľis o klasos a paľis but zrnos andro klasos.

\VS{29}A sar dobarol o zrnos, takoj pes bičhavel te košinel, bo avľa e žatva.“


\par }{\SH O podobenstvo pal o horčično zrnkos
\par }
{\PP \VS{30}Paľis phenďa: „Soha porovňinava o kraľišagos le Devleskro? Save podobenstvoha tumenge sikavava?

\VS{31}Hino sar o horčično zrnkos, savo sar pes sadzinel, hino nekcikneder savore semenendar pre phuv.

\VS{32}Ale sar hino sadzimen, chudel te barol a hino nekbareder maškar savore rastlini a hin les ajse bare konara, hoj o čirikle peske šaj bešen andre leskro ciňos.“


\par }{\PP \VS{33}O Ježiš lenge vakerelas o lav andro but kajse podobenstva – ajci, keci šaj achaľonas.

\VS{34}Le manušenge na vakerelas bi o podobenstva, ale sar sas korkoro peskre učeňikenca, lenge phenelas avri savoro.


\par }{\SH O Ježiš zaačhavel e burka pro moros
\par }
{\PP \VS{35}Oda džives, sar zaračiľa, phenďa o Ježiš le učeňikenge: „Aven džas pre oki sera le moroskri.“

\VS{36}Gele het pašal o nipi, avle andre loďka, kaj imar o Ježiš sas, a ile les peha. Sas leha the aver loďki.

\VS{37}Jekhvareste avľa bari burka la balvajaha. O vlni marenas andre loďka avke zorales, hoj imar o paňi avelas andre.

\VS{38}O Ježiš peske sovelas pre perňica palal andre loďka. Uštade les a phende leske: „Učiťeľina, tuke hin jekh, hoj kade meraha?“


\par }{\PP \VS{39}Ov ušťiľa a rozkazinďa la balvajake the le moroske: „Preačh, čhit!“ E balvaj preačhiľa a sas igen cichones.


\par }{\PP \VS{40}Paľis lendar phučľa: „So tumen avke daran? Mek furt tumen nane pačaben?“


\par }{\PP \VS{41}Ale on pes igen daranas a phučenas jekh avrestar: „Oda ko ov hino, hoj les e balvaj the o moros šunen?“




\par }\Chap{5}{\SH O posadnuto manuš andre Gadara
\par }
{\PP \VerseOne{1}Pregele prekal o Galilejsko moros pre oki sera a doavle andre phuv Gadara.

\VS{2}A soča o Ježiš geľa avri andral e loďka, avľa ke leste pašal o hrobi jekh manuš, andre savo sas nalačho duchos.

\VS{3}Oda manuš bešelas andro hrobi a ňiko les imar aňi le lancenca našťi phandelas.

\VS{4}Bo imar sas buterval phandlo le lancenca the le putenca pro vasta the pro pindre, ale o lanci čhingerelas a o puta phagerelas. Ňikas na sas zor les te skrocinel.

\VS{5}Rat-džives kerelas vika pro brehi the paš o hrobi a korkoro pes marelas le barenca.


\par }{\PP \VS{6}Sar dikhľa dural le Ježiš, denašelas ke leste, peľa pro khoča

\VS{7}a vičinďa zorale hangoha: „So mandar kames, Ježiš, Čhavo le Nekbareder Devleskro? Mangav tut pro Del, ma trapin man!“

\VS{8}Bo o Ježiš leske phenďa: „Nalačho duchona, dža andral leste avri!“


\par }{\PP \VS{9}Avke o Ježiš lestar phučľa: „Sar tut vičines?“

\par }{\PP Odphenďa leske: „Miro nav hin Legion, bo sam igen but.“

\VS{10}A igen les mangelas, hoj les te na tradel andral odi phuv avri.


\par }{\PP \VS{11}Ode pašes pro brehos sas baro stados le balengro

\VS{12}a o demona les mangenas: „Bičhav amen andre kala bale, hoj te džas andre lende.“

\VS{13}O Ježiš lenge takoj domukľa a o nalačhe duchi gele avri andral o manuš andro bale. Calo stados, vaj duj ezera (2 000) bale, denašenas tele le brehoha andro moros a tašľile.


\par }{\PP \VS{14}Ola džene, save pašinenas le balen, denašle a phende oda avri andro foros the pro maľi a o manuša avle te dikhel, so pes ačhiľa.

\VS{15}A sar avle paš o Ježiš a dikhle oles, andre kaste sas oda Legion, hoj bešel, hino urdo a hino paš e goďi, igen predaranďile.

\VS{16}Ola, so oda dikhle, vakerenas le manušenge, so pes ačhiľa ole posadnute manušeha the le balenca.

\VS{17}Avke o manuša chudle te mangel le Ježiš, hoj te džal avri andral lengri phuv.


\par }{\PP \VS{18}Sar džalas o Ježiš andre loďka, mangelas les oda, ko sas posadnuto: „Domuk mange te džal tuha!“

\VS{19}Ale o Ježiš leske na domukľa a phenďa leske: „Dža khere ke tiri famelija a phen lenge avri, save bare veci tuke kerďa o Raj the savo lačhipen tuke presikaďa.“

\VS{20}Avke geľa a chudňa te vakerel andro Dekapolis, save bare veci leske kerďa o Ježiš; a savore pes čudaľinenas.


\par }{\SH Pal e muľi čhajori the pal e nasvaľi džuvľi
\par }
{\PP \VS{21}Sar pregele la loďkaha pale pre oki sera le moroskri a mek sas paš o moros, avle ke leste igen but manuša.

\VS{22}Akor ode avľa o Jairus, jekh vodcas andral e sinagoga, a sar dikhľa le Ježiš, peľa leske paš o pindre

\VS{23}a igen les mangelas: „E čhajori mange merel. Mangav tut, av a thov pre late tire vasta, hoj te sasťol avri a te dživel.“

\VS{24}A o Ježiš leha geľa.

\par }{\PP Džanas pal leste igen but nipi a ispidenas pes pre leste pal savore seri.

\VS{25}A sas ode jekh džuvľi, savi sas dešuduj (12) berš nasvaľi pro džuvľikano nasvaľiben.

\VS{26}A kajte diňa savore peskre love avri le doktorenge a igen but lendar cerpinďa, na sas lake feder, ale ča furt goreder.

\VS{27}Sar šunďa pal o Ježiš, avľa maškar ola but nipi palunestar ko Ježiš a dotkňinďa pes leskre ruchostar.

\VS{28}Bo phenďa peske: „Ča te man leskre ruchostar dotkňinava, sasťuvava avri.“

\VS{29}A takoj latar preačhiľa te džal o rat a šunďa andre peskro ťelos, hoj sasťiľa avri le nasvaľibnastar.


\par }{\PP \VS{30}A o Ježiš džanľa, hoj lestar geľa avri e zor, visaľiľa ko manuša a phučľa: „Ko pes dotkňinďa mire ruchostar?“


\par }{\PP \VS{31}O učeňika leske odphende: „Se dikhes, hoj pes pre tu o manuša ispiden pal savore seri, a tu phučes: ‚Ko pes mandar dotkňinďa?‘ “


\par }{\PP \VS{32}Ale o Ježiš pes rozdikhelas pašal peste, hoj te dikhel, ko oda kerďa.

\VS{33}A odi džuvľi džanelas, so pes lake ačhiľa, avke avľa, izdralas daratar, peľa anglal leste pro khoča a phenďa avri calo čačipen.

\VS{34}Ov lake phenďa: „Čhaje miri, tiro pačaben tut sasťarďa. Dža andro smirom. Av sasťi andral tiro nasvaľiben.“


\par }{\PP \VS{35}Mek sar ov laha vakerelas, avle o nipi andral o kher le Jairoskro a phende leske: „Tiri čhajori imar muľa. Soske mek trapines le Učiťeľis?“


\par }{\PP \VS{36}O Ježiš šunďa, so leske phende, no the avke leske phenďa: „Ma dara tut, ča pača!“


\par }{\PP \VS{37}A na domukľa ňikaske leha te džal, ča le Peteriske, le Jakoboske the leskre phraleske, le Janoske.

\VS{38}Avle andro kher ko Jairus a dikhle ode but manušen te rovel a te kerel bari vika.

\VS{39}O Ježiš geľa andre a phenďa lenge: „Soske keren ajsi bari vika a roven, se e čhajori na muľa, oj ča sovel!“

\VS{40}A chudle lestar te asal. Ale ov tradňa savoren avri, iľa la čhajorakra da the dades a the olen, ko sas leha, a geľa pre oda than, kaj pašľolas e čhajori.

\VS{41}Chudňa la čhajorakro vast a phenďa lake: „Talitha kumi!“ Oda pes prethovel: „Čhajorije, tuke phenav, ušťi!“

\VS{42}E čhajori takoj ušťiľa a phirelas – sas lake dešuduj berš – a savore pes igen čudaľinenas.

\VS{43}Ale o Ježiš lenge zorales prikazinďa, hoj pal oda te na phenen ňikaske. Paľis lenge phenďa, hoj la te den te chal.




\par }\Chap{6}{\SH O Ježiš andro Nazaret
\par }
{\PP \VerseOne{1}Paľis o Ježiš geľa odarik het a avľa andre peskro gav, kaj bariľa avri, a leskre učeňika gele leha.

\VS{2}Sar sas o šabat, chudňa te sikavel andre sinagoga. Sas ode but džene a sar les šunde, čudaľinenas pes a phenenas peske: „Khatar les hin kada? Khatar les hin kajsi goďi? Sar šaj kerel kajse bare zazraki?

\VS{3}Či nane ov oda ťesaris? Či nane ov oda čhavo la Mariakro the o phral le Jakoboskro, le Jozefoskro, le Judaskro the le Šimonoskro? A či na bešen leskre pheňa kade maškar amende?“ A na kamenas andre leste te pačal.


\par }{\PP \VS{4}O Ježiš lenge phenďa: „Le prorokos den pačiv všadzik avrether, ča na andre leskro gav, andre leskri famelija the andre leskro kher.“

\VS{5}A našťi ode kerďa ňisave zazraki, ale ča pre varesave nasvale thoďa o vasta a sasťarďa len avri.

\VS{6}Čudaľinďa pes, hoj o manuša na pačan. Avke o Ježiš geľa te sikavel andre aver gava.


\par }{\SH O Ježiš bičhavel avri le dešuduje učeňiken
\par }
{\PP \VS{7}Vičinďa ke peste le dešudujen (12) a bičhaďa len avri po duje dženen. Diňa len zor upral o nalačhe duchi.

\VS{8}Prikazinďa lenge: „Ma len tumenca pro drom ňič, aňi maro, aňi love andro sirimos, aňi zajdica, ča e paca.

\VS{9}Uren o sandalki pro pindre a ma len tumenca aver gada.“

\VS{10}Phenďa lenge: „Ačhen andre oda kher, andre savo tumen prilena, dži akor, medik na džana avri andral oda foros.

\VS{11}Te tumen pre varesavo than na prilena, aňi na kamena te šunel, džan odarik het a keren tele o prachos pal o pindre pro sveďectvos pre lende. [Čačipen tumenge phenav, hoj feder ela pro sudno džives le forenge Sodoma the Gomora sar ole foroske.]“


\par }{\PP \VS{12}Avke ola dešuduj učeňika gele avri a kazinenas le manušenge, hoj te keren pokaňje.

\VS{13}Tradenas avri but demonen a makhenas but nasvalen le olejoha a sasťarenas len avri.


\par }{\SH Pal o meriben le Janoskro
\par }
{\PP \VS{14}O kraľis Herodes pes pal oda došunďa, bo všadzik pes vakerelas pal o Ježiš. A varesave džene phenenas: „Oda o Jan Krsťiťeľ ušťiľa andral o meriben, vašoda les hin kajsi zor te kerel o zazraki.“

\VS{15}Aver džene phenenas pro Ježiš, hoj ov hino o Eliaš, a aver phenenas, hoj hino ajso prorokos sar ola proroka, so dživenas varekana.


\par }{\PP \VS{16}No sar oda šunďa o Herodes, phenďa: „Oda hin o Jan, kaske odčhinďom o šero. Ov ušťiľa andral o meriben!“

\VS{17}Bo o Herodes prikazinďa, hoj te zalen le Jan a te thoven les andre bertena. Vašoda, hoj leskre phrales le Filip sas romňi Herodijada a o Herodes laha ačhiľa te dživel,

\VS{18}o Jan phenelas le Herodesoske: „Našťi džives le phraleskra romňaha!“

\VS{19}Vašoda e Herodijada chalas choľi pro Jan a kamelas les te murdarel, ale našťi,

\VS{20}bo o Herodes pes daralas le Janostar a džanelas, hoj hino čačipnaskro the sveto murš, a chraňinelas les. Rado les šunelas, ale na džanelas, so peske pal oda te gondoľinel.


\par }{\PP \VS{21}Ale avľa jekh džives, sar sas le Herodesoske o berša, hoj kerďa e hoscina prekal o generala, prekal o veľiťeľa the prekal o vodci andral e Galileja.

\VS{22}A sar avľa andre e čhaj la Herodijakri a khelelas, sas oda pre dzeka le Herodesoske the olenge, ko leha sas pre hoscina.

\par }{\PP O kraľis phenďa ola čhake: „Mang mandar, so ča kames, a me tuke oda dava!“

\VS{23}A diňa la lav: „Dava tut savoro, so mandar mangeha, až dži jepaš mire kraľišagostar.“


\par }{\PP \VS{24}Avke odi čhaj geľa avri a phučľa peskra datar: „So mange lestar mangava?“

\par }{\PP „O šero le Janoskro Krsťiťeľiskro,“ odphenďa lake e daj.


\par }{\PP \VS{25}A odi čhaj takoj siďarelas ko kraľis a mangľa lestar: „Kamav, hoj mange takoj akana te anes pre tacka o šero le Janoskro Krsťiťeľiskro.“


\par }{\PP \VS{26}O kraľis ačhiľa smutno, ale našťi lake odphenďa, bo la diňa lav anglal o manuša, so leha sas pre hoscina.

\VS{27}Avke o kraľis takoj bičhaďa le katos a prikazinďa, hoj te anel le Janoskro šero. O katos geľa, odčhinďa leske o šero andre bertena

\VS{28}a anďa o šero pre tacka la čhake. A e čhaj diňa peskra dake.

\VS{29}Sar oda šunde le Janoskre učeňika, avle, ile leskro ťelos a thode les andro hrobos.


\par }{\SH O Ježiš čaľarel pandž ezera manušen
\par }
{\PP \VS{30}O apoštola avle pale paš o Ježiš a vakerenas leske savoro, so kerenas the sikavenas.

\VS{31}A ov lenge phenďa: „Aven džas korkore pre varesavo omuklo than, hoj tumenge sikra te odpočovinen.“ Bo but manuša pal lende avenas a džanas het a len na sas aňi kana te chal.


\par }{\PP \VS{32}Avke gele la loďkaha varekhaj pro omuklo than, hoj te aven korkore.

\VS{33}Ale but nipi len dikhle, sar džan het, a avle pre oda, kaj džan. Vašoda but džene, so sas odarik andral savore gavora, gele pešones pal lende pre oki sera a predenašle len.

\VS{34}A sar avľa o Ježiš avri andral e loďka, dikhľa ode pherdo nipen a sas leske pharo vaš lenge, bo sas sar o bakrore bi o pasťjeris. A chudňa len te sikavel but veci.


\par }{\PP \VS{35}Sar imar sas but ori, avle ke leste leskre učeňika a phende leske: „Pre kada than nane ňič a imar hin but ori.

\VS{36}Rozmuk len, hoj peske te džan te cinel vareso te chal andro gava the andro fori.“


\par }{\PP \VS{37}Ale ov lenge odphenďa: „Tumen len den te chal!“

\par }{\PP Phende leske: „Kames, hoj te džas te cinel maro vaš o duj šel (200) denara\FTNT{*}{{\FR 6:37 }{\FT{Oda hin beršeskro počiňiben.}}} a te das len te chal?“


\par }{\PP \VS{38}Ov lendar phučľa: „Keci tumen hin mare? Džan te dikhel!“

\par }{\PP Sar pes dodžanle, phende leske: „Pandž mare the duj ribi.“


\par }{\PP \VS{39}Paľis lenge phenďa, hoj peske te bešen pre zeleno čar andro cikne skupinki.

\VS{40}A bešle peske andro skupinki po šel (100) the po penda (50).

\VS{41}Avke o Ježiš iľa ola pandž mare the duj ribi, dikhľa pro ňebos, požehňinďa, phagerelas o mare a delas le učeňikenge, hoj te poden le manušenge. The ola duj ribi rozďelinďa savorenge.

\VS{42}Chale savore a čaľile.

\VS{43}A o učeňika kidle upre ole marendar the ribendar, so mek ačhile dešuduj (12) pherde košara.

\VS{44}Oda maro chale vaj pandž ezera (5 000) murša.


\par }{\SH O Ježiš phirel pal o moros
\par }
{\PP \VS{45}Takoj paloda bičhaďa o Ježiš peskre učeňiken, hoj te džan la loďkaha anglal leste andre Betsaida pre oki sera le moroskri, medik ov rozmukela le manušen.

\VS{46}Sar pes lenca rozlučinďa, geľa pes te modľinel upre pro verchos.


\par }{\PP \VS{47}A sar imar zaračiľa, sas e loďka maškar o moros, ale o Ježiš sas korkoro pre phuv.

\VS{48}O Ježiš dikhľa, hoj pes o učeňika trapinen le veslenca, bo phurdelas pre lende e balvaj. Avľa ke lende, sar imar vidňisaľolas, no mek sas rat\FTNT{†}{{\FR 6:48 }{\FT{Oda sas maškar o trin the šov ori.}}}. Phirelas pal o moros a kamľa pašal lende te predžal.

\VS{49}Ale sar les dikhle te phirel pal o paňi, viskinde, bo peske gondoľinde, hoj dikhen varesave mules.

\VS{50}Savoredžene les dikhle a daranďile.

\par }{\PP Ale o Ježiš takoj ke lende prevakerďa: „Ma izdran! Me som. Ma daran tumen!“

\VS{51}Geľa paš lende andre loďka a e balvaj preačhiľa. A igen pes čudaľinenas,

\VS{52}bo na achaľile akor, sar pes ačhiľa o zazrakos le marenca, bo lengre jile sas zakerde andre.


\par }{\SH O Ježiš sasťarel andro Genezaret
\par }
{\PP \VS{53}Sar pregele o moros, avle andro Genezaret a ode priphandle e loďka.

\VS{54}A soča avle avri andral e loďka, takoj les o manuša prindžarde.

\VS{55}Rozdenašle pes pal caľi odi phuv a anenas le nasvalen pro nošitki paš o Ježiš ode, kaj pes došunenas, hoj hino.

\VS{56}A všadzik, kaj o Ježiš džalas, anenas ke leste le nasvalen, či oda sas avri pro uľici, vaj andro gava abo andro fori, či avri pre maľa. A mangenas les, či pes našťi dotkňinen bajča leskre gadendar, a savore, so pes dotkňinenas, sasťonas avri.




\par }\Chap{7}{\SH So meľarel le manušes
\par }
{\PP \VerseOne{1}O Farizeja the varesave zakoňika, save avle andral o Jeruzalem, pes zgele paš o Ježiš.

\VS{2}Dikhle, hoj le Ježišoskre učeňika chan o maro le melale vastenca, bo peske len na thode avri (na morde) avke, sar o Farizeja phenenas, hoj kampel te kerel.

\VS{3}Bo o Farizeja the savore Židi doľikerenas o tradiciji le phurederengre, hoj medik na thovenas mištes o vasta avri, na chanas.

\VS{4}A sar avenas pal o pľacos, na chanas, medik pes na thovenas. Preile le phurendar the but aver tradiciji a doľikeren len, ajse sar te thovel avri o pohara, o kuča, o pira the o grati meďostar.


\par }{\PP \VS{5}Vašoda lestar o Farizeja the o zakoňika phučle: „Soske tire učeňika na doľikeren o tradiciji le phurederengre a chan o maro le melale vastenca?“


\par }{\PP \VS{6}Odphenďa lenge: „Tumen dujemujengre, mištes pal tumende prorokinelas o Izajaš, avke sar hin pisimen:

\par }{\Q {\IT{‚Kala nipi man lašaren le mujeha,}}

\par }{\QB {\IT{ale lengro jilo hino mandar dur.
}}


\par }{\Q \VS{7}{\IT{Hijaba man lašaren,}}

\par }{\QB {\IT{bo sikaven o sikaviben le manušengro.‘}}


\par }{\PP \VS{8}Bo omukľan le Devleskro prikazaňje a doľikeren le manušengre tradiciji.“


\par }{\PP \VS{9}A phenďa lenge: „Le Devleskro prikazaňje čerinen vaš tumare tradiciji.

\VS{10}Bo o Mojžiš phenďa:
{\IT{‚De pačiv tira da the tire dades! A oda, ko košel la da the le dades, mušinel te merel!‘}}

\VS{11}Ale tumen phenen, hoj o manuš te phenel la dake abo le dadeske: ‚Našťi tuke pomožinav, bo oda hin daros prekal o Del,‘

\VS{12}a kavke leske braňinen te kerel vareso prekal e daj abo prekal o dad.

\VS{13}Kajse tradicijenca, so ľikeren a poden dureder, musaren le Devleskro Lav. A mek the but aver kajse veci keren!“


\par }{\PP \VS{14}Paľis vičinďa ke peste le nipen a phenďa lenge: „Šunen man, savore, a achaľon!

\VS{15}Le manušes na meľarel oda, so chal, ale oda, so avel avri andral leskro jilo.

\VS{16}[Te hin varekas kana, hoj te šunel, mi šunel!]“


\par }{\PP \VS{17}Sar odgeľa le manušendar a geľa andro kher, phučle lestar leskre učeňika pal oda podobenstvo.

\VS{18}A o Ježiš lenge phenďa: „So aňi tumen na achaľon? Na achaľon, hoj ňič, so avel avral a džal andro manuš, les našťi meľarel andre?

\VS{19}Bo oda na džal andre leskro jilo, ale ča andro per a paľis džal avri.“ Aleha o Ježiš phenďa, hoj dojekh chaben hino žužo.


\par }{\PP \VS{20}A phenďa: „Le manušes meľarel andre oda, so avel andral leste avri.

\VS{21}Bo andral o manuš – andral leskro jilo – aven avri o gondoľišagi te kerel o nalačhe veci, te kerel o lubipen, te murdarel, te čorel,

\VS{22}te pašľol avre romňenca, te kamel igen o barvaľipen, te kerel varekaske o nalačho, te klaminel, ňisostar pes te na ladžal, te zavidzinel, te vakerel namištes pal aver, te ľidžal pes upre a te kerel o diliňipen.

\VS{23}Savore kala nalačhe veci aven avri andral o jilo a meľaren andre le manušen.“


\par }{\SH O pačaben la džuvľakro
\par }
{\PP \VS{24}O Ježiš ušťiľa a geľa odarik paš o fori Tir [the Sidon]. Geľa andro kher a na kamľa, hoj pes pal oda vareko te dodžanel, ale na diňa pes oda te garuvel andre.

\VS{25}A došunďa pes pal leste jekh džuvľi, sava sas čhajori, andre savi sas nalačho duchos. Oj avľa a peľa le Ježišoske paš o pindre.

\VS{26}Odi džuvľi sas Grekiňa andral e phuv Fenicija andre Sirija. Mangelas les, hoj te tradel avri le demonos andral lakri čhajori.


\par }{\PP \VS{27}Ale o Ježiš lake phenďa: „Domuk, hoj ešeb te čaľon o čhave, bo nane šukares te lel o maro le čhavenge a te čhivel les le rikonorenge.“


\par }{\PP \VS{28}Ale oj leske odphenďa: „He, Rajeja, ale the o rikonore chan telal o skamind o trušini, so peren le čhavenge.“


\par }{\PP \VS{29}Avke lake phenďa: „Vaš kada lav, so phenďal, dža! O demonos imar geľa avri andral tiri čhaj.“


\par }{\PP \VS{30}A oj geľa khere a arakhľa peskra čhajora te pašľol pro hadžos a o demonos imar andral late geľa avri.


\par }{\SH O kašuko the šepetľivo manuš
\par }
{\PP \VS{31}Paľis geľa het pašal o Tir prekal e phuv Sidon, tele paš o Galilejsko moros a odarik geľa andre phuv Dekapolis.

\VS{32}A ande ke leste jekhe manušes, savo sas kašuko the igen šepetľivo, a mangenas les, hoj te thovel pre leste o vasta.


\par }{\PP \VS{33}O Ježiš les iľa pašal o nipi sikra dureder a thoďa leske o angušta andro kana, paľis peske čhungarďa pro angušta a dotkňinďa pes leskra čhibatar.

\VS{34}Paľis dikhľa upre pro ňebos, phurdľa peske pharipnastar a phenďa: „Effatha!“ So hin: „Phundrav tut!“

\VS{35}Takoj pes leske phundrade o kana the e čhib a imar vakerelas žužes.


\par }{\PP \VS{36}O Ježiš prikazinďa le manušenge, hoj oda te na phenen ňikaske. Ale so buter lenge prikazinelas, on mek buter vakerenas.

\VS{37}Igen pes čudaľinenas a phenenas: „Savoro kerel mištes! Mek the le kašukenge del te šunel a le ňemenge te vakerel!“




\par }\Chap{8}{\SH O Ježiš čaľarel štar ezera manušen
\par }
{\PP \VerseOne{1}Andre ola dživesa, sar sas pale zgele but manuša a na sas len so te chal, o Ježiš vičinďa ke peste le učeňiken a phenďa lenge:

\VS{2}„Pharo mange hin vaš kala manuša, bo imar trin džives hine manca a nane len so te chal.

\VS{3}Te len bičhavava khere bokhalen, odperena pal o drom, bo varesave avle dural.“


\par }{\PP \VS{4}O učeňika leske odphende: „Khatar laha pre kada omuklo than ajci maro, hoj te čaľon savore manuša?“


\par }{\PP \VS{5}A phučľa lendar: „Keci tumen hin mare?“

\par }{\PP „Efta,“ odphende leske.


\par }{\PP \VS{6}Avke o Ježiš rozkazinďa le manušenge, hoj peske te bešen pre phuv. Iľa ola efta mare, paľikerďa le Devleske, phagerelas a podelas o maro le učeňikenge, hoj oda te rozden. A on oda rozdenas le manušenge.

\VS{7}Sas len the vajkeci ribici, the vaš ola paľikerďa a phenďa, hoj len te rozden.

\VS{8}Avke o manuša chale a čaľile. Olestar, so ačhiľa, skidle upre efta pherde košara.

\VS{9}Ola, ko chale, sas vaj štar ezera (4 000) manuša. Paľis len o Ježiš rozmukľa

\VS{10}a takoj paloda geľa le učeňikenca andre loďka a avľa andre phuv Dalmanuta.


\par }{\SH O Farizeja mangen znameňje
\par }
{\PP \VS{11}Avle paš leste o Farizeja a chudle pes leha te kerel. Mangenas lestar znameňje andral o ňebos, hoj lenge te sikavel, hoj les čačes bičhaďa o Del.

\VS{12}Phurdľa peske pharipnastar andro duchos a phenďa: „Soske peske kala manuša mangen znameňje? Čačipen phenav tumenge, hoj kale manušenge na ela dino ňisavo znameňje.“

\VS{13}Mukľa len ode, geľa pale andre loďka a pregeľa pre oki sera le moroskri.


\par }{\SH O učeňika mek furt na achaľon le Ježišoske
\par }
{\PP \VS{14}Andre loďka len sas ča jekh maro, bo bisterde peha te lel.

\VS{15}O Ježiš lenge dovakerelas: „Den tumenge pozoris pro kvasos le Farizejengro the pro kvasos le Herodesoskro!“


\par }{\PP \VS{16}Avke on phende jekh avreske: „Vašoda amenge kada phenel, bo nane amen maro.“


\par }{\PP \VS{17}O Ježiš džanelas, so peske vakeren, a phučľa lendar: „Soske pal oda vakeren, hoj tumen nane maro? So mek furt na achaľon? Hine tumende o jile phandle andre?

\VS{18}Hin tumen jakha, a na dikhen? Hin tumen kana, a na šunen? So imar bisterďan?

\VS{19}Sar ola pandž mare rozďelinavas maškar o pandž ezera (5 000) manuša, keci pherde košara skidňan upre olestar, so ačhiľa?“

\par }{\PP „Dešuduj (12) košara,“ phende leske.


\par }{\PP \VS{20}„A sar ola efta mare rozďelinavas maškar o štar ezera (4 000) manuša, keci pherde košara skidňan upre olestar, so ačhiľa?“

\par }{\PP „Efta,“ odphende.


\par }{\PP \VS{21}A phenďa lenge: „So mek furt na achaľon?“


\par }{\SH O Ježiš sasťarel le kores andre Betsaida
\par }
{\PP \VS{22}Paľis avle andre Betsaida. Ande ke leste jekhe kores a mangenas les, hoj pes lestar te dotkňinel.

\VS{23}O Ježiš chudňa le kores vastestar a iľa les avri andral o gav. Ode leske le šľinenca makhľa o jakha, thoďa pre leste o vasta a phučľa lestar: „Dikhes vareso?“


\par }{\PP \VS{24}O koro dikhľa upre a phenďa: „Dikhav le manušen te phirel, ale dičhon avri sar stromi.“


\par }{\PP \VS{25}A o Ježiš leske pale thoďa o vasta pro jakha a ov chudňa te dikhel. O koro sasťiľa avri a dikhelas savoro žužes.

\VS{26}O Ježiš les bičhaďa khere a phenďa leske: „Ma dža pale andro gav [aňi pal oda ma phen ňikaske!]“


\par }{\SH O Peter viznavinel, ko hin o Ježiš
\par }
{\PP \VS{27}Paľis geľa o Ježiš le učeňikenca andro gavora paš e Filiposkri Cezarea. Pal o drom lendar phučľa: „So pal mande phenen o manuša? So phenen, hoj ko me som?“


\par }{\PP \VS{28}Odphende leske: „Jekh phenen, hoj sal o Jan Krsťiťeľ, aver, hoj o Eliaš, a pale aver, hoj sal jekh le prorokendar.“


\par }{\PP \VS{29}Ov lendar phučľa: „A tumen so phenen, hoj ko me som?“

\par }{\PP O Peter leske odphenďa: „Tu sal o Kristus!“


\par }{\PP \VS{30}A o Ježiš lenge igen prikazinďa, hoj oda ňikaske te na phenen avri.


\par }{\SH O Ježiš vakerel pal peskro meriben
\par }
{\PP \VS{31}Paľis len chudňa te sikavel, hoj o Čhavo le Manušeskro mušinela but te cerpinel, hoj na ela priilo le phurederendar, le nekbaredere rašajendar the le zakoňikendar a hoj mušinela te merel a pal o trin džives te ušťel andral o meriben.

\VS{32}Vakerelas lenge pal oda phundradones. Akor o Peter les iľa pre sera a chudňa leske te dovakerel.


\par }{\PP \VS{33}Ale o Ježiš visaľiľa, dikhľa pro učeňika a pokarhinďa le Peter: „Dža mandar het, satan, bo na gondoľines pre le Devleskre veci, ale pre le manušeskre!“


\par }{\SH Sar te džal pal o Ježiš
\par }
{\PP \VS{34}Paľis ke peste vičinďa le manušen the le učeňiken a phenďa lenge: „Te kamel vareko te avel pal ma, mi zaprinel pes, mi lel pre peste peskro kerestos a mi avel pal ma.

\VS{35}Bo sako, ko kamel te zachraňinel peskro dživipen, našavela les, ale ko našavela peskro dživipen vaš ma the vaš o evaňjelium, zachraňinela peske les.

\VS{36}Bo so hin le manušes olestar, hoj dochudela calo svetos, ale našavela o dživipen?

\VS{37}Soha peske o manuš šaj cinel o dživipen pale?

\VS{38}Te pes vareko ladžala vaš ma the vaš mire lava andre kada lubikano the binošno svetos, vaš oda manuš pes jekhvar ladžala the o Čhavo le Manušeskro, sar avela le svete aňjelenca andre slava peskre Dadeskri!“




\par }\Chap{9}{\PP \VerseOne{1}O Ježiš lenge phenďa: „Čačipen tumenge phenav, hoj varesave džene tumendar, so kade ačhen, na dikhena o meriben, medik na dikhena le Devleskro kraľišagos te avel bara zoraha.“


\par }{\SH O Ježiš pes prečerinel anglo učeňika
\par }
{\PP \VS{2}A pal o šov džives peha o Ježiš iľa le Peter, le Jakob the le Jan a sas korkore pro učo verchos. Ode pes anglal lende prečerinďa.

\VS{3}Leskre gada ačhile parne sar jiv – ajse parne, hoj ňič pre phuv len na kerďahas parneder.

\VS{4}A sikaďa pes lenge o Eliaš the o Mojžiš a vakerenas le Ježišoha.


\par }{\PP \VS{5}Akor phenďa o Peter le Ježišoske: „Rajeja, mištes amenge hin kade! Keras trin stani: tuke jekh, le Mojžišoske jekh the le Eliašiske jekh.“

\VS{6}O Peter na džanľa so te phenel, bo igen predaranďile.


\par }{\PP \VS{7}Jekhvareste avľa e chmara, zaučharďa len a andral e chmara prevakerďa ke lende o hangos: „Kada hin miro Čhavo, saves kamav. Les šunen!“


\par }{\PP \VS{8}A soča pes obdikhle, imar na dikhle paš peste ňikas, ča le Ježiš korkores.


\par }{\PP \VS{9}Sar avenas tele pal o verchos, phenďa lenge o Ježiš, hoj oda, so dikhle, te na vakeren ňikaske avri, medik o Čhavo le Manušeskro na ušťela andral o meriben.

\VS{10}On doľikerde oda, so lenge o Ježiš phenďa, ale phučenas jekh avrestar: „So oleha gondoľinel, sar phenel, hoj ušťela andral o meriben?“


\par }{\PP \VS{11}A phučle lestar: „Soske phenen o zakoňika, hoj ešeb mušinel te avel o Eliaš?“


\par }{\PP \VS{12}Ov lenge odphenďa: „Čačipen hin, hoj o Eliaš avela ešebno a prikerela savoro. Ale soske hin pisimen pal o Čhavo le Manušeskro, hoj mušinela but te cerpinel a na ela priilo?

\VS{13}Phenav tumenge, hoj o Eliaš imar avľa, ale kerde leha, so kamle, avke sar pal leste hin pisimen.“


\par }{\SH O Ježiš tradel avri le nalačhe duchos andral o čhavoro
\par }
{\PP \VS{14}Sar avle pale paš o učeňika, dikhle pašal lende but manušen a the varesave zakoňiken, sar pes lenca vesekedinen.

\VS{15}A soča ola manuša dikhle le Ježiš, igen radisaľile a denašle ke leste a pozdravinde les.


\par }{\PP \VS{16}O Ježiš lendar phučľa: „Soske tumen lenca vesekedinen?“


\par }{\PP \VS{17}Jekh ole manušendar leske odphenďa: „Rajeja, anďom paš tu mire čhas, bo hin andre leste o nalačho duchos, so lestar kerel ňemo.

\VS{18}Všadzik, kaj pre leste oda avel, čhivkerel leha, marel leske pro muj o peni, randel le dandenca a ačhel sar kašt. Mangľom tire učeňiken, hoj les te traden andral leste avri, ale on oda našťi kerde.“


\par }{\PP \VS{19}O Ježiš lenge odphenďa: „Ó, manušale bi o pačaben! Mek dži kana tumenca avava? Dži kana tumen mek zľikerava? Anen le čhavores kade paš mande!“


\par }{\PP \VS{20}Avke les ande paš leste, a sar oda duchos dikhľa le Ježiš, čhivkerelas le čhavoreha. Peľa pre phuv, kuľinelas pes a pro muj leske marelas o peni.


\par }{\PP \VS{21}O Ježiš phučľa leskre dadestar: „Kanastar hino ajso?“

\par }{\PP Ov odphenďa: „Imar čhavorestar.

\VS{22}Buterval les o nalačho duchos čhivelas andre jag abo andro paňi, hoj les te murdarel. Te šaj vareso keres, av jileskro ke amende a pomožin amenge.“


\par }{\PP \VS{23}O Ježiš leske odphenďa: „Soske phenes: ‚Te šaj?‘ Oleske, ko pačal, pes šaj ačhel savoro!“


\par }{\PP \VS{24}Ole čhaveskro dad takoj zvičinďa: „Pačav, Rajeja! Pomožin mange, hoj feder te pačav!“


\par }{\PP \VS{25}Sar o Ježiš dikhľa, hoj pes skiden mek buter manuša, pokarhinďa ole nalačhe duchos a phenďa leske: „Tu ňemo the kašuko duchona, prikazinav tuke, av andral leste avri a imar šoha buter andre leste pale ma dža!“


\par }{\PP \VS{26}Oda duchos leha čhivkerelas, kerelas bari vika a paľis geľa avri. O čhavoro dičholas sar mulo, vašoda but džene phende, hoj muľa.

\VS{27}Ale o Ježiš chudňa le čhavores vastestar, hazdňa les a ov ušťiľa.


\par }{\PP \VS{28}A paľis sar imar o Ježiš avľa andro kher a sas korkoro le učeňikenca, phučle lestar: „Soske les amen našťi tradňam avri?“


\par }{\PP \VS{29}Odphenďa lenge: „Kale demonen našťi te tradel avri, ča la modľitbaha [the le postoha].“


\par }{\SH O Ježiš dujtovar vakerel pal peskro meriben
\par }
{\PP \VS{30}Paľis gele het odarik a džanas pašal e Galileja. O Ježiš na kamelas, hoj olestar vareko te džanel.

\VS{31}Bo le učeňiken sikavelas a phenelas lenge: „O Čhavo le Manušeskro ela dino andro vasta le nipenge a murdarena les, ale pro trito džives ušťela andral o meriben.“

\VS{32}O učeňika na achaľonas ole laveske, ale daranas pes lestar te phučel.


\par }{\SH Ko hin nekbareder?
\par }
{\PP \VS{33}Avle andro Kafarnaum. Sar sas andro kher, phučľa lendar o Ježiš: „Pal soste vakerenas maškar peste, sar avahas pal o drom?“

\VS{34}Ale on sas čhit. Bo sar avenas pal o drom, vakerenas pal oda, ko hin lendar nekbareder.


\par }{\PP \VS{35}O Ježiš peske bešľa, vičinďa le dešudujen a phenďa lenge: „Oda, ko kamel te avel ešebno, mušinel te avel posledno a te služinel savorenge.“


\par }{\PP \VS{36}Paľis iľa varesave čhavores a ačhaďa les maškar lende. Sar les iľa pro vasta, phenďa:

\VS{37}„Sako, ko prilela jekhes kajse čhavorendar andre miro nav, man prilel. A sako, ko man prilel, na man prilel, ale Oles, ko man bičhaďa.“


\par }{\SH Ko na džal pro Ježiš, hino leha
\par }
{\PP \VS{38}O Jan leske phenďa: „Rajeja, dikhľam varesave manušes, sar andre tiro nav tradelas avri le demonen a na domukahas leske, bo na phirel amenca.“


\par }{\PP \VS{39}Ale o Ježiš lenge phenďa: „Ma braňinen leske! Bo ňiko, ko kerel andre miro nav zazraki, našťi vakerel takoj namištes pal mande.

\VS{40}Bo ko na džal pre amende, hino amenca!

\VS{41}Čačipen phenav tumenge, hoj sako, ko tumen dela te pijel jekh poharis paňi andre miro nav, bo san le Kristoskre, čačes chudela peskri odmena.“


\par }{\SH Te na cirdel avres pro binos
\par }
{\PP \VS{42}„Te vareko cirdela pro binos jekhes kale ciknorendar, so pačan andre ma, oleske uľahas feder, te leske thodehas baro bar\FTNT{*}{{\FR 9:42 }{\FT{Oda hin o baro bar andral o mlinos.}}} andre meň a čhidehas les andro moros!

\VS{43}A te tut cirdela tiro vast te kerel binos, odčhin les, bo feder tuke hin te džal andro dživipen bi o vast, sar te džal soduje vastenca andro peklos, andre odi jag, so šoha na murdaľol andre!

\VS{44}[Ode, kaj mek aňi lengro kirmo na merel a e jag na preačhel!]

\VS{45}A te tut cirdela pro binos tiro pindro, odčhin les, bo feder tuke hin te džal andro dživipen bi o pindro, sar te avel čhido soduje pindrenca andro peklos, andre jag, so šoha na murdaľol andre!

\VS{46}[Ode, kaj lengro kirmo na merel a e jag na preačhel!]

\VS{47}A te tut cirdela pro binos tiri jakh, džubin la avri, bo feder tuke hin te džal jekha jakhaha andro kraľišagos le Devleskro, sar te avel čhido soduje jakhenca andro peklos!

\VS{48}Ode, kaj mek aňi lengro kirmo na merel a e jag na murdaľol andre!

\VS{49}Bo sako ela žužardo la jagaha, avke sar dojekh obeta pes žužarel le loneha.

\VS{50}O lon hino lačho, ale te o lon imar na ela londo, soha les pale lonďarena? Mi el andre tumende o lon a dživen andro smirom jekh avrenca!“




\par }\Chap{10}{\SH Pal o rozvod
\par }
{\PP \VerseOne{1}O Ježiš odarik ušťiľa a geľa andre Judsko the andre phuv pal o Jordan. A pale pes zgele paš leste igen but nipi a ov len sikavelas avke sar furt.


\par }{\PP \VS{2}Androda ke leste avle o Farizeja a phučle lestar, či šaj omukel o rom peskra romňa, bo kamenas les te chudel avri.


\par }{\PP \VS{3}O Ježiš lendar phučľa: „So tumenge prikazinďa o Mojžiš?“


\par }{\PP \VS{4}On phende: „O Mojžiš domukľa le muršeske te pisinel o rozvodno ľil a te bičhavel la romňa het.“


\par }{\PP \VS{5}O Ježiš lenge odphenďa: „O Mojžiš tumenge pisinďa oda prikazaňje, bo tumare jile hine barune.

\VS{6}Ale ešebnovarestar, sar sas stvorimen o svetos,
{\IT{len o Del stvorinďa sar muršes the džuvľa}}.

\VS{7}{\IT{Vašoda omukela o murš la da the le dades a ela jekhetane la romňaha}}

\VS{8}{\IT{a on duj džene ena jekh ťelos.}} Avke imar nane duj, ale jekh ťelos.

\VS{9}Vašoda, so o Del phandľa, o manuš te na rozphandel!“


\par }{\PP \VS{10}Paľis, sar sas andro kher, phučle lestar pal oda o učeňika.

\VS{11}O Ježiš lenge phenďa: „Sako, ko omukel peskra romňa a lel peske avra, kerel laha lubipen.

\VS{12}A te e romňi omukela peskre romes a lela peske avres, tiš kerel lubipen.“


\par }{\SH O Ježiš požehňinel le čhavoren
\par }
{\PP \VS{13}O manuša anenas ko Ježiš peskre cikne čhavoren, hoj pre lende te thovel o vasta, ale o učeňika lenge na domukenas.

\VS{14}Sar oda dikhľa o Ježiš, choľisaľiľa a phenďa lenge: „Domuken le čhavorenge te avel ke ma a ma braňinen lenge, bo ajsengro hin o kraľišagos le Devleskro.

\VS{15}Čačipen phenav tumenge: Ko na prilela le Devleskro kraľišagos sar čhavoro, šoha andre na džala.“

\VS{16}Paľis lelas o Ježiš le cikne čhavoren pro vasta, thovelas pre lende o vasta a žehňinelas lenge.


\par }{\SH Pal jekh barvalo terno manuš
\par }
{\PP \VS{17}Sar džalas pal o drom, avľa ke leste jekh terno manuš, peľa anglal leste pro khoča a phučľa lestar: „Lačho Učiťeľina, so mange kampel te kerel, hoj te chudav o večno dživipen?“


\par }{\PP \VS{18}O Ježiš leske phenďa: „Soske man vičines lačho? Ňiko nane lačho, ča jekh o Del.

\VS{19}Se tu džanes o prikazaňja:
{\IT{‚Na murdareha! Na kereha lubipen! Na čoreha! Na svedčineha klamišagoha! Na thoveha ňikaha avri! De pačiv tira da the tire dades!‘}} “


\par }{\PP \VS{20}Ov leske odphenďa: „Učiťeľina, savoro kada imar terňipnastar doľikerav.“


\par }{\PP \VS{21}Akor pre leste dikhľa o Ježiš kamibnaha a phenďa leske: „Mek jekh tuke kampel: Dža, biken savoro, so tut hin, a rozde le čorenge a ela tut o barvaľipen andro ňebos. Paľis av a phir pal ma!“


\par }{\PP \VS{22}Sar šunďa kala lava, ačhiľa igen smutno a geľa het, bo sas les but barvaľipen.


\par }{\SH Pal o barvaľipen
\par }
{\PP \VS{23}O Ježiš pes rozdikhľa pašal peste a phenďa peskre učeňikenge: „Sar phares pes dochudena andro kraľišagos le Devleskro ola, kas hin o barvaľipen!“


\par }{\PP \VS{24}O učeňika pes igen čudaľinenas leskre lavenge, ale o Ježiš lenge oda phenďa mek jekhvar: „Čhavorale mire, sar phares hin te džal andro kraľišagos le Devleskro [olenge, ko pes muken pro barvaľipen].

\VS{25}Lokeder hin la ťavake te predžal prekal e suvakri chev sar le barvaleske andro kraľišagos le Devleskro.“


\par }{\PP \VS{26}On pes meksa buter čudaľinenas a phenenas jekh avreske: „Akor ko ela zachraňimen?“


\par }{\PP \VS{27}O Ježiš dikhľa pre lende a phenďa: „O manuša oda našťi keren, ale o Del šaj. Bo o Del šaj kerel savoro.“


\par }{\PP \VS{28}Akor leske o Peter phenďa: „Dikh, amen omukľam savoro a geľam pal tu.“


\par }{\PP \VS{29}O Ježiš odphenďa: „Čačipen tumenge phenav, hoj sako, ko omukľa vaš ma the vaš o evaňjelium peskro kher, vaj le phralen abo le pheňen, vaj la da abo le dades, vaj le čhaven abo o maľi,

\VS{30}chudela imar akana andre kada časos šelvar ajci khera, phralen, pheňen, dajen, čhaven the maľi – kajte pre leste o manuša džana – a andre oda časos, so avela, o večno dživipen.

\VS{31}Ale but olendar, ko hine ešebna, ena posledna a o posledna ena ešebna.“


\par }{\SH O Ježiš tritovar vakerel pal peskro meriben
\par }
{\PP \VS{32}Džanas le dromeha upre andro Jeruzalem. O Ježiš džalas anglal lende a le učeňiken andro jilo na sas smirom. A ola, ko džanas pal lende, pes daranas. Iľa le dešudujen pale pre sera a vakerelas lenge, so pes leske ačhela:

\VS{33}„Šunen, džas upre andro Jeruzalem a o Čhavo le Manušeskro ela dino le bare rašajenge the le zakoňikenge. Odsudzinena les pro meriben a dena les le pohanenge.

\VS{34}Asana lestar, čhungarena pre leste, zbičinena les a murdarena, ale pro trito džives ušťela andral o meriben.“


\par }{\SH Le Zebedeoskre čhavengro mangipen
\par }
{\PP \VS{35}O Jakob the o Jan, o čhave le Zebedeoskre, avle ko Ježiš a phende leske: „Učiťeľina, kamas, hoj amenge te keres oda, so tutar mangaha.“


\par }{\PP \VS{36}Ov lendar phučľa: „So kamen, hoj tumenge te kerav?“


\par }{\PP \VS{37}On phende: „Akor sar bešeha pro tronos andre tiri slava, ker prekal amende oda, hoj jekh te bešel pal tiri čači sera a aver pal tiri baľogňi sera.“


\par }{\PP \VS{38}Ale o Ježiš lenge odphenďa: „Tumen na džanen, so mandar mangen. Či šaj pijen odi kuči, savi me pijav, a či šaj aven bolde ole boľipnaha, saveha me som boldo?“


\par }{\PP \VS{39}„Šaj,“ phende leske.

\par }{\PP O Ježiš lenge phenďa: „Čačo hin, hoj pijena odi kuči, so me pijav, a avena bolde ole boľipnaha, saveha som me boldo,

\VS{40}ale te phenel ko bešela pal miri čači the baľogňi sera, oda nane miri veca. Ola thana ena dine olenge, prekal kaste hine pripravimen.“


\par }{\PP \VS{41}Sar oda šunde okla deš učeňika, choľisaľile pro Jakob the pro Jan.

\VS{42}Ale o Ježiš peske len vičinďa: „Tumen džanen, hoj o vladara, so ľidžan avre naroden, vladňinen upral lende zoraha a o bare raja sikaven pro manuša peskri zor.

\VS{43}Ale maškar tumende oda te na el avke! Oda, ko kamel te avel bareder maškar tumende, mušinel te avel tumaro sluhas.

\VS{44}Oda, ko kamel te avel maškar tumende ešebno, mi služinel savorenge.

\VS{45}Bo aňi o Čhavo le Manušeskro na avľa, hoj leske te služinen, ale hoj ov te služinel a te počinel peskre dživipnaha vaš o but manuša.“


\par }{\SH O Ježiš sasťarel le kores paš o Jericho
\par }
{\PP \VS{46}Paľis avle andro Jericho. Sar avelas o Ježiš le učeňikenca the but manušenca avri andral o Jericho, o koro Bartimeus, le Timeoskro čhavo, bešelas paš o drom a žobrinelas.

\VS{47}Sar šunďa o koro, hoj avel o Ježiš Nazaretsko, chudňa te vičinel: „Ježiš, čhavo le Davidoskro, av ke ma jileskro!“


\par }{\PP \VS{48}O nipi leske phenenas, hoj te čhitel, no ov mek zoraleder vičinelas: „Čhavo le Davidoskro, av ke ma jileskro!“


\par }{\PP \VS{49}O Ježiš zaačhiľa a phenďa: „Vičinen les!“

\par }{\PP Vičinde le kores a phende leske: „Ma dara! Ušťi, vičinel tut!“

\VS{50}O koro čhiďa tele peskro plašťos, chučiľa upre a geľa ko Ježiš.


\par }{\PP \VS{51}O Ježiš lestar phučľa: „So kames, hoj tuke te kerav?“

\par }{\PP O koro leske odphenďa: „Učiťeľina, kamav te dikhel!“


\par }{\PP \VS{52}Akor leske o Ježiš phenďa: „Dža, tiro pačaben tut sasťarďa!“ O koro takoj chudňa te dikhel a džalas pal oda drom le Ježišoha.




\par }\Chap{11}{\SH O Ježiš džal andro Jeruzalem sar kraľis
\par }
{\PP \VerseOne{1}Sar imar sas pašes paš o Jeruzalem, paš e Betfaga the Betanija pro Olivovo verchos, bičhaďa o Ježiš duje peskre učeňiken

\VS{2}a phenďa lenge: „Džan andre kada gav, so hin angle tumende, a takoj soča džana andre, arakhena zaphandles somaricis, pre savo mek šoha ňiko na bešľa. Odphanden les a anen les kade.

\VS{3}Te tumendar vareko phučela: ‚Soske oda keren?‘ – phenen leske: ‚Le Rajeske les kampel, ale maj les anela pale.‘ “


\par }{\PP \VS{4}Gele a arakhle le somaricis zaphandles avri paš o vudar pre uľica a odphandle les.

\VS{5}Varesave nipi, save ode ačhenas, phučle lendar: „Soske odphanden le somaricis?“

\VS{6}On lenge odphende avke, sar lenge phenďa o Ježiš, a mukle len te džal.

\VS{7}Avke ande le somaricis ko Ježiš, thode pre leste peskre gada a o Ježiš peske pre leste bešľa.

\VS{8}But džene thovenas peskre gada pro drom a aver čhingerenas o konarica pal o maľi a thovenas len pro drom.

\VS{9}Ola nipi, save džanas angle leste the pal leste, vičinenas:

\par }{\Q „{\IT{Hosanna!}}

\par }{\Q {\IT{Požehňimen hin oda, ko avel andro nav le Rajeskro!}}


\par }{\Q \VS{10}Požehňimen hin o kraľišagos amare dadeskro le Davidoskro, savo imar avel!

\par }{\Q {\IT{Hosanna}} andro ňebos!“


\par }{\PP \VS{11}O Ježiš geľa andro Jeruzalem andro chramos a savoro peske predikhľa. Paľis odgeľa le učeňikenca andre Betanija, bo imar sas buter ori.


\par }{\SH Pal o figovňikos
\par }
{\PP \VS{12}Sar pre aver džives gele andral e Betanija, o Ježiš sas bokhalo.

\VS{13}Dural dikhľa o figovňikos a geľa te dikhel, či upre na ela varesavo ovocje. Ale sar doavľa paš o stromos, na sas upre ňič, ča o prajti, bo mek na sas o časos pro figi.

\VS{14}Akor o Ježiš phenďa: „Imar šoha buter te na chal ňiko tiro ovocje!“ A šunde oda leskre učeňika.


\par }{\SH O Ježiš žužarel o chramos
\par }
{\PP \VS{15}Sar avle andro Jeruzalem, o Ježiš geľa andro chramos a chudňa te tradel avri olen, ko cinenas the bikenenas. Previsarďa o skaminda olenge, ko vatinenas o love, the olenge, ko bikenenas le holuben.

\VS{16}A na domukľa ňikaske, hoj vareso te preľidžal prekal o chramos.

\VS{17}Sar len sikavelas, phenelas: „Či nane pisimen:
{\IT{‚Miro kher pes vičinela kher pro modľitbi prekal savore narodi‘}}? Ale tumen lestar kerďan kher prekal o zbujňika!“


\par }{\PP \VS{18}Šunde oda o zakoňika the o bare rašaja a chudle te gondoľinel, sar les šaj murdarena. Daranas lestar, bo le nipenge sas pre dzeka, so o Ježiš sikavelas.


\par }{\PP \VS{19}Sar zaračiľa, geľa o Ježiš le učeňikenca avri andral o foros.


\par }{\SH O figovňikos šučiľa avri
\par }
{\PP \VS{20}Paľis sig tosara, sar džanas pašal o figovňikos, dikhle, hoj calo šučiľa avri dži andro koreňis.

\VS{21}Le Peteriske avľa pre goďi, so phenďa o Ježiš, a phenďa leske: „Učiťeľina, dikh, o figovňikos, so prekošľal, šučiľa avri!“


\par }{\PP \VS{22}O Ježiš odphenďa le učeňikenge: „Pačan le Devleske!

\VS{23}Bo čačipen tumenge phenav, hoj te vareko phenela kale verchoske: ‚Hazde tut a čhiv tut andro moros‘ a te na pochibinela andre peskro jilo, a pačala, hoj pes ačhela oda, so phenel, akor pes leske oda ačhela.

\VS{24}Vašoda tumenge phenav: Pačan, hoj savoro, vaš soske tumen mangen andre modľitba, imar chudňan a ela tumenge oda dino.

\VS{25}Sar tumen džan te modľinel, odmuken, te tumen hin vareso pre varekaste, hoj the tumaro Dad andral o ňebos te odmukel tumenge tumare bini.“

\VS{26}[„Te tumen na odmukena, aňi tumaro Dad andral o ňebos tumenge na odmukela tumare bini.“]


\par }{\SH Pal e autorita le Ježišoskri
\par }
{\PP \VS{27}Avle pale andro Jeruzalem. Sar pes o Ježiš predžalas pal o chramos, avle ke leste o bare rašaja, o phuredera the o zakoňika

\VS{28}a phučle lestar: „Sava zoraha keres kala veci? Ko tut diňa odi autorita, hoj te keres kala veci?“


\par }{\PP \VS{29}O Ježiš lenge odphenďa: „The me tumendar vareso phučava. Odphenen mange a me tumenge phenava, sava zoraha kerav kala veci.

\VS{30}Khatar sas le Janoskro boľipen? Andral o ňebos, abo le manušendar? Odphenen mange!“


\par }{\PP \VS{31}On gondoľinenas maškar peste: „Te phenaha: ‚Andral o ňebos‘, phenela: ‚Akor soske leske na pačanďiľan?‘

\VS{32}Ale aňi našťi phenas: ‚Le manušendar.‘ “ – Daranas pes le nipendar, bo savore nipi pačanas, hoj o Jan sas čačikano prorokos.


\par }{\PP \VS{33}Avke odphende le Ježišoske: „Na džanas.“

\par }{\PP Akor lenge o Ježiš phenďa: „Aňi me tumenge na phenava, sava zoraha kerav kala veci.“




\par }\Chap{12}{\SH O podobenstvo pal o nalačhe vinara
\par }
{\PP \VerseOne{1}O Ježiš lenge chudňa te vakerel andro podobenstva: „O manuš peske sadzinďa e viňica a ohradzinďa la. Kerďa e chev, kaj pes pučinel avri e šťava andral o hroznos, a ačhaďa e veža. Paľis diňa e viňica kečeň le vinarenge a geľa het pro droma.

\VS{2}Sar avľa e žatva, bičhaďa oda manuš peskre sluhas ko vinara, hoj les te den olestar, so kidle upre.

\VS{3}Ale on les chudle, marde les, na dine les ňič a bičhade les het.

\VS{4}Pale ke lende bičhaďa avre sluhas, ale leske pharade o šero a asanďile les avri.

\VS{5}Avke pale bičhaďa avres a oles murdarde. Mek but sluhen bičhaďa, ale jekhen marenas a avren murdarenas.


\par }{\PP \VS{6}Sas les mek jekh čhavo, saves igen kamelas. A pro koňec savorendar bičhaďa ke lende the les, bo phenďa peske: ‚Mire čhas dena pačiv.‘


\par }{\PP \VS{7}No ola vinara peske phende: ‚Leske ačhela savoro. Aven murdaras les a leskro ďeďictvos ela amaro!‘

\VS{8}Avke les chudle, murdarde les a čhide avri andral e viňica.“


\par }{\PP \VS{9}O Ježiš phučľa: „Akor so kerela o raj la viňicakro? Avela, murdarela ole vinaren a e viňica dela avrenge.“

\VS{10}A phenďa: „Na genďan, so hin pisimen:

\par }{\Q {\IT{‚O murara odčhide oda bar,}}

\par }{\QB {\IT{so pre stavba hino hlavno.}}


\par }{\Q \VS{11}{\IT{O Raj oda kerďa}}

\par }{\QB {\IT{a amen pes oleske čudaľinas‘}}?“


\par }{\PP \VS{12}Kamenas les te phandel andre, bo achaľile, hoj pal lende phenďa kada podobenstvo. Ale daranas pes le nipendar, vašoda les mukle a gele het.


\par }{\SH Pal o daňe
\par }
{\PP \VS{13}Paľis ke leste bičhade varesave Farizejen the Herodijanen, hoj les te chuden andro lava.

\VS{14}Sar avle ko Ježiš, phende leske: „Učiťeľina, džanas, hoj vakeres čačipen a na džal tuke pal oda, so o manuša phenen, bo tu na dikhes pro manuš, ale sikaves le Devleskro drom andro čačipen. Phučas tutar: Kampel te počinel le cisariske o daňe, či na? Kampel te počinel, abo na?“


\par }{\PP \VS{15}Ale o Ježiš prindžarďa lengro budžaňďipen a phenďa lenge: „Soske man kamen te chudel pro lav? Anen mange o denaris, hoj les te dikhav.“

\VS{16}A sar leske ande, o Ježiš lendar phučľa: „Kaskro hin kada muj the nav?“

\par }{\PP „Le cisariskro,“ odphende leske.


\par }{\PP \VS{17}Avke lenge o Ježiš phenďa: „Den oda, so hin le cisariskro, le cisariske, a so hin le Devleskro, le Devleske.“ A igen pes oleske čudaľinde.


\par }{\SH Pal o ušťiben andral o meriben
\par }
{\PP \VS{18}Avle ke leste o Saduceja, save pačan, hoj o manuš našťi ušťel andral o meriben, a phučle le Ježišostar:

\VS{19}„Učiťeľina, o Mojžiš amenge pisinďa, hoj
{\IT{te muľahas varekaske o phral a mukela la romňa bi o čhave, leskro phral peske la mušinel te lel romňake, hoj te avel le phrales čhave}}.

\VS{20}Sas efta phrala. Ešebno peske iľa romňa a muľa, ale na sas les laha čhave.

\VS{21}Paľis laha ačhiľa dujto phral, tiš muľa a na sas les čhave. A kavke oda sas the paš o trito phral.

\VS{22}Avke laha dživenas savore efta phrala, no ňikastar la na sas čhave. Paľis, sar mule avri savore phrala, muľa the oj.

\VS{23}Akor sar o mule ušťena andral o meriben, kaskri ela romňi, te savore efta phrala laha dživenas?“


\par }{\PP \VS{24}O Ježiš lenge odphenďa: „Tumen čačes ňisoske na achaľon, bo na prindžaren le Devleskro Lav aňi leskri zor.

\VS{25}Bo sar ušťena o mule andral o meriben, na lena romňen a na džana romeste, ale ena sar o aňjela andro ňebos.

\VS{26}A pal o mule, save ušťena andral o meriben, tumen na genďan andro Zvitkos le Mojžišoskro, hoj o Del leske paš o labardo krakos phenďa: ‚{\IT{Me som o Del le Abrahamoskro, o Del le Izakoskro the o Del le Jakoboskro}}‘?

\VS{27}O Del nane Del le mulenge, ale le džidenge. Tumen čačes ňisoske na achaľon.“


\par }{\SH O nekbareder prikazaňje
\par }
{\PP \VS{28}Androda avľa pašeder jekh le zakoňikendar, bo šunďa, sar pes le Ježišoha vesekedinenas o zakoňika, a džanľa, hoj lenge o Ježiš mištes odphenďa. A phučľa lestar: „Savo prikazaňje hin nekbareder maškar savore?“


\par }{\PP \VS{29}O Ježiš leske odphenďa: „Nekbareder maškar savore prikazaňja hin:
{\IT{‚Šun, Izrael! O Raj hin amaro Del, o Raj hino jekh!
}}

\VS{30}{\IT{Kameha le Rajes, tire Devles, andral calo tiro jilo, andral caľi tiri duša, andral caľi tiri goďi the andral caľi tiri zor!‘
}} [Kada hin o ešebno prikazaňje.]

\VS{31}Dujto hin kada:
{\IT{‚Kameha avres avke sar tut korkores!‘}} Bareder prikazaňja kalendar imar nane.“


\par }{\PP \VS{32}O zakoňikos leske phenďa: „Mištes, učiťeľina! Čačipen phenďal, hoj hin ča jekh Del a aver nane.

\VS{33}A te kamel le Devles andral calo peskro jilo, andral caľi goďi, andral caľi duša the andral caľi zor a te kamel avres avke sar pes korkores hin buteder sar savore labarde the aver obeti.“


\par }{\PP \VS{34}O Ježiš dikhľa, hoj o zakoňikos goďaha odphenďa a phenďa leske: „Na sal dur le Devleskre kraľišagostar.“ A imar buter ňiko pes na opovažinďa te phučel vareso le Ježišostar.


\par }{\SH Pal o čhavo le Davidoskro
\par }
{\PP \VS{35}Sar o Ježiš sikavelas andro chramos, phučľa: „Sar oda, hoj o zakoňika phenen, hoj o Kristus hin o čhavo le Davidoskro?

\VS{36}Se korkoro o David phenďa andro Sveto Duchos:

\par }{\Q {\IT{‚O RAJ phenďa mire Rajeske:}}

\par }{\QB {\IT{Beš tuke pal miri čači sera,}}

\par }{\Q {\IT{medik tuke na thovava}}

\par }{\QB {\IT{tire ňeprijaťeľen tel o pindre.‘}}


\par }{\PP \VS{37}Te korkoro o David les vičinel ‚Rajeja‘, sar šaj el o Kristus leskro čhavo?“

\par }{\PP A but nipi le Ježiš radišagoha šunenas.


\par }{\SH Pal o zakoňika
\par }
{\PP \VS{38}Sar len o Ježiš sikavelas, phenelas lenge: „Den tumenge pozoris pro zakoňika, bo on kamen te phirel andro šukar džinďarde gada a kamen, hoj len o nipi andro foros te pozdravinen;

\VS{39}kamen o anglune thana andro sinagogi a o nekfeder thana pro hoscini;

\VS{40}chan avri o khera le vdovenge a but pes modľinen, hoj len te dičhol. Vašoda ena goreder sudzimen.“


\par }{\SH E čori vdova del nekbuter
\par }
{\PP \VS{41}O Ježiš peske bešľa andro chramos paš e pokladňica a dikhelas, sar o nipi andre čhivkerenas o love. But barvale čhide but.

\VS{42}Androda avľa jekh čori vdova a čhiďa duj churde minci, vaj duj centi.


\par }{\PP \VS{43}Akor o Ježiš vičinďa le učeňiken ke peste a phenďa lenge: „Čačipen tumenge phenav, hoj kadi čori vdova čhiďa buter sar savore okla džene, so čhivkerenas andre pokladňica.

\VS{44}Bo savore čhide olestar, so lenge ačhelas, ale oj čhiďa peskre čoripnastar savoro, so la sas pro dživipen.“




\par }\Chap{13}{\SH O chramos ela telečhido
\par }
{\PP \VerseOne{1}Sar avelas o Ježiš avri andral o chramos, phenďa leske jekh le učeňikendar: „Dikh, Rajeja, save šukar bara the save stavbi!“


\par }{\PP \VS{2}O Ježiš leske odphenďa: „Dikhes kala bare stavbi? Na ačhela kade bar pre bareste; savoro ela telečhido.“


\par }{\SH So ela pro koňec le svetoskro
\par }
{\PP \VS{3}Sar bešelas pre Olivovo brehos, khatar dičhol o chramos, sas leha korkore o Peter, o Jakob, o Jan the o Andrej a phučle lestar:

\VS{4}„Phen amenge, kana oda avela? Pal soste prindžaraha, hoj oda imar hin pašes?“


\par }{\PP \VS{5}O Ježiš lenge chudňa te vakerel: „Den tumenge pozoris, hoj tumen vareko te na klaminel!

\VS{6}Bo ena but ajse džene, so avena andre miro nav a phenena: ‚Me som o Kristus!‘ a klaminena but nipen.

\VS{7}Sar šunena pal o maribena the pal oda, hoj pes maren o narodi, ma predaran, bo oda mušinel te avel, ale mek na ela o koňec.

\VS{8}Bo o narodos džala pro narodos a o kraľišagos pro kraľišagos. Pre varesave thana e phuv razisaľola a ela bari bokh [the ňepokoj]. Oda ela o anglune dukha le svetoskre andro trapišagos.


\par }{\PP \VS{9}Ale tumen tumenge den pozoris! Vaš ma tumen lena pro sudi a marena tumen andro sinagogi. Vaš ma ačhena anglo bare raja the anglo kraľa, hoj lenge te svedčinen.

\VS{10}Ale angloda mušinel ešeb te avel vakerdo o evaňjelium savore narodenge.

\VS{11}Sar tumen phandena andre a ľidžana tumen pro sudos, ma daran tumen olestar, so vakerena. Ale vakeren oda, so tumenge odi ora ela dino te phenel, bo na tumen vakerena, ale o Sveto Duchos.


\par }{\PP \VS{12}O phral dela andre le phrales, hoj les te murdaren, a o dad le čhas. O čhave džana pre daj the pro dad a murdarena len.

\VS{13}Vaš miro nav tumen savoredžene našťi avri ačhena. Ale oda, ko ľikerela avri dži o koňec, ela spasimen.“


\par }{\SH O baro pharipen
\par }
{\PP \VS{14}„Sar dikhena oda baro džungipen, so meľarel andre o chramos, pre oda than, kaj oda na kamel te el, [avke sar phenďa o prorokos Daniel] – oda, ko genel, mi achaľol – akor ola, ko ena andre Judsko, mi denašen upre pro verchi.

\VS{15}Oda, ko ela pre strecha, te na avel tele, hoj peske vareso te lel andral o kher.

\VS{16}Oda, ko ela pre maľa, te na visaľol pale khere vaš o gada.

\VS{17}No andre ola dživesa ela igen phares le khabňenge the ole džuvľenge, save den te pijel le čhavoren.

\VS{18}Modľinen tumen, hoj pes oda te na ačhel jevende!

\VS{19}Bo ola dživesa ena ajse phare, sar mek šoha na sas, kanastar o Del stvorinďa o svetos, a imar aňi šoha buter na ela.


\par }{\PP \VS{20}A te o Raj na kerďahas ola dživesa frimeder, na uľahas zachraňimen ňisavo manuš. Ale vaš o manuša, saven peske kidňa avri, kerďa ola dživesa frimeder.

\VS{21}Te tumenge akor vareko phenďahas: ‚Dikh, kade hin o Kristus!‘ abo: ‚Kode hino!‘ – ma pačan.

\VS{22}Bo avena but falošna mesijaša, save phenena pal peste, hoj on hine o Kristus. Avena the but falošna proroka a kerena bare znameňja the zazraki, hoj te klaminen, te pes diňahas, the olen, kas peske o Del kidňa avri.

\VS{23}Tumen tumenge den pozoris! Savoro tumenge phenďom anglal.“


\par }{\SH Sar avela o Čhavo le Manušeskro
\par }
{\Q \VS{24}„Andre ola dživesa,

\par }{\QB pal oda pharipen,

\par }{\Q o kham kaľola andre

\par }{\QB a o čhonoro imar na švicinela.


\par }{\Q \VS{25}O čercheňa perena tele andral o ňebos

\par }{\QB a o ňeboskre zora pes čhalavena.


\par }{\PP \VS{26}Akor dikhena, sar
{\IT{o Čhavo le Manušeskro avel pro ňeboskre chmari}} andre bari zor the andre slava.

\VS{27}A ov bičhavela peskre aňjelen, hoj te skiden upre leskre avrikidle manušen pal savore štar seri le svetoskre, pal jekh agor la phuvakro dži pre aver.“


\par }{\SH O podobenstvo pal o figovňikos
\par }
{\PP \VS{28}„Sikľon andral kada podobenstvo pal o figovňikos: Sar leskre konara hine imar kovle a o prajti aven avri, džanen, hoj o ňilaj hino pašes.

\VS{29}Avke the tumen, sar dikhena, hoj pes oda savoro ačhel, džanen, hoj ov hino pašes paš o vudar.

\VS{30}Čačipen phenav tumenge, hoj na predžala kada pokoleňje, medik pes kada savoro na ačhela.

\VS{31}O ňebos the e phuv našľona, ale mire lava šoha na našľona.“


\par }{\SH Te stražinel a te na zasovel
\par }
{\PP \VS{32}„Ale ole dživesestar the ola oratar na džanel ňiko, aňi o ňeboskre aňjela, aňi o Čhavo, ča jekh o Dad.

\VS{33}Den tumenge pozoris, ma zasoven [a modľinen tumen]! Bo na džanen, kana avela odi ora.

\VS{34}Le Čhaha le Manušeskreha hin oda avke sar jekhe manušeha, so omukľa peskro kher, geľa pro droma a diňa peskre sluhenge, hoj pes pal oda te starinen. Sakoneske phenďa so te kerel a prikazinďa le stražňikoske paš o vudar, hoj te na zasovel.


\par }{\PP \VS{35}Vašoda tumenge den pozoris a ma zasoven, bo na džanen, kana avela o raj le khereskro: Či rači, vaj pal jepaš rat, či akor, sar o kohutos giľavel, vaj tosara.

\VS{36}Hoj te na avel akor, sar les na užarena, a arakhela tumen te sovel.

\VS{37}So tumenge phenav, savorenge phenav: ‚Ma zasoven!‘ “




\par }\Chap{14}{\SH Roden, sar le Ježiš te murdarel
\par }
{\PP \VerseOne{1}Sas mek duj džives angle Patraďi the anglo inepos le Marengro bi o Kvasos. O bare rašaja the o zakoňika rodenas sar le Ježiš počoral te chudel a te murdarel.

\VS{2}Ale phenenas: „Našťi oda keras pro inepos, hoj pes te na vzburinen o manuša.“


\par }{\SH E džuvľi pomazinel le Ježiš
\par }
{\PP \VS{3}Sar sas andre Betanija andro kher ko Šimon, saves sas malomocenstvo, a bešelas pašal o skamind, avľa ko Ježiš jekh džuvľi. Ola džuvľa sas alabastrovo caklocis, andre savo la sas igen vzacno olejos le nardostar. Phagľa o caklocis a čhiďa avri oda olejos le Ježišoske pro šero.


\par }{\PP \VS{4}Varesave džene olendar, so ode sas, dudrinenas: „Zbitočňe sas čhido avri kajso vzacno olejos!

\VS{5}Kada olejos pes šaj bikenďa vaš o trin šel (300) rupune minci\FTNT{*}{{\FR 14:5 }{\FT{300 denara. Oda hin buter sar jekh beršeskro počiňiben.}}} a šaj pes diňa le čorenge.“ A igen pre late vakerenas.


\par }{\PP \VS{6}Ale o Ježiš phenďa: „Muken la! Soske la trapinen? Presikaďa mange baro lačhipen.

\VS{7}Bo o čore tumenca hine furt a tumen lenge šaj presikaven o lačhipen, kana ča kamen, ale me tumenca furt na avava.

\VS{8}Oj kerďa oda, so mek akana šaj kerďa – pomazinďa miro ťelos imar anglal pro pohrebos.

\VS{9}Čačipen tumenge phenav, hoj všadzik, kaj ča pes o evaňjelium vakerela pal calo svetos, pes vakerela the pal kada, so kadi džuvľi akana kerďa, pre lakro leperiben.“


\par }{\SH O Judaš pes dovakerel le rašajenca
\par }
{\PP \VS{10}O Judaš Iškarijotsko, jekh le dešudujendar, geľa pal o bare rašaja, hoj lenge te del andre le Ježiš.

\VS{11}Sar oda on šunde, radisaľile a phende leske, hoj les dena vaš oda love. O Judaš akorestar rodelas drom, sar les te zradzinel.


\par }{\SH O učeňika pripravinen e posledno večera
\par }
{\PP \VS{12}Ešebno džives pro inepos le Marengro bi o Kvasos, pro džives, sar pes murdarel la Patraďakro bakroro, phende o učeňika le Ježišoske: „Kaj kames, hoj tuke te džas te pripravinel o Patraďakro chaben?“


\par }{\PP \VS{13}Akor bičhaďa duje peskre učeňiken a phenďa lenge: „Džan andro foros. Ode pes tumenca arakhela manuš, savo ľidžala jekh džbanos paňi. Džan pal leste

\VS{14}a ole manušeske, ke kaste džala andro kher, phenen: ‚O Učiťeľis tutar phučel: Kaj hin oda kher, andre savo chava le učeňikenca o Patraďakro chaben?‘

\VS{15}Ov tumenge sikavela upruno baro kher, so imar ela pripravimen the pratimen avri. Ode amenge pripravinen o chaben.“


\par }{\PP \VS{16}O učeňika gele andro foros a arakhle savoro avke, sar lenge o Ježiš phenďa; a pripravinde o Patraďakro chaben.


\par }{\SH O Ježiš phenel pal o zradcas
\par }
{\PP \VS{17}A sar zaračiľa, avľa o Ježiš le dešuduje učeňikenca.

\VS{18}Sar bešenas pašal o skamind a chanas, o Ježiš phenďa: „Čačipen tumenge phenav, hoj jekh tumendar, so manca chal, man zradzinela.“


\par }{\PP \VS{19}Sar oda šunde, ačhile smutna a phučenas lestar jekh pal aver: „Som oda me?“


\par }{\PP \VS{20}O Ježiš lenge odphenďa: „Hin oda jekh le dešudujendar, oda, ko manca močinel o maro andro čaro.

\VS{21}O Čhavo le Manušeskro mušinel te merel, avke sar pal leste hin pisimen, ale ole manušeha, ko les zradzinela, ela igen namištes. Feder leske uľahas, te aňi na uľiľahas.“


\par }{\SH E posledno večera
\par }
{\PP \VS{22}A sar chanas, iľa o Ježiš o maro, paľikerďa, phagerelas, delas lenge a phenďa: „Len, [chan], kada hin miro ťelos.“


\par }{\PP \VS{23}Paľis iľa the e kuči, paľikerďa, diňa lenge a pile andral savore.


\par }{\PP \VS{24}Phenďa lenge: „Kada hin miro rat la [neva] zmluvakro, so pes čhorel avri vaš but manuša.

\VS{25}Čačipen tumenge phenav, hoj imar buter šoha na pijava olestar, so barol pre viňica, dži andre oda džives, medik les na pijava nevo andro kraľišagos le Devleskro.“


\par }{\SH O Ježiš phenel, hoj les o Peter zaprinela
\par }
{\PP \VS{26}Paľis giľade e chvala a gele pro Olivovo verchos.


\par }{\PP \VS{27}O Ježiš lenge phenďa: „Kadi rat man savore omukena, bo hin pisimen:

\par }{\Q {\IT{‚Marava le pasťjeris
}}

\par }{\QB {\IT{a o bakrore pes rozdenašena.‘}}


\par }{\MM \VS{28}Ale sar uščava andral o meriben, džava anglal tumende andre Galileja.“


\par }{\PP \VS{29}Akor leske o Peter phenďa: „Te tut savore omukena, me tut šoha na omukava!“


\par }{\PP \VS{30}O Ježiš leske odphenďa: „Čačipen tuke phenav, hoj mek kadi rat, sigeder sar o kohutos dujtovar giľavela, tu man trival zaprineha.“


\par }{\PP \VS{31}Ale o Peter mek buter vakerelas: „Kajte tuha mušinava te merel, šoha tut na zaprinava.“ A the savore okla učeňika avke phenenas.


\par }{\SH E modľitba andro Getsemane
\par }
{\PP \VS{32}Paľis avle pre ajso than, so pes vičinel Getsemane. Ode phenďa o Ježiš peskre učeňikenge: „Bešen tumenge kade, medik man modľinava.“

\VS{33}Iľa peha ča le Peter, le Jakob the le Jan a sas leske igen phares.

\VS{34}A phenďa lenge: „Miri duša hiňi pro meriben smutno, ačhen kade a ma zasoven.“


\par }{\PP \VS{35}Geľa lendar sikra dureder anglal, peľa pre phuv a mangelas pes, hoj te pes del, či les našťi kadi phari ora obdžal.

\VS{36}Phenelas: „Abba, Dado, tu šaj keres savoro, le mandar kadi kuči! Ale na oda, so me kamav, ale so tu kames.“


\par }{\PP \VS{37}Paľis avľa a arakhľa len te sovel. A phenďa le Peteriske: „Soves, Šimon? Jekh ora na birinďal upre te ačhel?

\VS{38}Ma soven a modľinen tumen, hoj te na džan andro pokušeňje, bo o duchos kamel, ale o ťelos hino slabo.“


\par }{\PP \VS{39}O Ježiš pes geľa pale te modľinel a vakerelas pale ola lava.

\VS{40}Sar avľa pale, arakhľa len pale te sovel, bo o jakha lenge perenas tele. A na džanle, so leske pre oda te phenel.


\par }{\PP \VS{41}Avľa tritovar a phenďa lenge: „Mek furt soven a odpočovinen tumenge? Imar dos! Avľa odi ora. Dikhen, o Čhavo le Manušeskro hino akana dino andro vasta le binošnenge.

\VS{42}Ušťen, aven džas! Imar avel miro zradcas.“


\par }{\SH O Ježiš hino zailo
\par }
{\PP \VS{43}Takoj androda, sar mek o Ježiš vakerelas, avľa o Judaš, jekh le dešudujendar, a leha avenas but nipi khatar o bare rašaja, zakoňika the phuredera le šabľenca the le pacenca andro vasta.


\par }{\PP \VS{44}Le Ježišoskro zradcas lenge diňa anglal te džanel: „Oda, kas čumidava, oda hin ov. Phanden les mištes a ľidžan les het.“

\VS{45}Sar doavľa, takoj geľa ko Ježiš a phenďa leske: „Rabbi!“ A čumidľa les.

\VS{46}Ola murša les takoj chudle a zaile.

\VS{47}Avke varesavo dženo, so ode ačhelas pašes, iľa avri e šabľa a demaďa le nekbaredere rašaskre sluhas a odčhinďa leske o kan.


\par }{\PP \VS{48}O Ježiš lenge phenďa: „Avľan pre ma le šabľenca the le pacenca, hoj man te zalen sar varesave živaňis?

\VS{49}Džives so džives somas maškar tumende andro chramos a sikavavas, ale na zaiľan man. Ale oda, so hin pisimen, pes mušinel te ačhel.“

\VS{50}Akor les savore učeňika omukle a denašle het.


\par }{\PP \VS{51}Džalas pal leste varesavo terno manuš, urdo ča andre lepeda. Sar les chudle,

\VS{52}mukľa e lepeda a lango denašľa het.


\par }{\SH O Ježiš angle Bari Rada
\par }
{\PP \VS{53}Ľigende le Ježiš ko nekbareder rašaj, kaj pes zgele savore bare rašaja, o phuredera the o zakoňika.

\VS{54}O Peter avelas pal leste dural a doavľa dži andre dvora le nekbareder rašaskri. Ode peske bešľa paš o stražňika a tačarelas pes paš e jagori.


\par }{\PP \VS{55}O bare rašaja the e caľi Bari Rada kamenas te arakhel vareso pro Ježiš, hoj les te murdaren, ale našťi arakhle.

\VS{56}But džene pro Ježiš falošňe svedčinenas, ale o lava lenge na pasinenas.


\par }{\PP \VS{57}Varesave džene ušťile a kavke pre leste klamišagoha svedčinenas:

\VS{58}„Amen šunďam, sar phenďa: ‚Čhivava tele kada chramos, so sas ačhado le manušeskre vastenca, a tel o trin džives kerava aver, so na ela ačhado le manušeskre vastenca.‘ “

\VS{59}Ale aňi kala lava le švedkenge na pasinenas.


\par }{\PP \VS{60}Akor ušťiľa o nekbareder rašaj, ačhiľa maškaral a phučľa le Ježišostar: „Soske ňič na odphenes pre oda, so pre tute kala nipi vakeren?“

\VS{61}Ale o Ježiš sas čhit a na phenďa mek aňi lav.

\par }{\PP O nekbareder rašaj lestar pale phučľa: „Sal tu o Kristus, o Čhavo le Devleskro\FTNT{†}{{\FR 14:61 }{\FT{E grecko čhib: Oda Požehnano}}}?“


\par }{\PP \VS{62}O Ježiš leske phenďa: „Me som.
{\IT{A dikhena, sar bešel o Čhavo le Manušeskro pre čači sera le Nekzoraledereskri a sar avel pro ňeboskre chmari}}.“


\par }{\PP \VS{63}Akor čhingerďa o nekbareder rašaj peskre gada a phenďa: „Pre soste amenge mek kampel švedken?

\VS{64}Šunďan, sar pes ruhinel! So pre oda phenen?“

\par }{\PP A savore phende, hoj peske zaslužinel te merel.

\VS{65}A varesave džene pre leste chudle te čhungarel. Zaučharenas leske o muj, marenas les pal o šero a phenenas: „Prorokin! Ko tut demaďa?“ Paľis les ile o stražňika a marenas les.


\par }{\SH O Peter zaprinel le Ježiš
\par }
{\PP \VS{66}Sar sas o Peter tele pre dvora, avľa ode jekh služka le nekbareder rašaskri,

\VS{67}a sar dikhľa le Peter, hoj pes tačarel paš e jag, phenďa: „The tu salas ole Ježišoha andral o Nazaret.“


\par }{\PP \VS{68}Ale o Peter zaprinďa: „Me na džanav aňi na achaľuvav, pal soste vakeres!“ A geľa odarik avri pre avruňi dvora. Akor o kohutos giľaďa.


\par }{\PP \VS{69}Sar les pale ode dikhľa odi služka, phenďa olenge, so ode ačhenas: „The kada hino jekh lendar.“

\VS{70}Ale o Peter pale zaprinďa.

\par }{\PP Na pregeľa but a ola, so ačhenas paš o Peter, leske pale phende: „Tu sal čačes jekh lendar, bo sal Galilejčanos [a o vakeriben tut lenca hin jekh].“


\par }{\PP \VS{71}Ale o Peter pes chudňa te košel a iľa pre peste vera: „Me na prindžarav ole manušes, pal savo tumen vakeren!“


\par }{\PP \VS{72}Androda takoj giľaďa o kohutos dujtovar. Akor avľa le Peteriske pre goďi ola lava, so leske o Ježiš phenďa: „Sigeder sar o kohutos duvar giľavela, tu man trival zaprineha.“ A chudňa te rovel.




\par }\Chap{15}{\SH O Ježiš anglo Pilat
\par }
{\PP \VerseOne{1}Takoj sig tosara pes dovakerde o bare rašaja, o phuredera, o zakoňika the e Bari Rada. Phandle le Ježiš, odľigende les a dine le Pilatoske.


\par }{\PP \VS{2}O Pilat lestar phučľa: „Sal tu o židoviko kraľis?“

\par }{\PP „Tu oda phenes,“ odphenďa leske o Ježiš.


\par }{\PP \VS{3}O bare rašaja pre leste but vakerenas

\VS{4}a o Pilat lestar pale phučľa: „So ňič na odphenes? Dikh, keci pre tu vakeren!“


\par }{\PP \VS{5}Ale o Ježiš imar ňič na phenďa, a vašoda pes o Pilat igen čudaľinelas.


\par }{\SH O Ježiš odsudzimen pro meriben
\par }
{\PP \VS{6}Furt pre Patraďi lenge o Pilat premukelas jekhe bertenošis, saves peske on kidenas avri.

\VS{7}Akor sas andre bertena jekh murš, saves vičinenas Barabaš. Ov sas phandlo andre olenca, ko paš e vzbura murdarde varesave manušen.

\VS{8}Sar pes o nipi zgele, chudle te mangel le Pilat, hoj lenge te premukel jekhe bertenošis, avke sar furt kerelas.


\par }{\PP \VS{9}O Pilat lendar phučľa: „Kamen, hoj tumenge te premukav le židovike kraľis?“

\VS{10}Bo džanelas, hoj les o bare rašaja dine andre zavisťatar.

\VS{11}Ale o bare rašaja kerde upre le nipen, hoj te mangen le Barabaš.


\par }{\PP \VS{12}O Pilat lendar pale phučľa: „Akor so kamen, hoj te kerav oleha, kas vičinen židoviko kraľis?“


\par }{\PP \VS{13}On zorales vičinde: „Ukrižin les!“


\par }{\PP \VS{14}O Pilat lendar phučľa: „So ajso nalačho kerďa?“

\par }{\PP No on mek zoraleder vičinenas: „Ukrižin les!“


\par }{\PP \VS{15}Avke o Pilat kerďa pal e dzeka le manušenge a premukľa le Barabaš. Paľis diňa le Ježiš te zbičinel a te ukrižinel.


\par }{\SH O slugaďa asan le Ježišostar
\par }
{\PP \VS{16}O slugaďa les ľigende andro palacis le vladariskro – oda hin o Praetorium – a vičinde ode caľi čata.

\VS{17}Urde les upre andro purpurovo plašťos a thode leske pro šero koruna, so kerde le trňendar.

\VS{18}A chudle lestar te asal a vičinenas: „Mi dživel o židoviko kraľis!“

\VS{19}Marenas les pal o šero le paľicenca, čhungarenas pre leste, perenas pro khoča a banďonas anglal leste.


\par }{\PP \VS{20}Sar lestar imar preačhile te asal, čhide pal leste tele o purpurovo plašťos a urde pre leste leskre gada. Paľis les ľigende avri, hoj les te ukrižinen.


\par }{\SH O Ježiš ukrižimen
\par }
{\PP \VS{21}Akor varesavo Šimon Cirenejsko, o dad le Alexandroskro the le Rufoskro, avelas pal e maľa. Leske prikazinde, hoj te ľidžal le Ježišoske o kerestos.

\VS{22}A ľidžanas le Ježiš pro than, so pes vičinel Golgota (oda hin prethodo: Le Lebkengro Than).

\VS{23}Dine les te pijel mol mišimen la mirhaha\FTNT{*}{{\FR 15:23 }{\FT{E mirha hin o kirko koreňje.}}}, ale ov na kamľa.

\VS{24}Ukrižinde les a rozďelinde peske leskre gada maškar peste avke, hoj losinenas, ko peske so lela.


\par }{\PP \VS{25}Sas eňa ori\FTNT{†}{{\FR 15:25 }{\FT{E grecko čhib: e trito ora}}} tosara, sar les ukrižinde.

\VS{26}Upral leskro šero sas pisimen leskri vina: „O kraľis le Židengro.“


\par }{\PP \VS{27}Jekhetane leha ukrižinde the duje živaňen, jekhes pal e čači sera a dujtones pal e baľogňi.

\VS{28}[Akor pes ačhiľa oda, so hin pisimen: „Ľidžanas les sar živaňis.“]

\VS{29}Ola manuša, save odarik predžanas, pes ruhinenas pre leste, kerenas le šerenca a phenenas: „Tu so čhives tele o chramos a tel o trin džives les pale ačhaves!

\VS{30}Zachraňin akana tut korkores a av tele pal o kerestos!“

\VS{31}The o bare rašaja le zakoňikenca asanas maškar peste: „Avren zachraňinelas, ale pes našťi zachraňinel!

\VS{32}O Kristus, o izraeliko kraľis! Akana mi avel tele pal o kerestos, hoj te dikhas a te pačas!“ Asanas lestar mek the ola, ko sas leha ukrižimen.


\par }{\SH O Ježiš merel
\par }
{\PP \VS{33}Dešuduj (12) orendar\FTNT{‡}{{\FR 15:33 }{\FT{E grecko čhib: e šovto ora}}} pro dilos avľa kaľipen pal caľi phuv a ľikerďa dži trin ori\FTNT{§}{{\FR 15:33 }{\FT{E grecko čhib: e eňato ora}}} pal o dilos.

\VS{34}A trin orendar o Ježiš zorales vičinďa: „{\IT{Eloi, Eloi, lama sabachtani?}}“ – so hin prethodo: „Devla miro, Devla miro, soske man omukľal?“


\par }{\PP \VS{35}Varesave džene, save ode ačhenas, oda šunde a phenenas: „Šunen, vičinel le Eliaš.“


\par }{\PP \VS{36}Jekh dženo denašľa te močinel e špongija andro šut, thoďa la pre paca, diňa les te pijel a phenďa: „Užaren! Dikhaha, či avela o Eliaš, hoj les te lel tele.“


\par }{\PP \VS{37}Akor o Ježiš zorales vičinďa a muľa.


\par }{\PP \VS{38}O pochtan, so sas figimen andro chramos, phariľa pro jepaš uprunestar dži tele.

\VS{39}A sar dikhľa o veľiťeľis le slugaďengro, savo ode ačhelas, sar muľa o Ježiš, phenďa: „Kada manuš sas čačes o Čhavo le Devleskro!“


\par }{\PP \VS{40}Sas ode the varesave džuvľa, so dikhenas dural. Maškar lende sas e Maria Magdalena, e Salome, the e Maria – e daj le terneder Jakoboskri the Jozesoskri.

\VS{41}Kala džuvľa phirenas pal o Ježiš a kerenas pašal leste, sar sas mek andre Galileja. Sas ode mek but aver džuvľa, save leha avle andro Jeruzalem.


\par }{\SH O Ježiš parundo
\par }
{\PP \VS{42}Sar imar zaračolas, a vašoda, hoj oda sas o džives, kana pes pripravinenas pro šabat,

\VS{43}avľa o Jozef andral e Arimatija ko Pilat. Ov sas baro manuš andre Bari Rada, savo tiš užarelas o kraľišagos le Devleskro. A bi e dar avľa te mangel le Pilatostar o ťelos le Ježišoskro.

\VS{44}O Pilat pes čudaľinďa, hoj o Ježiš imar muľa. Vičinďa peske le veľiťeľis a phučľa lestar, kana muľa.

\VS{45}Sar pes dodžanľa le veľiťeľistar, hoj imar muľa, diňa o ťelos le Jozefoske.

\VS{46}O Jozef cinďa lepeda, iľa tele o ťelos le Ježišoskro a zapačarďa les andre lepeda. Thoďa les andro hrobos, so sas avrikerdo andre skala, a zaučharďa andre o vudar le bareha.

\VS{47}E Maria Magdalena the e Maria le Jozesoskri daj dikhenas, kaj les thode.




\par }\Chap{16}{\SH O Ježiš ušťel andral o meriben
\par }
{\PP \VerseOne{1}Sar imar pregeľa o šabat, e Maria Magdalena, e Salome, the e Maria, e daj le Jakoboskri, cinde voňava oleji, hoj te pomazinen le Ježišoskro ťelos.

\VS{2}Sig tosara, sar avelas avri o kham, ešebno džives andro kurko, avle ko hrobos.

\VS{3}A phenenas jekh avrake: „Ko amenge odcirdela o bar pašal o hrobos?“


\par }{\PP \VS{4}Ale sar dikhle feder, dikhle, hoj oda bar, so sas igen baro, imar hino odčhido.

\VS{5}Avke gele andro hrobos a dikhle, hoj pre čači sera bešel terno manuš, urdo andro parne gada, a daranďile pes.


\par }{\PP \VS{6}Ale ov lenge phenďa: „Ma daran tumen! Roden le Ježiš andral o Nazaret, savo sas ukrižimen? Nane kade! Ušťiľa andral o meriben. Dikhen, kade hin oda than, kaj sas thodo.

\VS{7}Džan, phenen le učeňikenge the le Peteriske: ‚Džal andre Galileja anglal tumende a ode les dikhena, avke sar tumenge anglal phenďa.‘ “


\par }{\PP \VS{8}On denašle sig avri andral o hrobos, bo igen predaranďile a izdranas daratar. Ňikaske ňič na phende, bo pes daranas.


\par }{\SH O Ježiš pes sikavel le učeňikenge
\par }
{\PP \VS{9}[Kurke sig tosara, sar ušťiľa andral o meriben, pes ešeb sikaďa la Maria Magdalenake, andral savi angloda tradňa avri efta demonen.

\VS{10}Oj oda geľa te phenel le manušenge, so leha phirenas. On pal leste rovenas a sas igen smutna.

\VS{11}A sar šunde, hoj o Ježiš dživel a hoj les dikhľa, na pačanas lake.


\par }{\PP \VS{12}Paľis pes o Ježiš sikaďa andre aver podoba duje dženenge lendar, sar džanas peskre dromeha andro gav.

\VS{13}Avke gele pale a phende oda oklenge, ale aňi lenge na pačanďile.


\par }{\PP \VS{14}Ale paľis pes sikaďa le dešujekh (11) apoštolenge, sar bešenas pašal o skamind. Pokarhinďa len vaš oda, hoj lengre jile sas zaphandle andre a na pačanďile olenge, ko les dikhle pal oda, sar ušťiľa andral o meriben.


\par }{\PP \VS{15}Phenďa lenge: „Džan pal calo svetos a vakeren o evaňjelium savorenge, kas o Del stvorinďa!

\VS{16}Oda, ko pačala a dela pes te bolel, ela zachraňimen. Ko na pačala, ela odsudzimen.

\VS{17}Ola, ko pačana, kerena kala veci: Andre miro nav tradena avri le demonen a vakerena neve čhibenca.

\VS{18}Le sapen lena andro vasta, a kajte pilehas o meribnaskro jedos, ňič lende na ela. Pro nasvale thovena o vasta a sasťona avri.“


\par }{\PP \VS{19}A paloda, sar lenca o Ježiš dovakerďa, sas ilo upre andro ňebos a bešľa peske pal e čači sera le Devleskri.

\VS{20}Paľis o učeňika gele a vakerenas všadzik o evaňjelium. O Raj lenge pomožinelas a pridžanelas pes ke lengro lav prekal o zazraki, so pes ačhenas.]

\par }{\PP Amen.

\par }