\NormalFont\ShortTitle{Micheaš}

{\MT O Micheaš



\par }\ChapOne{1}{\PP \VerseOne{1}O lav le RAJESKRO, so sas dino le Micheašiske andral o Morešet akor, sar kraľinenas andre Judsko o Jotam, o Achaz the o Chizkija\FTNT{*}{{\FR 1:1 }{\FT{Andre varesave prekladi hin leskro nav Ezechiaš.}}} – o viďeňje pal e Samarija the pal o Jeruzalem.


\par }{\SH O sudos pre Samarija the pro Jeruzalem
\par }
{\Q \VS{2}Šunen, savore narodale!

\par }{\QB Pozorin le kanenca, phuvije the sako, ko upre bešen!

\par }{\Q O Adonaj, o RAJ svedčinel pre tumende,

\par }{\QB o Raj andral peskro sveto chramos!


\par }{\Q \VS{3}Dikh, o RAJ avel pal peskro than,

\par }{\QB avel tele a phirel pal o verchi la phuvakre.


\par }{\Q \VS{4}O verchi rozdžana tel leste

\par }{\QB a o dolini pharona pro jepaš;

\par }{\Q ena sar o voskos andre jag

\par }{\QB the sar o paňi avričhido tele brehoha.


\par }{\Q \VS{5}Kada savoro pes ačhela vaš e vina le Jakoboskri

\par }{\QB the vaš o bini le Izraelitengre.

\par }{\Q Ko hino vinnovato vaš o binos le Jakoboskro?

\par }{\QB E Samarija, lakro hlavno foros!

\par }{\Q Ko hino vinnovato vaš o modlarstvo andre Judsko?

\par }{\QB Ča korkoro o Jeruzalem!


\par }{\BB \par }
{\Q \VS{6}O RAJ phenel: „Kerava la Samarijatar kopa šmeci pre maľa;

\par }{\QB than, kaj pes sadzinel e viňica.

\par }{\Q O bara pal lakre muri čhivava tele andre dolina,

\par }{\QB hoj te dičhol lakre zakladi.


\par }{\Q \VS{7}Savore lakre modli ena phagerde;

\par }{\QB savore dari, so chudňa vaš o lubipen andre lakro chramos,

\par }{\QB ena labarde andre jag.

\par }{\Q Bo ola modli peske cinďa vaš o lubipnaskro počiňiben,

\par }{\QB a vašoda pes oleha počinela pale

\par }{\QB vaš o lubipen varekhaj avrether.“


\par }{\SH O roviben the e žaľa
\par }
{\PP \VS{8}Akor o Micheaš phenďa:

\par }{\Q „Vaš oda rovava a hikinava;

\par }{\QB phirava pindrango the lango.

\par }{\Q Rovava sar o šakali

\par }{\QB a ela man žaľa sar la sova.


\par }{\Q \VS{9}Bo la Samarijakri rana pes na del te sasťarel avri;

\par }{\QB dogeľa dži andre Judsko,

\par }{\Q imar zachudňa e brana mire manušengri,

\par }{\QB o Jeruzalem.


\par }{\Q \VS{10}Ma phenen oda amare ňeprijaťeľenge andro Gat

\par }{\QB a ma roven aňi sikra!

\par }{\QB Vaľinen tumen andro prachos andro Bet-Leafra!


\par }{\Q \VS{11}Tu, so bešes andro Šafir,

\par }{\QB džaha langi a ladžaha tut.

\par }{\Q O Bet-Ecel hino andre žaľa,

\par }{\QB bo ňiko andral o Canaan

\par }{\QB leske na avľa avri te pomožinel,

\par }{\QB hoj les te chraňinel.


\par }{\Q \VS{12}Ola, ko bešen andro Marot,

\par }{\QB daraha užarenas e pomoca,

\par }{\Q bo le RAJESTAR avľa e pohroma

\par }{\QB dži paš e brana andro Jeruzalem.


\par }{\Q \VS{13}Tu, so bešes andro Lachiš,

\par }{\QB pripravin le grajen the o verdan!

\par }{\Q Tu sal odi, angle kaste chudňa

\par }{\QB e čhaj le Sionoskri te kerel o bini,

\par }{\QB bo andre tu pes arakhle o vini le Izraeloskre.


\par }{\Q \VS{14}Vašoda deha le Morešet-Gat o dari pre rozlučka;

\par }{\QB O foros Achzib klaminela le Izraeloskre kraľis.


\par }{\Q \VS{15}Tu, so bešes andre Mareša,

\par }{\QB anava pre tute le narodos, so tut domarela.

\par }{\Q O vodci le Izraeloskre denašena

\par }{\QB dži andre jaskiňa Adulam.


\par }{\Q \VS{16}Hoľin tuke o šero žaľatar

\par }{\QB vaš o čhave, savendar radisaľos,

\par }{\Q strihin tut avke sar o supos,

\par }{\QB bo zaile tuke le čhaven

\par }{\QB sar bertenošen andre aver phuv.“




\par }\Chap{2}{\SH Vigos olenge, ko trapinen le manušen
\par }
{\Q \VerseOne{1}Vigos olenge, ko gondoľinen avri o nalačhipen

\par }{\QB a pre peskre hadži plaňinen o nalačho!

\par }{\Q Sar vidňisaľol, keren oda,

\par }{\QB bo hin oda andre lengri zor te kerel.


\par }{\Q \VS{2}Žadinen peske avrengre maľi a zalen len,

\par }{\QB kamen o khera a len peske len;

\par }{\Q klamišagoha dochuden o khera

\par }{\QB a len le manušenge o ďeďictvos.


\par }{\PP \VS{3}Vašoda phenel o RAJ kada:

\par }{\Q „Me gondoľinav te mukel pre kala manuša o nalačhipen,

\par }{\QB andral savo pes na dochudena avri;

\par }{\Q imar na phirena barikanes,

\par }{\QB bo oda ela igen nalačho časos.


\par }{\Q \VS{4}Andre oda džives peske tumendar kerena pheras

\par }{\QB a asana tumendar kala žaľakra giľaha:

\par }{\Q ‚Sam calkom zňičimen.

\par }{\QB Mire manušengro ďeďictvos hino rozďelimen,

\par }{\Q o RAJ amenge les iľa het.

\par }{\QB Amare maľi diňa olenge, ko amen zaile.‘ “


\par }{\BB \par }
{\Q \VS{5}Vašoda tut na ela ňiko andro zhromažďeňje le RAJESKRO,

\par }{\QB ko tuke merinďahas avri tiri phuv le lanoha

\par }{\QB a diňahas pale sakoneske leskro phuvakro kotor.


\par }{\BB \par }
{\Q \VS{6}On prorokinen: „Ma prorokin!

\par }{\QB Pal kajse veci na kampel te prorokinel.

\par }{\QB Pre amende kajsi ladž na avela!“


\par }{\Q \VS{7}Sar šaj phučen, tumen manušale andral o Izrael:

\par }{\QB „Šaj našavel o RAJ peskri trpezľivosť?

\par }{\QB Či kerel ov kajse veci?“

\par }{\Q Mire lava anen o lačhipen oleske,

\par }{\QB ko dživel spravodľivones?


\par }{\Q \VS{8}No tumen ušťen upre

\par }{\QB pre mire manuša sar o ňeprijaťeľis.

\par }{\Q Cirden tele o plašťos pal ola,

\par }{\QB ko predžan pašal tumende andro smirom;

\par }{\QB pal ola, ko aven pale andral o mariben.


\par }{\Q \VS{9}Traden avri mire manušengre džuvľijen

\par }{\QB andral lengre šukar khera

\par }{\Q a lengre čhavendar len het

\par }{\QB miro požehnaňje pro furt.


\par }{\Q \VS{10}Ušťen a džan het!

\par }{\QB Kade tumenge na odpočovinena!

\par }{\Q Tumare bini meľarde andre kada than,

\par }{\QB vašoda hino odsudzimen pre zahuba.


\par }{\Q \VS{11}Te avľahas varesavo klamaris a phenďahas:

\par }{\QB „Prorokinava tumenge but mol the pijiben,“

\par }{\QB ov uľahas lačho prorokos kale manušenge!


\par }{\SH O RAJ zachraňinela olen, ko ačhile
\par }
{\Q \VS{12}Ale me skidava upre savoren tumendar, Jakobona,

\par }{\QB skidava upre savore Izraeliten, so ačhile.

\par }{\Q Skidava len sar le bakroren andre ohrada,

\par }{\QB sar o stados, so pes pašinel;

\par }{\QB pre oda than ela pherdo manuša.


\par }{\Q \VS{13}O Del, savo premarel o drom, džala anglal lende;

\par }{\QB predemena e brana a avena avri.

\par }{\Q Lengro Kraľis džala anglal lende,

\par }{\QB o RAJ len ľidžala.




\par }\Chap{3}{\SH O sudos upral o vodci the proroka
\par }
{\PP \VerseOne{1}Avke me phenďom:

\par }{\Q „Šunen, vodcale le Jakoboskre,

\par }{\QB tumen, so ľidžan o Izrael:

\par }{\Q Či na kamľanas te džanel,

\par }{\QB so hin spravodľivo?


\par }{\Q \VS{2}Ale tumen našťi avri ačhen o lačho,

\par }{\QB a kamen o nalačho.

\par }{\Q Cirden tele e cipa pal o manuša

\par }{\QB a o mas pal lengre kokala;


\par }{\Q \VS{3}chan tele o mas pal mire manuša,

\par }{\QB cirden pal lende tele e cipa

\par }{\QB a phageren lenge o kokala;

\par }{\Q čhingeren len sar andre piri,

\par }{\QB sar o mas andro kotlos.“


\par }{\Q \VS{4}No jekhvar tumen vičinena ko RAJ,

\par }{\QB ale ov tumenge na odphenela;

\par }{\Q andre oda časos garuvela peskro muj anglal tumende,

\par }{\QB bo tumen kerenas o nalačhipen.


\par }{\BB \par }
{\Q \VS{5}Kavke phenel o RAJ

\par }{\QB pal o proroka, so klaminen mire manušen

\par }{\Q a phenen „smirom“ olenge,

\par }{\QB ko len den te chal,

\par }{\Q ale olenca, ko len na den te chal,

\par }{\QB kamen te kerel mariben.


\par }{\Q \VS{6}Vašoda pre tumende avela e rat bi o viďeňje

\par }{\QB a o kaľipen bi o vražišagos.

\par }{\Q O kham kale prorokenge zadžala

\par }{\QB a o džives lenge kaľola andre.


\par }{\Q \VS{7}Akor pes ladžana o proroka,

\par }{\QB a ľoľona avri o vražňika;

\par }{\Q savore peske chudena o muja ladžatar,

\par }{\QB bo o RAJ lenge ňič na odphenela.


\par }{\Q \VS{8}Ale man o RAJ pherarel peskre Duchoha the peskra zoraha,

\par }{\QB del man goďi te kerel o spravodľišagos,

\par }{\Q hoj bi e dar te phenav le Jakoboske leskro nalačhipen

\par }{\QB a le Izraeloske leskro binos.


\par }{\BB \par }
{\Q \VS{9}Šunen kada, tumen, so ľidžan o kher le Jakoboskro,

\par }{\QB tumen vodcale, so ľidžan o Izrael!

\par }{\QB Tumen, so našťi avri ačhen o spravodľišagos

\par }{\QB a previsaren savoro, so hin čačipen!


\par }{\Q \VS{10}Tumen budinen o Sion le rateha

\par }{\QB a o Jeruzalem le nalačhipnaha;


\par }{\Q \VS{11}tumare vodci sudzinen vaš o prepočiňiben,

\par }{\QB tumare rašaja sikaven vaš e odmena

\par }{\QB a tumare proroka vražinen vaš o love.

\par }{\QB A paš oda pes muken pro RAJ a phenen:

\par }{\Q „Či nane o RAJ maškar amende?

\par }{\QB Ňič nalačho pes amenge na ačhela!“


\par }{\Q \VS{12}A vašoda vaš tumenge ela o Sion orimen tele sar maľa,

\par }{\QB o Jeruzalem ela rozburimen pre kopa

\par }{\QB a o chramoskro verchos zabarola sar veš.




\par }\Chap{4}{\SH O nevo Chramos andro nevo Izrael
\par }
{\Q \VerseOne{1}Andro posledna dživesa

\par }{\QB ela o verchos le RAJESKRE Chramoskro zathodo zorales;

\par }{\Q ela nekučeder le verchendar,

\par }{\QB a barardo upral savore brehi;

\par }{\QB a o manuša ke leste džana prudoha avke sar paňi.


\par }{\PP \VS{2}But narodi avena a phenena:

\par }{\Q „Aven džas upre pro verchos le RAJESKRO,

\par }{\QB andro chramos le Jakoboskre Devleskro,

\par }{\Q hoj amen te sikavel peskre droma

\par }{\QB a hoj te phiras pal leskre chodňiki.“

\par }{\Q Bo andral o Sion avela avri o zakonos

\par }{\QB a o lav le RAJESKRO andral o Jeruzalem.


\par }{\Q \VS{3}Ov anela o smirom maškar o but nipi

\par }{\QB the maškar o zorale narodi, so hine dural.

\par }{\Q Akor peske prekerena o šabľi pro motiki

\par }{\QB a o kopiji pro vinarika čhura.

\par }{\Q O narodos pro narodos na hazdela e šabľa,

\par }{\QB imar pes na sikavena te marel.


\par }{\Q \VS{4}Sako peske bešela tel peskro viňičis

\par }{\QB the tel peskro figovňikos

\par }{\Q a ňiko les imar na daravela avri

\par }{\QB bo o Nekzoraleder RAJ prevakerďa.


\par }{\Q \VS{5}Kajte savore narodi lašarena a šunena peskre devlen,

\par }{\QB amen lašaraha a šunaha ča le RAJES, amare Devles, pro furt.


\par }{\BB \par }
{\Q \VS{6}„Andre oda džives,“

\par }{\QB phenel o RAJ,

\par }{\Q „skidava upre olen, ko hine bange,

\par }{\QB a sthovava pale olen, ko sas avritradle,

\par }{\QB olen, kas dukhaďom.


\par }{\Q \VS{7}Olendar, ko hine bange, chudava te kerel o nevo narodos

\par }{\QB a olendar, ko sas odčhide dur, o zoralo narodos.

\par }{\Q O RAJ lenge vladňinela pal o verchos Sion

\par }{\QB ole dživesestar a imar pro furt.


\par }{\Q \VS{8}A tu, Jeruzalemona,

\par }{\QB e veža, khatar o Del stražinel peskre manušen,

\par }{\QB tu, o hrados le Sionoskra čhakro,

\par }{\Q aveha pale o hlavno foros andro kraľišagos, avke sar salas.“


\par }{\BB \par }
{\Q \VS{9}Soske akana kavke zorales vičines?

\par }{\QB So, nane tut kraľis?

\par }{\Q So, muľa tiro goďaver radcas,

\par }{\QB hoj pre tu avle ajse dukha

\par }{\QB sar pre džuvľi, so ločhol?


\par }{\Q \VS{10}Čhaje le Sionoskri, skurčin tut dukhatar

\par }{\QB a ispide sar e džuvľi, so ločhol,

\par }{\Q bo akana mušineha te džal avri andral o foros

\par }{\QB a bešeha pre maľa.

\par }{\Q Džaha dži andro Babilon;

\par }{\QB ode aveha zachraňimen,

\par }{\Q ode tut cinela o RAJ avri

\par }{\QB andral o vasta le ňeprijaťeľengre.


\par }{\Q \VS{11}Ale akana pes pre tute skiden but narodi

\par }{\QB a phenen: „Mi el o Jeruzalem meľardo andre!

\par }{\Q Amare jakha mi dikhen pro Sion,

\par }{\QB hoj hino telečhido!“


\par }{\Q \VS{12}Ale on na achaľon,

\par }{\QB so o RAJ gondoľinel,

\par }{\Q a na achaľon leskre plani,

\par }{\QB hoj len skidňa upre, hoj len te marel,

\par }{\Q avke sar pes skidel upre o zrnos,

\par }{\QB hoj pes te rozpučinel.


\par }{\Q \VS{13}Ušťi a rozpučin, čhaje le Sionoskri,

\par }{\QB bo me tumen dava o trastune rohi the o brondzune kopita

\par }{\QB a rozpučineha but naroden.

\par }{\Q Deha lengri korisť le RAJESKE

\par }{\QB a lengro barvaľipen le Rajeske upral caľi phuv.


\par }{\BB \par }
{\Q \VS{14}Ale akana, Jeruzalemona,

\par }{\QB skide upre o maribnaskre čati,

\par }{\Q bo o slugaďa pes rozthode

\par }{\QB pašal amare foroskre muri.

\par }{\Q Le Izraeloskre vladcas marena

\par }{\QB la pacaha pal o muj.




\par }\Chap{5}{\SH O Kraľis andral o Betlehem
\par }
{\Q \VerseOne{1}„Ale tu, Betlehem, Efrata,

\par }{\QB kajte sal nekcikneder maškar o fori andre Judsko,

\par }{\Q andral tu mange avela oda,

\par }{\QB ko vladňinela upral o Izrael.

\par }{\Q Ov sas imar čirlastar,

\par }{\QB imar le večne dživesendar.“


\par }{\Q \VS{2}O Izrael ela dino andro vasta le ňeprijaťeľenge,

\par }{\QB medik odi, ko hiňi khabňi, na ločhola le čhavores

\par }{\Q a medik okla leskre phrala na avena pale ko manuša andro Izrael.


\par }{\Q \VS{3}Ušťela upre a pašinela peskro stados

\par }{\QB andre zor le RAJESKRI,

\par }{\QB andre slava le RAJESKRE naveskri, peskre Devleskri.

\par }{\Q Dživena andro smirom,

\par }{\QB bo les ela bari pačiv dži pro agor le svetoskro.


\par }{\Q \VS{4}Ov ela amaro smirom,

\par }{\QB te avľahas pre amende e Asirija.

\par }{\QB Te pes dochudňahas andre amare pevnosťi,

\par }{\Q ačhavaha pre lende efta pasťjeren

\par }{\QB the ochto vodcen.


\par }{\Q \VS{5}On vladňinena upral e Asirija la šabľaha,

\par }{\QB upral le Nimrodoskri phuv la avricirdňa šabľaha.

\par }{\Q Amaro kraľis amen zachraňinela la Asirijatar,

\par }{\QB te avľahas pre amende

\par }{\QB a dochudňahas pes pre amari phuv.


\par }{\BB \par }
{\Q \VS{6}Ola, ko ačhena te dživel andral o Jakob,

\par }{\QB ena akor maškar aver narodi

\par }{\Q sar e rosa le RAJESTAR,

\par }{\QB sar o brišind pre čar,

\par }{\Q save pes na muken pro manuš

\par }{\QB a na užaren pro čhave le manušeskre.


\par }{\Q \VS{7}Ola, ko ačhena te dživel andral o Jakob,

\par }{\QB ena maškar o narodi,

\par }{\QB maškar o but manuša,

\par }{\Q sar o ľevos maškar o dziva džviri,

\par }{\QB sar o terno ľevos maškar o stados le bakrengro,

\par }{\Q savo avel a rozpučinel,

\par }{\QB savo čhingerel avke,

\par }{\QB hoj ňiko našťi zachraňinel.


\par }{\Q \VS{8}Tiro vast ela uprehazdlo

\par }{\QB upral ola, ko pre tu džan,

\par }{\QB a savore tire ňeprijaťeľa ena zňičimen.


\par }{\Q \VS{9}„Andre oda džives,“

\par }{\QB phenel o RAJ,

\par }{\Q „murdarava avri tire grajen

\par }{\QB a zňičinava tire maribnaskre verdana.


\par }{\Q \VS{10}Zňičinava o fori andre tiri phuv

\par }{\QB a čhivava tele savore tire pevnosťi.


\par }{\Q \VS{11}Zňičinava o čaroďejňictvo, so keres,

\par }{\QB a na ela tut vražňika.


\par }{\Q \VS{12}Zňičinava tire modli

\par }{\QB the tire sveta slupi;

\par }{\Q imar tut na klaňineha

\par }{\QB angle buči tire vastengri.


\par }{\Q \VS{13}Čhivava tutar het la Ašerakre slupi

\par }{\QB a zňičinava tire fori.


\par }{\Q \VS{14}Mira bara choľaha man pomsťinava savore narodenge,

\par }{\QB so man na kamenas te šunel.“




\par }\Chap{6}{\SH Te phirel andre pokora le Devleha
\par }
{\PP \VerseOne{1}Šunen, so phenel o RAJ:

\par }{\Q „Ušťi upre! An avri miro sudos anglo verchi;

\par }{\QB mi šunen o brehi, so kames te phenel.


\par }{\Q \VS{2}Šunen, tumen o verchi, sar o RAJ sudzinel,

\par }{\QB šunen, tumen o zorale zakladi la phuvakre!

\par }{\Q Bo o RAJ obviňinel peskre manušen

\par }{\QB a del pro sudos le Izrael.


\par }{\Q \VS{3}Manušale mire, so tumen kerďom?

\par }{\QB Thoďom pre tumende o pharipen?

\par }{\QB Odphenen mange!


\par }{\Q \VS{4}Se iľom tumen avri andral o Egipt,

\par }{\QB cinďom tumen avri andral o otroctvos;

\par }{\Q bičhaďom le Mojžiš, le Aron the la Mirijam,

\par }{\QB hoj tumen te ľidžan.


\par }{\Q \VS{5}Manušale mire, leperen tumenge,

\par }{\QB so kamelas te kerel o Balak, le Moabengro kraľis,

\par }{\QB a so leske odphenďa o Balaam, le Beoriskro čhavo.

\par }{\Q Leperen tumenge pro drom andral o Šitim andro Gilgal,

\par }{\QB hoj te džanen o spravodľiva skutki le RAJESKRE.“


\par }{\BB \par }
{\Q \VS{6}Soha šaj avav anglo RAJ?

\par }{\QB Soha šaj banďuvav anglo baro Del?

\par }{\Q Kampel mange te avel anglal leste le labarde obetenca,

\par }{\QB le beršengre gurumňorenca?


\par }{\Q \VS{7}Hin le RAJESKE pre dzeka o ezera bakre

\par }{\QB a deš ezera potoki le olejoskre?

\par }{\Q Kampel mange te del mire ešebne čhavores vaš miri vina,

\par }{\QB o plodos mire ťeloskro vaš miro binos?


\par }{\Q \VS{8}O RAJ tuke diňa te džanel, manušeja, so hin lačho.

\par }{\QB So tutar kamel?

\par }{\Q Te keres oda, so hin spravno,

\par }{\QB te presikaves o verno kamiben

\par }{\QB a te phires andre pokora tire Devleha.


\par }{\SH E vina the o trestos le Izraeloskro
\par }
{\Q \VS{9}Šun! O RAJ vičinel pro Jeruzalem

\par }{\QB – te dikhel daraha pre tiro nav hin goďaveripen:

\par }{\Q „Šun, narodona,

\par }{\QB the ola, so tumen zdžan andro foros!


\par }{\Q \VS{10}Andro khera le nalačhe manušengre

\par }{\QB hin o barvaľipen skidlo napačivalones

\par }{\QB the e prekošľi falošno vaha!


\par }{\Q \VS{11}Sar šaj zľidžav oda,

\par }{\QB te vareko falošňe važinel?


\par }{\Q \VS{12}O barvale andre kada foros hine maribnaskre manuša;

\par }{\QB hine klamara a lengri čhib hiňi falošno.


\par }{\Q \VS{13}Vašoda tut chudňom te dukhavel,

\par }{\QB hoj tut te zňičinav vaš tire bini.


\par }{\Q \VS{14}Chaha, ale na čaľoha,

\par }{\QB a furt aveha bokhalo;

\par }{\Q thoveha tuke vareso pre sera,

\par }{\QB ale na ačhela tuke oda,

\par }{\Q bo oda, so tuke kamľal te odthovel,

\par }{\QB zňičinava andro mariben.


\par }{\Q \VS{15}Sadzineha, ale na kideha upre;

\par }{\QB pučineha o olivi, ale na makheha tut le olejoha;

\par }{\QB pučineha o muštos, ale e mol na pijeha.


\par }{\Q \VS{16}Doľikerehas o nalačhe zakoni le Omriskre

\par }{\QB the savore previsarde veci le Achaboskre khereskre;

\par }{\QB dehas tut te ľidžal lengre radenca.

\par }{\Q Vašoda tut, Jeruzalemona, dava te zňičinel,

\par }{\QB tire manušen anava pre ladž

\par }{\QB a ena teledikhle savore narodendar.“




\par }\Chap{7}{\SH O trapišagos le Izraeloskro
\par }
{\Q \VerseOne{1}Vigos mange!

\par }{\Q Šunav man sar oda,

\par }{\QB ko na arakhel ňisavo ovocje

\par }{\QB aňi ňisavo hroznos andre viňica.

\par }{\Q Savoro hroznos the savore lačhe figi,

\par }{\QB save peske žadinel miro jilo,

\par }{\QB sas imar skidle upre.


\par }{\Q \VS{2}O pačivale manuša našľile andral e phuv;

\par }{\QB ňiko nane verno le Devleske.

\par }{\Q Sako ča užarel, kana šaj čhorel avri o rat.

\par }{\QB Jekh avres zachudel sar lovcos andre sita.


\par }{\Q \VS{3}Peskre vastenca džanen,

\par }{\QB sar pes kerel o nalačhipen.

\par }{\Q O vladci žadinen o dari,

\par }{\QB o sudci užaren o prepočiňiben,

\par }{\Q o zoralo rozkazinel avke, sar ov kamel,

\par }{\QB a jekhetane plaňinen, sar oda te kerel.


\par }{\Q \VS{4}O nekfeder lendar hino sar o koľakos

\par }{\QB a o nekverneder sar e ohrada le trňendar.

\par }{\Q Avľa o džives, hoj te aven marde,

\par }{\QB avke sar phenenas tumare stražňika, o proroka.

\par }{\QB Akana ela maškar tumende baro zmetkos.


\par }{\Q \VS{5}Ma pačan le susedaske,

\par }{\QB ma muken tumen pro prijaťeľis!

\par }{\Q De pozoris, so vakeres,

\par }{\QB mek the angle odi džuvľi,

\par }{\QB savi tuha pašľol.


\par }{\Q \VS{6}Bo o čhavo tele dikhel le dades,

\par }{\QB e čhaj džal pre daj,

\par }{\Q e bori pre sasuj

\par }{\QB a o ňeprijaťeľa le manušeskre hine andral leskri famelija.


\par }{\Q \VS{7}Ale me furt užarav pro RAJ,

\par }{\QB užarav pro Del mira spasakro;

\par }{\QB miro Del man šunela avri.


\par }{\SH O Izrael ušťela upre
\par }
{\Q \VS{8}Ma radisaľuv mange, ňeprijaťeľko miri!

\par }{\QB Kajte peľom, uščava upre;

\par }{\Q kajte bešav andro kaľipen,

\par }{\QB o RAJ ela miro švetlos.


\par }{\Q \VS{9}Mušinav te zľidžal le RAJESKRI choľi,

\par }{\QB bo kerďom binos angle leste.

\par }{\Q Ale paľis zaačhela vaš ma pro sudos

\par }{\QB a kerela, hoj te dochudav o čačipen.

\par }{\Q Lela man avri pro švetlos

\par }{\QB a dikhava leskro spravodľišagos.


\par }{\Q \VS{10}Paľis oda dikhela miri ňeprijaťeľka

\par }{\QB a e ladž zalela andre ola, so mange phenelas:

\par }{\Q „Kaj hino o RAJ, tiro Del?“

\par }{\QB Pre mire jakha dikhava, sar perel tele,

\par }{\QB sar pal late phirena sar pal e čik pro uľici.


\par }{\Q \VS{11}Oda džives ačhaveha pale tire muri,

\par }{\QB oda džives rozbarona tire hraňici.


\par }{\Q \VS{12}Andre oda džives ke tute avena o manuša

\par }{\QB andral e Asirija dži o Egipt,

\par }{\Q andral o Egipt dži o Eufrat,

\par }{\QB andral jekh moros dži aver,

\par }{\QB andral jekh verchos dži aver.


\par }{\Q \VS{13}La phuvatar ačhela pušťa vaš oda nalačhipen,

\par }{\QB so lakre manuša kerenas.


\par }{\SH E modľitba the e chvala
\par }
{\Q \VS{14}Pašin tire manušen tira pacaha,

\par }{\QB le bakroren, tiro ďeďictvos,

\par }{\Q so bešen korkore andro veš,

\par }{\QB kajte hine maškar o lačhe maľi.

\par }{\Q De lenge te pašinel pes andro Bašan the Gilead

\par }{\QB sar andre ola dživesa, so sas varekana.


\par }{\BB \par }
{\Q \VS{15}„Sikavava tuke mire zazraki sar akor,

\par }{\QB sar avehas avri andral o Egipt.“


\par }{\BB \par }
{\Q \VS{16}O narodi oda dikhena a ladžana pes

\par }{\QB a našavena savori peskri zor;

\par }{\Q thovena peske o vasta pro muj

\par }{\QB a na šunena pro kana.


\par }{\Q \VS{17}Ľizinena o prachos sar o sap,

\par }{\QB sar ola, so pes cirden pal e phuv.

\par }{\Q Izdraňipnaha avena avri andral peskre pevnosťi,

\par }{\QB visarena pes daratar ko RAJ, amaro Del,

\par }{\QB a darana pes tutar.


\par }{\Q \VS{18}Ko hin ajso Del sar tu,

\par }{\QB so odmukel o bini

\par }{\Q a prebačinel o nalačhipena peskre manušenge,

\par }{\QB save ačhile te dživel?

\par }{\Q Tu na sal choľamen pro furt,

\par }{\QB ale pre dzeka tuke hin te presikavel o verno kamiben.


\par }{\Q \VS{19}Tuke ela pale pharo vaš amenge,

\par }{\QB uštareha le pindrenca pre amare vini

\par }{\Q a čhiveha savore amare bini andro baro moros.


\par }{\Q \VS{20}Tu aveha verno ko Jakob

\par }{\QB a presikaveha o kamiben le Abrahamoske,

\par }{\QB avke sar diňal lav amare daden imar čirla.

\par }