\NormalFont\ShortTitle{Hozeaš}

{\MT O Hozeaš



\par }\ChapOne{1}{\PP \VerseOne{1}O lav le RAJESKRO, so avľa ko Hozeaš, ko čhavo le Beeriskro, sar andre Judsko kraľinenas o Uziaš, o Jotam, o Achaz the o Chizkija\FTNT{*}{{\FR 1:1 }{\FT{Andre varesave prekladi hin leskro nav Ezechiaš.}}} a sar andro Izrael kraľinelas o Jarobeam, o čhavo le Jehoašiskro.


\par }{\SH O Hozeaš peske lel lubňa romňake
\par }
{\PP \VS{2}Sar o RAJ ešebnovar prevakerďa ko Hozeaš, phenďa leske: „Dža a le tuke varesava lubňa romňake a ela tut o čhave andral o lubipen, bo tumari phuv kerel baro lubipen oleha, hoj pes visarďa het le RAJESTAR.“

\VS{3}Avke geľa a iľa peske romňake la Gomer, le Diblajimoskra čha. Oj ačhiľa khabňi a ločhiľa leske muršores.


\par }{\PP \VS{4}Akor phenďa o RAJ le Hozeašiske: „De leske nav Jezreel, bo imar maj marava e famelija le Jehuoskri vaš oda, hoj but dženengro rat čhorde avri andro Jezreel, a kerava o koňec le Izraeloskre kraľišagoske.

\VS{5}Andre oda džives phagerava o lukos, e zor le Izraeloskra armadakri, andre dolina Jezreel.“


\par }{\BB \par }
{\PP \VS{6}Paľis e Gomer pale ačhiľa khabňi a uľiľa lake čhajori. Akor o RAJ phenďa: „De lake nav Lo-Ruchama\FTNT{†}{{\FR 1:6 }{\FT{Oda hin „Bi e milosť“.}}}, bo imar buter na presikavava e milosť le Izraeloske a na odmukava lenge.

\VS{7}Ale le Judaskre manušenge presikavava e milosť a zachraňinava len me, o RAJ, lengro Del; na zachraňinava len aňi le lukoha aňi la šabľaha aňi le maribnaha aňi le grajenca aňi olenca, ko bešen pro graja.“


\par }{\PP \VS{8}Paloda, sar e Gomer imar preačhiľa te del te pijel la čhajora, so pes vičinel Lo-Ruchama, pale ačhiľa khabňi a uľiľa lake muršoro.

\VS{9}Akor phenďa o RAJ le Hozeašiske: „De leske nav Lo-Ami\FTNT{‡}{{\FR 1:9 }{\FT{Oda hin „Na mire manuša“.}}}, bo tumen na san mire manuša a me na som tumaro Del.“




\par }\Chap{2}{\SH O Izrael ela pale obnovimen
\par }
{\PP \VerseOne{1}„Ale jekhvar ena o Izraeliti ajci but sar e poši paš o moros, so pes na del te zrachinel aňi te zgenel. A pre oda than, kaj lenge sas phendo: ‚Na san mire manuša,‘ lenge jekhvar ela phendo: ‚Tumen san o čhave le džide Devleskre.‘

\VS{2}Akor pes o manuša andral e Judsko the andral o Izrael zdžana jekhetane, kidena peske avri jekhe vodcas a pale rozkvitňisaľona andre phuv. Oda ela baro džives le Jezreeloskro.

\VS{3}Phenen tumare phralenge: ‚Ami\FTNT{*}{{\FR 2:3 }{\FT{Oda hin „Mire manuša“.}}}!‘, a tumare pheňenge: ‚Ruchama\FTNT{†}{{\FR 2:3 }{\FT{Oda hin „Milosť“.}}}!‘ “


\par }{\SH O Izrael ela mardo vaš peskro lubipen
\par }
{\Q \VS{4}„Čhavale, dovakeren tumara dake, dovakeren lake,

\par }{\QB bo imar nane miri romňi a me na som lakro rom.

\par }{\Q Mi preačhel te dživel andro lubipen

\par }{\QB a mi visarel pes andral peskro napačivaľiben!


\par }{\Q \VS{5}Bo sar na, ta čhivava lake tele o gada

\par }{\QB a ela langi avke sar andre oda džives, sar uľiľa.

\par }{\Q Kerava latar pušťa,

\par }{\QB kerava latar avrišuki phuv

\par }{\QB a mukava la te merel le smedostar.


\par }{\Q \VS{6}Na avava jileskro ke lakre čhave,

\par }{\QB bo on hine o čhave andral o lubipen.


\par }{\Q \VS{7}Bo lengri daj kerelas o lubipen;

\par }{\QB odi, so lenca ačhiľa khabňi, kerďa o džungipen.

\par }{\Q Bo phenďa: ‚Džava pal mire pirane,

\par }{\QB save man dena maro the paňi,

\par }{\QB vlna the ľanos, olejos the pijiben.‘


\par }{\Q \VS{8}Vašoda zahradzinava lakro drom le koľakenca

\par }{\QB a zamurinava la avke, hoj na džanela khatar te džal.


\par }{\Q \VS{9}Oj denašela pal peskre pirane,

\par }{\QB ale na dochudela len;

\par }{\QB rodela len, ale na arakhela.

\par }{\Q Akor peske phenela: ‚Džav pale ke miro ešebno rom,

\par }{\QB bo akor sas mange feder sar akana!‘


\par }{\Q \VS{10}Ale oj na kamelas te pridžanel,

\par }{\QB hoj me som oda,

\par }{\QB ko la delas o zrnos, e nevi mol the o nekfeder olejos;

\par }{\Q me som oda, ko la delas but somnakaj the rup,

\par }{\QB ale oj oleha lašarelas le Baal.


\par }{\BB \par }
{\Q \VS{11}Vašoda mange lava pale miro zrnos, sar ela e žatva,

\par }{\QB the miri nevi mol, sar ela lakro časos;

\par }{\Q lava latar miri vlna the miro ľanos,

\par }{\QB save sas pre oda, hoj te učharen andre lakro langipen.


\par }{\Q \VS{12}Akana čhivava lake tele o gada a ačhela langi

\par }{\QB anglo jakha savore lakre piranengre

\par }{\QB a ňiko la našťi zachraňinela andral mire vasta.


\par }{\Q \VS{13}Zaačhavava savore lakre radišagi:

\par }{\QB lakre inepi, oslavi le Neve čhoneskre, dživesa le šabatoskre –

\par }{\QB savore lakre inepi.


\par }{\Q \VS{14}Zňičinava lakre viňici the lakre figovňika, pal save oj phenel:

\par }{\QB ‚Kada hin miro počiňiben, savo man dine mire pirane.‘

\par }{\Q Mukava len te zabarol le vešeha

\par }{\QB a chana len o dziva džviri.


\par }{\Q \VS{15}Marava la vaš ola dživesa,

\par }{\QB sar labarelas o kaďidlos le Baalenge,

\par }{\QB sar pes šukaľarelas le čeňenca the angrusenca,

\par }{\QB sar phirelas pal peskre pirane,

\par }{\QB ale pre ma bisterďa,“ phenel o RAJ.


\par }{\SH O RAJ pale presikavela o kamiben ko Izrael
\par }
{\Q \VS{16}„Vašoda la pricirdava pale ke ma;

\par }{\QB ľidžava la pre pušťa

\par }{\QB a vakerava šukares ke lakro jilo.


\par }{\Q \VS{17}Ode lake dava pale lakre viňici

\par }{\QB a kerava, hoj la Bibachtaľa dolinatar\FTNT{‡}{{\FR 2:17 }{\FT{E hebrejiko čhib: o Achor}}} te ačhel e brana la naďejakri.

\par }{\Q Odarik mange giľavela avke sar andre peskro terňipen,

\par }{\QB avke sar andre oda džives, sar avľa avri andral o Egipt.


\par }{\Q \VS{18}Andre oda džives,“ phenel o RAJ,

\par }{\QB „man vičinela
{\IT{miro rom
}}

\par }{\QB a imar man na vičinela
{\IT{miro baal}}.


\par }{\Q \VS{19}Bo me lava avri andral lakro muj o nava le Baalengre;

\par }{\QB lengre nava pes imar šoha na leperena.


\par }{\BB \par }
{\Q \VS{20}Akor phandava e zmluva mek the le dzive džvirenca,

\par }{\QB le čiriklenca the le džvirenca, so pes cirden pal e phuv,

\par }{\QB hoj tumen te na dukhaven.

\par }{\Q O lukos, e šabľa the o mariben

\par }{\QB lava het pal e phuv

\par }{\QB a dava lenge te sovel andro smirom.


\par }{\Q \VS{21}Mangavava man tuha pro furt;

\par }{\QB mangavava man tuha andro spravodľišagos the čačipen,

\par }{\QB andro kamiben the jileskeriben.


\par }{\Q \VS{22}Mangavava man tuha andre vernosť

\par }{\QB a tu sprindžareha le RAJES.


\par }{\BB \par }
{\Q \VS{23}Andre oda džives odphenava pro modľitbi,“

\par }{\QB phenel o RAJ,

\par }{\Q „phenava le ňeboske

\par }{\QB a o ňebos dela o brišind pre phuv,


\par }{\Q \VS{24}e phuv dela o zrnos, e mol the o olejos;

\par }{\QB a on barona a phenena: ‚O Del sadzinela\FTNT{§}{{\FR 2:24 }{\FT{E hebrejiko čhib: o Jezreel}}}!‘


\par }{\Q \VS{25}Zathovava mange mire manušen andre phuv

\par }{\QB a avava jileskro ke odi, kas angloda diňom nav
{\IT{Bi e milosť}}.

\par }{\Q Olenge, kas angloda diňom nav
{\IT{Na mire manuša}}, phenava:

\par }{\QB ‚Tumen san mire manuša!‘

\par }{\Q On odphenena: ‚Tu sal amaro Del!‘ “




\par }\Chap{3}{\SH O Del kamel peskre napačivale manušen
\par }
{\PP \VerseOne{1}O RAJ mange pale phenďa: „Dža, kam tira romňa, kajte hiňi lubňi a džal pal aver murš. Kam la avke, sar o RAJ kamel le Izraeloskre čhaven, kajte pes on visaren ke aver devla a rado lenge anen e obeta le hroznengre bokeľendar.“


\par }{\PP \VS{2}Avke vaš late počinďom dešupandž rupune šekli a duj šel kili jačmeňis, hoj la te cinav.

\VS{3}Phenďom lake: „Ačheha ke mande but dživesa, na kereha lubipen, na džaha pal aver murš a aňi man tuha na ela ňič.“

\VS{4}Bo o Izraeliti ačhena but dživesa bi o kraľis, bi o vodcas, bi e obeta, bi o sveta bara, bi o efodos the bi o modli.

\VS{5}Paľis pes o Izraeliti visarena a rodena le RAJES, peskre Devles, the le Davidoskre čhas, peskre kraľis. A andro posledna dživesa avena daraha anglo RAJ a prilena leskro lačhipen.




\par }\Chap{4}{\SH O RAJ obviňinel le Izrael
\par }
{\Q \VerseOne{1}Šunen o lav le RAJESKRO, Izraelitale!

\par }{\QB Bo o RAJ obviňinel le manušen, so dživen andre kadi phuv:

\par }{\Q „Nane ňiko verno aňi pačivalo andro kamiben,

\par }{\QB ňiko na prindžarel le Devles andre kadi phuv.


\par }{\Q \VS{2}Košen, klaminen, murdaren,

\par }{\QB čoren a keren o lubipen;

\par }{\Q o murdaripen pal o murdaripen,

\par }{\QB nane len imar ňisave hraňici.


\par }{\Q \VS{3}Vašoda e phuv šučol avri

\par }{\QB a savoro, so andre dživel, našľol;

\par }{\Q o dziva džviri, o čirikle,

\par }{\QB a mek the o ribi andro moros meren.


\par }{\BB \par }
{\Q \VS{4}Ňiko ňikas te na obviňinel

\par }{\QB aňi ňiko ňikas te na odsudzinel!

\par }{\QB Bo me obviňinav tumen le rašajen!


\par }{\Q \VS{5}Tumen perena dživese a rači o proroka perena tumenca;

\par }{\QB vašoda zňičinava tumara da, le Izrael!


\par }{\Q \VS{6}Mire manuša meren, bo man na prindžaren.

\par }{\Q Vašoda, hoj tumen odčhiďan o prindžaripen,

\par }{\QB me tumen odčhivava andral e rašajiko služba.

\par }{\Q Vašoda, hoj bisterďan pro zakonos tumare Devleskro,

\par }{\QB the me bisterava pre tumare čhave.


\par }{\Q \VS{7}So buter rašaja sas,

\par }{\QB buter bini kerenas angle mande;

\par }{\QB čerinava lengri slava pre ladž!


\par }{\Q \VS{8}Čaľon pro bini mire manušengre

\par }{\QB a kamen, hoj te keren o nalačhipen.


\par }{\Q \VS{9}Vašoda avke, sar cerpinena o manuša,

\par }{\QB avke cerpinena the o rašaja:

\par }{\Q Marava sodujen vaš lengre droma

\par }{\QB a počinava lenge vaš lengre skutki.


\par }{\Q \VS{10}Chana, ale na čaľona;

\par }{\QB kerena o lubipen, ale na ela len čhave,

\par }{\Q bo omukle le RAJES vaš o lubipen.


\par }{\Q \VS{11}E puraňi the e nevi mol

\par }{\QB lel e goďi mire manušendar.


\par }{\Q \VS{12}Mire manuša roden e rada paš e kaštuňi modla

\par }{\QB a vražinen peskre paľicenca, hoj pes te dodžanen so te kerel,

\par }{\Q bo o duchos le lubipnaskro len cirdel te lašarel avre devlen

\par }{\QB a oddžan le Devlestar.


\par }{\Q \VS{13}Anen peskre obeti pro verchi,

\par }{\QB labaren o kaďidlos pro uče brehi

\par }{\QB tel o dubos, topoľis the cedros,

\par }{\QB kaj hin lačho ciňos.

\par }{\Q Vašoda tumare čhaja keren o lubipen

\par }{\QB a tumare borija nane pačivale.


\par }{\Q \VS{14}Na marava tumare čhajen, hoj keren o lubipen,

\par }{\QB aňi tumare borijen, hoj nane pačivale;

\par }{\Q bo the o murša phiren pal o lubňa

\par }{\QB a anen o obeti le chramoskre lubňenca.

\par }{\QB O manuša, so na achaľon, ena zňičimen.


\par }{\Q \VS{15}Te keres, Izraelona, o lubipen,

\par }{\QB te na avel odi vina the pro Juda.

\par }{\Q Ma džan andro Gilgal te lašarel falošňe,

\par }{\QB ma phiren andro Bet-Aven,

\par }{\Q ma len vera kavke:

\par }{\QB ‚Lav vera pro džido RAJ!‘


\par }{\Q \VS{16}O Izrael hino zacato sar e zacato gurumňi.

\par }{\QB Šaj les akana o RAJ pašinel

\par }{\QB pre bari maľa sar le bakrores?


\par }{\Q \VS{17}O manuša le Izraeloskre\FTNT{*}{{\FR 4:17 }{\FT{E hebrejiko čhib: o Efrajim}}} pes oddine le modlenge;

\par }{\QB muk len avke!


\par }{\Q \VS{18}Sar dopijen e mol,

\par }{\QB džan te kerel o lubipen;

\par }{\QB lengre vladara kamen buter e ladž sar e slava.


\par }{\Q \VS{19}E balvaj len pačarela andre peskre kridli a odphurdela;

\par }{\QB lengre obeti lenge anena e ladž.“




\par }\Chap{5}{\SH O sudos pro Izrael
\par }
{\Q \VerseOne{1}„Šunen kada, rašajale!

\par }{\QB Phundraven o kana, Izraelitale!

\par }{\Q Šunen mištes, tumen e famelija le kraľiskri!

\par }{\QB Bo kada sudos hin pre tumende!

\par }{\Q Ačhiľan pascake prekal e Micpa,

\par }{\QB san nacirdle sar e sita pro verchos Tabor.


\par }{\Q \VS{2}O vzburenci dogele imar igen dur andro murdaripen,

\par }{\QB ale me len savoren marava.


\par }{\Q \VS{3}Me prindžarav le Efrajim;

\par }{\QB o Izrael nane garudo angle mande.

\par }{\Q Tu kerehas lubipen, Efrajimona;

\par }{\QB o Izrael hino meľardo andre.


\par }{\Q \VS{4}Lengre skutki lenge na domuken

\par }{\QB te avel pale ke peskro Del,

\par }{\Q bo o duchos le lubipnaskro hin andre lende;

\par }{\QB na prindžaren le RAJES.


\par }{\Q \VS{5}O baripen le Izraeloskro svedčinel pre leste.

\par }{\QB O Izrael, o Efrajim, perel pre peskre bini,

\par }{\QB the o Juda perela lenca.


\par }{\Q \VS{6}Peskre bakrenca the stadenca džan

\par }{\QB te rodel le RAJES,

\par }{\Q ale na arakhena les,

\par }{\QB bo pes lendar odcirdňa.


\par }{\Q \VS{7}Na sas verna le RAJESKE,

\par }{\QB bo anenas pro svetos ňevlastne čhaven;

\par }{\Q sar oslavinena o inepos le Neve čhoneskro,

\par }{\QB ov len zňičinela the lengre maľenca.


\par }{\BB \par }
{\Q \VS{8}Trubinen pro rohos andre Gibea,

\par }{\QB pre truba andre Rama;

\par }{\QB trubinen zorales pro mariben andro Bet-Aven! Pal tute, Benjamin!


\par }{\Q \VS{9}O Efrajim ela zňičimen andre oda džives,

\par }{\QB sar les karhinava;

\par }{\Q maškar o kmeňi le Izraeloskre

\par }{\QB phenava oda, so pes čačes ačhela.


\par }{\Q \VS{10}O raja le Judaskre hine

\par }{\QB sar ola, ko čerinen la phuvakre hraňici.

\par }{\QB Čhivava pre lende avri miri choľi sar paňi.


\par }{\Q \VS{11}O Efrajim igen cerpinela,

\par }{\QB ela roztrušimen paš o sudos,

\par }{\QB bo radišagoha džalas pal o modli.


\par }{\Q \VS{12}Me avava sar o moľos le Efrajimoske

\par }{\QB a sar o kirňiben le Judaske.


\par }{\Q \VS{13}Sar o Efrajim dikhľa peskro nasvaľiben

\par }{\QB a o Juda peskri rana,

\par }{\Q akor geľa o Efrajim andre Asirija

\par }{\QB a mangľa le bare kraľis vaš e pomoca.

\par }{\Q Ale ov tumenge našťi pomožinel

\par }{\QB aňi našťi sasťarel tumare rani.


\par }{\Q \VS{14}Bo me avava sar o ľevos pro Efrajim

\par }{\QB a sar o terno ľevos pro Juda.

\par }{\Q Me! Me korkoro len čhingerava pro kotora;

\par }{\QB džava len te cirdel het a ňiko len na zachraňinela.


\par }{\Q \VS{15}Akor džava a visarava man pale pre miro than,

\par }{\QB medik peske na udžanena e vina

\par }{\QB a na rodena miro muj.

\par }{\Q Sar lenge ela igen phares,

\par }{\QB akor man rodena igen zorales.“




\par }\Chap{6}{\SH O Izrael pes na visarel le binendar
\par }
{\QB \VerseOne{1}„Aven džas pale ko RAJ! Ov amen čhingerďa pro kotora, ale ov amen the sasťarela;

\par }{\Q ov amen zraňinďa,

\par }{\QB ale ov amenge the phandela andre o rani.


\par }{\Q \VS{2}Pal o duj džives amen obdžiďarela,

\par }{\QB pro trito džives amen hazdela upre,

\par }{\QB hoj te dživas angle leskro muj.


\par }{\Q \VS{3}Aven, sprindžaras le RAJES!

\par }{\QB Keras sa, hoj les te sprindžaras.

\par }{\Q Avke sar hin isto, hoj o kham avela avri,

\par }{\QB avke hin isto the oda, hoj ov avela;

\par }{\Q avela sar o brišind, so avel jesone the jarone,

\par }{\QB sar o brišind, so poľivinel e phuv.


\par }{\BB \par }
{\Q \VS{4}So te kerel tuha, Efrajimona?

\par }{\QB So te kerel tuha, Judona?

\par }{\Q Se tumaro kamiben ke ma hin sar e chmara tosara,

\par }{\QB abo sar e rosa, so sig našľol.


\par }{\Q \VS{5}Vašoda tumen kresinavas prekal o proroka,

\par }{\QB murdaravas tumen le lavenca andral miro muj

\par }{\QB a miro sudos avel avri sar o švetlos.


\par }{\Q \VS{6}Bo me, o Del, kamav tumaro verno kamiben a na e obeta;

\par }{\QB buter kamav, hoj man te prindžaren,

\par }{\QB sar hoj mange te anen o labarde obeti.


\par }{\Q \VS{7}Ale on prephagle miri zmluva imar paš o Adam\FTNT{*}{{\FR 6:7 }{\FT{O Adam šaj el o ešebno manuš, abo o cikno gavoro paš o Jordan.}}};

\par }{\QB ode mange sas napačivale.


\par }{\Q \VS{8}O Gilead hin o foros le nalačhe manušengro,

\par }{\QB pre leskre uľici hin pherdo rat.


\par }{\Q \VS{9}Sar o zbujňika užaren, hoj pre varekaste te chučen,

\par }{\QB avke keren o rašaja;

\par }{\Q murdaren le manušen pro drom andro Šichem;

\par }{\QB keren baro nalačhipen!


\par }{\Q \VS{10}Dikhľom o strašno džungipen andro Izrael:

\par }{\QB O Efrajim ode kerel baro lubipen;

\par }{\QB o Izrael hino meľardo andre.


\par }{\Q \VS{11}A the prekal tumende, manušale andral e Judsko,

\par }{\Q hin pripravimen o džives, kana skidena upre o trestos.

\par }{\BB \par }
{\Q Kamav te anel pale mire zaile manušen.“




\par }\PoetryChap{7}{\Q \VerseOne{1}„Ale sar kamav le Izrael te sasťarel avri,

\par }{\QB sikavel pes e vina le Efrajimoskri

\par }{\QB the o nalačhe skutki la Samarijakre.

\par }{\Q Bo thoven avri le manušenca;

\par }{\QB o živaňis rozmarel o kher,

\par }{\QB o zbujňika avri pro uľici občoraren!


\par }{\Q \VS{2}Na len peske andre goďi,

\par }{\QB hoj me na bisterav pre lengro nalačhipen,

\par }{\Q ale lengre bini len avke obkľučinen,

\par }{\QB hoj hine furt angle mire jakha.


\par }{\BB \par }
{\Q \VS{3}Peskre nalačhipnaha keren radišagos le kraľiske

\par }{\QB a peskre klamišagoha le vladarenge.


\par }{\Q \VS{4}Savore hine lubara;

\par }{\QB hine sar o rozlabardo bov,

\par }{\QB andre savo o pekaris na mušinel te čhivel kašta,

\par }{\Q kanastar rozkerďa o chumer dži akor,

\par }{\QB medik leske na avela upre.


\par }{\Q \VS{5}Andre oda džives, sar amaro kraľis kerďa e oslava,

\par }{\QB leskre uradňika mačile la moľatar

\par }{\QB a ov pes pridiňa paš o barikane.


\par }{\Q \VS{6}He, lengre jile labonas sar bov andre peskre nalačhe plani;

\par }{\QB caľi rat lengri choľi thuvisaľolas

\par }{\QB a tosara rozlabiľa sar bari jag.


\par }{\Q \VS{7}Savore hine rozlabarde sar bov

\par }{\QB a chan tele peskre vladaren;

\par }{\Q savore lengre kraľa peren tele,

\par }{\QB ale ňiko lendar ke ma na vičinel.


\par }{\BB \par }
{\Q \VS{8}O Efrajim pes mišinel avre narodenca;

\par }{\QB o Efrajim hino e marikľi,

\par }{\QB so na sas previsarďi a prilabiľa.


\par }{\Q \VS{9}Leskri zor chan tele o cudzinci,

\par }{\QB ale ov olestar na džanel;

\par }{\Q o bala leske chudle te šivisaľol,

\par }{\QB ale aňi olestar na džanel.


\par }{\Q \VS{10}O baripen le Izraeloskre manušengro svedčinel pre lende,

\par }{\QB ale the avke pes na visaren pale ko RAJ, ke peskro Del,

\par }{\QB aňi les na roden vaš oda savoro.


\par }{\Q \VS{11}O Efrajim hino sar e holubica,

\par }{\QB sig peha del te thovel avri, bi e goďi;

\par }{\Q maj vičinel pre pomoca andro Egipt

\par }{\QB a maj džal andre Asirija.


\par }{\Q \VS{12}Sar džana, nacirdava pre lende miri sita,

\par }{\QB cirdava len tele sar le čiriklen;

\par }{\QB zachudava len sar šunava, hoj pes zdžan.


\par }{\Q \VS{13}Vigos lenge, bo mandar odgele!

\par }{\QB Ena zňičimen, bo pes mange ačhade!

\par }{\Q Me len kamav te cinel avri,

\par }{\QB ale on pre ma vakeren o klamišagi.


\par }{\Q \VS{14}Na modľinen pes ke ma andral calo jilo,

\par }{\QB ča roven pre peskre hadži.

\par }{\Q Vaš o zrnos the vaš e mol pes čhingeren pro ťelos,

\par }{\QB ale mandar pes visaren.


\par }{\Q \VS{15}Me len sikavavas a davas len zor,

\par }{\QB ale on pre mande gondoľinen avri o nalačhe plani!


\par }{\Q \VS{16}Na visaren pes ko Nekbareder,

\par }{\QB hine sar o bango lukos.

\par }{\Q Lengre vladara ena murdarde la šabľaha

\par }{\QB angle lengri sprosto čhib,

\par }{\Q vašoda lendar asana andro Egipt.“




\par }\Chap{8}{\SH O RAJ odsudzinel le Izrael vaš o modlarstvo
\par }
{\Q \VerseOne{1}„Prithoven o trubi paš o muj!

\par }{\QB O orlos kružinel upral o kher le RAJESKRO,

\par }{\Q bo prephagle miri zmluva

\par }{\QB a ačhade pes pre miro zakonos.


\par }{\Q \VS{2}O Izrael ke ma vičinel:

\par }{\QB ‚Devla amaro, amen tut prindžaras!‘


\par }{\Q \VS{3}Ale o Izrael odčhiďa oda, so hin lačho;

\par }{\QB vašoda pre leste džala o ňeprijaťeľis.


\par }{\Q \VS{4}O manuša peske ačhade le kraľen,

\par }{\QB ale bijal mande;

\par }{\Q ačhade peske le rajen,

\par }{\QB ale mandar na phučle.

\par }{\Q Kerde peske o rupune the o somnakune modli

\par }{\QB pre peskri zahuba.


\par }{\Q \VS{5}Me odčhiďom\FTNT{*}{{\FR 8:5 }{\FT{E hebrejiko čhib: ov odčhiďa}}} la Samarijakra somnakuňa gurumňora.

\par }{\QB Miri choľi pre lende labol!

\par }{\QB Našťi aven žuže? Mek dži kana?


\par }{\Q \VS{6}Se the ola modla kerďa o manuš andral o Izrael.

\par }{\QB Oda nane Del!

\par }{\Q Ela phagerďi pro kotorora –

\par }{\QB odi somnakuňi gurumňi andral e Samarija!


\par }{\Q \VS{7}Sadzinen e balvaj

\par }{\QB a skidena e vichrica!

\par }{\Q O klasos barola bi o zrnos,

\par }{\QB na kerela pes lestar ňisavo aro.

\par }{\Q A kajte pes lestar kerďahas aro,

\par }{\QB chana oda o cudzinci.


\par }{\Q \VS{8}O Izrael hino zňičimen;

\par }{\QB akana hino maškar o narodi

\par }{\QB sar e phagerďi piri, savi ňiko na kamel.


\par }{\Q \VS{9}Bo on gele andre Asirija

\par }{\QB sar o dzivo somaris, so phirel upre tele korkoro;

\par }{\QB o Efrajim peske cinelas le piranen.


\par }{\Q \VS{10}Kajte peske cinelas le piranen andral o narodi,

\par }{\QB me len akana skidava upre pro sudos.

\par }{\Q Maj našavena e zor tel o pharipen le bare kraľiskro.


\par }{\Q \VS{11}O Efrajim peske ačhaďa but oltara pre obeta vaš o binos,

\par }{\QB no ola oltara leske ačhile o thana, kaj kerel o binos.


\par }{\Q \VS{12}Pisinďom lenge igen but veci andral miro zakonos,

\par }{\QB ale on len lenas sar vareso cudzo.


\par }{\Q \VS{13}Kajte mange anen o obeti sar o daros

\par }{\QB a chan o mas le obetengro,

\par }{\QB le RAJESKE nane pre dzeka.

\par }{\Q Akana peske leperela pre lengro nalačhipen,

\par }{\QB marela len vaš o bini

\par }{\QB a džana pale andro Egipt.


\par }{\Q \VS{14}O Izrael bisterďa pre peskro Stvoriťeľis

\par }{\QB a ačhavelas o palaca,

\par }{\QB o Juda kerďa but ohradzimen fori.

\par }{\Q Ale me pre lengre fori bičhavava e jag

\par }{\QB a zlabarela lengre hradi.“




\par }\Chap{9}{\SH O Izrael chudela o trestos, so peske zaslužinel
\par }
{\Q \VerseOne{1}Ma radisaľuv, Izrael, ma thoven baripen avke sar aver narodi,

\par }{\QB bo na sanas verna tumare Devleske!

\par }{\Q Rado sanas, sar tumenge počinenas vaš o lubipen

\par }{\QB pre dojekh than, kaj rozpučinen o zrnos.


\par }{\Q \VS{2}O humnos the o lisos pre mol len na čaľarela;

\par }{\QB e mol len sklaminela.


\par }{\Q \VS{3}Na ačhena te bešel

\par }{\QB andre phuv le RAJESKRI;

\par }{\Q o Efrajim džala pale andro Egipt

\par }{\QB a andre Asirija chana o nažužo chaben.


\par }{\Q \VS{4}Na rozčhivena e moľakri obeta le RAJESKE,

\par }{\QB peskre obetenca leske na ena pre dzeka.

\par }{\Q Ola obeti lenge ena sar o maro la žaľakro,

\par }{\QB sako, ko lendar chala, pes meľarela;

\par }{\Q he, lengro maro ela ča prekal lende,

\par }{\QB ňič olestar pes na anela pre obeta andro kher le RAJESKRO.


\par }{\BB \par }
{\Q \VS{5}So kamen te kerel andro džives la oslavakro,

\par }{\QB andro džives le RAJESKRE ineposkro?


\par }{\Q \VS{6}Kajte denašlehas la pohromatar,

\par }{\QB o Egipt len skidela,

\par }{\QB a ena parunde andro Memfis.

\par }{\Q Lengre vzacna rupune veci zabarona la pokrivaha,

\par }{\QB lengre stani zalena o koľaka.


\par }{\Q \VS{7}Avle o dživesa le trestoskre –

\par }{\QB avle o dživesa le počiňibnaskre.

\par }{\QB O Izrael olestar mi džanel!

\par }{\Q Vašoda, hoj keren igen but bini a našťi man avri ačhen,

\par }{\QB o prorokos hino tumenge dilino,

\par }{\QB o murš le Devleskre duchoha nagoďaver.


\par }{\Q \VS{8}O prorokos hino bičhado le Devlestar, hoj te stražinel le Efrajim,

\par }{\QB ale pre savore leskre droma hine thode o pasci

\par }{\QB a hin les ňeprijaťeľa mek the andro kher leskre Devleskro.


\par }{\Q \VS{9}Hine igen nalačhe andre peskre skutki,

\par }{\QB avke sar sas akor andre Gibea.

\par }{\Q O Del na bisterela pre lengro nalačhipen

\par }{\QB a marela len vaš lengre bini.


\par }{\BB \par }
{\Q \VS{10}O RAJ phenel: „Sar arakhľom le Izrael,

\par }{\QB sas oda avke, sar te arakhel o hrozni pre pušťa;

\par }{\Q sar te dikhel o ešebno ovocje pro figovňikos.

\par }{\Q Ale sar gele ko Baal-Peor

\par }{\QB a pošvecinde pes la modlake la Ladžake,

\par }{\QB ačhile ajse džungale sar odi veca, so kamenas.


\par }{\Q \VS{11}E slava le Efrajimoskri ľecinela het sar o čiriklo –

\par }{\QB na uľona lenge čhave aňi na ločhona aňi na ačhena khabne.


\par }{\Q \VS{12}Kajte bararena avri čhaven,

\par }{\QB me lendar savoren lava.

\par }{\Q Vigos lenge,

\par }{\QB bo me man lendar visarava het!


\par }{\Q \VS{13}Dikhľom le Efrajim sar le Tir\FTNT{*}{{\FR 9:13 }{\FT{Abo: sar o palmi}}},

\par }{\QB sadzimen pro šukar than;

\par }{\QB ale o Efrajim mušinela te ľidžal peskre čhaven pro murdaripen.“


\par }{\BB \par }
{\Q \VS{14}De len, Devla –

\par }{\QB so len deha?

\par }{\Q De len, hoj te na ločhon

\par }{\QB a te na el len andro koľina thud!


\par }{\SH O sudos le RAJESKRO pro Izrael
\par }
{\Q \VS{15}O RAJ phenel: „Chudňom len našťi avri te ačhel

\par }{\QB vaš savoro lengro nalačhipen andro Gilgal.

\par }{\Q Vaš o nalačhipen, so keren,

\par }{\QB len tradava avri andral miro kher.

\par }{\Q Imar len na kamava,

\par }{\QB savore lengre vodci pes mange ačhade.


\par }{\Q \VS{16}O Efrajim hino mardo tele,

\par }{\QB leskre koreňa šučile avri,

\par }{\QB na anena ovocje.

\par }{\Q Kajte len ela čhave,

\par }{\QB me olen, kas avke kamen, murdarava.“


\par }{\BB \par }
{\Q \VS{17}Miro Del len odčhivela, bo les na šunenas;

\par }{\QB ačhena tulakenge maškar o narodi.




\par }\Chap{10}{\SH O Izrael the o kraľis ena marde vaš e modloslužba
\par }
{\Q \VerseOne{1}O Izrael hino sar o viňičis, pre savo hin pherdo hrozni,

\par }{\QB a barol leske igen but ovocje.

\par }{\Q So buter leske barol ovocje,

\par }{\QB buter oltara kerel;

\par }{\Q so buter leskri phuv barvaľol,

\par }{\QB šukareder sveta slupi ačhavel.


\par }{\Q \VS{2}Lengre jile hine falošna

\par }{\QB a akana mušinena te cerpinel vaš peskri vina.

\par }{\Q O Del phagerela lengre oltara

\par }{\QB a zňičinela lengre sveta slupi.


\par }{\Q \VS{3}Imar maj phenena: „Nane amen kraľis,

\par }{\QB bo na darahas pes le RAJESTAR.

\par }{\Q Ale kajte amen uľahas kraľis,

\par }{\QB so šaj kerďahas prekal amende?“


\par }{\Q \VS{4}Vakeren prazdna lava,

\par }{\QB len falošňe vera a phanden o zmluvi.

\par }{\Q Vašoda le sudostar ačhel sar o jedovato koľakos

\par }{\QB pre orimen maľa.


\par }{\SH O modlara le modlenca ena odľigende andre Asirija
\par }
{\Q \VS{5}O manuša andral e Samarija pes daran

\par }{\QB pal odi somnakuňi gurumňi andro Bet-Aven\FTNT{*}{{\FR 10:5 }{\FT{Oda hin: o kher le nalačhipnaskro}}}.

\par }{\Q Lakre manuša pal late rovena,

\par }{\QB the lakre rašaja, o modlara,

\par }{\Q ola, ko radisaľonas lakre šukaribnastar,

\par }{\QB bo hiňi lendar iľi het.


\par }{\Q \VS{6}The kadi modla ela ľigenďi andre Asirija

\par }{\QB sar e obeta le bare kraľiske.

\par }{\Q E ladž avela pro Efrajim,

\par }{\QB ladžala pes o Izrael vaš peskre plani.


\par }{\Q \VS{7}E Samarija ela zňičimen;

\par }{\QB lakro kraľis ela sar o kaštoro pro paňi.


\par }{\Q \VS{8}Zňičimen ena o uče thana andro Aven\FTNT{†}{{\FR 10:8 }{\FT{Oda hin: o thana le nalačhipnaskre
}}},

\par }{\QB o binos le Izraeloskro,

\par }{\Q o kraki the o koľaka barona

\par }{\QB pre lengre oltara.

\par }{\Q Akor phenena le verchenge: „Učharen amen andre!“

\par }{\QB a le brehenge: „Peren pre amende!“


\par }{\BB \par }
{\Q \VS{9}Ole dživesendar, kanastar kerďan o binos andre Gibea,

\par }{\QB na preačhiľan, Izraelona.

\par }{\QB Či na avela pale o mariben pro nalačhe andre Gibea?


\par }{\Q \VS{10}Te kamava, marava len:

\par }{\QB O narodi pes pre lende zdžana,

\par }{\QB hoj len te phanden vaš lengre dvojita bini.


\par }{\SH Izrael sadzinel o nalačho, skidela upre o nalačhipen
\par }
{\Q \VS{11}O Efrajim hino sar e treňimen avri gurumňori,

\par }{\QB so rado marel avri e pšeňica,

\par }{\Q ale me thovava o jarmos pre lakri šukar meň:

\par }{\QB tradava le Efrajim andre phari buči,

\par }{\QB o Juda orinela,

\par }{\QB o Jakob phagerela o hrudi.


\par }{\Q \VS{12}Sadzinen tumenge o spravodľišagos,

\par }{\QB skiden o verno kamiben,

\par }{\QB prekopaľinen tumenge e naorimen maľa,

\par }{\Q bo hin o časos te rodel le RAJES,

\par }{\QB medik na avela

\par }{\QB a na dela o spravodľišagos pre tumende sar brišind.


\par }{\Q \VS{13}Ale tumen sadzinďan o nalačhipen,

\par }{\QB skidňan upre o nalačhe skutki

\par }{\QB a chanas o ovocje le klamišagoskro,

\par }{\QB bo mukenas tumen pre tumari zor\FTNT{‡}{{\FR 10:13 }{\FT{Abo: pre tumaro drom}}}

\par }{\QB the pre tumare but slugaďa.


\par }{\Q \VS{14}E maribnaskri vika avela pre tumare manuša

\par }{\QB a savore tumare ohradzimen fori ena zňičimen,

\par }{\QB avke sar o kraľis Šalman zňičinďa o Bet-Arbel andro mariben,

\par }{\QB sar sas o daja peskre čhavenca rozpučimen pre phuv.


\par }{\Q \VS{15}Avke kerava tumenca, manušale andral o Betel,

\par }{\QB bo tumaro nalačhipen hino baro.

\par }{\QB Soča vidňisaľola, o kraľis andral o Izrael ela calkom zňičimen.




\par }\Chap{11}{\SH Kajte pes visaren het, o Del len kamel
\par }
{\Q \VerseOne{1}„Sar sas o Izrael terno, kamavas les

\par }{\QB a andral o Egipt vičinďom mire čhas.


\par }{\Q \VS{2}Ale so buter pre lende vičinavas,

\par }{\QB buter mandar džanas het;

\par }{\Q obetinenas le Baaloske

\par }{\QB a le modlenge labarenas o kaďidlos.


\par }{\Q \VS{3}Me somas oda, ko le Efrajim sikavelas te phirel;

\par }{\QB me len lavas pro vasta,

\par }{\QB ale on na sprindžarde, hoj oda somas me, ko len sasťarelas.


\par }{\Q \VS{4}Ľidžavas len le lačhipnaskre lanenca, le kamibnaskre špargenca,

\par }{\QB somas sar oda, ko lenge podhazdelas o jarmos pal e meň,

\par }{\QB banďuvavas ke lende tele a davas len te chal,


\par }{\Q \VS{5}hoj te na džan pale andro Egipt,

\par }{\QB ale akana lenge vladňinela e Asirija,

\par }{\QB bo pes na kamenas te visarel le binendar.


\par }{\Q \VS{6}E šabľa predžala leskre forenca,

\par }{\QB zňičinela leskre falošne proroken\FTNT{*}{{\FR 11:6 }{\FT{Abo: lengre brani}}}

\par }{\QB a chala len tele vaš lengre plani.


\par }{\Q \VS{7}Mire manuša pes mandar furt kamen te visarel het –

\par }{\QB vičinen ko Baal\FTNT{†}{{\FR 11:7 }{\FT{Abo: ko Nekbareder}}},

\par }{\QB ale ov len na hazdela upre.“


\par }{\SH Na omukela len
\par }
{\Q \VS{8}„Sar šaj tut omukav, Efrajimona?

\par }{\QB Sar šaj tut dav andre, Izraelona?

\par }{\QB Sar šaj tut zňičinav avke sar o foros Adma?

\par }{\QB Sar šaj tuha kerav avke sar le foroha Cebojim?\FTNT{‡}{{\FR 11:8 }{\FT{Kala duj fori sas zňičimen jekhetane la Sodomaha the la Gomoraha.}}}

\par }{\Q Miro jilo andre ma previsaľol,

\par }{\QB miro kamiben ke tu andre ma labol.


\par }{\Q \VS{9}Na marava tut mira bara choľaha,

\par }{\QB na zňičinava pale le Efrajim,

\par }{\QB bo me som Del, na manuš,

\par }{\QB o Sveto Del maškar tumende

\par }{\QB a na avava pre tumende la choľaha.“


\par }{\SH Anela len pale andro Izrael
\par }
{\Q \VS{10}„On džana pal o RAJ,

\par }{\QB ov gravčinela sar ľevos;

\par }{\QB sar ov gravčinela,

\par }{\QB leskre čhave izdrana a avena pal o zapados.


\par }{\Q \VS{11}Avena a izdrana sar o čirikle andral o Egipt,

\par }{\QB sar o holubici andral e Asirija,

\par }{\QB a dava lenge pale te bešel andre peskre khera,“

\par }{\QB phenel o RAJ.




\par }\PoetryChap{12}{\Q \VerseOne{1}O Efrajim man obkľučinel le klamišagenca,

\par }{\QB o Izrael mange klaminel,

\par }{\Q the o Juda pes furt ačhavel pro Del,

\par }{\QB pro verno the sveto Del.


\par }{\Q \VS{2}O Efrajim pes čaľarel la balvajaha,

\par }{\QB calo džives denašel pal e vichodno balvaj,

\par }{\QB kerel furt buter klamišagos the mariben.

\par }{\Q Phandel e zmluva la Asirijaha

\par }{\QB a le Egiptoske bičhavel o olivovo olejos.


\par }{\Q \VS{3}O RAJ del pro sudos le Juda;

\par }{\QB kamel te marel le Jakob vaš oda, sar dživel;

\par }{\QB te počinel leske vaš oda, sar kerel.


\par }{\SH O Izrael mušinel te avel pale ko Del le Jakoboskro
\par }
{\Q \VS{4}Imar andro per peskra dake chudňa le phrales la petatar;

\par }{\QB marelas pes le Devleha peskra manušeskra zoraha;


\par }{\Q \VS{5}marelas pes le aňjeloha a domarďa les;

\par }{\QB rovelas a mangelas peske o požehnaňje.

\par }{\Q Arakhľa les andro Betel

\par }{\QB a ode leha vakerelas –


\par }{\Q \VS{6}le RAJEHA, le Nekzoraleder Devleha,

\par }{\QB leskro nav hin o RAJ!


\par }{\Q \VS{7}Avke akana visar tut pale ke tiro Del,

\par }{\QB doľiker o verno kamiben the o spravodľišagos

\par }{\QB a užar furt pre tiro Del!


\par }{\SH Zaslužinen peske o trestos
\par }
{\Q \VS{8}Le kupcas hin andro vasta o falošna vahi

\par }{\QB a rado klaminel.


\par }{\Q \VS{9}O Efrajim phenďa:

\par }{\QB „Barvaľiľom, hin man igen but;

\par }{\QB a ňiko pre ma našťi phenel,

\par }{\QB hoj dochudňom o barvaľipen napačivales.“


\par }{\Q \VS{10}Ale me som o RAJ, tiro Del,

\par }{\QB savo tut iľa avri andral o Egipt;

\par }{\Q pale tuke dava te bešel andro stani,

\par }{\QB sar varekana pro inepos le Stankengro.


\par }{\Q \VS{11}Vakeravas ko proroka,

\par }{\QB davas len but viďeňja

\par }{\QB a vakeravas prekal lende andro podobenstva.


\par }{\Q \VS{12}Hin andro Gilead e modloslužba?

\par }{\QB Ola manuša ena zňičimen!

\par }{\Q Obetinenas le biken andro Gilgal?

\par }{\QB Lengre oltara ena sar o bara pre kopa pre orimen maľa!


\par }{\BB \par }
{\Q \VS{13}O Jakob denašľa andre phuv Aram;

\par }{\QB o Izrael služinelas, hoj te dochudel la romňa;

\par }{\QB vaš e džuvľi stražinelas o stadi.


\par }{\Q \VS{14}Prekal o prorokos o RAJ iľa avri le Izrael andral o Egipt

\par }{\QB a prekal o prorokos les stražinelas.


\par }{\Q \VS{15}O Efrajim igen choľarďa le RAJES,

\par }{\QB vašoda les mukela andre vina vaš oda rat, so čhorďa avri,

\par }{\QB a leskro Raj leske visarela pale e ladž, so kerďa.




\par }\Chap{13}{\SH O Izrael ela zňičimen vaš leskro modlarstvo
\par }
{\Q \VerseOne{1}Sar o Efrajim vakerelas, o manuša izdranas;

\par }{\QB sas barardo andro Izrael,

\par }{\QB ale kerďa o binos le Baaloha a muľa.


\par }{\Q \VS{2}Ale the akana mek furt keren o bini

\par }{\QB a keren peske o trastune modli;

\par }{\QB o modli šukares kerde le rupestar,

\par }{\QB savore hine e buči le majstroskri.

\par }{\Q Vakerel pes pal lende:

\par }{\QB „On obetinen le manušen\FTNT{*}{{\FR 13:2 }{\FT{Abo: o manuša, so obetinen}}} a čumiden le gurumňoren!“


\par }{\Q \VS{3}Vašoda našľona sar e tosarutňi chmara,

\par }{\QB našľona sig sar e rosa,

\par }{\QB sar o phus, so hino odphurdlo andral o humnos,

\par }{\QB abo sar o thuv, so džal avri prekal e oblaka.


\par }{\BB \par }
{\Q \VS{4}„Ale me som o RAJ, tiro Del,

\par }{\QB savo tut iľa avri andral o Egipt.

\par }{\Q Na viznavineha avre devles, ča man;

\par }{\QB ňisavo aver zachrancas nane, ča me!


\par }{\Q \VS{5}Starinavas man pal tu pre pušťa,

\par }{\QB andre avrišuki phuv.


\par }{\BB \par }
{\Q \VS{6}Sar len davas te chal, čaľile;

\par }{\QB čaľile a lengro jilo ačhiľa barikano,

\par }{\QB vašoda pre ma bisterde.


\par }{\Q \VS{7}Avke prekal lende avava sar o ľevos,

\par }{\QB sar o leopardos, so užarel paš o drom.


\par }{\Q \VS{8}Chučava pre lende sar e medveďica, savake ile le ciknen;

\par }{\QB rozčhingerava lenge e hruďa

\par }{\QB a chava len sar e ľevica –

\par }{\QB o dziva džviri len čhingerena pro kotora.


\par }{\BB \par }
{\Q \VS{9}Kada hin tiro koňec, Izraelona,

\par }{\QB bo džas pre mande – pre oda, ko tuke šaj pomožinel.


\par }{\Q \VS{10}Kaj hino tiro kraľis,

\par }{\QB hoj tut te zachraňinel andre savore tire fori?

\par }{\Q Kaj hine tire vladara, saven tuke mangehas:

\par }{\QB ‚De man kraľis the vladaren!‘?


\par }{\Q \VS{11}Avke tut diňom choľaha kraľis

\par }{\QB a choľaha les tutar iľom het.


\par }{\SH O RAJ imar na odlela o sudos pal o Izrael
\par }
{\Q \VS{12}E vina le Efrajimoskri hiňi zapisimen andro zvitkos

\par }{\QB a o trestos hino pripravimen vaš leskro binos.


\par }{\Q \VS{13}Avle pre leste o dukha sar pre khabňi džuvľi,

\par }{\QB ale ov nane o goďaver čhavo,

\par }{\QB bo sar avel o časos te uľol,

\par }{\QB ov na kamel te avel avri andral la dakro per.


\par }{\BB \par }
{\Q \VS{14}Cinava kale manušen avri andral e zor le Šeoloskri\FTNT{†}{{\FR 13:14 }{\FT{Oda hin o than, kaj hine o mule.}}}?

\par }{\QB Cinava len avri andral o meriben?

\par }{\Q Kaj hin tire rani, ó meriben?

\par }{\QB Kaj hin tiro trňos, ó Šeol?

\par }{\Q Imar mange na ela pharo vaš tumenge!


\par }{\BB \par }
{\Q \VS{15}Kajte o Izrael kvitňisaľol maškar o phrala,

\par }{\QB avela e vichodno balvaj, e balvaj le RAJESTAR,

\par }{\QB a phurdela la pušťatar;

\par }{\Q avke leskre prameňa šučona avri

\par }{\QB a andre leskri chaňig našľola o paňi.

\par }{\QB Odi balvaj lestar lela savore vzacna veci.“




\par }\PoetryChap{14}{\Q \VerseOne{1}E Samarija ľidžala e vina,

\par }{\QB bo pes vzburinďa pre peskro Del.

\par }{\Q Lakre manušen murdarena la šabľaha,

\par }{\QB lakre čhaven rozpučinena pre phuv

\par }{\QB a le khabne džuvľen rozparinena.


\par }{\SH O prorokos vičinel le Izrael te kerel pokaňje
\par }
{\Q \VS{2}Visar tut pale ko RAJ, Izraelona, ke tiro Del,

\par }{\QB bo angle tire bini tuke poddžanas o pindre.


\par }{\Q \VS{3}Len tumenca o lava,

\par }{\QB visaren tumen ko RAJ

\par }{\QB a phenen leske:

\par }{\Q „Odmuk amenge savore amare bini

\par }{\QB a prile amen lačhe jileha,

\par }{\Q hoj e chvala andral amaro muj tuke te el

\par }{\QB sar o biki pre obeta.


\par }{\Q \VS{4}E Asirija amen na zachraňinela,

\par }{\QB na džaha te bešel pro graja

\par }{\Q a na phenaha ole vecenge,

\par }{\QB so kerďam amare vastenca: ‚Amare devla!‘,

\par }{\QB bo tu sal lačhejileskro ko široti.“


\par }{\SH O Del pale požehňinela le Izrael
\par }
{\Q \VS{5}O RAJ phenel:

\par }{\QB „Anava mire manušen pale ke ma.

\par }{\Q Kamava len andral calo miro jilo,

\par }{\QB bo imar na som pre lende choľamen.


\par }{\Q \VS{6}Avava sar e rosa le Izraeloske,

\par }{\QB rozkvitňisaľola sar e ľaľija

\par }{\QB a mukela o koreňa sar o cedri andro Libanon.


\par }{\Q \VS{7}Barona leske o neve konara,

\par }{\QB ela šukar sar e oliva

\par }{\QB a voňinela sar o cedri andro Libanon.


\par }{\Q \VS{8}O manuša pale bešena tel leskro ciňos

\par }{\QB a barona sar e pšeňica\FTNT{*}{{\FR 14:8 }{\FT{hebrejiko čhib: sadzinena e pšeňica}}};

\par }{\Q kvitňisaľona sar o viňičis,

\par }{\QB lengri slava ela sar e libanoňiko mol.


\par }{\Q \VS{9}Akor phenela o Efrajim: ‚So man chal le modlenca?

\par }{\Q Kamav te odphenel pre tiro kamiben,

\par }{\QB te dikhel mire jakhenca pre tute.

\par }{\Q Avke avava sar o smrekos furt zeleno,

\par }{\QB anava tiro ovocje.‘ “


\par }{\BB \par }
{\Q \VS{10}Oda, ko hin goďaver, mi achaľol kale vecenge!

\par }{\Q Oda, ko mištes rozsudzinel, mi prindžarel len!

\par }{\Q O droma le RAJESKRE hine čače,

\par }{\QB o spravodľiva pal lende phiren,

\par }{\QB ale o binošna pre lende peren.

\par }