\NormalFont\ShortTitle{Jonaš}

{\MT O Jonaš



\par }\ChapOne{1}{\SH O Jonaš denašel het le Devlestar
\par }
{\PP \VerseOne{1}O lav le RAJESKRO avľa ko Jonaš, ko čhavo le Amitajoskro:

\VS{2}„Ušťi a dža andre oda baro foros Ninive a vaker pre leste zorales, bo leskro nalačhipen avľa dži upre anglal mande.“


\par }{\PP \VS{3}Ale o Jonaš ušťiľa, hoj te denašel het le RAJESTAR andro Taršiš. Geľa tele andre Joppa, kaj arakhľa loďa, savi ode džalas. Počinďa vaš o drom a geľa andre loďa, hoj lenca te džal het le RAJESTAR andro Taršiš.


\par }{\PP \VS{4}Ale o RAJ bičhaďa zoraľi balvaj pro moros a avľa bari burka a imar dičholas, hoj e loďa rozperela.

\VS{5}O namorňika pre loďa pes daranas a chudle sako te vičinel pre peskro del. Chudle te čhivkerel andro moros o veci andral e loďa, hoj te el lokeder.

\par }{\PP Ale o Jonaš peske geľa tele andre loďa te pašľol a zorales zasuča.

\VS{6}Avľa paš leste o kapitanos la loďakro a phenďa leske: „Sar šaj soves? Ušťi, vičin ke tiro Del! Či peske pre amende na leperela, hoj te na meras.“


\par }{\PP \VS{7}Akor o namorňika peske phende: „Aven, čhivas o losi a dodžanaha pes, ko hin oda, angle kaste pes ačhiľa kada nalačhipen.“ Avke čhide o losi a o losos peľa pro Jonaš.

\VS{8}Phučle lestar: „Akana amenge phen, soske pre amende avľa kada nalačhipen? Savi hin tiri buči a khatar sal? Andral savi phuv the narodos sal?“


\par }{\PP \VS{9}O Jonaš lenge phenďa: „Me som Hebrejis a lašarav le RAJES, le ňeboskre Devles, savo stvorinďa o moros the e phuv.“


\par }{\PP \VS{10}Akor ola murša igen predaranďile a phende leske: „S'oda kerďal?“ Dodžanle pes, hoj denašel le RAJESTAR, bo o Jonaš lenge oda phenďa.

\VS{11}Phučle lestar: „So amenge kampel tuha te kerel, hoj te preačhel e burka pro moros?“ Bo o moroskre vlni pes hazdenas upre furt buter a buter.


\par }{\PP \VS{12}Ov lenge phenďa: „Chuden man a čhiven man andro moros a o moros peske bešela tele. Bo džanav, hoj angle mande pre tumende avľa kadi bari burka.“


\par }{\PP \VS{13}Ale o murša veslinenas savora zoraha, hoj pes te dochuden la loďaha pre šuki phuv. No na delas pes, bo o moroskre vlni pes hazdenas upre furt buter a buter.

\VS{14}Akor vičinenas pro RAJ: „Jaj, Devla! Ma domuk, hoj te meras vaš o dživipen kale manušeskro! Ma rachin amenge e vina vaš oda manuš! Se tu sal o RAJ a kerďal avke, sar tuke sas pre dzeka.“

\VS{15}Paľis ile le Jonaš, čhide les andro moros a o moroskre vlni peske bešle tele.

\VS{16}Akor ola murša chudle igen te daral le RAJESTAR, obetinde leske obeta a denas les veri.




\par }\Chap{2}{\SH O Jonaš pes modľinel andre riba
\par }
{\PP \VerseOne{1}A o RAJ bičhaďa e bari riba, hoj te nakhavel le Jonaš. O Jonaš sas andro per la ribakro trin dživesa the trin rača.


\par }{\PP \VS{2}O Jonaš pes modľinelas andral e riba ko RAJ, ke peskro Del,

\VS{3}a phenďa:

\par }{\Q „Andral miro pharipen vičinavas pro RAJ

\par }{\QB a ov man šunďa avri;

\par }{\Q dži telal andral o svetos le mulengro pre tu vičinavas,

\par }{\QB hoj mange te pomožines,

\par }{\QB a tu šunďal miro hangos.


\par }{\Q \VS{4}Čhiďal man andre hlbina maškar o baro moros,

\par }{\QB hoj man o prudos te učharel andre.

\par }{\Q Savore tire bare paňa the zorale vlni

\par }{\QB predžanas prekal ma.


\par }{\Q \VS{5}A phenďom mange:

\par }{\QB ‚Kajte som odčhido tire jakhendar,

\par }{\QB the avke dikhava tiro sveto Chramos.‘


\par }{\Q \VS{6}O paňa man zaile dži o kirlo,

\par }{\QB o moros man calkom zaučharďa andre,

\par }{\QB le moroskri čar pes mange zapačarďa pašal o šero.


\par }{\BB \par }
{\Q \VS{7}Geľom tele dži paš o nekteleder zakladi le verchengre;

\par }{\Q e phuv pal ma phandľa andre

\par }{\QB peskre brani pro furt.

\par }{\Q Ale tu, RAJEJA, Devla miro,

\par }{\QB cirdňal avri miro dživipen andral e Bari chev.


\par }{\BB \par }
{\Q \VS{8}Sar andre mande miri duša merelas,

\par }{\QB akor man zagondoľinďom pre tu, RAJEJA,

\par }{\QB a miri modľitba avľa dži ke tiro sveto Chramos.


\par }{\Q \VS{9}Ola manuša, save lašaren le devlen, so nane pre ňisoste,

\par }{\QB omuken peskro verno kamiben.


\par }{\Q \VS{10}Ale me tuke kamav te anel e obeta le bare paľikeribnaha

\par }{\QB a kamav te doľikerel ola lava, so tut diňom.

\par }{\QB E zachrana avel le RAJESTAR!“


\par }{\PP \VS{11}Akor o RAJ phenďa la ribake, hoj te čhungarel avri le Jonaš pre šuki phuv, a oj oda kerďa.




\par }\Chap{3}{\SH O manuša andral o Ninive keren pokaňje
\par }
{\PP \VerseOne{1}Akor o lav le RAJESKRO avľa dujtovar ko Jonaš:

\VS{2}„Ušťi a dža andre oda baro foros Ninive a phen leske oda, so tuke phenava.“

\VS{3}O Jonaš ušťiľa a geľa andro Ninive, avke sar leske phenďa o RAJ. O Ninive sas ajso baro foros, hoj kampelas trin džives, hoj les o manuš te predžal.


\par }{\PP \VS{4}O Jonaš avľa andro foros, pregeľa jekhedživeseskro drom a kazinelas: „Mek saranda (40) džives a o Ninive ela zňičimen!“

\VS{5}Akor o nipi andral o Ninive pačanďile le Devleske. Dine avri o postos a savoredžene lendar, le nekbarederestar dži o nekcikneder, pes urde andro gada le gonestar.


\par }{\PP \VS{6}Sar pes pal oda došunďa o kraľis andral o Ninive, ušťiľa pal peskro tronos, čhiďa tele o plašťos, urďa pes andro gada le gonestar a bešľa peske andro prachos.

\VS{7}A diňa te džanel andro Ninive: „Kada tumenge phenel o kraľis the leskre uradňika: ňisavo manuš aňi džviros aňi gurumňi aňi bakro te na chal ňisavo chaben aňi pes te na pašinel aňi te na pijel paňi.

\VS{8}Ale o manuša the o džviri pes mi uren andro gada le gonestar a mi vičinen ko Del. Sako pes mi visarel peskre nalačhe dživipnastar the peskre nalačhe skutkendar.

\VS{9}Ko džanel, či o Del na čerinela peskro gondoľišagos a či leske na ela pharo vaš amenge a či pes na odvisarela peskra bara choľatar, hoj te na meras?“


\par }{\PP \VS{10}Sar o Del dikhľa, hoj pes visarde peskre nalačhe dživipnastar, avľa leske pharo vaš lenge a na kerďa ňič olestar, so phenelas, hoj kerela.




\par }\Chap{4}{\SH O Jonaš rušel pro Del
\par }
{\PP \VerseOne{1}Ale le Jonašiske pes oda dičholas igen namištes a choľisaľiľa.

\VS{2}Paľis pes modľinelas ko RAJ: „Jaj, RAJEJA! Či oda na phenďom, mek sar somas khere? Vašoda kamľom te denašel andro Taršiš, bo džanavas, hoj tu, Devla, sal kamibnaskro, jileskro the trpezľivo. Tu sal barvalo andro lačhipen a tuke hin pharo te bičhavel e pohroma.

\VS{3}Avke akana, RAJEJA, le mandar miro dživipen, bo feder mange hin te merel sar te dživel.“


\par }{\PP \VS{4}Ale o RAJ lestar phučľa: „Hin oda mištes, hoj choľisaľiľal?“


\par }{\PP \VS{5}O Jonaš geľa avri vichodňe le forostar a ačhiľa ode. Ode peske kerďa streškica a bešľa peske andro ciňos, hoj te dikhel, so pes ačhela le foroha.

\VS{6}O RAJ, o Del, diňa te barol avri upral o Jonaš bari rastlina, savi leske kerelas o ciňos upral o šero, hoj leske te el feder. A o Jonaš oleske igen radisaľiľa.

\VS{7}Ale pre aver džives sig tosara bičhaďa o Del varesave kirmes, savo rozchaľa odi rastlina, a odi rastlina šučiľa avri.

\VS{8}Sar avľa avri o kham, bičhaďa o Del e tači vichodno balvaj a o kham labarelas o šero le Jonašiskro avke, hoj leske sas igen namištes. Kamelas te merel a phenďa: „Feder mange hin te merel sar te dživel!“


\par }{\PP \VS{9}Ale o Del phenďa le Jonašiske: „Hin oda mištes, hoj tut choľares vaš odi rastlina?“

\par }{\PP O Jonaš leske odphenďa: „He, hin! Choľamen som pro meriben!“


\par }{\PP \VS{10}O RAJ leske phenďa: „Tuke hin pharo pal kodi rastlina, pal savi tut na trapinďal aňi na starinďal, so tel jekh rat bariľa avri a tel jekh rat šučiľa avri?

\VS{11}A mange te na avel pharo vaš oda baro foros Ninive, andre savo hin buter sar 120 000 manuša, save na džanen te rozprindžarel, so hin lačho a so nalačho, a the vaš ola but džviri?“

\par }