\NormalFont\ShortTitle{1. Peter}

{\MTB Ešebno ľil le

\par }{\MT Peteriskro



\par }\ChapOne{1}{\SH O pozdravos
\par }
{\PP \VerseOne{1}Me, o Peter, o apoštolos le Ježišoskro Kristoskro, pisinav tumenge le Devleskre avrikidle manušenge, save dživen sar cudzinci a san rozčhide andro Pontus, andre Galacija, andre Kapadokija, andre Azija the andre Bitinija,

\VS{2}saven peske o Del, amaro Dad, anglal kidňa avri pre peskro planos a pošvecinďa peskre Duchoha, hoj te aven poslušna le Ježišoske Kristoske a pokropimen leskre rateha.

\par }{\PP Mi del tumen o Del pherdo milosť the smirom!


\par }{\SH E džiďi naďej
\par }
{\PP \VS{3}Lašaras le Devles, savo hino o Dad amare Rajeskro le Ježišoskro Kristoskro! Bo andre peskri bari milosť amen diňa o nevo dživipen the e džiďi naďej, sar uštaďa le Ježiš Kristus andral o meriben,

\VS{4}hoj te chudas o ďeďictvos, savo šoha na preačhel, na musaľol aňi na kirňol a hino garudo andro ňebos prekal tumende.

\VS{5}Prekal tumende, kas e zor le Devleskri prekal o pačaben chraňinel pre zachrana. Odi zachrana hiňi pripravimen te sikavel pes andro posledno časos.

\VS{6}Radisaľon olestar, kajte mek akana pro sikra mušinen te predžal le pharipnaha prekal o všelijaka skuški.

\VS{7}Vašoda, hoj pes te sikavel tumaro preskušimen pačaben, so hin vzacneder sar o somnakaj, savo našľola. Bo avke sar o somnakaj pes preskušinel andre jag, avke pes mušinel te preskušinel the tumaro pačaben. A akor chudena o lašariben, e slava the e pačiv andre oda džives, sar pes sikavela o Ježiš Kristus.

\VS{8}Šoha les na dikhľan a the avke les kamen; aňi akana les na dikhen, ale pačan andre leste a radisaľon ajse radišagoha, savo pes aňi na del avri te phenel, a san naplňimen la slavaha.

\VS{9}Bo dochuden e zachrana prekal tumare duši, so hin o cieľos tumare pačabnaskro.


\par }{\PP \VS{10}Kadi zachrana igen rodenas a skuminenas o proroka, save prorokinenas pal e milosť le Devleskri, savi sas pripravimen prekal tumende.

\VS{11}A skuminenas, kana oda časos ela a sar oda avela, a o Duchos le Kristoskro, savo sas andre lende, anglal phenelas avri pal o cerpišagi le Kristoskre the pal e slava, so avela paľis.

\VS{12}Lenge sas sikado, hoj na služinenas peske, ale tumenge, sar vakerenas pal ola veci, save akana sas phende tumenge prekal ola džene, ko tumenge kazinenas o evaňjelium andre zor le Svete Duchoskri, savo sas bičhado andral o ňebos. Mek the o aňjela tužinen te dikhel andre kala veci.


\par }{\SH Aven sveta
\par }
{\PP \VS{13}Vašoda gondoľinen pal oda, so keren. Aven strižba a muken tumen igen pre milosť le Devleskri, so tumenge ela diňi, sar pes sikavela o Ježiš Kristus.

\VS{14}Sar o poslušna čhave ma den tumen te ľidžal ole žadoscenge, so tumen sas varekana, sar mek na džanenas o čačipen.

\VS{15}Ale avke sar hino sveto Oda, ko tumen vičinďa, the tumen aven sveta andre savoreste, so keren.

\VS{16}Bo hin pisimen: „{\IT{Aven sveta, bo me som sveto!}}“


\par }{\PP \VS{17}A te vičinen „Dado“ le Devles – savo na kerel rozďjel maškar o manuša, ale sudzinel sakones pal leskre skutki – ta dživen daraha anglo Del, medik san sar cudzinci pre kadi phuv.

\VS{18}Se džanen, hoj andral tumaro marno dživipen, so zďeďinďan pal tumare dada, na sanas avricinde le somnakaha aňi le rupoha, save našľona,

\VS{19}ale le vzacne Kristoskre rateha. Ov sar o bakroro bi e chiba the bi o binos

\VS{20}sas pre oda imar anglal avrikidlo mek angle oda, sar o Del kerďa o svetos, ale sas sikado andro posledna dživesa prekal tumende.

\VS{21}Prekal leste pačan andro Del, savo les uštaďa andral o meriben a diňa les e slava, hoj tumaro pačaben the tumari naďej te avel andro Del.


\par }{\PP \VS{22}Avke akana, te imar obžužarďan tumare duši oleha, hoj sanas poslušna le čačipnaske, hoj te kamen le phralen čače kamibnaha, kamen jekh avres žuže jileha.

\VS{23}Se uľiľan mek jekhvar, na andral o semenos, so kirňol, ale andral o semenos, so na kirňol: andral o džido the večno lav le Devleskro.

\VS{24}Bo hin pisimen:

\par }{\Q „{\IT{Savore manuša hine sar e čar}}

\par }{\QB {\IT{a caľi lengri slava hiňi sar e kvitka pre maľa.}}

\par }{\Q {\IT{E čar šučol avri a lakri kvitka perel tele,}}


\par }{\QB \VS{25}{\IT{ale o lav le Rajeskro ačhel pro furt.}}“

\par }{\MM A oda hin oda lav, savo pes tumenge kazinelas sar evaňjelium.




\par }\Chap{2}{\SH O Ježiš hino o džido bar
\par }
{\PP \VerseOne{1}Vašoda odčhiven tumendar savori choľi, savore pľetki, dojekh klamišagos the zavisť a ma aven dujemujengre.

\VS{2}Sar o čhavore, save mekča akana uľile, mangen tumenge o žužo duchovno thud, hoj lestar te baron a te aven zachraňimen,

\VS{3}te imar koštoľinďan oda, hoj o Raj hino lačho.


\par }{\PP \VS{4}Aven ke leste, ko džido bar, savo sas odčhido le manušendar, ale anglo Del avrikidlo the igen vzacno.

\VS{5}The tumen sar o džide bara den tumen te zabudinel andro duchovno kher, hoj tumendar te ačhen o sveta rašaja, save anena o duchovna obeti, save ena pre dzeka le Devleske prekal o Ježiš Kristus.

\VS{6}Vašoda hin pisimen andro Lav le Devleskro:

\par }{\Q „{\IT{Thovav pro Sion o hlavno bar,}}

\par }{\QB {\IT{o avrikidlo the igen vzacno bar;}}

\par }{\Q {\IT{oda, ko andre leste pačala,}}

\par }{\QB {\IT{na ladžala pes.}}“


\par }{\PP \VS{7}Oda bar hino vzacno tumenge, ko pačan, ale olenge, ko na pačan, hino sar:

\par }{\Q „{\IT{O bar, so odčhide o murara,}}

\par }{\QB {\IT{ačhiľa pre stavba hlavno}},


\par }{\Q \VS{8}{\IT{o bar, pre savo pes demen,}}

\par }{\QB {\IT{the e skala, pre savi peren}}.“

\par }{\MM Ola, ko na šunen oda lav, peren pre oda bar, bo o Del oda avke kamelas.


\par }{\PP \VS{9}Ale tumen san o avrikidle manuša, o kraľika rašaja, o sveto narodos a le Devleskre zvlaštna manuša, hoj te vakeren avri ola bare veci, so kerel o Del, savo tumen vičinďa avri andral o kaľipen andre peskro igen šukar švetlos.

\VS{10}Tumen varekana na sanas le Devleskre manuša, no akana san leskre manuša; varekana sanas bi e milosť le Devleskri, ale akana la chudňan.


\par }{\SH Dživen sar le Devleskre služobňika
\par }
{\PP \VS{11}Phralale mire, phenav tumenge sar olenge, ko nane khere kade pre phuv a ko ča pal kadi phuv predžan: Zľikeren tumen le ťelesne žadoscendar, so pes maren tumara dušaha!

\VS{12}Dživen mištes tumaro dživipen maškar ola, ko na pačan, kajte pre tumende namištes vakeren sar pro živaňa, hoj te dikhen tumare lačhe skutki a te lašaren le Devles andre oda Džives, sar avela.


\par }{\PP \VS{13}O Raj kamel, hoj tumen te podden savore manušengre autoritenge: či le kraľiske sar le nekbaredereske,

\VS{14}abo le vladarenge. Bo ov len bičhavel te marel olen, ko namištes keren, a te lašarel olen, ko keren mištes.

\VS{15}Se le Devleskri voľa hin, hoj te keren o lačhipen a oleha te phanden o muja le nagoďaver manušenge, save na džanen, so vakeren.

\VS{16}Dživen sar o slobodna manuša, ale tumari sloboda ma použinen sar e zamjenka te kerel o nalačhipen; dživen sar o sluhi le Devleskre.

\VS{17}Važinen tumenge savore manušen, le phralen kamen, le Devlestar daran a le kraľis den pačiv.


\par }{\SH Te zľidžal o pharipen sar o Raj
\par }
{\PP \VS{18}A tumen, o sluhi, andre savori dar anglo Del, podden tumen tumare rajenge, ale na ča olenge, save hine lačhe the jileskre, ale the le nalačhenge.

\VS{19}Se oda hin e milosť le Devleskri, te vareko andro žužo svedomje anglo Del zľidžal o pharipen a cerpinel, kajte ňič nalačho na kerďa.

\VS{20}Bo so tumen hin olestar, hoj ľikeren avri, sar tumen maren, te tumen keren o bini? Ale te mištes keren a the avke cerpinen bi e vina a ľikeren avri, kada hin le Devleske pre dzeka.

\VS{21}Se pre oda sanas le Devlestar vičimen, bo the o Kristus cerpinelas vaš tumenge a sikaďa tumenge sar te dživel, hoj te keren avke sar ov.


\par }{\Q \VS{22}{\IT{Ov šoha na kerďa binos,}}

\par }{\QB {\IT{aňi o klamišagos šoha na sas andre leskro muj.}}


\par }{\MM \VS{23}Sar les košenas, ov na košelas pale, a sar cerpinelas, ov pes na vihražinelas, ale savoreha pes mukelas pre oda, ko čačipnaha sudzinel.

\VS{24}Ov korkoro ľigenďa amare bini peskre ťeloha pro kerestos, hoj amen te meras le binenge a te dživas le čačipnaske. Leskre ranenca sasťiľan avri.

\VS{25}Bo sanas sar o našade bakrore, ale akana avľan pale ko Pasťjeris, ke Oda, ko pes starinel pal tumare duši.




\par }\Chap{3}{\SH Pal o džuvľa the pal o murša
\par }
{\PP \VerseOne{1}Avke the tumen o džuvľa, podden tumen tumare romenge. A te varesave lendar na pačan le Devleskre laveske, anen len bi o lava paš o Del, tumare dživipnaha,

\VS{2}oleha, hoj dikhena tumaro žužo dživipen andre sveto dar anglo Del.

\VS{3}Tumaro šukariben te na avel avruno, hoj tumenge dena te kerel o bala pro šere, figinena pre tumende o somnakaj, abo urena tumen andro barvale gada.

\VS{4}Ale tumaro šukariben te avel garudo andro jilo, oda, so ačhel pro furt, o jemno the pokorno duchos, so hin igen vzacno anglo Del.

\VS{5}Bo kavke pes varekana šukaľarnas the o sveta džuvľija, save pačanas andro Del a poddenas pes peskre romenge,

\VS{6}avke sar e Sara, savi šunelas le Abraham a vičinelas les „rajeja“. Tumen san lakre čhaja, te keren oda, so hin lačho, a na den tumen ňisoha te daravel avri.


\par }{\PP \VS{7}Avke the tumen o murša, gondoľinen, sar dživen tumare romňijenca, a presikaven lenge e pačiv sar le slabeder nadobenge, bo the on hine jekhetane tumenca o ďeďički le Devleskre dživipnaskre. A avke na ela tumare modľitben ňisave prekažki.


\par }{\SH Te ľikerel avri andro cerpišagos
\par }
{\PP \VS{8}A pro koňec phenav mek kada: aven savore jednotna, jileskre, kamen jekh avres, aven milosťiva the pokorna.

\VS{9}Ma den pale o nalačho le nalačhipnaha abo o košiben le košibnaha, ale keren oda visara, tumen žehňinen, bo pre oda san vičimen, hoj te zďeďinen o požehnaňje.

\VS{10}Bo hin pisimen:

\par }{\Q „{\IT{Oda, ko kamel, hoj les te avel bachtalo dživipen,}}

\par }{\QB {\IT{a kamel te dikhel o lačhe dživesa,}}

\par }{\Q {\IT{mi zľikerel peskri čhib le nalačhestar the peskre vušta,}}

\par }{\QB {\IT{hoj te na vakerel o klamišagos,}}


\par }{\Q \VS{11}{\IT{mi visarel pes le nalačhestar}}

\par }{\QB {\IT{a mi kerel o lačhipen}}

\par }{\QB {\IT{a mi rodel o smirom andral calo jilo.}}


\par }{\Q \VS{12}{\IT{Bo le Rajeskre jakha dikhen pro spravodľiva manuša}}

\par }{\QB {\IT{a leskre kana šunen lengro mangipen,}}

\par }{\Q {\IT{ale o Raj džal pre ola džene,}}

\par }{\QB {\IT{save keren namištes}}.“


\par }{\PP \VS{13}A ko tumenge ubľižinela, te igen kamena te kerel o lačhipen?

\VS{14}Ale kajte cerpinďanas vaš o čačipen, bachtale san. A ma daran tumen lendar, aňi ma predaran.

\VS{15}Ale den le Kristus pačiv sar le svete Rajes andre tumare jile. Aven furt pripravimen te odphenel sakoneske, ko tumendar phučľahas pal odi naďej, savi tumen hin.

\VS{16}Ale keren oda polokes, andro smirom the andro žužo svedomje, hoj pes te ladžan ola džene, save namištes vakeren pal tumaro pačivalo dživipen le Kristoha.

\VS{17}Bo feder hin, te oda hin e voľa le Devleskri, te cerpinel vaš o lačho sar vaš o nalačho.

\VS{18}Se the o Kristus cerpinelas jekhvar a pro furt, o spravodľivo vaš o ňespravodľiva, hoj tumen te anel ko Del. Sas murdardo andro ťelos, ale obdžiďardo andro Duchos.

\VS{19}A andre oda Duchos geľa te vakerel le duchenge andre bertena,

\VS{20}olenge, ko varekana na šunenas, sar o Del ľikerelas avri a užarelas pre lende andro dživesa le Noachoskre, medik pes ačhavelas o korabos, andre savo pes zachraňinde le paňestar ča frima manuša, oda sas ochto džene.

\VS{21}Oda paňi sas o angluno obrazis le boľipnaskro, savo akana zachraňinel the tumen. O boľipen nane te žužarel pes la meľatar pal o ťelos, ale oda hin o mangipen ko Del vaš o žužo svedomje. A oda tumen akana zachraňinel prekal ada, hoj o Ježiš ušťiľa andral o meriben

\VS{22}a geľa andro ňebos a hino pal e čači sera le Devleske a hin leske poddine o aňjela, o autoriti the o zora.




\par }\Chap{4}{\SH Sar te dživel o sveto dživipen
\par }
{\PP \VerseOne{1}Te o Kristus kavke cerpinďa vaš amenge pro ťelos, ta the tumen pes vizbrojinen kajse gondoľišagoha, bo oda, ko cerpinďa pro ťelos, preačhiľa te kerel o binos.

\VS{2}Vašoda, medik dživen pre phuv, ma dživen imar pal o manušeskre žadosci, ale pal e voľa le Devleskri.

\VS{3}Se imar dos dživenas avke, sar dživen o bijedevleskre manuša. Ňisostar tumen na ladžanas, dživenas andro nalačhe žadosci, mačarenas tumen la moľaha, mulatinenas, pijenas a služinenas le džungale modlenge.

\VS{4}A sar imar lenca oda na keren a na dživen, avke rozmukles sar on, čudaľinen pes oleske a namištes pal tumende vakeren.

\VS{5}Ola manuša pes jekhvar ačhavena anglo Del, savo hino pripravimen te sudzinel le džiden the le mulen.

\VS{6}Se vašoda pes vakerelas o evaňjelium the le mulenge, hoj te aven sudzimen pal oda, sar dživenas andro ťelos, ale hoj te dživen andro duchos avke, sar kamel o Del.


\par }{\PP \VS{7}O koňec savoreske hino pašes. Vašoda aven goďaver the strižba, hoj te aven pripravimen pes te modľinel.

\VS{8}Ale anglal savoreste, kamen jekh avres bare kamibnaha, bo o kamiben učharel andre but bini.

\VS{9}Presikaven e pačiv jekh avreske, bi o dudrišagos.

\VS{10}Sar o lačhe chulaja, saven o Del diňa všelijaka dari, služinen jekh avreske, sako ole duchovne daroha, so chudňa.

\VS{11}Te vareko vakerel, mi vakerel sar o lava le Devleskre; te vareko služinel, mi kerel oda andral e zor, so les del o Del, hoj te avel andre savoreste barardo o Del prekal o Ježiš Kristus, bo leske patrinel e slava the e zor pro furt. Amen.


\par }{\SH Sar te cerpinel sar kresťanos
\par }
{\PP \VS{12}Mire lačhe phralale, ma čudaľinen tumen la jagake, savi pre tumende avľa, hoj tumen te skušinel, sar te pes tumenge ačhiľahas vareso čudno.

\VS{13}Ale radisaľon vašoda, hoj cerpinen vaš o Kristus, hoj te radisaľon bares the akor, sar pes sikavela leskri slava.

\VS{14}Te tumenge keren ladž vaš le Kristoskro nav, bachtale san, bo o Duchos la slavakro, o Duchos le Devleskro, ačhel pre tumende.

\VS{15}Ale ňiko tumendar te na cerpinel sar vrahos, živaňis abo zbujňikos, vaj sar oda, ko pes thovel andre savoreste.

\VS{16}Ale te cerpinel vareko sar kresťanos, te na pes ladžal, ale mi bararel le Devles vašoda, hoj šaj ľidžal kada nav.

\VS{17}Imar hin e ora, hoj o Del te chudel o sudos peskre manušendar. Ale te pes chudela ešeb amendar, savo ela o koňec ole dženengro, ko na šunen o evaňjelium le Devleskro?

\VS{18}Avke sar hin pisimen:

\par }{\Q „{\IT{Te pes o čačipnaskro}}

\par }{\QB {\IT{ča ajci-ajci zachraňinela,}}

\par }{\QB {\IT{kaj ela o binošno the o bijedevleskro?}}“


\par }{\PP \VS{19}Vašoda the ola džene, save cerpinen avke, sar oda o Del kamel, pes mi podden peskre verne Stvoriťeľiske a dureder mi keren o lačho.




\par }\Chap{5}{\SH Le staršenge andre khangeri
\par }
{\PP \VerseOne{1}Le staršen maškar tumende mangav, sar oda, ko hino tiš starši, sar oda, ko dikhľa le Kristoskro cerpišagos a hino the o ďeďičis ola slavakro, savi pes sikavela:

\VS{2}Ľidžan o stados, savo tumenge o Del diňa. Na vašoda, hoj tumen andre oda vareko ispidel, ale radišagostar avke, sar tumendar kamel o Del; na vaš o love, ale vašoda, hoj lenge kamen andral o jile čačes te služinel.

\VS{3}Ma ľidžan olen, kas tumenge o Raj diňa, sar te uľanas lengre raja, ale aven priklados le stadoske.

\VS{4}A sar pes sikavela o nekbareder Pasťjeris, chudena e slavno koruna, savi šoha na kirňola.


\par }{\PP \VS{5}Avke the tumen o terneder: Podden tumen le phurederenge a savore tumen podden jekh avrenge. A uren tumen andre pokora, bo
{\IT{o Del pro barikane džal, ale le pokornen del peskri milosť}}.

\VS{6}Vašoda podden tumen tel o zoralo vast le Devleskro, hoj tumen te hazdel upre andre peskro časos.

\VS{7}Savore tumare pharipena čhiven pre leste, bo ov pes pal tumende starinel.


\par }{\PP \VS{8}Aven paš e goďi a ma soven! Bo oda, ko pre tumende džal, o beng, phirel upre tele sar o choľamen ľevos, savo rodel kas te chal.

\VS{9}Ačhaven tumen leske, aven zorale andro pačaben a džanen, hoj tumare phrala avrether pal o svetos tiš predžan prekal ajse pharipena.


\par }{\PP \VS{10}Te sikra cerpinena, o Del – savo presikavel peskri milosť andre savoreste a savo amen andro Ježiš Kristus vičinďa andre peskri slava – ov korkoro tumen sasťarela, zoraľarela, thovela pro zoralo zaklados a kerela, hoj te na peren.

\VS{11}Leske e slava the e zor pro furt. Amen.


\par }{\SH O posledna pozdravi
\par }
{\PP \VS{12}Ča sikra tumenge pisinďom le Silasoha, saves me lav sar pačivale phrales. Bo kamav tumen te podhazdel andro pačaben a kamav te svedčinel, hoj kada hin odi čačikaňi milosť le Devleskri. Ačhen andre oda!


\par }{\PP \VS{13}Pozdravinen tumen miro čhavo o Marek the e khangeri andro Babilon\FTNT{*}{{\FR 5:13 }{\FT{e khangeri andro Rim}}}, savi hiňi avrikidňi avke sar the tumen.

\VS{14}Pozdravinen šukares jekh avres le jilestar.

\par }{\PP Smirom tumenge savorenge, save san andro Kristus.

\par }