\NormalFont\ShortTitle{Joel}

{\MT O Joel



\par }\ChapOne{1}{\PP \VerseOne{1}Kada lav diňa o RAJ le Joeloske, savo sas čhavo le Petueloske.


\par }{\SH O manuša roven, bo o kobilki chale avri savoro
\par }
{\Q \VS{2}Šunen kada, tumen vodcale,

\par }{\QB šunen savore, ko bešen andre kadi phuv.

\par }{\Q Ačhiľa pes imar varekana kajso vareso andre tumare dživesa

\par }{\QB abo andro dživesa tumare phure dadengro?


\par }{\Q \VS{3}Vakeren pal oda tumare čhavenge

\par }{\QB a tumare čhave peskre čhavenge

\par }{\QB a lengre čhave lengre čhavenge.


\par }{\Q \VS{4}Oda, so ačhiľa pal o čarakre kobilki,

\par }{\QB chale o terne kobilki;

\par }{\Q oda, so ačhiľa pal o terne kobilki,

\par }{\QB chale o bare kobilki;

\par }{\Q oda, so ačhiľa pal o bare kobilki,

\par }{\QB chale o maľakre grajora.


\par }{\BB \par }
{\Q \VS{5}Prekeren tumen, pijakale, a roven!

\par }{\QB Hikinen, savore pijakale, so pijen e mol;

\par }{\Q roven vaš e nevi mol,

\par }{\QB bo pašal tumare vušta la ile het.


\par }{\Q \VS{6}Bo andre miri phuv avľa zoralo narodos,

\par }{\QB ajso baro, hoj pes aňi na del te zrachinel.

\par }{\Q O danda les hin sar le ľevos

\par }{\QB a o anglune danda ostra sar la ľevica.


\par }{\Q \VS{7}Mire viňičistar kerďa pušťa,

\par }{\QB phagerďa mange o figovňika,

\par }{\Q cirdňa pal lende tele e cipa a čhiďa het,

\par }{\QB lengre konara ačhile parne.


\par }{\BB \par }
{\Q \VS{8}Roven sar e pačivaľi čhaj,

\par }{\QB savi pre peste urel o gono le pharipnastar,

\par }{\Q sar lake merel oda,

\par }{\QB kas peske kamľa te lel romeste.


\par }{\Q \VS{9}Imar na ela e chabeneskri the e moľakri obeta

\par }{\QB andro kher le RAJESKRO.

\par }{\QB O rašaja, save služinen le RAJESKE, roven.


\par }{\Q \VS{10}O maľi hine zňičimen,

\par }{\QB e phuv hiňi andre žaľa, bo našľiľa e pšeňica.

\par }{\Q Šučiľa avri o muštos

\par }{\QB a o olivovo olejos dogeľa.


\par }{\BB \par }
{\Q \VS{11}Ladžan tumen, farmarale!

\par }{\QB Vinohradňikale, hikinen!

\par }{\Q Roven žaľatar vaš e pšeňica the vaš o jačmeňis,

\par }{\QB bo e žatva pre maľa sas zňičimen.


\par }{\Q \VS{12}O viňičis the o figovňikos šučile avri;

\par }{\QB o granatovňikos, e palma, e phabaj –

\par }{\Q savore ovocna stromi šučile avri.

\par }{\QB O radišagos le manušengro našľiľa.


\par }{\BB \par }
{\Q \VS{13}Uren tumen andro gone, rašajale, a roven!

\par }{\QB Hikinen, tumen, so keren pašal o oltaris!

\par }{\Q Aven urde andro gada le gonestar a roven caľi rat,

\par }{\QB služobňikale mire Devleskre!

\par }{\Q Bo e chabeneskri the e moľakri obeta

\par }{\QB imar nane andro kher amare Devleskro.


\par }{\BB \par }
{\Q \VS{14}Den avri o sveto postos!

\par }{\QB Zvičinen le manušen pro zhromažďeňje!

\par }{\Q Skiden le vodcen

\par }{\QB the savore manušen, so bešen andre kadi phuv,

\par }{\Q hoj te aven andro kher le RAJESKRO, tumare Devleskro,

\par }{\QB a mangen le RAJES, hoj tumenge te pomožinel!


\par }{\SH O Džives le RAJESKRO
\par }
{\Q \VS{15}Joj vigos, so pre amende avel!

\par }{\QB O Džives le RAJESKRO hino pašes!

\par }{\QB Oda džives le Nekzoraleder Devlestar avel sar bibach.


\par }{\BB \par }
{\Q \VS{16}O chaben sas amenge ilo angle amare jakha!

\par }{\QB Imar nane ňisavo radišagos andro kher amare Devleskro!


\par }{\Q \VS{17}O semena la pšeňicakre šučile avri andre čik,

\par }{\QB o stodoli rozpele, o špajzi sas čhide tele,

\par }{\QB bo šučiľa avri e pšeňica.


\par }{\Q \VS{18}Joj, sar bučinel o dobitkos,

\par }{\QB bokhatar o stadi phiren upre tele,

\par }{\Q bo nane len ňič pre maľa;

\par }{\QB the o bakrane stadi cerpinen.


\par }{\BB \par }
{\Q \VS{19}Ke tute, RAJEJA, vičinav,

\par }{\QB bo e jag zlabarďa e čar

\par }{\QB a o plameňa savore stromi pre maľa.


\par }{\Q \VS{20}The o dziva džviri ke tute vičinen,

\par }{\QB bo šučile avri o paňa, so čuľanas,

\par }{\QB a e jag zlabarďa the lengri čar.




\par }\PoetryChap{2}{\Q \VerseOne{1}Trubinen pre truba pro Sion,

\par }{\QB viskinen pro poplach pre miro sveto verchos!

\par }{\Q Mi izdran savore manuša andre Judsko,

\par }{\QB bo avel o Džives le RAJESKRO.

\par }{\QB He, imar hino pašes!


\par }{\Q \VS{2}Oda džives ela baro kaľipen,

\par }{\QB igen zamračimen the zachmurimen.

\par }{\Q Avke sar tosara o švetlos učharel andre o verchi,

\par }{\QB e bari the zoraľi armada avel,

\par }{\Q ajsi, savi mek na sas šoha angloda,

\par }{\QB aňi šoha na ela paloda.


\par }{\Q \VS{3}Anglal lende e jag zlabarel savoro,

\par }{\QB pal lende zňičinen savoro o plameňa;

\par }{\Q anglal lende hiňi e phuv sar e zahrada Eden,

\par }{\QB a pal lende sar e zňičimen pušťa

\par }{\QB – ňič anglal lende na denašela.


\par }{\Q \VS{4}Dičhon avri sar graja;

\par }{\QB denašen sar maribnaskre graja.


\par }{\Q \VS{5}Sar chučkeren pal o špici le verchengre,

\par }{\QB šunďol len avke sar e vika pal o verdana;

\par }{\Q avke sar o phus, so pukinel andre jag;

\par }{\QB hine sar e zoraľi armada

\par }{\QB pripravimen pro mariben.


\par }{\BB \par }
{\Q \VS{6}Sar aven, izdran lendar o narodi,

\par }{\QB parňon avri daratar savore muja.


\par }{\Q \VS{7}Denašen sar o maribnaskre murša,

\par }{\QB džan upre pro hradbi sar o slugaďa;

\par }{\Q savore pochodinen andro šori,

\par }{\QB na visaren pes peskre dromestar.


\par }{\Q \VS{8}Ňiko andre avreste na demel,

\par }{\QB sako džal rovnones anglal;

\par }{\Q o šipi the o kopiji len našťi zaačhaven,

\par }{\QB na daran pes a na oddžan pre sera.


\par }{\Q \VS{9}Premaren pes andro foros,

\par }{\QB denašen upre pro hradbi,

\par }{\Q džan upre andro khera

\par }{\QB a cirden pes andre prekal o oblaki sar o zbujňikos.


\par }{\BB \par }
{\Q \VS{10}E phuv anglal lende razisaľol,

\par }{\QB o ňebos izdral,

\par }{\Q o kham the o čhonoro kaľon andre

\par }{\QB a o čercheňa preačhen te švicinel.


\par }{\Q \VS{11}Le RAJESKRO hangos del rozkazis peskra armada,

\par }{\QB leskre slugaďa hine igen but

\par }{\Q a ola, ko keren oda, so phenel,

\par }{\QB hine igen zorale.

\par }{\Q O Džives le RAJESKRO hino baro a igen strašno!

\par }{\QB Ko ačhela te dživel?


\par }{\SH O RAJ vičinel le manušen te kerel pokaňje
\par }
{\Q \VS{12}„Ale the akana,“ phenel o RAJ,

\par }{\QB „visaren tumen pale ke mande

\par }{\Q cale tumare jileha, andro postos,

\par }{\QB andro roviben the andre žaľa!


\par }{\Q \VS{13}Čhingeren tumenge o jile a na o gada,

\par }{\QB aven pale ko RAJ, ke tumaro Del!“

\par }{\BB \par }
{\Q Se ov hino milosťivo a lačhejileskro,

\par }{\QB hino baro andro kamiben a na choľisaľol sig;

\par }{\Q hino furt pripravimen te odmukel

\par }{\QB a na te marel.


\par }{\Q \VS{14}Ko džanel?

\par }{\QB Talam čerinela peskro gondoľišagos,

\par }{\QB ela leske pharo

\par }{\Q a mukela pal peste o požehnaňje,

\par }{\QB hoj tumen te el e chabeneskri the e moľakri obeta

\par }{\QB prekal o RAJ, tumaro Del.


\par }{\BB \par }
{\Q \VS{15}Trubinen pre truba pro verchos Sion!

\par }{\QB Den avri o sveto postos;

\par }{\QB zvičinen le manušen jekhetane!


\par }{\Q \VS{16}Anen savore manušen jekhetane, pošvecinen o zhromažďeňje;

\par }{\QB vičinen le phurederen, anen le cikne čhavoren,

\par }{\Q anen the olen,

\par }{\QB so mek pijen o koľin!

\par }{\Q O terno pro bijav mi avel avri andral peskri spalňa

\par }{\QB a e terňi andral peskro kheroro.


\par }{\Q \VS{17}O rašaja, so služinen le RAJESKE, mi roven

\par }{\QB maškar o Chramos the maškar o oltaris.

\par }{\Q Mi mangen pes kavke:

\par }{\QB „Av jileskro ke tire manuša, RAJEJA,

\par }{\Q ma de tiro ďeďictvos andre ladž;

\par }{\QB ma domuk, hoj amendar aver narodi te asan.

\par }{\Q Soske pes te vakerel maškar o manuša:

\par }{\QB ‚Kaj hino lengro Del?‘ “


\par }{\SH O RAJ odphenel pro pokaňje le manušengro
\par }
{\Q \VS{18}Akor o RAJ rozlabiľa kamibnaha vaš peskri phuv

\par }{\QB a sas leske pharo vaš peskre manuša.


\par }{\Q \VS{19}O RAJ phenďa peskre manušenge:

\par }{\QB „Dikhen, bičhavav tumenge e pšeňica, e nevi mol the o olejos,

\par }{\QB hoj tumen te čaľarav.

\par }{\Q Imar šoha na kerava,

\par }{\QB hoj tumen te ladžan maškar o narodi.


\par }{\Q \VS{20}Lava tumendar het tumare ňeprijaťeľis pal o severos

\par }{\QB a tradava les andre avrišuki the zamukľi phuv;

\par }{\Q leskri angluňi čata tašľola andro vichodno moros

\par }{\QB a leskri paluňi čata andro zapadno moros.

\par }{\Q Leskro khandipen pes rozľidžala

\par }{\QB a leskri meribnaskri pacha avela upre.“

\par }{\BB \par }
{\Q He čačo, o RAJ kerďa bare veci.


\par }{\Q \VS{21}Ma dara tut, phuvije!

\par }{\QB Radisaľuv a thov baripen,

\par }{\QB bo o RAJ kerďa bare veci!


\par }{\Q \VS{22}Ma daran tumen, dziva džvirale,

\par }{\QB bo e čar pre maľa hiňi pale zeleno

\par }{\Q a o stromi anen ovocje;

\par }{\QB o figovňikos the o viňičis anen baro uľipen.


\par }{\Q \VS{23}Manušale le Sionoskre, radisaľon

\par }{\QB a thoven baripen andro RAJ, tumaro Del!

\par }{\Q Bo ov tumen dela but brišind,

\par }{\QB bičhavela tumenge o jesuno the o jaruno brišind avke sar angloda.


\par }{\Q \VS{24}Andro humnos ela pherdo pšeňica

\par }{\QB a o lisi prečuľana la moľaha the le olejoha.


\par }{\BB \par }
{\Q \VS{25}Dava tumenge pale oda, so našaďan andre ola berša,

\par }{\QB sar tumenge o kobilki chanas o uľipen

\par }{\Q – o čarakre kobilki the o terne kobilki,

\par }{\QB o maľakre grajora the o bare kobilki –

\par }{\QB miri bari armada, savi pre tumende bičhaďom.


\par }{\Q \VS{26}Ela tumen but chaben a chana čales;

\par }{\QB lašarena o nav le RAJESKRO, tumare Devleskro,

\par }{\Q savo kerelas o zazraki prekal tumende.

\par }{\QB Mire manuša pes imar šoha na ladžana.


\par }{\Q \VS{27}Akor džanena, hoj me som maškar o Izraeliti,

\par }{\QB hoj me som o RAJ, tumaro Del, a nane ňiko aver.

\par }{\QB Mire manuša pes imar šoha na ladžana.




\par }\Chap{3}{\SH O Del čhivela avri le Svete Duchos pro manuša
\par }
{\Q \VerseOne{1}„Ale paloda čhivava avri mire Duchos pre dojekh manuš

\par }{\QB a tumare čhave the tumare čhaja prorokinena,

\par }{\Q tumare phure manušen ela sune

\par }{\QB a tumare terne dikhena viďeňja.


\par }{\Q \VS{2}He, mek the pre mire služobňika the pro služobňički

\par }{\QB čhivava avri mire Duchos.


\par }{\Q \VS{3}Sikavava o znameňja pro ňebos the pre phuv:

\par }{\QB o rat, e jag the o baro thuv.


\par }{\Q \VS{4}O kham pes čerinela pro kaľipen a o čhonoro pro rat

\par }{\QB angloda, sar avela oda baro the strašno Džives le RAJESKRO.


\par }{\Q \VS{5}A ela avke, hoj sako,

\par }{\QB ko lašarela le RAJESKRO nav, ela zachraňimen,

\par }{\Q bo pro verchos Sion

\par }{\QB the andro Jeruzalem ela e zachrana,

\par }{\QB avke sar o RAJ diňa lav.

\par }{\Q Ola, ko predživena, ena ola,

\par }{\QB kas peske vičinela o RAJ.“




\par }\Chap{4}{\SH O RAJ sudzinela le naroden
\par }
{\PP \VerseOne{1}O RAJ phenel:

\par }{\Q „Andre ola dživesa the andre oda časos

\par }{\QB anava pale olen, so sas zaile,

\par }{\QB andre Judsko the andro Jeruzalem;


\par }{\Q \VS{2}skidava upre savore naroden,

\par }{\QB a ľidžava len andre dolina Jošafat.

\par }{\Q Ode len sudzinava

\par }{\QB vaš mire manuša the vaš miro ďeďictvos, vaš o Izrael,

\par }{\Q bo les rozčhide maškar o narodi

\par }{\QB a miri phuv rozďelinde pro kotora.


\par }{\Q \VS{3}Vaš mire nipi peske čhivenas o losi;

\par }{\QB le muršores čerinenas vaš e lubňi

\par }{\QB a la čhajora bikenenas vaš e mol, hoj te pijen.


\par }{\PP \VS{4}So san mange tumen, o Tir, o Sidon the savore filišťiňika phuva? Kamen tumen mange te pomsťinel vaš varesoske? Te tumen mange pomsťinen, igen sig pre tumende visarava oda pale.

\VS{5}Se iľan miro rup the somnakaj; miro nekšukareder barvaľipen ľigenďan andre tumare chrami.

\VS{6}Le manušen andral e Judsko the andral o Jeruzalem bikenďan le Grekenge, hoj len te ľidžan het andral lengri phuv.


\par }{\PP \VS{7}Dikhen, me len anava pale andral savore thana, kaj len bikenďan. Visarava pre tumende oda, so lenge kerďan.

\VS{8}Tumare čhaven the čhajen bikenava le manušenge andral e Judsko a on len bikenena andre Šeba, le narodoske, so hino dur.“ O RAJ oda phenďa.


\par }{\Q \VS{9}Den te džanel le narodenge kada:

\par }{\QB Pripravinen tumen pro mariben!

\par }{\Q Uštaven le hrďinen!

\par }{\QB Mi aven pro mariben savore maribnaskre murša!


\par }{\Q \VS{10}Le pluhendar tumenge keren o šabľi

\par }{\QB a tumare viňičiskre kosakendar keren o kopiji!

\par }{\QB O slabo mi phenel: „Som zoralo!“


\par }{\Q \VS{11}Siďaren a aven, savore narodale, so san pašal e Judsko,

\par }{\QB a zdžan tumen jekhetane andre dolina!

\par }{\QB RAJEJA, bičhav ode tire hrďinen!


\par }{\Q \VS{12}O narodi mi ušťen

\par }{\QB a mi aven upre andre dolina Jošafat,

\par }{\Q bo ode mange bešava, hoj te sudzinav savore naroden,

\par }{\QB so dživen pašal e Judsko.


\par }{\Q \VS{13}Chuden o kosakos, bo avľa e žatva!

\par }{\QB Aven, uštaren le pindrenca pro hroznos,

\par }{\Q bo o lisos hino pherdo a e šťava čuľal avri!

\par }{\QB Ajso baro hin lengro nalačhipen.


\par }{\Q \VS{14}Ezera-ezerenge hine andre dolina,

\par }{\QB kaj ena sudzimen,

\par }{\Q bo pašes hin o Džives le RAJESKRO andre dolina,

\par }{\QB kaj pes sudzinela.


\par }{\Q \VS{15}O kham the o čhonoro kaľona andre

\par }{\QB a o čercheňa preačhena te švicinel.


\par }{\Q \VS{16}O RAJ viskinela pal o Sion

\par }{\QB a andral o Jeruzalem šunďola leskro hangos;

\par }{\QB o ňebos the e phuv razisaľona.

\par }{\Q Ale leskre manuša ena garude andro RAJ;

\par }{\QB ov hino zoralo hrados prekal o Izrael.


\par }{\SH O Izrael ela pale požehňimen
\par }
{\Q \VS{17}„Akor sprindžarena, hoj me som o RAJ, tumaro Del,

\par }{\QB hoj dživav pro Sion,

\par }{\QB pre miro sveto verchos.

\par }{\Q O Jeruzalem ela sveto

\par }{\QB a o cudzinci odarik imar šoha na predžana.


\par }{\Q \VS{18}Andre oda džives čuľala pal o brehi e nevi mol

\par }{\QB a o verchi prečuľana le thudeha;

\par }{\Q o paňi džala andre dojekh judsko dolina;

\par }{\QB andral o Chramos le RAJESKRO avela avri o prameňis

\par }{\QB a poľivinela e dolina Šitim.


\par }{\Q \VS{19}O Egipt ačhela zamuklo than

\par }{\QB a o Edom ačhela pušťake,

\par }{\Q bo džanas pro manuša andre Judsko

\par }{\QB a čhorenas avri o ňevinno rat andre lengri phuv.


\par }{\Q \VS{20}Ale andre Judsko o manuša bešena pro furt;

\par }{\QB andro Jeruzalem pal jekh pokoleňje pre aver.


\par }{\Q \VS{21}Či man na pomsťinava vaš o ňevinno rat mire manušengro?

\par }{\QB He, pomsťinava man!

\par }{\QB Me, o RAJ, dživav pro Sion!“

\par }